
Ulični malar, grafiter in artivist Banksy pri 
umetnostnih zgodovinarjih oziroma akade- 
miji bržda ne uživa posebnega ugleda. Toda 
vseeno je eno najbolj prepoznavnih imen so- 
dobne umetnosti. Nekaj razvpitosti gre go- 
tovo na rovaš skrite identitete, saj je ponoč- 
njaško zaljšanje javnih površin često nelegal- 
no. A zgolj s splošnim vandaliziranjem si ne 
bi ustvaril naziva King of Streetart. Njegov 
slog, ki združuje družbeno kritiko, politično 
satiro in subverzivne epigrame, je domiseln 
ter prijeten za oko. S svojimi gverilskimi 
kreacijami je vdahnil dušo marsikateri steni 
in ljudje bi mu bili celo pripravljeni plačati, 
da se uporniško ponečedi na njihovo proče- 
lje. Svetovno slavo si je pleskar pridobil s se- 
rijo mirovniških slik na palestinskem zidu, 
vendar je potom interneta poznanih še mno- 
go del, od na rožnato pobarvanega živega 
slona na neki razstavi in s krampom zaklane 
londonske telefonske govorilnice do nebroja 
s šablonami posprejanih podobic po celem 
svetu. Recimo deklica z balonom, starček na 
gugalniku, ljubimec, ki visi skozi okno, pod- 
gana z marelo ... Banksy ni ne prvi ne edini 
ulični umetnik, je pa utemeljitelj oziroma kar 
blagovna znamka novega področja moderne 
umetnosti, ki je marsikoga navdušila za ka- 
kovostno kičenje urbanih površin. Dodatno 
se je človek predstavil z res posrečenim do- 
kufilmom Exit Through the Gift Shop, ki smo 
ga vkup s celotnim področjem popisali v ve- 
dežu številke 224. 


Črkožer 86 
Jokerplov 87 

Crtič deluks 90 


Lepo presenečenje za vse znalce je bila zato- 
rej otvoritev Banksyjeve razstave 'Hvala za 
rože' v Layerjevi hiši v Kranju. Na žalost pa 
je projekt in računanje zanj 6 evrov organi- 
zatorjem v sramoto. Za ta denar namreč do- 
biš parminutni sprehod čez trosobje, kjer je 
po stenah dober ducat plakatnih izvedenk 
njegovih del in nekaj nazaslonskih animira- 
nih gifov brez kakršnihkoli komentarjev, let- 
nic, krajev. Se banksyjevske vstopnice ali 
razglednice po gorenjsko nisi deležen. Po- 
stavitev nima nikakršne zgodbe, o avtorju s 
stenskega A4-lista ne izveš niti narodnosti, 
od najbolj slavnih risb pa je na ogled edino 
tista s šundovskima Julesom in Vincentom 
z bananama. Zadeva je itak že v štartu naro- 
be zastavljena. Streetarta ne moreš reprodu- 
cirati na papir, saj je njegovo platno urbani 
okoliš. Da bi galerija prišla do izraza, bi jo 
morale sestavljati fotografije ulic. Tako bi 
obiskovalec vsaj malo začutil domiselnost, 
kontekst in veličino. Za nameček je vse sku- 
paj skrajno zavajajoče, saj opis namiguje na 
'Banksyjevo razstavo', a gre v resnici za port- 
felj posterjev nekega privatnega zbiralca'. 
Bolje bi organizatorji storili, če bi natisnili fot- 
ke z Gugla, jih opremili z rdečo nitjo in kasi- 
rali simboličen evro. Tako pa lahko temu kva- 
zikulturnemu debaklu zgolj serviram njegov 
naslov v pravem pomenu fraze: hvala za rože. 
Več od ulične umetnosti sem imel čez cesto, 
kjer je na zidku knjižnice napleskan posrečen 
škratovski strip. LordFebo 

Kažipot na 20 tisoč kilometrih 


omogočil neslutene možnosti. Najbolj očitna 

je, da imaš v roki zaresno Ravbarjevo karto, 
ki aktivno kaže tvojo lokacijo. To je neprecenljivo 
tako pri peš izgubljanju po tujih krajih kot pri šofi- 
ranju. Sploh odkar so na voljo brezplačna cestna 
omrežja Here oziroma se da Googlovo kažipotje 
uporabljati brez podatkovne povezave. Starošolske 
preživetvene veščine, kakršna je raba busole in 
specialke, so sicer s tem izgubile na veljavi, a to je 
pač cena tehnologije. Kljub svojemu taborniškemu 
stažu in odličjem z analognih orientacijskih tekmo- 
vanj pozdravljam žepni pripomoček, ki je docela 
nadomestil zemljevid, magnetno iglo, sekstant in 
mah. Motoviljenje z mestnimi in avtomobilskimi 
kartami v velikosti jadra, kar se nam je nekoč zde- 
lo samoumevno, je le še stvar spominov. Vsaj pri 
osveščenih uporabnikih, kajti dobršen del neukih 
lastnikov sodobnih fonov se po nepotrebnem še 
zmeraj ukvarja s papirnatimi načrti. Seveda je sta- 
rošolska rezerva vedno na mestu in baranje do- 
mačinov da praktične informacije, ki jih naprava ne 
zmore. Toda cikam na to, da ljudje često ne izko- 
riščajo danega potenciala. 
Korist geozavedanja gre onkraj instantne zemljevid- 
ne orientacije. Telefoni neprestano beležijo naše gi- 
banje, zato je moč v vsakem trenutku preveriti, kje 
si se potepal leto dni nazaj. Ali žena pretekli večer, 
če imaš dostop do njenega računa. Pri tem Google 
Maps osebne časovnice, ki jih mnogokdo sploh ne 
opazi, opremlja s točnimi kraji, kot so gostilne in 
štacune, ter tam posnetimi fotografijami. Nadalje fit- 
neserski trenežerji po teku postrežejo s traso, vzpo- 
nom in pripadajočimi detajli ... Krajevno fočkanje v 
družabna omrežja je postalo samodejno ... Fotogra- 
fije so opremljene z geokoordinatami ... Ako poza- 
biš mobilnik v parku, ga moreš z drugo napravo lo- 
cirati ... Tinder ponudi seznam okoliških potrebnic 
oziroma fukfehtarjev in Siri usmeri do najbližjega 
veganskega pašnika ... Marketing zlorablja položaj 
uporabnika za še bolj targetirano smetenje z EPP- 
jem ... Zelo razvit je geocaching, sodobni lov na li- 
sico, ki geolovce po vsem svetu žene na iskanje 
skritih zakladkov ... In nenazadnje lokacijske storit- 
ve omogočajo vpogled, kje so tvoji bližnji. 
Pred petimi leti se je z nastopom Googlovega Lati- 
tuda in Applovega Find my Friends sicer zdelo, da 
je geografski zasebnosti odbila zadnja ura. Prija- 
teljčki, morda celo vsi kontakti, bi bili kar privzeto 
vidni na zemljevidu, s čimer bi prešuštniki, jebivetrs- 
ki delavci ter drugi masloglavci naleteli na past več. 
Toda uporabniki se za tako mreženje nismo ogreli, 
zato je Google svoj servis ukinil oziroma ga deloma 
stisnil v propadli G«. Obstajajo pa tosortni prog- 
ramčki, ki resda nimajo stalne geo-motrilne velja- 
ve, vendar se v določenih situacijah izkažejo. Eden 
je Glympse, s katerim za določen čas deliš nahaja- 
nje oziroma premikanje. Pride prav, ko si na poti na 
zmenek, obisk ali sestanek, zlasti če kasniš. S tem 
se izogneš klicem "Kje si?", pri čemer prejemniku 
aplikacije sploh ni treba namestiti. Druga rabnost 
deljenja lokacije je nadzor nad deco. Današnji de- 
setletniki imajo vsi po vrsti telefone, vremena pa so 
menda nevarna, zato Family Locator in podobni 
nucniki pomagajo imeti mladiče na očeh. Pri njih 


G PS v mobilnikih je poslednjemu Zemljanu 


ritoprask 2016 


Človeštvo se pridoma zanaša na GPS-podatke. Leta- 
la in ladje peljejo bolj sigurno, rakete zadanejo bolj 
točno, pse in starčke laže najdemo, nič več ni izgu- 
bljanja na brezpotjih in avtomobili ob nesrečah javijo 
koordinate. To je nekaj najbolj očitnih primerov, kako 
nas sistem vsemirskih oddajnikov dela bolj varne. 


pride v veljavo še en geo-termin: geo-ograja. Našti- 
maš deci mejo in ob prekoračitvi dobiš obvestilo. 
Pogoj je seveda podatkovna povezava. 

Široka je uporabnost GPSa, prav zares, a njegove- 
ga delovanja se često sploh ne zavedamo. Za wi-fi 
vemo, da gre za neko omejeno, ne vselej prisotno 
omrežje, ki ga v naših očeh predstavljajo šatulje na- 
lik domačemu usmerjevalniku. Tudi vir mobilnega 
signala, dasi je ta že manj zaznaven in praktično 
vseprisoten, znamo pripisati baznim postajam, tis- 
tim velikim stebrom z antenami. GPS pa je nekakš- 
na samoumevnost, ki je zastonj, nam je ne morejo 
odklopiti in kratkomalo funkcionira. Da so vpleteni 
sateliti, se ponavadi spomnimo šele, ko pametni 
garmin v tunelu pove, da je izgubil povezavo z nji- 
mi. A GPS je eden največjih projektov prejšnjega 
stoletja in neposreden izdelek hladne vojne. Ame- 
riška vojska ga je zasnovala v sedemdesetih, nakar 
je Reagan leta 1983 zavoljo nesrečne sestrelitve ko- 
rejskega boeinga v sovjetskem zračnem prostoru 
odobril odprtost sistema. Desetletje kasneje je Clin- 
ton sprostil natančnost za civilno rabo. Danes je 
točnost osebnih onegajev nižja od polčetrtega me- 
tra, medtem ko gredo bolj tankoslušni sprejemniki, 
ki niso nujno vojaški, celo pod en meter. 

Globalno pozicionerski sistem je torej servis ame- 
riške vlade, za katerega nikdo ne plačuje prav nič. 
Laik bo ob tem pomislil na nebesni konstrukt, s ka- 
terim ujec Samo ve, kje smo. Četudi posredno to ni 
tako daleč od resnice, je GPS le enosmerna komu- 
nikacija. Delovanje omogoča mreža dveh ducatov 
enotonskih oddajnikov, ki 20 megametrov nad mor- 
jem frčijo skozi črnino s 14 megametri na uro. Za 
določitev položaja mora napravica videti vsaj štiri 


satelite. Zanimiva je jakost oddajanja. Pri izvoru je 
ta 27 vatov, spodaj pa se meri v par femtovatih ali 
celo v attovatih. Milijoninka milijardinke, to je. A 
kljub temu obstajajo sprejemniki, ki zmorejo elek- 
tromagnetni val zaznati celo skozi dvajset centime- 
trov železobetona. V skrbi za natančnost omrežje da- 
je vnemar newtonovsko fiziko in je podrejeno splošni 
relativnosti. Zaradi hitrosti gibanja in nižje gravitaci- 
je tam zgoraj čas teče drugače. V ta namen so op- 
remljeni z nanosekundnimi atomskimi urami. De- 
jansko je GPS eden redkih ljudskih primerov, kjer 
pridejo do izraza Einsteinova dognanja. 

Naša civilizacija se pridoma zanaša na GPS-podat- 
ke. Letala in ladje peljejo bolj sigurno, rakete zada- 
nejo bolj točno, pse in starčke laže najdemo, nič več 
ni izgubljanja na brezpotjih in avtomobili ob ne- 
srečah javijo koordinate. To je nekaj najbolj očitnih 
primerov, kako nas sistem vsemirskih oddajnikov 
dela bolj varne. A vendarle se je primerila čudnost: 
geolokacijska aplikacija ljudi peha s pečin, žene pod 
avtobuse in vodi na minska polja. Je to zarota za- 
govornikov novega svetovnega reda, ki na tak način 
delajo naravno selekcijo? Morebiti, čeprav bi si lah- 
ko izmislili kaj bolj učinkovitega. Ampak dejstvo je, 
da so se vojaške milijarde dolarjev in vse silno zna- 
nje človeštva, od e-mc" prek merjenja časa z atomi 
do bržda laserjev (ker laserji so v vesolju itak priv- 
zet element), manifestiralo v čredah ovac, ki po po- 
slednjem urbanem kotičku zemeljske oble iščejo 
žepne pošasti. Pa verjemi, Ronald, čemu protisov- 
jetski sateliti rabijo dandanes, če moreš. 


David Tomšič 


Nove glasnejše karaoke, Just Sing 

Novih karaok nismo dobili že nekaj časa, stanje pa ka- 
ni septembra popraviti Ubisoft z Just Sing. V njem bo- 
mo kakor v sodobnem Singstaru krakali v androidne 
ali jabolčne mobilije, ki bodo povezane s PS4 ali xbo- 
xom one. Med petjem bo moč posneti video ali glas 
in oboje obdelano poslati na internete. Na razpolago 
bo štirideset komadov od modernih artist(k)ov, kot 
so Bieber, Sia, Trainor in One Direction, do metuzale- 
mov v slogu A-Hajev ter Oueenov. Odsotnost doku- 
povanja pesmi je enako verjetna kot to, da Kanye West 
nekega dne spodobno oponaša Freddieja Mercuryja. 


Game of Thrones v ilustrirani verziji 


Debelih dvajset let mineva od prvega izida angleške 
Igre prestolov. Roman, v katerega je George Martin 
vložil poslednje solde in trud, spočetka ni doživel po- 
sebnega uspeha. A fama je zlagoma naraščala in na- 
posled eksplodirala, ko je HBO začel vrteti televizijsko 
serijo. V okrutni fantazijski univerzum, kjer v igri pre- 
stolov več likov umre kot zmaga, so se zaljubili tako 
geeki kot množice. Zato je čas zrel za olepšano poiz- 
dajo izvirnika nalik HD-predelavam iger. Game of 
Thrones: The Illustrated Edition bo v drugi polovici 
oktobra prinesla enak tekst, vmes pa dosti lepih slikic 
na celih straneh. Nekatere bodo iz enciklopedije The 
World of Ice and Fire, druge s koledarjev, tretje z nam- 
iznih iger, skoraj petdeset pa jih bo izvirnih. Vezava fi- 
zične edicije bo kakopak trda, priporočena angleška 
cena pa znaša 40 evrov. 


The Division bo igrofilm 

Ubisoftova filmska divizija dobro goni svoj mehani- 
zem. Filmi tako ne bodo postali samo Assassin's Cre- 
ed, Splinter Cell, Watch Dogs, Ghost Recon, Far Cry 
in Rabbids, temveč po novem še masovna spletna 
streljanka The Division. Spomladi izdani špil predvidi, 
da zli teroristi sprožijo kaos v New Yorku, v katerega 
kaos se podajo pripadniki supertajnega oddelka in 
skušajo obraniti civilizacijo. Film bo gotovo imel ustre- 
zen scenarij, v tem trenutku pa je znano le, da bosta v 
njem nastopila hollywoodska skorajprvokategornika 
Jessica Chastain in Jake Gyllenhaal. Igralca sta vse- 
kakor dobra, če pa hočeš biti pristen frajer, slednjega 
izgovori pravilno švedsko kot 'Jilenhuolele'. 


Norija za mini NESom 


Jesen bo prinesla novo staro poželjivost za sleherni- 
ka, ki bi se rad na pristen način vrnil v minule čase ali 
slednje predstavil novim rodovom. Nintendo bo tedaj 
lansiral 'NES classic edition', ljubkovalno klican 'mini 
NES', Žal ne bo šlo za obnovljeno izvirno napravo, v 
katero bi bilo moč vtikati module, temveč bo to za 
dlan velika verzija, ki bo vsebovala natanko trideset 
iger. Razpon je zelo širok, od arkad tipa Super Mario 
1 do 3 prek raziskovalnic, kakršni sta Castlevania ter 
Metroid, in frpjev, kot je Final Fantasy, do šuterjev 
Galaga in Contra ter športščin Punch-Out in Excitebi- 
ke. Iger za NESovo svetlobno pištolo, niti za njegov 
sloviti power glove ne bo, kar je seveda totalna beda. 
Kako naj se zdaj doma v pristnem vzdušju deremo 
"Now you're playing with power!"?? 


Videz je pravi, toda namembnost rezurektanega 
nintendo entertainment systema bo ožja kot njega 
dni, saj bo notri v silicij ulitih 30 iger. Skupnost 
upa, da bo moč povezati wiijeve kontrolnike. 


Emulacija bo menda vrhunska, za kar naj bi bilo za- 
služno to, da bo pod pokrovom v bistvu dobri stari wii. 
Tudi v Evropi naj bi dobili ameriške (NTSC-) inačice, 
ki delujejo pri 60 hercih in so bolj čislane od 50-herč- 
nih starocelinskih. Povezava s televizorjem bo HDMI 
in priložen bo majhen kontrolnik, ki bo po obliki pos- 
nemal izvirnega - žal takisto s kratkim kablom, nad 
katerim skupnost že vije roke. Hkrati pa si jih mane, 
ker bo tega NESovskega zakladka tako v novem kot 
starem svetu deležna že 11. novembra, in sicer za 60 
evrov. Na osluh ni oderuško, a preveč rožnatih očal 
ne gre imeti, saj se ti stari špili marsikdaj izkažejo za 
nazarensko zgubane. 

Mimogrede, brž po ugodnem odzivu na NESIč je lon- 
ček pristavila Nintendova stara tekmica Sega in ozna- 
nila, da bo že oktobra splavila mega drive classic ga- 
me console z nič manj kot osemdesetimi igrami, od 
Sonicov do Mortal Kombatov. Sliši se super fino, ven- 
dar je to le preoblečena zadevščina kitajskega izdelo- 
valca AtGames, ki je ljubitelji retra nimajo v čislih. 
Naj gre za kontrolnike, kakovost emulacije ali sliko 
zaradi kompozitnega izhoda. Zato resne tekme med 
napravama kljub mega drivovi strojni superiornosti 
napram starejšemu NESUu ne bi smelo biti. 


KI $D 


c GAME CONSOLE 


CLASSI 


Take cenene emulacijske šatuljice se da kupiti v 
supermarketu, vendar imajo kup pomanjkljivosti. 
A za otročad in nezahtevneže so v redu. 

Uradno odprtje Tesline 
orjaške fabrike baterij 


Ko je Elon Musk marca pokazal e-avto model 3, je 
navedel štartno ceno 35.000 dolarjev. To je zgolj pol 
toliko kot za aktualni model S, s čimer trojka velja za 
njihov 'ljudski' avto. Prednaročil se je zato nabralo že 
okoli štiristo tisoč. Toda avta ne bo prej kot koncem 
2017, kajti v tem trenutku tak poslovni načrt ni mo- 
goč. Firma bi morala za vzdržanje cene izdelati vsaj 
pol milijona vozil letno, obenem pa bi se morale po- 
ceniti še litij-ionske baterije, ki te električne avtomo- 
bile napajajo. Ta del naloge odpade na Gigafactory 1 
(ker je 'mega' očitno premalo), enormno Teslino to- 
varno shramb elektrike, ki nastaja pri Renu ob nevad- 
ski puščavi in so jo uradno odprli 29. julija. 

Ker je projekt ogromen, Musku pa se mudi, so proiz- 
vodnjo pognali v treh od predvidenih šestnajstih od- 
delkov oziroma v okoli štirinajst odstotkih stavbe. Ko 
naj bi bila gradnja leta 2020 zaključena, bo objekt za- 
posloval 6500 ljudi in se raztezal po površini 540.000 
kvadratnih metrov, kar je za petinsedemdeset fuzbal- 
skih igrišč. Po tej lastnosti bo prvi na svetu, dočim ga 
bo po prostornini še prehitevala Boeingova proizvod- 
na hala v Everettu, kjer sestavljajo jumbo jete. Takrat 
naj bi v Gigafactoryju 1 letno izdelali za blizu 150 gi- 
gavatnih ur električnih celic, kar je blizu trenutne let- 
ne proizvodnje na svetu. "V tem je smisel postavlja- 
nja naše lastne tovarne," pravi Musk za kompleks, ki 
ga bo koštal pet milijard dolarjev. "Če bi za vse Tesli- 
ne avtomobile želeli kupiti baterije na trgu, bi izpraz- 
nili vse svetovne zaloge." Ta hip v stavbi izdelujejo 
hišne shrambe powerwall, dočim bodo trakove z av- 
tomobilskimi zagnali na prehodu v 2017. 


Baterije so ozko grlo električne mobilnosti. Tesla 
se zaveda, da je od njih odvisen njihov uspeh. V 
modelu S, ki ima doseg 500 km, jih je za 700 kil. 


Lokacijo so skrbno odbrali, saj je Nevada gradnjo iz- 
datno podprla z davčnimi olajšavami. Obenem tovar- 
na stoji nedaleč od Tesline glavne proizvodnje v kali- 
fornijskem Fremontu in dvesto kilometrov od rudni- 
kov litija. Pri gradnji je z dobro poldrugo milijardo do- 
larjev sredstev vključen Panasonic, ki si od baterij- 
skega buma ogromno obeta. Surova količina v pusti- 
nji napravljenih shramb naj bi ceno globalno spustila 
za tretjino, s tem pa omogočila njihov prodor na zaz- 
daj nedosegljiva področja. Zanimivo je, da Tesla ob- 
jekt zida in sestavlja sama, po Muskovih besedah za- 
to, da se bodo "tega pač naučili." Pri snovanju so ubi- 
rali inovativne poti. Konstrukcija je odporna na potre- 
se in reciklira lastne odpadke, dočim naj bi bila v 
končni podobi povsem prekrita s sončnimi paneli in 
bo tako sama proizvedla velik del potrebne elektrike. 
Če se kaj hudo ne zalomi, bo zgolj prva od mnogih, 
kar kaže enica za imenom. Ta hip se države po svetu 
že tepejo, kdo bo slavnega inovatorja dovolj privabil, 
da tam postavi Gigafactory 2. 


avgust 2016 


Trekovski fanfilm se je 
zameril kravatnikom 


Pred dvema letoma je na YouTube priromal dvajset 
minut dolg ljubiteljski film Prelude to Axanar, umeš- 
čen v univerzum Star Trek, in zbral že več kot dva mi- 
lijona ogledov. Dosti ljudi za temi kliki je ta uvod v 
obljubljeni dolgometražni film podprlo z novci na plat- 
formah Indiegogo in Kickstarter; namesto spočetka 
iskanih deset tisoč dolarjev so ustvarjalci zbrali že več 
kot 630 jurjev. Vendar so pri želji po izdelavi in lansi- 
ranju še letos, ob obletnici Zvezdnih stez, delali račun 
brez krčmarja. TV-mreža CBS in studio Paramount 
sta namreč kot lastnika avtorskih pravic za Star Trek 
hitro stopila v akcijo. Koncem minulega leta sta terja- 
la prepoved predvajanja tako uvodnega kot končnega 
izdelka, zdaj pa sta na kalifornijsko sodišče vložila 
tožbo in terjata 150.000 $ za vsak trademarkan ele- 
ment. Jabolko spora je tako dolžina fanovske vsebi- 
ne, ki naj bi po nanovo predstavljenih smernicah za 
"ustvarjalce, ki nočejo imeti opravka s sodiščem" 
znašala največ petnajst minut, kot to, da gre za ko- 
mercialen projekt. Ljubiteljska roba naj bi namreč ne 
prinašala denarja in četudi množicarsko nabrani soldi 
ne gredo za kupovanje ferrarijev, CBS in Paramount 
vztrajata. 


Križarke vrste ares so v Star Treku predhodnice raz- 
reda constitution, ki mu pripada Enterprise. Gre za 
prve izrecno bojne ladje Federacije. 


Kako se bo zadeva razpletla, bomo videli. Ustvarjalci 
se ne kanijo ukloniti in imajo na svoji strani glas in- 
ternetne javnosti, ki se je takoj postavila na njihovo 
stran ter demonizira zlobni korporaciji. Zadeva je si- 
cer bolj kompleksna: po eni strani so avtorji uporabili 
nekaj, kar jim ne pripada, in bodo od tega vsaj nekaj 
časa neodobreno živeli. Ubrali so bližnjico do uspeha, 
ki jim jo omogoča ime Star Trek, namesto da bi ustva- 
rili lastno ZF-vesolje. Vendar so k temu pristopili ne- 
navadno celovito in profesionalno; nekateri trdijo, da 
že kar preveč in da jih CBS preganja zato, da ne bi 
njihova nova trekerska serija, ki štarta januarja, iz- 
padla bedno. Dejansko je Prelude to Axanar na nivo- 
ju, tako tehnično (visoka ločljivost, podpora filmske- 
mu ultrawide formatu, solidni efekti, dobra glasba, 
profesionalni nastopajoči ...) kot vsebinsko. Posta- 
vljen je dvajset let pred začetek izvirne serije in beleži, 
kako se je Federacija spopadla s Klingoni. Ljudem 
spočetka ni šlo dobro in sanje o medzvezdni skupno- 
sti življenjskih vrst so se zdele trhle. Toda ko so Zem- 
ljani s pomočjo drugih izvenzemeljskih narodov izde- 
lali poštene križarke razreda ares in ustoličili odločne 
poveljnike, se je situacija spremenila. Uvod z dogodki 
streže v obliki intervjujev s ključnimi osebnostmi ti- 
stega časa, od kapitana Gartha, ki ga v oficielni niziki 
obožuje Kirk, do klingonskega generala Kharna. A 
poudarek ni samo na osebah in strelski akciji, mar- 
več tudi na opisovanju ladij in taktike. Glej! 


ritoprask 2016 


Epicenter LAN 10 uspešen 


Medtem ko so dolgočasni ljudje poležavali na plažah, 
so gamerji predzadnji julijski vikend, od 22. do 24., 
zavzeli športno dvorano Šenčur pri Kranju, koder je 
potekalo veliko tekmovanje Epicenter LAN 10. Spričo 
počitnic se je zbralo nekaj manj ljudi od predvidene- 
ga: dobrih tristo igralcev in z njimi prav toliko obisko- 
valcev, kar pa je bilo še vedno dovolj za nov rekord 
med tovrstnimi domačimi prireditvami. Namečkoma 
je prišlo kar nekaj tujih igralcev s Hrvaške, Srbije, Ita- 
lije, Španije, Velike Britanije, Belgije in Finske. Poleg 
dobro organiziranega placa in lepih nagrad ima zaslu- 
ge za obisk to, da so se tekmovalci merili v večini naj- 
priljubljenejših naslovov: League of Legends, Over- 
watchu, Counter-Striku: Global Offensive, Hearthsto- 
nu, Street Fighterju V, PESu 2016 ... Največ krikov in 
pljuskov energijskih pijač je prihajalo iz predela BYOC 
(bring your own computer), kjer so potekali glavni 
turnirji. Tron CSa je kot že na prejšnjem Epicentru za- 
sedla ekipa theOverpowered. V Ligi so slavili 4guys- 
Tegrill, dočim so prvi zmagovalci katerega od do- 
mačih turnirjev v Overwatchu postali TULE. 


Gnetenje mišakov se je odvijalo na mašinah, ki so 
jih igralci prinesli od doma. Možna je bila tudi iz- 
posoja za tiste, ki nimajo dovolj I33t računalnika. 


Uspešna desetka med Epicentri je nova zvezdica na 
rovašu prekmursko-štajerskih organizatorjev Spid.si, 
ki so v zadnjem času najbolj zaslužni, da se špilavci 
ob picah in podobni nezdravi hrani lahko pobratijo od 
blizu. Še vedno jih žene navdušenje, saj ne z organi- 
zacijo dogodkov ne z igranjem v Podalpju ne zaslužiš 
omembe vrednih vsot, kaj šele, da bi od tega živel. 
Obeta dejstvo, da so LAN-zabavo uspešno preobrazi- 
li v širši dogodek, saj je Epicenter 10 postregel z več 
dejavnostmi za gledalce. Ti so na štantu Slovenske 
vojske prijeli za prave puške, preizkusili raznorazen 
hardver, sedli v pravi Fendtov traktor ... Program na- 
meravajo razširiti in sicer že letošnjo jesen - 19. in 20. 
novembra, ko bo enajsti Epicenter LAN potekal na 
ljubljanskem Gospodarskem razstavišču. 


Slovenska firma Nervteh je pripeljala navdušujoč 
simulator vožnje, ki ti je s hidravliko pretresel kos- 
ti. Sistem s tremi 4K-zasloni košta 60.000 evrov. 

KvejkKon pokazal kvejkšampione 

V začetku avgusta se je v teksaškem Dallasu odvil le- 
tošnji OuakeCon, ena največjih LAN-zabav poševnica 
konvencij Bethesdinih iger. Zopet se je boleče pozna- 
lo, da ima založnik na junijskem E3ju veliko tiskovko, 
po kateri za dalaški šov ostane bore malo najav. To 
pot so denimo pojasnili, da bo junaku novega Preya 
ime Morgan Yu in da bodo na vesoljski postaji Talos 1, 
koder se bo igra dogajala, na njem počeli neizrekljive 
eksperimente, zaradi katerih naj bi dobil alienske 
sposobnosti. Največje dejansko razodetje je tako od- 
padlo na Ouake Champions, ki so ga prvič pokazali v 
igralni obliki. Na olajšanje vseh kvejkašev bo ohranil 
klasično brzinsko gibanje z mnogimi rocket jumpi, pa 
čeprav bo z enim očesom pogledoval v smer Over- 
watcha, saj bomo igrali z ducatom junakov, ki bodo 
imeli samosvoje veščine. Veliko bo poznanih likov iz 
03, kot sta Anarki in Visor, spet drugi bodo povsem 
novi. Za konec konvencije so kvartopirski ElIder 
Serolls: Legends pomaknili v odprto beto in si jo lah- 
ko snameš z Legends.bethesda.net. 


Iphone 7 v septembru 

Apple bo na lastnem dogodku 12. septembra pred- 
stavil nov rod telefona, svojega najbolj prodajanega 
artikla. Vsi podatki dotlej so le špekulacije, a zadnja 
leta so se le-te zvečine izkazale za zanesljive. Zato gre 
verjeti, da bo opremljen z dvema zadnjima kamera- 
ma, pri čemer bo ena gledala širše. To se bo nedvom- 
no izkazalo za izredno dobrodošlo pri turistični foto- 
grafiji. Nadalje naj bi se iphone 7 znebil vtičnice za 
slušalke in konkretnega domačega gumba. Glasba bo 
poslej posredovana potom polnilnega priključka in 
modrega zoba, medtem ko se klikavi home button 
umika dotikabilni površini, kakršno ima mnogo tele- 
fonov. Še vedno pa bo to mesto rabilo branju prstne- 
ga odtisa. Baje bo mobilnik naposled moč polniti brez- 
vrvrično. Srce aparatusa bo nov čip A10, ki ga bo po 
novem proizvajalo tajvansko podjetje TSMC in ne več 
Samsung. Specifikacije so nepoznane, menda pa naj 
bi imel fon 2 gigabajta pomnilnika in najmanj 32 giga 
shrambe. Prav tako je neznana onegajeva oblika. Ta 
bi morala biti po tradiciji nova, vendar nekateri viri na- 
vajajo šestici slično, le vodoodporno ohišje. Na- 
mečkoma se branjevke ne morejo domeniti glede po- 
imenovanja. Nekateri namreč napovedujejo, da se šte- 
vilka umika in bosta ostala le še iphone ter iphone pro. 
O pomanjšani različici SE pa ni niti besede. 

Novo generacijo bo kajpakda pospremil nadgrajeni 
iOS 10, ki ga napovedujejo kot mnogo večji premik 
od preteklih dveh. Z njim prihaja nucnik Homekit za 
upravljanje z digitalnim domom. Prenovljeni bodo 
vmesnik, animacije, osnovna orodja od galerije do 
zemljevidov ter celo nekateri temelji sistema, kot je 
odklepanje zaslona. Mnogo bolj bo do izraza prišel 
3D-touch (občutljivost na moč pritiska). Siri bo delo- 
vala z zunanjimi aplikacijami in bo bolj pametna, saj 
se bo učila iz sporočil in pošte ter kontekstualno sve- 
tovala. Sistem bo seveda na voljo tudi za starejše mo- 
dele, tja do iphona 5 in ipada 4. 


ko okolje bo postavljena tale nova hardcore, topdown, twinstick in kar je še takih cankarjevskih izrazov streljanka. Njeno poreklo je poljsko, za mestni zgled pa so si slovanski 
bratje iz firmice Reikon Games, ki so izkušnje nabirali pri Witcherju, vzeli gomazeči Bangkok. Stilistično so se navdihovali pri animejih, kot je Ghost in the Shell, igralno pa so se |" 
ozrli k Hotline Miamiju. V Ruinerjevi futuri leta 2091 bodo ljudje nosili VR-čelade, ki bodo posredovale čustva, kar bo eden od vzrokov, da se bo nekaterim zmešalo. Tudi zato se | 
bodo podobe na tvoji čeladi spreminjale glede na okolico. V pogledu od zgoraj se bomo rešetaje prebijali skozi grozde tečnob, na primer cestnih panksov, švigali in se zakrivali z 
energijskim ščitom. Prepoznavni znak igre bo nepopustljiva zahtevnost, toda ustvarjalci pravijo, da je tak namen. Itak. Prihodnost ni za reve. (sn) 


GIBBOUS - A CTHULHU ADVYVENTURE Govoreča mačka 
s trpkim smislom za humor, bleda črnonolasa deklica sredi tem- 
ne ulice in šaman, ki se ubada z metaforičnim vudujem. Vse tri 
sem spoznal v urici dolgem demu, ki ga najdeš na kickstarterski 
strani klasične 2D-pustolovščine Gibbous. Tradicionalen Luca- 
sov recept s polno humorja in čudovite animacije kani biti za- 
činjen z lahkotno Lovecraftovsko tematiko, kjer ne bo manjkalo 
takšnih in drugačnih tentaklastih monstrumov. Junak bo jebive- 
trski knjižničar, ki bo dobil v roke Necronomicon, knjigo temne 
magije. Z njo bo tipčkova mačka dobila dar govora, a hkrati na 
že tako čudaški svet pripeljala temne sile. V paru bosta pobira- 
la in uporabljala predmete, čvekala in reševala puzle, pridružil 
pa se jima bo še kak igralen lik ali dva. Vse to v prelestni risan- 
kasti podobi in spretno spisanih dialogih, ob katerih sem se 
kljub zapretiravanem podiranju četrtega zidu in preštevilnim re- 
ferencam grozno zabaval. Škoda, da ustvarjalci iz Transilvanije 
niso napaberkovali višje vsote - doslej so pokazali mnogo več, 
kot je Kickstarterju v navadi. (kv) 


SKYLANDERS IMAGINATORS Kaos spet nažira s sanjarijami o nadvladi in si je v ta namen omislil armado Doomlanderjev. Skylanderji pa se mu bodo po- 


nega junaka. Z njim se bomo podali tako v puščavniško kot sodelovalno kampanjo in tekmovalno dirkanje s kartingi. In kje je potem otipljiva plastika? En njen 
del bodo kristali, s katerimi bomo lik sploh ustvarili. Eden bo priložen, dodatne bo treba kupiti. Nadalje bodo v obliki igračk prisotni 'senseiji', starodavni Sky- 
landerji, ki bodo herojem omogočili supermoči, dodatna orožja in vstop v zagrajene dele nivojev. Več senseijev kot boš imel, več se bo od njih tvoj Skylander 
naučil. Ča-čing! Med njimi bo tudi Sonyjeva maskota Crash Bandicoot, v štartnem paketu pa jih boš dobil dvoje, dobrega in zlega. S starimi portali igra ne bo 
delovala, bo pa moč uporabiti prav vsako od doslej izdanih figuric, ki jih je že več kot tristo. (sn) 


> dana 


DAYS GONE Izvirnost ni krepkejša plat visokoproračunskih 
iger in nova playstationova ekskluziva bo vsaj idejno jadrno | 
žvečila prežvečeno. Znašli se bomo v odprtem postapokalip- ( 
tičnem svetu, kjer je ljudem zavdala neznana kuga in jih zvečine 
spremenila v krvoločne monstrume 'freakerje'. To ne bodo zom- 

| baklji, marveč zobati zverinarji, ki bodo radi oblikovali skupine in 
se gibali bistveno hitreje od nas, navadnega človečka. Tretjeose- 
bno bojevanje z njimi bo v srčiki sveže akcijade studia Bend, nji- 
hove prve po davnem Syphon Filtru. Sicer jih bomo lahko staro- 
modno streljali, vendar jih bo za nenehno obračunavanje na ta 

4 način vse preveč. Znali se bodo namreč spremeniti v pravo reko, 
ki bo preplavljala polja, gozdove, vasi ter mesta, po katerih bo- 
mo svobodno vandrali in se vozili z motociklom. Zato jim bo tre- 
ba zvito nastavljati pasti in prilagajati okolico v svojo korist - ek- 

8 sploziv pri kupu debel, ki bodo freakerje pokopali pod sabo, vra- 
ta, ki bodo nagravžneže zaprla v sobo brez drugega izhoda, v ga- 

s raži narejene molotovke in tako dalje. Last of Us, ki sreča Wal- 
king Dead, ki sreča Spy vs. Spy. (sn) 

WARHAMMER 40.000: SANCTUS REACH Ofenzivi warhammerskih naslovov se bo priključil še eden bolj starošolske sorte, saj bo Sanctus Reach poteznica. Futuristične 
soldate bomo v formacijah pomikali po karti s štirikotniško mrežo. Treba bo paziti, da ne bomo fasali naskoka v bok, zavzemati višje točke ozemlja, od koder bo moč streljati 
dlje, in podobno. Enote bodo zbirale izkušnje, se krepile in prehajale med misijami, kar bo sila važno, saj bosta dve kampanji šteli vsaka po dvajseterico nalog. In najbolj zani- 
miv podatek: oblekli bomo modre oprave vesoljskih marincev reda Space Wolves, enega najstarejših in najčastitljivejših v vojski Imperija. Ti vojščaki slovijo po barbarski agre- 
sivnosti, kar jim bo prišlo jako prav, saj se bodo morali zoperstaviti novi orkovski invaziji. Taki, ki ji načeluje warlord Grukk Face-Rippa. (ag) 


F1 2016 Prejšnje leto se je zazdelo, da Codemasters ne ve- 
do več natanko, kaj bi z licenco F1, saj so dali na plano izde- 
lek z manj vsebine kot poprej. Ali pa jim je pri preskoku na 
PS4 ter XBO zmanjkalo razvojnega časa. Na vsak način je bi- 
la Fl 2015 povprečna dirkačina, ki pri skupnosti ni padla na 
plodna tla. To leto naj bi bilo drugače, kajti porodne težave 
naj bi minile in špil naj bi vseboval številne zanimivosti za 
navdušene dirkače. Ti bodo bržda cenili podaljšano kariero z 
desetimi sezonami, ki bo svobodnejša kot prej in bo omo- 
gočala nadgrajevanje avta v zameno za izkušnje. Nadalje bo- 
do tu mnogo obsežnejše testiranje nastavitev kot doslej, pri- 
sotnost varnostnega avta v pravi in navidezni obliki ter nova, 
ulična steza v azerbajdžanskem Bakuju. Dirka se je v res- 
ničnosti seveda že odvila, in sicer z Rosbergovo zmago, kajti . NAALE 
bo stari navadi bo špil štartal s krepko zamudo. Bodo to od- telcel 
tehtale sobane za čvek s člani ekipe, nadalje izboljšana grafi- 

ka in popravki fizike, ki jih bržda z razlogom ne obešajo na ve- 

liki zvon? (sn) 


»' VLA ERONOTA 


SUDDEN STRIKE 4 S propadom založnika Cdv 
pred šestimi leti je ugasnila kultna serija real- 
nočasovnih strategij Sudden Strike. Toda ime so 
pobrali pri Kalypsu in po desetih letih bomo uzrli 
nov, četrti naslov. Tudi v SS4 bomo nadzorovali 
srednje velike skupine vojaštva iz druge svetovne 
vojne, ki jih bo treba s premišljenim ukazovanjem 
izrabiti za uspeh, saj baze za razsipno množenje 
okrepitev ne bo. Sovražne tanke bo treba ciljati v 
šibkejši oklep, postavljati zasede in nad izvohane 
sovragove mehke točke klicati letalske napade. Tri 
kampanje bodo pokrivale nemške, sovjetske in 
ameriško-britanske dogodivščine po razrušeni Ev- 
ropi, vsega skupaj pa si bo moč oči pasti na prek 
sto različnih enotah, od tigrov do jurišnikov typho- 
on. Novost bodo poveljniki s samosvojimi veščina- 
mi, kot je George Patton, ki jih bo moč priključiti 
vojski. (ag) 


FARPOINT Če hočeš novo tehnologijo prodati množicam, obvezno potrebuješ nekaj strelskega, in to bo pri kacigi playstation VR igra Farpoint. Za razliko od letalske Valki- 
re in dezorientacijskega Adrlfta bomo v njej imeli trdna tla pod nogami. V vlogi futurističnega soldata se bomo odpravili na alienske svetove, kjer bomo iz prve osebe rešetali 
po humanoidnih, žuželkoidnih in koloidnih monstrumih. Ne bomo pripeti na tračnice, marveč se bomo svobodno sprehajali - celo zelo svobodno, saj ne bo šlo za hodnikast 
šuter, temveč bomo ne preveč omejeno rajžali po površinah planetov. Uporabljali bomo seveda kontrolnik move, ki ga bo moč povezniti v uradno plastično pokalico PSVR 
aim, si jo prisloniti ob rame in vzdušno rešetati. Ravno Farpoint naj bi najbolje pokazal prednosti takega igratorja in VR-imerzije v alienske svetove. Če bo strelež zadosti glo- 
bok, dolžina spodobna in cena ne previsoka, kruh iz te moke morda ne bo le navidezen. Je pa res, da je to šele prvi špil skupine Impulse Gear. (sn) 


Pred durmi je Deus Ex: Man- 
kind Divided, ki bo 23. avgusta 


podobo futuristične renesanse 
iz predhodnika zamenjal s 
temačnejšo distopijo, kjer 
kiborge preganjajo. Aggressor 
sončnim očalom doda dežni 
plašč, da se skrije v množici. 


pominjam se, ko sem dvatisočega v Deus 

Exu s kiborškim superagentom JC Den- 
tonom zakoračil po pomolu pod Kipom svobo- 
de in se približal bratu, tedaj pa je pogled iz 
prvoosebnega skočil v pogovorno animacijo. 
"Ooo, a to je možno??" Za današnji čas, poln 
filmsko zrežiranih igralskih prigod, je to nekaj 
vsakdanjega, tistihmal pa je bil eden prvih takš- 
nih trenutkov. Da se ustnice niso premikale, nas 
ni motilo. Istočasno je Deus Ex v prvoosebno 
streljanko posrečeno pripojil vrsto pritiklin iz 
drugih žanrov. Na primer frpjskega, saj je Den- 
ton zbiral izkušenjske točke in si v glavo vtikal 
bionične vsadke. Dialogi niso bili zgolj za okras, 
marveč so se vejili v neslutene smeri in smo z 
njimi mogli kveste opraviti na več načinov. Ne- 
nazadnje je naslov poznal tri različne konce! 
Predvsem pa je prvi del zdaj že legendarne seri- 
je postregel z navdušujočo svobodo, ker so raz- 
vejane lokacije ponujale več različnih pristopov. 
In hkrati mnogo interpretacij vsebine, saj je vz- 
dušje gradilo na teorijah zarot o Iluminatih, Ob- 
močju 51 ter Kučanovem klanu. Po predogledih 
vse kaže, da bo štirica dileme še zaostrila. 


KIBER 
SVOBOONJAK 


Deus Ex se je koncem devetdesetih let prejšnje- 
ga stoletja rodil v hiši lon Storm, v glavi Warrena 
Spectorja in druščine kameradov z bogatimi iz- 
kušnjami grajenja domišljijskih svetov. Za sabo 
so že imeli vrsto odličnih špilov, denimo System 
Shock, Thief in Ultimo Underworld, kar je kiber- 
pankovski špil dobro odražal. Čeprav je bil v os- 
novi prvoosebna streljanka, kjer smo rokovali z 
vrsto visokotehnoloških orodij za raztelešanje 
nasprotnikov, je bilo od prvih scen dalje čutiti 
nebrzdano širjenje okolice in pripovedi v veliko 
smeri. Svet sicer še ni bil neprekinjen, kot so da- 
nes Creedi in Cryji, toda razsežne lokacije so 
skrivale premnoge stranpoti in drugotne naloge. 
Mimogrede si za z deskami zabitim oknom našel 
vhod v skrivno podzemno bazo in zabil dve uri z 
njenim raziskovanjem, četudi je imela z rdečo 
nitjo igre bore malo skupnega. 

Za oni čas navdušujoče velike lokacije so spričo omejitev 
Unrealovega pogona pomenile, da detajlov ni bilo prav ve- 
liko. A ta pustost je pravzaprav bogatila vzdušje. 


V drugih primerih so na videz nepomembni jaški ali vrata 
dejansko ponudili novo smer vpada v ciljni objekt. Pri tem 
si zaprmej našel pozabljen terminal in si skozenj podredil 
varnostni sistem stavbe ter obrnil robotske obrambne stol- 
piče proti stražarjem. In ko si zakoračil do skrbno varova- 
nega trezorja, je okoli tebe vse ležalo v mlaki krvi, ne da bi 
sam pritisnil na petelina. Ta večplastnost je bila zgrajena 
na poznanih štirih možnih opcijah pri izpolnjevanju zada- 
tkov: boju, tiholazenju, govorancah in hekanju. Dokaj po- 
dobno Falloutu torej, in če za slednjega pravimo, da je opi- 
sano svobodo pripeljal v futuristične frpjke, za Deus Ex ve- 
lja, da jo je v streljačine. Običajno si poljubno izbral način, 
ki se je zdel najbolj fajn in če si namesto šunjanja čez pet 
nadstreškov z zadnje strani raje dobil ključ z vrtenjem jezi- 
ka, tudi prav. Le preglej anale v številki 217. 


V ZPON 
BIONICČNE(GA 
ČLOVEKA... 


JC Denton je bil tajni agent službe UNATCO, protiteroris- 
tične agencije Združenih narodov, ki je imela leta 2052 
polne roke dela. Širom sveta so se vrstili teroristični napa- 
di in javnost je zahtevala dejanja, ne vedoč, da za temi gro- 
zotami v bistvu stojijo temne figure na najvišjih položajih 
oblasti. In, kot izveš, celo v Unatcu samem. Se sliši znano? 

NOLOSKEGA RAJA 


Čeprav je Spector štorijalne zamisli pobiral v 
zblojenih tekstih ameriških cajtungov, ki pišejo 
o obiskih alienov, je pripoved po dogodkih 11. 
septembra postala srhljivo otipljiva. In kaže, da 
bo vse bolj, saj se dotika vrste vprašanj, ki nas v 
realnosti šele začenjajo žgečkati. Na primer, ko- 
liko svobode prepustiti računalniški inteligenci 
in kdaj oseba zaradi umetnih nadgradenj prene- 
ha biti človek. Nadaljevanje, Invisible War, je 
zgodbo na podoben način peljalo dalje dvajset 
let pozneje z JCjevim naraščajem Alex(om). Bolj 
kot po vsebini je žal razvpito zaradi dejstva, da 
ni doseglo odličnosti izvirnika. Avtorji so imeli 
zaradi izida na xboxu premnoge tehnične težave 
z videzom in vmesnikom, kar je pecejaše razku- 
rilo. Čeprav je igra danes po mnogih popravkih 
prav dobra, je Spector serijo zapustil in do na- 
slednjega dela smo čakali osem let. 

Pred petimi leti je s Human Revolutionom na sce- 
no stopila Eidosova montrealska izpostava in s 
srčnostjo dosegla tisto, kar si je tako veliko igri- 
čarjev na računalu želelo: obudili so Deus Ex, kot 
se zagre. Naslov je ohranil odlike izvirnika, a je 
hkrati premogel lastno dušo. Šlo je namreč za 


Stric Spector v razvoj Human Revolutiona ni bil 
vpleten in je lahko zgolj igral končani špil. Men- 
da je občasno "kričal v zaslon," a mu je bila Ei- 
dosova zasnova na koncu zelo všeč. 

Daljinsko vdiranje v naprave bo pomembno novo orodje, vendar bomo težje zidove vedno hekali v miniigrici. 


E da | n J VA 
Takole stiliziran bo videti način breach, kjer bo naš avatar pokal antiviruse v superračunalnikih. 


prekvel prvih dveh izvodov, postavljen v leto 2027, 
ko je tehnologija za nadgrajevanje ljudi še veliko pri- 
mitivnejša. Če si v prvencu poziral z nanorobotki v 
žilah, si imel v trojki na rame našvasane robotske 
roke. Videz in okolica sta se navdušujoče spogledo- 
vala z art decojem, viktorijanskimi in renesančnimi 
motivi, vkup z vseprisotnim rumenim barvnim filt- 
rom. Predvsem pa je bil novi protagonist Adam Jen- 
sen prav tak frajer kot JC, čeprav so ga v moderni 
maniri še bolj razdvajali notranji konflikti in travma- 
tične izkušnje. Vsekakor je znal sončna očala po- 
noči nositi s podobnim pokeraško kamnitim frisom. 
In jih bo vsaj še eno epizodo, kajti z njegovimi kiber- 
rokami bomo falote garbali tudi v štirki. 


ritoprask 2016 


AJ: a 
bo očitna na vsakemskoraku, tako s strani navadnih ljudi kot policije. 


JA 


da 


.. IN NJEGOV 
PACOEC 


Mankind Divided bo postavljen dve leti za Human 
Revolution. Koncem slednjega spričo zločestega ha- 
cka stricev iz ozadja večina nadgrajenih ljudi podiv- 
ja in v enem največjih pokolov v zgodovini pomori 
ogromno nič hudega slutečih mimoidočih. Dogo- 
dek močno zareže v javno sprejemanje kiborgov, ki 
odtlej veljajo za osovražena manjvredna bitja. Pod 
vplivom strahu jih nespremenjeni del populacije 
prične preganjati in zapirati v geta, s čimer se obliku- 
je, kakor temu pravijo pri Eidosu, 'strojni apartheid'. 

Ta negativistična, nezaupljiva nota bo prevevala vso 
igro, ki bo s tem močno spremenila vzdušje glede 
na renesančno obarvani predhodnik. Mehki, rumeni 
barvni filter bo zamenjal oster sivinski, tudi arhitek- 
tura bo bolj oglata. Ulice bodo polnili varnostniki in 
po vsem svetu se bodo režimi zaradi histerije obrni- 
li v smer totalitarnih, zato bo veliko prihodov na pri- 
zorišča podobnih onim iz uvoda v Half-Life 2. Jen- 
sen zaradi drugačnega biočipa ni znorel in ga oblast- 
niki spričo njegovih nespornih veščin potrebujejo, 
zato uradno ne bo ožigosan. Toda ko bomo hodili 
po ulici, se bodo ljudje ob pogledu na naše umetne 
roke z gnusom obračali proč. 

Na štartu bo možakar postavljen v ne najbolj zavid- 
ljivo vlogo: kot eden redkih 'augov' (augmented 
person), ki niso padli v nemilost, bo služil najem- 
niški firmi, ki bo za Interpol lovila nevarne kiborge. 
Ker ni psiho, bo seveda zaradi tega notranje precej 
razklan, saj bo na misijah mnogokrat postavljen 
pred nalogo preganjanja oseb, ki dejansko niso na- 
pravile nič napačnega. Mankind Divided igralcu ne 
bo prizanašal in ga bo takoj spočetka vrgel v vrti- 
nec moralne sivine ter težavnih odločitev. Kot se za 
serijo spodobi, namreč ne bomo omejeni na eno 
sorto izvedbe naloge. Namesto da bi odpadniškega 
poveljnika augov aretirali, mu bomo lahko pustili 
pobegniti ali se z njim celo spajdašili. Jensen na- 
mreč dobro ve, da niti katastrofičnih dogodkov 
vlečejo temne sile z vladnih vrhov in njegova služba 
Interpolu je v resnici zgolj krinka, medtem ko mrzlič- 
no išče lluminate (Illuminati confirmed!!1!1ena). Po- 
veže se z uporniško hekersko grupo Juggernaut, a 
tudi ta ima bržčas lastno agendo ... 


UBOJNE.-E, 
TIS-JE, 
OSTRE.JE 


Igralno pri Eidosu glede na trojko ne bodo dosti 
spreminjali. Boj bo prvooseben strelski z rabo za- 
klona s pogledom izza hrbta in tihim polaganjem 
sovragov od blizu. Jensen bo frajaril z vrsto strojnih 
nadgradenj telesa, ki jih bomo odklepali z izku- 
šenjskimi točkami, nabranimi z vsemi dejavnostmi, 
od kvestanja do hackanja. V podlahteh bo imel 
spravljene strojnice ali neubojne taserje. Gledal bo 
skozi stene in malopridneže skoznje celo boksal. 
Med novimi igračkami boš našel hekanje na dalja- 
vo, pa skakanje deset metrov v luft in nanooklep, ki 
te bo za trenutek odel v varovalno lupino. Ta 'titan 
armor' zgleda zelo fejst in napoveduje čudesa tehni- 
ke, ki pridejo v kasnejših Dentonovih dogodivšči- 
nah. Na črnem trgu Jensenovih nelegalnih zavezni- 
kov bo moč dobiti tudi nove sorte supermočnih 
vsadkov, ki pa bodo terjali žrtvovanje (izklop) dru- 
gih. Vsekakor bomo tokrat pred misijami previdne- 
je odbirali, katere bomo vzeli s seboj. 

Špil še vedno ne bo v celoti odprt, marveč razdeljen 
na ogromne stopnje, od katerih bodo največje sre- 
dišča (hub), kot je bil v trojki Detroit. To pot bomo 
takole kolovratili po Pragi, se vozili z njeno podzem- 
no železnico in v hotelu sosedom kradli kokakolo, 
če bomo hoteli. Postranske, nenujne misije bodo 
spet lahko trajale po cele ure! "Mankind Divided je 
večja, globlja, zahtevnejša igra kot Human Revolu- 
tion," pravi šefe razvoja Jean-Francois Dugas. 
"Način igranja je podoben, toda vsa dejanja bodo 
imela bolj zapletene in daljnosežne posledice. Vsa- 
ko zavezništvo bo štelo, vsaka zamera še bolj." Na- 


V trojki se je bilo s šefovskimi nasprotniki težko spoprijeti na tiho- 
lazen način. To pot jim bo moč skrivaj zavezati vezalke. Mogoče. 


TETI pIJ " | 
V klasičnih streljankah bi tej sceni sledila»besnanažigancija, v Deus Exi 
ZRA k 


! 


Odstranjevanje nasprotnikov na neubojne načine z elektrošoki, 
plinom in udarci po betici bo ključno pri sklepanju zavezništev. 


vsezadnje konec ne bo odvisen od odločitev ob za- 
ključku igre, marveč od vrste dogodkov dotlej. "Žal 
v to nismo mogli vključiti še igralčevega ravnanja 
ob koncu trojke, saj ima štirica nov grafični pogon 
in zato ni povezana." 

Vsekakor so korenito spremenili najbolj kritiziran 
del predhodnika, šefovske boje. Tedaj so jih zaupa- 
li zunanjim sodelavcem, zaradi česar so se slabo vk- 
lapljali v siceršnje dogajanje. Tokrat naj bi napake 
ne ponovili, tako da bo velenasprotnike mogoče 
preseči ne le s streljanjem, marveč na druge načine. 
Multiplayerja zopet ne bodo vključevali, bomo pa 
imeli na voljo modus, kjer se bomo posredno merili 

z drugimi igralci: breach. Šlo bo za krajše, arkadno 
orientirane misije, ločene od osrednje igre, kjer bo- 
mo v virtualnem okolju hekali korporacije in jim 
kradli podatke. Naloge bodo šle na čas, ki ga bomo 
primerjali z drugimi na liniji. Z uspehi bomo takisto 
nadgrajevali agenta, ne bo pa govoranc ali razisko- 
vanja. A po vseh moralno bolečih odločitvah v kam- 
panji se bo gotovo prileglo malce lahkotnejšega 
rešetanja! Za bolj miselno navdahnjene igralce pa 
bodo, podobno kot za Hitman in Tomb Raider, jese- 
ni izdali mobilniško igrico Deus Ex Go, kjer bomo 
Jensena iz izometričnega pogleda vodili čez ugan- 
karsko zasnovane prepreke. 

OZNANILA 


 DRKALA FUTURE 


Sneti 


do nadaljnjega mir. Strojna plat naprave si- 

cer zlagoma stari, toda razvijalci se iz nje na- 
učijo iztisniti poslednje kapljice moči in ustvariti 
veličastne igre, kakršne se na začetku življenjske 
dobe sploh niso zdele mogoče. Se je na playstatio- 
nu 3 glede na povprečni splovitveni nabor kdo na- 
dejal vizualij ter kakovosti The Last of Us, Unchar- 
teda 3 in Metal Gear Solida 4? Kaj pa tisti, ki so 
ob lansiranju xboxa 360 vanj vtikali Kameo in Per- 
fect Dark Zero - so mislili, da bo taista šatulja ne- 
kega dne spodobno gnala Red Dead Redemption, 
Grand Theft Auto V in Battlefield 4? Ne bi rekel. In 
ko se življenjska doba konzole naposled izteče, je 
od vložka pol stotnije evrov minilo kakšnih sedem 
let, v katerih si izkusil nemalo odličnih špilov in po 
vsej verjetnosti več kot amortiziral prvotni strošek. 


K: konzolo pomeni kupiti gotovost, da imaš 


Mega-CD je bil Segin veliki met, s katerim so hoteli 
starajoči se mega drive odvleči v cede-romarsko 
prihodnost. Par špilov je bilo v redu, na primer 
Snatcher, toda vobče se reč ni izkazala. 


Na tak način industrijski mehanizem deluje že dol- 
go. Vse sobne konzole v doglednem času so sredi 
življenjskega cikla prejele zgolj povečanje kapacite- 
te hranilnega medija, manjše šatulje, hladnejša črev- 
ca in podobne nebistvene elemente - ne pa tudi iz- 
boljšanja procesorske in grafične moči zavoljo frišne 
inačice obstoječe naprave ali kupljivega dodatka. 
Vendar taka praksa v svetu obtelevizorskih in ročnih 
drkalic ni posebnost, le izdelovalci so jo postavili na 
stranski tir. Starejši se spomnijo mega-CDja, cede- 
romarske nadgradnje priljubljenega mega driva, in 
game boya color, ki je običajnemu GBju dodal bar- 
ve. Mlajšim pa bržda nista neznana nintendo DSi, ki 
je nekoliko povečal silnost šepajočega DSa, in new 
3DS, ki je isto storil za njegovega naslednika. 

Toda redkokateri tovrsten naknadni poseg je bil 
uspešen. Zato bi si človek mislil, da je zgodovina 


proizvajalce konzol naučila pazljivosti pri vlaganju v 
nekaj, kar načeloma zanima le manjši delež ljudi. A 
Microsoft in Sony sta mnenja, da je trg zadosti ob- 
sežen za nov eksperiment z vmesno nadgradnjo in 
da odjemalce dovolj žeja po svežih izkušnjah, ki naj 
bi jih omogočila zgolj izboljšana xbox one ter play- 
station 4. Oba se šlepata na vroči marketinški kra- 
tici 4K in VR. 


N KOT NEO 


Ker xbox one glede prodaje že kar opazno zaostaja 
za PS4 (dvajset milijonov proti dvakrat več), ima 
Microsoft dvoje izbir. Položiti orožje ali napasti. Po- 
hvalno so izbrali slednje in kanijo naslednje leto 
sploviti še eno inačico xboxa one, kodno klicano 
scorpio. Ta bo z novejšim osemjedrnim procesor- 
jem bistveno močnejši od rahlo izboljšanega mode- 
la S (glej okvir). Vendar njegov smisel ne bo olep- 
ševanje iger za xbox one, s katerimi bo stoodstotno 
združljiv, temveč 4K-igranje pri 60 sličicah v sekun- 
di. To je privlačna kombinacija za hardcore igralce 
in v oglasih dobro zveni. Zazdaj pravijo, da scorpio 
ne bo imel ekskluzivnih iger in da bodo vse delova- 
le z navadnim XBOjem, čeprav tam ne bodo tako 
lepe in svilnate. Je pa res, da so iz podjetja glede 
tega že prišle nasprotujoče si informacije. S škorpi- 
jonom zagotovo merijo tudi na trg z navidezno re- 
sničnostjo. Čeprav Microsoft ni najavil lastnega VR- 
vizirja, je precej verjetno, da bodo kmalu stopili v 


m 


španovijo z Oculusom - navsezadnje njihovemu šle- 
mu riftu že prilagajo xboxov joypad. Aktualni XBO 
je pač prešvoh, da bi zmogel ob spodobni zunanjo- 
sti iger doseči brezpogojno terjano gladkost, scor- 
pio pa bi se lepo oženil z riftom. 

Na enako struno kot scorpio gode okrepljeni play- 
station 4, za katerega se šušlja, da pride še letos. 
Vendar je to malo verjetno in je realnejši datum splo- 
vitve 2017. O morebiti spremenjeni zunanjosti ni 
vesti in oficielnega imena nima, tako da mu pravijo 
PS4K, PS4.5 in PS4 neo. Slednje se sliši najlepše, a 
ni nujno, da bo obveljalo. Tudi tu gre za okrepljen 
obstoječi model s hitrejšimi in boljšimi procesorji, 
grobo rečeno dvakrat močnejši od obstoječega PS4. 
Usmerjen bo v ličenje obstoječih iger, 4K-gaming in 
VR, sukal in streamal bo UHD-video ter obvladal 
HDR. Po eksplicitnih Sonyjevih navodilih razvijal- 
cem noben špil ne bo smel teči zgolj na neu. Vsi bo- 
do morali biti združljivi tako z njim kot z navadnim 
PS4, le da bodo lahko v prvem primeru omogočali 
bonbončke, na primer izboljšano grafiko. Isto velja 
za navidezno resničnost z očali PSVR - z neom boš 
igral enako igro z enako privzeto gladkostjo, le da 
bo morebiti nekoliko lepša. 

Na dlani je seveda vprašanje, koliko ljudi bosta pre- 
pričala scorpio in neo. Največ bo odvisno od pože- 
ljivosti nadgrajenih iger, količine pokupljenih 4K- 
ekranov, prodornosti VRa in dobre stare želje po ne- 
čem novem. No, kot smo videli, hištorija uči, da se 
takim vmesnim nadgradnjam ne piše najbolje, in 

Poleg razločljivosti 4K več računske moči terja tudi navidezna resničnost, saj mora dogajanje teči z 90 ali 
celo s 120 sličicami na sekundo. Bo razlika med VR-izkušnjo na aktualni konzoli in jesensko nadgradnjo? 


tudi sam nimam dobrega občutka. Čelade za navi- 
dezno resničnost so vsaj v tej generaciji nerodne, 
drage in brez ubijalskih aplikacij, 4K pa je lastnost 
za sladokusce. Vem več kot Sonyjevi ter Microsof- 
tovi analitiki? Ne gledam dovolj v prihodnost? Sta 
firmi vrgli denar na mizo predvsem zato, da bi se 
obdržali v tehnološki špici? Bo za letenje s polic za- 
dostovala gola draž rahlo lepših God of War / Gears 
of War? Čas bo pokazal. 


Čeprav je Nintendo na splošno uspešna firma, zdaj 
manj zdaj bolj, še zdaleč ni tak gigant kot Sony in 
Microsoft. Zato bi skoraj gotovo potegnil kratko, če 
bi se z neom in scorpiom spustil v neposreden ob- 
račun. Naprave bi morali nekaj časa izdelovati z iz- 
gubo in služiti na igrah, s čimer bi si zožili manevr- 
ski prostor. Ne bi šlo niti brez milijonskih vlaganj v 
internetno štacuno, povezovalni servis, bombastič- 
ne akcijske naslove ... Zato sem napovedi nekate- 
rih opinion makerjev o Nintendovem obveznem iz- 
letu v VR in bojda neverjetno močnem naslednjem 
sistemu jemal z merico soli. Dosti bolj verodostojne 
so se mi zdele špekulacije, da bo njihov 'NX' (iz 
'next') šibkejše, toda izvirno drkalo, ki bo na nek 
način povezalo sobno in ročno igranje. Izkazalo se 
je, da se ta tabor, ki je mnenja utemeljeval na ne- 
davnem združenju Nintendovih oddelkov za razvoj 
handheldov in statičnih sistemov, ni motil. 

Skupni naslednik wiija in 3DSa bo po neuradnih, a 
zanesljivih poročilih (testni primerki so že nekaj ča- 
sa pri razvijalcih) svojevrsten hibrid, pri katerem so 
ubrali ravno nasprotno pot kot pri wiiju U. V osnovi 
bo prenosna drkalica, ki bo imela na obeh straneh 


ritoprask 2016 


zaslona po en del joypada. Sestavljeno reč bo moč 
držati v roki ali jo s stojalcem pokončno dati na pod- 
lago kakor tablico. Tako boš igral na poti, ko pa boš 
prišel domov, jo boš priključil na bazno postajo in s 
špilom nadaljeval na televizorju! Pri tem boš od za- 
slona ločil levi in desni del kontrolnika in ju združil v 
enotnega. Tako bo Nintendo v enem zamahu po- 
stregel tistim, ki bi radi kakovostno premično igra- 
nje, in onim, ki stavijo na sobno zabavo. 


ŠPEKULACIJ OBILO? 


Slednji verjetno ne bodo smeli biti usekani na naj- 
sodobnejšo grafiko, saj razvojne inačice NXa poga- 
nja dve leti stara Nvidijina tegra X1, kakršno najde- 
mo v boljših tablicah. Gre za navezo osrednjega in 
grafičnega procesorja v enem čipu, ki bo bržkone 
omogočila kakovost grafike nekje med PS3 in PS4. 
Morebiti se Nintendo odloči za nadgradnjo z moč- 
nejšo tegro X2, ki je še niso obelodanili, bržda pa ne 
bi bila preveč energijsko požrešna (trajanje baterije 
je za prenosni sistem ključnega pomena) in z njo bi 
bili ljubitelji vizualij mnogo bolj zadovoljni. To bi bilo 
res fino in privlačno za množice, je pa res, da bi to 
dvignilo ceno sistema. Če se bo ta približala PS4 in 
XBO, bo to dodobra škodilo prodaji. Nintendo pa je 
že napovedal, da NXa ne kani prodajati z izgubo. 

Na vsak način grafična moč pri NXu ne bo v ospred- 
ju in so zanimivejše druge lastnosti. Medij naj ne bi 
bil plošček, temveč digitalni dolpoteg ali klasičen 
modul kapacitete 32 GB, združljivost s prejšnjimi 
Nintendovimi konzolami naj bi izostala, operacijski 
sistem pa bo menda samosvoj in ne Android. Kljub 
temu je težko verjeti, da bi Nintendo ob 'mobilniš- 
kem' procesorju v napravi izpustil priložnost hkrat- 

nega razvoja iger za NX in mobilnike, kjer je ravno- 
kar doživel velik uspeh s Pokemoni in delnega z Mii- 
tomom. Ekran bo skoraj zagotovo občutljiv na do- 
tik in merilniki pospeška ter nagiba so standardni, 
tako da bi lahko isti izdelek deloval tako na mobidi- 
kih kot na NXu. Morda bo slednji celo zadnja Nin- 
tendova konzola, nekakšen most iz proizvajanja 
sobnih in ročnih konzol v izdelavo zgolj softvera za 
telefone in tablice po Seginem vzoru. Stare slave to 
podjetje ni nikdar več uzrlo, deluje pa še zmerom. 
Sistem kanijo bojda uradno napovedati septembra 
in ga po zdajšnjih informacijah sploviti marca pri- 
hodnje leto. Zanj je že napovedan venček iger, kot 
so Zelda: Breath of the Wild, novi Sonic, Pikmin 4, 
Dragon Guest XI, Just Dance in Rive. Sumim, da 
večina Slovencev ob vsem tem ni padla dol, saj si 
je Nintendo z vtisom igračke in dolgoletno odsot- 
nostjo uradnega distributerja pri nas naredil med- 
vedjo uslugo. Toda v belem svetu zna biti NX spričo 
izvirne zasnove, ki prinaša nekaj krepko drugačne- 
ga kot PC, PS4 in XBO, čislan ter zadosti dobro pro- 
dajan, da bo Nintendo lepo živel še naprej in nas za- 
lagal z Marii ter Zeldami. 


KBOX ONE S 


Začetkom avgusta je Microsoft že začel tržiti mal- 
ce izboljšano aktualno konzolo. Imenuje se xbox 
one S (small), levji delež sprememb pa je koz- 
metičen. Škatla je manjša, bele barve in vsebuje 
napajalnik, moč jo je postaviti pokonci, joypad 
se poveže tudi čez bluetooth, vrat za kinect ni in 
diska je za dva terabajta. Vseeno si deležen ne- 
česa višetehnološkega, in to je podpora sodob- 
nejšim ekranom. XBOS namreč podpira predva- 
janje videa v ločljivosti 4K oziroma UHD, to je 
3840 x 2160, naj bo streaman s spletnih servi- 
sov, kot je Netflix, ali sukan z najnovejših blu- 
rayev. Cenejše tovrstne naprave, ki bi združevala 
ploščkovno in pretočno plat, ni, saj zanjo hočejo 
relativno ugodnih 400 evrov. Videu najvišje loč- 
ljivosti primerno je HDMI-izhod v konzoli inačice 
2.0a in ne stari 1.4. Prav novejši videoizhod je 
zaslužen za še en očesni bonbonček: prikaz HDR. 
Kratica pomeni High Dynamic Range in po do- 
mače rečeno omogoča bolj naravne barve, glob- 
ljo temino ter bolj podrobno svetlino. Zaradi pre- 
čiščenega droba je xbox one S nekoliko zmoglji- 
vejši od starega XBOja, vendar Microsoft opo- 
zarja, da brez 4K-zaslona nisi deležen niti za piči- 
co boljše izkušnje. Šele s tovrstnim tevejem ali 
monitorjem boš v določenih igrah, kot sta priha- 
jajoča Forza Horizon 3 in Gears of War 4, dobil 
HDR, večjo gladkost ali višjo ločljivost. Neprila- 
gojene igre zmore S upscalati v 4K in določene 
tečejo kak frejm hitreje. 


s 
a N 


PRAVLJICE IZ ŠENTJAKOBA 


Ker bi rad, da kakajo medenjake in pukcajo milne mehurčke, ki nikoli 


ne počijo, 


žene čredo samorogov na brezkrajne livade 


dežele Domišljije. Čeznjo se pne mavrica, na enem koncu je vilinka, 
ki fafa za cekine, na drugem pa škrateljc, ki ravno tako fafa za cekine. 


nožične geekovske konvencije so čudežni kra- 
M: polni barv, smešnih bitij in neobičajnih reči. 

Najbolj pravljičen med njimi je sandieški Co- 
mic-Con, največji in prvi med 'comic coni', ki v sončno 
južno Kalifornijo častilce fantazijskih svetov vabi že 
od leta 1970. Kar se je začelo s stripi, je danes razšir- 
jeno na praktično vso fikcijsko vsebino, zato se obha- 
jajo še najmanj filmi, TV-serije in videoiigre. Industrija 
je dogodek vzela za svojega, zato ekskluzivne novosti 
pokaže vsaka znamka, od stripovskih založb prek TV- 
mrež in holivudskih studiev do tovarn igrač. O njih na 
dolgo in široko razpravljajo na tako imenovanih pane- 
lih, nekakšnih konferencah, kjer se tisočim gledalcem 
predstavijo igralske zasedbe, pisci in drugi ustvarjalci. 
Trije dnevi v juliju so zato rajski za geekovsko komu- 
no, tudi za tiste, ki na smenj ne morejo, saj internet 
posreduje vse nagovore, najave novih projektov in 
filmske napovednike. 


Prava izkušnja je seveda tako prireditev obiskati v 
živo. Tak fantazijski onkraj je balzam za dušo sle- 
hernega 'piflarja', le superdolarjev je dobro imeti bi- 
sago s seboj. Na štantih se namreč gnete neskončno 
zbiralniške robe, kot so kipci, igrače, replike orožij, 
ilustracije, kostumi, bižuterija, stari stripi in še čuda 
izvenserijske kramarije z duhom nečesa popkultur- 
nega. Izbira je brezmejna, nič manjše veselje pa je 
opazovati pisano množico našemljencev v omiljene 
like. Cosplayerstvo še zdaleč ni omejeno na stripov- 
ske karakterje, dasi je mrgolelo Batmanov, Joker- 
jev in letos trendovskih Harley Guinnovk. Okoli ho- 
dijo Disneyjeve princeske, pokemoni in telebajski, 
pred vhodom se borita rancor in General Grievous, 
v parih so prišli Korben in Leeloo, Jack Skellington 
in Sally, Austin Powers in Dr. Evil ter Jules in Vin- 
cent, Pac-Man po dvorišču preganja tetromine, 
zombinaciSneguljčica se brati z rastaVaderjem ... 


Pri tem ne manjka gole kože in kipečih oblin, 
najsi gre za Silver Surferja, Khala Droga ali celo 
serijo joškatih Power Girl, ki jim lahko na grudi 
postaviš kozarec. 

Divili smo se nad takimi konvencijami že mno- 
gokrat, zato je odveč vnovično dolgo in široko 
popisovanje njihovega značaja. Raje smo se 
osredotočili na konkretnosti, pa še to le na naj- 
bolj izstopajoče, kajti zanimivosti je nepredstav- 
ljivo veliko. Položim pa vsakemu na srce, naj se 
vsaj enkrat odpravi na nekaj sličnega. Bržda ne 
na drago romanje v San Diego, kjer so vstopni- 
ce omejene in izključno predprodajane. Toda 
nam dostopnih comic conov ne manjka. Jeseni 
so najmanj v Londonu, Berlinu in nam bližnjem 
Dunaju, prav tako pa si velja zacahnati 1. okto- 
ber, ko se bo v Ljubljani odvilo druženje Na meji 
nevidnega. Za negovanje domišljije! 


aaa. 


NOVE LEGOVE DIMENZIJE — 


AMERICAN GODS 


2017 
Da imajo v Ameriki na vsakem vogalu svojo cer- 
kev, ki oznanja neko inačico katoliške vere, je 
Evropejcu čudno. Daje pa vedeti, kako drugače 
tam gledajo na religijo; po sistemu ponudbe in 
povpraševanja, kot komoditeto namesto ne- 
spremenljive svetinje. Pisatelj Neil Gaiman, 'En- 
glishman in New York', ki kot rodni Anglež in 
dolgoletni prebivalec ZDA pozna obe strani me- 
dalje, je na podlagi te ideje spisal kultni roman 
Ameriški bogovi, dostopen tudi v slovenščini 
(Joker 238). V njem se božanstvom iz starega 
sveta v novi, čezlužni deželi zaradi manka vero- 
vanja slabo godi, zato izginevajo in mutirajo. 
Temu prisostvuje nekdanji kaznjenec Shadow 

Moon, ki se s tajinstvenim gospodom Wednes- 
dayem odpravi na rajžo po celini. Na njej sreča 
tako vikinške in slovanske nadnaravneže kot 
nove bogove denarja, slave ter tehnologije. Si- 
jajna, temačna mešanica kriminalke, fantazije, 
grozljivke in cestne povesti bo naslednje leto 
končno meso postala. Gmajna je znorela ob iz- 
vrstnem trailerju, ki je pokazal dobro izbrane 
nastopajoče (Shadow je ostal črn, Wednesday 
bo legenda lan McShane) ter slogovno impresi- 
vno mešanje realnosti z računalniško grafiko. 
Pod črto se obeta knjigi zvesto vzdušje in priso- 
ten naj bi bil celo prizor z lačno vulvo. Toda Gai- 
man je dal vedeti, da je bil sprva resda povezan 
z niziko, ki pa dobiva lastno identiteto. Ni nujno, 
da se bodo dogodki, ki jih Slovenci poznamo iz 
Pižaminega prevoda, na ekranu ponovili. 


avgust 2016 


november 2017 
"Sestavljam ekipo posameznikov s posebni- 
mi lastnostmi, zakajti sovražnik prihaja," se 
priduša Ben Affleck v 'lastnem' napovedni- 
ku za veliki DCjev spektakel Justice League. 
Grozeča nemeza ni Darkseid, kakor smo 
sprva pametovali na podlagi parademonov 
in velikanske omege v Batmanovih sanjah. 


A bili smo blizu. Zemlji preti manj poznani | 


| Steppenwolf iz serije New Gods, ki je Dark- 
seidov stric, torej Apokaliptčan. Vesoljec, ki 
velja za precej nesmrtnega, prihaja po tri koc- 
kaste artefakte, poimenovane mother box. 
Eden je v Themysciri, drugi v Atlantidi in iz 
tretjega je vkup dan biomehanični Cyborg. 
Ker Superman očitno bdi nad svojo krušno 
mamo 24/7, se nevarnosti zaveda le Bruce 
Wayne. Zato na pomoč pokliče Barryja Alle- 
na iliti Flasha, Čudežnico, Marthinega sinčka 
in Aguamana, ki se zna pogovarjati z ribami. 
Skupaj bodo ustanovili Ligo pravice, DCjev 
superjunaški krožek v slogu Avengerjev. Eki- 
pa v risanih filmih zabavno funkcionira in na 
srečo je režiser Zack Snyder napovedal lah- 
kotnejši, bolj humoren izdelek od Batmana. 
To je v redu, a bolj kot ton nas skrbijo sce- 
naristične neumnosti, ki jih zadnje čase v to- 
vrstnih filmih mrgoli. Držimo pesti. 


ritoprask 2016 


november 2017 

Dasi kladivo Mjolnir v stripih po novem vihti žen- 
ska Thor, filmska kontinuiteta sledi klasični zased- 
bi, kar pomeni stas in obraz Chrisa Hemswortha. 
To bo tretji samostojni film Boga groma in sedem- 
najsti v aktualnem nizu Marvelovega kinemato- 
grafskega univerzuma. Kljub apokaliptičnemu nas- 
lovu, ki v nordijskih legendah predstavlja konec 
stvarstva in somrak bogov, bo grafika menda svet- 
lejša od temačnega Dark Worlda. Vseeno ne gre 
pričakovati zemeljske predstave s šaljivim Tony- 
jem Starkom, kajti dogajanje bo sceloma vsemir- 
sko. Asgardu grozi poguba in kronski princ Thor 
je edini, ki jo lahko prepreči. Pri tem mu bo poma- 
gal Hulk, ki so ga kolegi zaradi nepredvidljivosti 
izstrelili v vesolje. To je odgovor na vprašanje, če- 
mu ne enega ne drugega ni bilo v Civil Waru. Thor 
je težave očetnjave postavil pred otročje prcanj 
Toneta in Stefa, dočim bi Hulk vojno zelo hitro 
odločil — in za sabo pustil razdejanje. Zamisel so 
scenaristi vzeli iz povesti Planet Hulk, v katerem 
so Avengerji besnečega zelenega monstruma de- 
portirali na tujski svet, tam pa se je moral gladia- 
torsko boriti v zabavo domorodcev. Slednje bo 
očitno vključeno tudi v Ragnarok, na kar sta na- 
mignila razstavljena oklep in sekira. Bo v areni po- 
meril moči s Thorom? Kakšno vlogo bosta imela 
nova junačka Valkira in asgardski dežurni zlobnik 
Loki? Je kaj resnice v namigih, da bo osrednji ne- 
gativec Thanos? Bo Ragnarok uvod v dvodelno 
štorijo Infinity War (2018, 2019), ki bo dokončno 
opravila z mitskimi kamni brezmejnosti? 


pa 

2017 
Modri dirkač noče umreti, čeprav ga 
konkurenčni vodoinštalater že lep čas 
šiša po vseh straneh. Sega je na Comic- 
Conu napovedala kar dva špila s Soni- 
com v glavni vlogi. Sonic Mania bo od 
strani gledana, 2D-zadevščina, ki se bo 
sceloma naslonila na starodavne odlič- 
nice. Tako zelo, da bodo vanjo zbasali 
zlasti predelane nivoje iz enice, dvojke, 
trojke, Sonica CD in Knucklesa. Avtorji 
flancajo o strasti do retra, vendar Ma- 
nia brutalno zaudarja po cenenem izko- 


riščanju Sonicove obletnice. Bržda bo 
šlo za cenejšo, dolpotegljivo zadevšči- 
no, ki so jo napovedali za PC, PS4 in 
XBO. Playstation 3, xbox 360, wii in wii 
U so zanjo po vsem sodeč prešvoh in 
jih je bilo premalo prodanih (četrt mili- 
jarde kosov PRESS). V 3D naslednje ge- 
neracije pa se bo podala zazdaj neime- 
novana soniščina za PS4, XBO in Min- 
tendov NX, v kateri bo več verzij plave- 
ga šibača zavdajalo staremu sovragu 
Eggmanu. Letos bomo tako dobili sa- 
mo še enega Sonica, in sicer septembr- 
ski Sonic Boom 2: Fire 8% Ice za 3DS. 
Kako bomo zdržali? 


a 

STAR TREK DISCOVERY 


september 

Če si bil na kraju devetdesetih med tistimi, ki si zaradi 
neke neodvisne grozljivke niso več upali popivati po 
gozdu, boš najbrž zastrigel z ušesi ob napovedi bojda 
pravenjskega nadaljevanja, ki naj bi daleč preseglo 
omledni Book of Shadows. Za tega se scenarij sploh 
ne bo zmenil. Kakopak se bo na tapeti znašla nova 
mladinska odprava, ki bo v iskanju izginule žlahte za- 
lutala v gozdu — prav tam, kjer so dolgo tega izginili 
oni drugi šeprtljavci, ki niso vedeli, da mah raste na 
severni strani drevja. Snemanje iz roke in ponoči za 
zrnato, tresočo sliko je privzeto, tako kot spraševanje, 
a res nima nihče GPSa oziroma kako da je šuma v Ma- 
rylandu tako slabo pokrita s signalom. Ali pa so se 
coprnice, če to sploh so, naučile motiti mobilnike? To 
niso le hexe, ampak haxe! Horor je v comicconskem 
trailerju pošteno izpostavljen (začuda je manjkal 
'death by selfie stick') in Blair Witeh zna biti po tej 
plati dejansko v redu. Itak bo gledalcem nepopisno 
grozno že to, da bodo junaki odrezani od družbenih 
medijev. In da po gozdu zaradi nedostopnih strežni- 
kov ne bodo mogli loviti pokemonov. Kako okrutno. 


LE GOVI BRICKHEADZ 


Geekovski kipci so vseh sort. Lahko so podrobni in ve- 
rodostojni za stotake ali klonirane figure, ki majejo z gla- 
vami. Ena sorta, menda zadnje čase precej priljubljena, 
so iz kockic sestavljeni oglati liki, kot so Kubros od Me- 
gabloks. A resnici na ljubo posebne hotnosti ne premo- 
rejo, zato je presenetljiva novica, da bo koncem leta nji- 
hovo linijo spočel še Lego. V prvi sezoni BrickHeadz pri- 
de osmerica likov iz letošnjih filmov, recimo pretekli Su- 
perman, aktualni Joker in prihajajoči Doctor Strange. 
Sestavljalo jih bo dobrih dvesto koščkov za preceno 30 
evrov. Nam se zdijo precej manj simpatični od Popov. 


KING ARTHUR 


2017 

Kakšni možje v pajkicah in babe s čudežnimi 
nedrčki neki — prihaja Kralj Raztur, ee, Artur! 
Bojda je to resnični rimsko-britanski vojsko- 
vodja, ki je v 5. stoletju našega štetja otok 
obranil germanske invazije in se vpisal v le- 
gendo. Tisto o Camelotu, okrogli mizi, Merli- 
nu, prijateljskih vitezih in meču v skali. In če 
so si bogato izmišljevali avtorji teh pravljic, 
čemu si ne bi režiser Guy Ritchie s scenaris- 
ti? Excalibur bo kakopak prisoten tudi v fil- 
mu, kjer se bo Artur v čudnih časih z ulic po- 
vzpel do krone. Pri tem bo na veliko opletal s 
pestmi in kovino, skakal v vodo z nečloveških 
višin, sodeloval v množičnih bitkah, čudno 
gledal gozdne coprnice, ošlatoval devo Gui- 
nevero ter zavdajal tiranu Vortigernu (Jude 
Law). Upodobil ga bo Charlie Hunnam iz Si- 
nov anarhije, kar je načeloma dobra izbira, 
lahko pa bi ga malo preoblekli, da ne bi bil vi- 
deti, kakor da bo ravnokar zajezdil harleyja. 
Kurc, bo pa na titanskega olifanta skočil in 
kakšno trdnjavo zgazil! Greš, Guy! 


januar 2017 

Bržda je več kot le prgišče starejših Jokerjevih čital- 
cev in čit v devetdesetih bedelo pozno v noč, da bi 
ujelo novo epizodo nadaljevanke Zvezdne steze: na- 
slednja generacija. Vsemirske prigode ladje Podvig 
in njenega čelavega poveljnika Picarda so tedi do- 
mišljijo vnemale še bolj kot izvirna serija v šestde- 
setih z Williamom Shatnerjem kot Kirkom. Ne pre- 
tiravamo, če rečemo, da je srž Stez kljub mnogote- 
remu filmovju na televiziji, ne na platnu. Zato je bi- 
lo na Comic-Conu nadvse lepo prisostvovati napo- 
vedi sveže trekerske nizike Discovery. Tako se kliče 
novo federacijsko plovilo, ki bo nadomestilo kultni 
Enterprise. Oblikovno je ladja NCC-1031 široka in 
oglata, s čimer daje preteč videz. Ali to pomeni ve- 
liko torperdiranja in laseriranja, ne vemo, naj bi pa 
serija veliko stavila na znanost. Nasploh je o scena- 
riju znanega malo, saj niso razkrili niti likov niti 
igralcev ter uradnega časa dogajanja. Vemo, da se 
bo Odkritje odvijalo v osrednjem trekerskem uni- 
verzumu in da bo zgodbeno daleč bolj povezano s 
TV-serijami kot z Abramsovim rebootom, od kate- 
rega si ne kanijo sposojati niti stilistično. Na panelu 
so zatrdili, da bodo ženski liki izstopajoči in močni. 
Nizike začuda ne bo na spregled letos, ob petdeseti 
obletnici originalnega Treka, marveč štarta prvi me- 
sec naslednjega leta na CBSu in Netflixu. 


avgust 2016 


M4 da 
CIVIL NAR II 


Uradnega napovednika za Varuhe galaksije 2 še ni, toda film je v delu in dospe prihodnjega maja. Osnovna 
zasedba ostaja enaka, pri čemer se dogodivščinam Star-Lorda, Gamore, Draxe, Groota in Rocketa pridruži 
še modri Yondu. Sveže ime na spisku igralcev je Kurt Russell, ki bo 'razumni planet' Ego in obenem Petrov 
oziroma Star-Lordov resnični fotr. (Kar je odmik od stripovskega izročila, kjer ga je Zemljanki naredil nek 
brodolomski vesoljec.) Iskanje njegovih korenin bo hkrati osrednja nit te vsemirske akcijske komedije. 

BENODIS . MAROUEZ 


Benedict Cumberbatch je promoviral dva projekta. Novem- 
bra ga bomo videli kot Marvelovega čarodeja Doctor Stran- 
ga, ki bo nekoč postal član Avengerjev. Drugo leto pa bo 
igralec zopet poprijel za smešno klafeto, fajfo in lupo, kajti 
prihaja mračna četrta sezona sila priljubljenega Sherlocka. 


februar 2017 


2017 

Logično je, da bo na stripovskem dogodku prisot- 
na stripovska pretepačina. Bila je to Injustice 2, 
Mortal Kombatu slična mlatilnica z DCjevimi reše- 
valci in hudodelci. Nadaljevanje, ki prispe na PS4 
in xbox one, bo omogočalo nadgrajevanje likov s 
pobranimi deli oblačil in oklepov. S tem bomo 
spremenili tako njihove lastnosti in udarce kot vi- 
dez. Borcev bo še več kot poprej, saj se naboru 
pridružujejo Supergirl, Arkham Knight, superinte- 
ligentni gorilež Grodd, Blue Beetle iz Teen Titans 
in rdeča lanterna Atrocitus. Obenem bo igrica de- 
ležna spremljajočega stripa, ki bo razgrnil pred- 
zgodbo. Dogajanje je drugače postavljeno v alter- 
nativni svet. V prvencu je Sups zaradi Lojzkine 
smrti ponorel in vzpostavil diktaturo, tokrat pa se 
Batmanovi zagovorniki svobode vnovič spopadejo 
s Supermanovimi silami. Le s to razliko, da zdaj 
Zemljanom grozi velika nevarnost iz vesolja ... 


Temačni, resni in namrščeni Gotham ni za mladiče. Njihov 
ljubljenec je kajpakda Marvelov Spider-Man. Legokockasti 
film je zato domiseln korak za približanje Netopirjevčevega 
sveta najmlajšim. To ne bo 'izrisanka', kakršne so številne 
domačemu gledanju namenjene legoidne superjunaščine, 
marveč visokoproračunski kinoizdelek nalik Lego Muviju. 
To pomeni realistično grafiko, ki deluje kot posneti stop- 
motion, dasi je v resnici ustvarjena računalniško. Glavno 
vlogo bo ponovno oglasil odlični Will Arnett in bojda bo 
celo zapel pesmico ali dve. Ne smemo namreč pozabiti, da 
je v tem vesolju Batman glasbeni umetnik. Ki najraje us- 
tvarja s črnimi in zelo temno sivimi notami. Njegova zgod- 
ba bo na duhovit način predstavila Jokerja in obenem zgra- 
dila otrokom zanimiv lik Robina. To bo seveda originalni 
'poba čudež', sirota Dick Grayson v vročih hlačkah. Na se- 
znamu nastopajočih je še Barbara Gordon kot Batgirl (na 
katero od risanke Killing Joke gledamo malce, hm, dru- 
gače), medtem ko bodo ostali Justičarji imeli neznatne vlo- 
ge. Kajti, kot pove Šišmiš v napovedniku, film se bo vrtel 
le okoli njega in bil zategadelj nadmočen vsem ostalim. 


x 


A 

september 


Final Fantasyji so tako postali tako gromozanski, 
da jim ena sama igra za posamično zgodbo ne za- 
dostuje več. Ze trinajstica je dobila kar tri špile, 
petnajstko pa bo spremljal ta sceloma računalniš- 
ko animirani celovečerec. Sguare je očitno pozabil 
na polomijo s Spirits Within iz leta 2001, v katere- | 
ga so vložili na desetine milijonov in na trdo po- 
pušili pri blagajni. A časi so zdaj drugačni, izdela- 
va tovrstnih filmov je cenejša, Game of Thrones je 
frajerski in fani si želijo veličastja. Kingsglaive jim 
ga vsekakor kani dostaviti, saj bo šlo za velikopo- 
tezno produkcijo, naphano z mečevanji, streljanji, 
stampedi divjih beštij ter dvornimi spletkami. Vz- 
poredno z dogodki v FFXV bomo spremljali do- 
godke na tehnološko-magičnem svetu Eos, razde- ( 
ljenem na sprta kraljestva. Vladarja enega takih 
varuje elitna garda, ki se bo morala spopasti s kon- 
kurenčno deželo in skrivnostnimi silami. Risanko 
so na Japonskem že prikazali v kinih, v Ameriki jo 
bodo ta mesec, na domače medije pa bo prišla | 
vzporedno s špilom septembra in mu bo v dolo- 
čenih izdajah priložena. Glasove med drugimi po- ' 
sojata Lena Headey (Cersei od nekod drugod) in 
Sean Bean. Zdaj vnaprej vemo, kateri lik bo umrl. 


ze 


ad 
mTEMMT 4 


d. "4 a 
Polurni pogovor z zasedbo Igre prestolov je bil eden najbolj priljubljenih, četudi prav veliko o sedmi sezoni ni- 
smo izvedeli. Vemo pravzaprav dvoje: imela bo sedem epizod in bo kasnila. Ker bodo zavoljo potrebe po 
snežnih razmerah glavnino posneli šele februarja, Zahodnjega ne bomo uzrli pred poletjem. O samih dogodkih 
nista avtorja serije spregovorila niti besede. Zima je tu in zmaji prihajajo, to je to. Največje ovacije je po 
pričakovanjih požel Hodor, Varys je pokazal bujno pričesko (jajc si ne upa), Sam se je pridušal, da svojo smrt 
vidi pod kupom knjig, in Sansa bi na železnem prestolu najraje videla Mezinčka. 

BLAME 


Nalinijski pretočni servis Netflix je toliko ljudi privabil 
tudi na rovaš bogatega razdelka z animeji. Pri tem ni- 
so več zadovoljni s posredništvom, marveč hočejo 
postati izdajatelji. Eden prvih tosmernih projektov bo 
Blame. Ne bo šlo za serijo, temveč za celovečerec, 
utemeljen na istoimenski mangi iz leta 1998. Tihi re- 
volveraški junak Killy bo v distopični prihodnosti ta- 
val po orjaškem razrušenem mestu in se bojeval tako 
s kiborgi kot s pravljičnimi sovragi. Sproti bo debati- 
ral s preživelimi, iskal ultimativnega sovraga in ohra- 
njal lastno človeškost. Sliši se kot dober scenarij za 
špil, toda Netflix sem ni stegnil lovk. Zaenkrat. 


LEGION 

Legion je v stripih ime mutantskemu sinetu profesor- 
ja Xavierja, ki trpi za večosebnostjo. Tudi glavni lik v 
prihodnjeletni nadaljevanki Legion bo imel shizofreni- 
jo in še kakšno supermoč za povrhu. Skrivnostni, a 
obetavni trailer namiguje na x-menovsko psihološko 
dramo, le da brez poznanih pajacev. Pri ustvarjanju 
sodeluje Marvel, vendar zgodba ne bo sodila v njiho- 
vo filmsko vesolje. Zato Wolverina ne bo! 


AGENTS OF SHIELD SO4 

Pred novo sezono Agentov je prišlo do velikih pretre- 
sov in sprememb. Hive je premagan, Coulson ni več 
direktor agencije in Sky / Daisy ni več agentka ... Za 
dodatno draž je poskrbel napovednik. Seriji se namreč 
pridružuje Ghost Rider. Ta ne bo znani Johnny Blaze, 
ki ga je filmsko upodobil Nikolaj Kletka, ampak gre za 
najnovejši lik, ki sliši na ime Robbie Reyes in peklenš- 
čkov ne preganja z motorjem, marveč s črnim avto- 
mobilom. Sušlja se, da naj bi se v novi sezoni prika- 
zali Neljudje (Inhumans), znani kot Kraljeva družina. 
18. septembra se bodo operacije pričele. 


SUPERGIRL SO? 

Največja novost okoli Superpunce je menjava mreže, 
saj prihaja serija na spored CW, torej tja kot Arrow in 
Flash. Zaradi tega bo manj ciljala na širšo, priložnost- 
no občinstvo in bolj na fanovsko skupnost. In ta bo 
zagotovo najbolj vesela vesti, da bo Korin bratranec 
Kal-El iliti Clark Kent iliti Superman v drugem svežnju 
polnopravno prisoten. Kdo je treščil na Zemljo v zad- 
njem delu in kdo bo nasprotnik človeštva, zdaj ko ni 
več zlohotnih Kriptončanov? 


Na šentjakobskem Comic-Conu je postala tradicija, 
da tovarne igrač in zbirateljskih artefaktov obisko- 
valcem ponudijo omejene serije artiklov, praviloma 
s sejemskim logotipom na embalaži. Čeprav se to 
zdi samo po sebi domiselna popestritev, s tem pre- 
težno spodbujajo in omogočajo konkretno zasluž- 
karstvo. Preveč gmajne namreč robo nakupi izključ- 
no z namenom takojšnje preprodaje na Ebayu. Tole 
je cvetober letošnjih zanimivosti. 


Leta 1966 si je zaradi uspeha serije Star Trek zdaj že 
pokojni igralec Leonard Nimoy nabavil buicka riviero 
in poziral ob njem oblečen kot Spock. Ta znameniti 
prizor je Mattel ob petdesetletnici franšize obeležil s 
posebnim modelčkom avta in Vulkanca. 


sTAR RTA A A 


Za ljubitelje Batmana, ki si želijo nečesa svežega, je 
proizvajalec Jakks pripravil skoraj polmetrsko figuro 
gothamskega rešimoža v jokerizirani podobi. Odzad- 
nje zgodbe ni, si pa mislimo, da sta fanta tekmovala 
v pitju in je Bats potegnil ta kratko. 


Lego je na dogodku delil dvoje figur, po eno za vsa- 
ko založbo. DC je predstavljal lepi Ray Palmer v pre- 
bleki Atoma, tak, kakršen nastopa v TV-seriji. Na 
Marvelovi strani pa je to posebna varianta prvega 
Avengerja, imenovana Hydra Captain America. To je 
poklon kontroverznemu stripu, v katerem je bil Ste- 
ve Rogers ves čas speči Hydrin agent. 


Kaj naredi Kitajec s preveliko zalogo raznobarvnih 
plišastih kužkov? Okliče jih za krvovolke, jih poime- 
nuje Gospa, Kuštravček in Poletje ter jih z emble- 
mom Game of Thrones prodaja za tridesetaka. Če- 
prav so vsi trije že mrtvi, se puncam zdijo prisrčni. 


Katero je najboljše orodje za spreminjanje živega ali 
nemrtvega nasprotnika v čežano? Lucille, vendarle, 
ta znameniti bodečeožičeni kij za baseball. Negan to 
ve. Plastična replika sicer ne vliva takega strahospo- 
štovanja, toda za na steno je v redu. 


IN J "! ' ž č 
o zčiz 

Tsum tsum je sveža sorta Disneyjevih pliškotov ena- 
kega formata, ki jih lahko zložiš vkup. Med njimi je 
najti večino priljubljenih likov, po novem pa se jim 
bosta pridružila Han Solo in Greedo v kolekcionar- 
skem paketu. Kdo je že ustrelil prvi? 


V takile škatli, ki deluje kot hišica iz zloglasne nju- 
jorške četrti Hell's Kitchen, prideta limitirana hot 
wheelsa, Daredevilov in Punisherjev. Da je prvi slep 
in nima avta, ni pomembno. Modelčka se kajpakda 
zgledujeta po značaju obeh Marvelovih likov. 


Si navdušen nad Suicide Sguadom in novim Joker- 
jem? Prav zate je potemtakem visokokakovostna, 
280-evrska in 30-centimetrska artikulirana figura bu- 
tika Sideshow. Miniaturnega Jereda se da slačiti in 
oblačiti ter mu v roke devati različen inventar. 


Soundwave je oni Transformer, ki se izvorno pre- 
obrazi v kasetnik oziroma walkman. Ker mularija ne 
pozna niti teh besed, kamoli naprav, je Hasbro ustva- 
ril sodobno inačico. Ta se v tridesetih korakih spre- 
meni v tablico, kar je noro kul. 


Nostalgikom, ki pomnijo DCjevo 'Animirano serijo", 
sta namenjena dva 15-centimetrska doprsna kipa v 
slogu art decoja. Batmana predstavlja blatna izve- 
denka iz epizode Legends of the Dark Knight, Super- 
mana pa kanonični prizor preobrazbe Clarka Kenta. 


Najbolj domiselna linija figurinic prihaja spod prstov 
striparja Jima Mahfooda. Dose Vapors je plažna iz- 
vedenka Vaderja z zlatim lancem, havajsko srajco in 
bongom, Chewback pa iz dreka oblikovan saskvač z 
rambo metki in laserskim samostrelom. Priložen je 
še strip z veliko THCja in obče usekanosti. Res pos- 
rečeno, a predrago. Sto dolarjev za kos! 

"Svet je pripravljen na neprebojnega temnopol- 
teža." Pri Netflixu so imeli seveda v mislih Luko 
Caga, Marvelovega superjunaka, čigar neranlji- 
vosti za metke smo pričali že v niziki Jessica Jo- 
nes. Njegova samostojna 4K-TV-serija dospe 30. 
septembra. Dasi je v aktualnem stripovskem sve- 
tu fant postal celo novi vodja Avengerjev, bo tele- 
vizijska zgodba izvorna in zelo poulična, brez leta- 
jočih kreatur in vesoljcev. Začelo se bo s pone- 
srečenim eksperimentom, ki mu utrdi kožo, za- 
porniškim stažem in družinsko nesrečo. Potlej se 
Luke odloči, da bo pomagal pomoči potrebnim so- 
krajanom in uničil lokalnega kriminalca. Kot tanku 
mu to ne bo težava, upamo pa na vsaj nekaj žida- 
nosti in svetline, saj se je tip doslej ves čas te- 
mačno mrščil. 

Za začetek drugega leta je naznanjen tudi Iron Fist, 
še ena Netflixova ekranizacija Marvelovega he- 
rojčka. Tistega, ki zna karate. Mahanja, brcanja in 
nadzora chija so ga kot malega naučili v mitskem 
mestu K'un-L'un, ki bo v seriji bržda azijsko, med- 
tem ko je v stripu iz druge dimenzije. Napovednik 
žal ne pokaže nobenih akcijskih odlomkov, pa tudi 
lik je v 'civilu' videti bolj žgoljav. Igra ga namreč 
Cvetlični vitez iz GoT. Agotovo bo brus in še li. 
Tretjega svežnja Daredevila začuda niso uradno 
najavili, četudi je namig, da pride leta 2018., in tu- 
di Jessicini primeri so se očitno začasno ustavili. 
A to ne pomeni, da obojice drugo leto ne bo na 
spregled. Kot smo že večkrat napisali, zdaj pa so 
potrdili še z dražilnikom, bomo ob letu osorej gle- 
dali križano miniserijo Defenders, kjer bodo moči 
združili vsi štirje omenjeni supernjujorčani in mor- 
da še Punisher ter Electra. 


WALKING DEAD SO? 
Konec šeste sezone Živih mrtvecev je postregel s 
karizmatičnim zlobnežem, s katerim ni dobro češenj 
zobati. Sploh ko v roke vzame Lucille, v seksi bo- 
dečo žico ovit bejzbolski kij, s katerim rad tre loba- 
nje. Vprašanje, čigavi možgani se cedijo z Lucille v 
napovedniku za SO7, je sprožilo val ugibanj. Se bo- 
do avtorji tokrat držali zgodbe iz stripa? Bo umrla 
ista oseba kot na papirju? Serija je ikonične smrti že 
večkrat prikazala zelo podobno kot v tiskani publika- 
ciji, vendar se je primerilo tudi obratno. Prav tako 
zadeve ne razjasnjuje dejstvo, da so v seriji živi liki, 
ki v stripu že dolgo več niso, in obratno. Ter da ima 
nizika karakterje, ki jih v stripu nikdar ni bilo. Za od- 

ej njegovo civilno s 
prilikami. Ker sta s 


govor bomo morali počakati do konca oktobra, ko 
štarta sezona. V njej bomo po vsej verjetnosti po- 
bliže spoznali zlobnjakovo trdnjavo. Videli smo okle- 
pljene viteze na konjih, ki pripadajo Kraljestvu, drugi 
skupini preživelih. Tej vlada Kralj Ezekiel s Shivo, ki 
je čisto pravi, kosmati in zobati tiger. Kot je Rick 
ugotovil sredi prejšnje sezone, ko je začel dojemati, 
da so morda odgriznili več, kot lahko prežvečijo — 
njihov svet se je povečal. 

DER-MAN: HOMECOMING 


julij 2017 
Plodni pariški filmotvorec Luc Besson se vrača v 
ZF-žanr, kjer se je že proslavil z avtorstvom in iz- 
vedbo Petega elementa ter Lucy. Zdaj se je lotil fil- 
manja znanega francoskega stripa Valerian et Lau- 
reline, česar si je po lastnih besedah želel že od 
otroštva. Strip, ki je po štirih dekadah nehal izha- 
jati pred nekaj leti, je postavljen v 28. stoletje, ko 
je Zemlja s prestolnico Galaxity središče Terran- 
skega imperija. Človeštvo je pogruntalo način za 
instantno potovanje skozi prostor in čas, vendar 
prihaja do zlorab. Da je temporalnih zločinov, zank 
in paradoksov čimmanj, skrbita časovna agenta 
Valerij in Laura. Sličic in oblačkov se drži lahko- 
' ten, humoren ton, ki ga filmska predstava kani 
povzeti. Besson, ki je tako scenarist in režiser kot 
producent, je poudaril, da bo odvijanje precej bolj 
skrivnostno in detektivsko od sličnih Varuhov ali 
Vojne zvezd. Negativec se bo namreč razkril šele 
čisto na kraju. Ceprav naslovno ime ni tako po- 
znano, se iz videnega sodeč obeta res izvrstna in 
visokoproračunska znanstvena fantastika, izdatno 
napolnjena z Nezemljani. Evropejcu zaupamo! 


GOTHAM s03 

Čeprav je napovednik za nov letnik Gothama dolg pet 
minut, ga je večina iz starih posnetkov, novosti je 
komaj kaj. Vemo, da bodo mestne ulice preplavili 
grozljivi eksperimenti Huga Stranga, med njimi neka 
varianta Brucea Wayna, ki je videti kot Robert Smith 
v mladih letih. Vemo, da bo Fish Mooney znova na 
parketu in da Pingvin vsekakor ne bo umrl. Prav ta- 
ko se nam dozdeva, da je po dveh preminulih policij- 
skih šefih čas za Gordonov komisariat. Se mu bo ro- 
dila Barbara, bodoča Batgirl in Oracle? Master Bruce 
si zagotovo še ne bo odel ogrinjala, medtem ko bo 
Edo postal zeleni Riddler, kakršnega poznamo, in 
Poison Iwy bo zacvetela. Napovedali so norega Mad 
Hatterja in znatno prisotnost skrivnostne gothamske 
organizacije vplivnežev Court of Owls, ki je vlekla ni- 
ti iz ozadja v pretekli sezoni. Komaj čakamo na 17. 
september, kajti ne glede na okornost serije in izra- 
zito nesposobne policaje Gotham radi gledamo. 


OCTOBEH S 


Od Flashpointa, zadnjega DCjevega resetiranja sveta, 
je minilo le pet let, a uredniki in pisci vnovič delajo 
čistko. Spomladi se je scenarij New 52 zaključil, novi 


speljan skozi zgodbo, ki jo prične brzec Wall West. 
Fant je bil v daljnji preteklosti Kid Flash, nakar je na- 
predoval v Flasha, ko se je Barry Allen žrtvoval v Krizi 
neštetih zemelj. A po Flashpointu ga je založba krat- 
komalo ukinila. Zdaj se je izkazalo, da je bil ves čas 
ujet v speedforcu in opazoval Zemljo iz druge dimen- 
zije. Ko se mu uspe ponovno materializirati, predoči 
presenečenje: vesolje se je vrnilo v čas pred New 52 
in likom vzelo deset let s križa. Vsi so zato nekam 
mlajši, a hkrati spremenjeni. Green Lantern je recimo 
punca, Agualad je fant, grdobije počno trije Jokerji iz 
različnih obdobij, nad Metropolisom leta jekleni mož 
Lex Luthor, Darkseid se je reinkarniral v dojenčka in 
Wonderca ima brata dvojčka. Precejšnje presenečenje 
je Superman. Tisti, ki ga poznamo, je umrl v zadnji 
številki prejšnje serije. Zaužil je preveč sončeve ener- 
gije in se dobesedno pretvoril v prah. Toda ves čas je 
obstajal še stari Clark Kent, tisti izpred Flashpointa, ki 
je z Lois in njunim sinom živel odmaknjeno. Zdaj bo 
moral glede na situacijo spet navleči gate čez pajkice 
in prevzeti redno službo rešimoža. Obstaja pa po no- 
vem še New Super-Man, Kitajec z imenom Kenan 
Kong. Ta organizira Justice League of — China! Vse, 
da bi DC uspel na Kitajskem. 

Wally nadalje pove, da Flashpointa sploh ni zakrivil 
Flash, marveč je bila na delu neka druga, nepoznana 
entiteta. Nato Batman v svoji jami odkrije okrvavljen 
simbol smeškota ... Gre seveda za Comedianovo 
broško oziroma simbol Watchmanov, kar je bilo re- 
snično presenečenje. DC je očitno spihal prah s kult- 
nega Moorovega stripalbuma. Odslej bodo v skup- 
nem univerzumu, saj je za igranje z dimenzijami in 
časovnicami odgovoren nihče drug kot Doctor Man- 
hattan. Ali bodo Nite Owl, Silk Spectre, Rorschach in 
ostali Varuhi dejansko nastopili ob boku Batmana in 
kompanije, bomo izvedeli do kraja leta. Zgodbo bo 
križemkražem pletlo trideset izdaj, ki izhajajo teden- 
sko oziroma štirinajstdnevno. V digitalni obliki prek 
njihove aplikacije jih lahko beremo tudi mi. 


o — LA 
Svoj panel sta imela tudi James Cameron in Sigourney Weaver. Ne za napoved novega skupnega projekta, ki 
bi vključeval vsemirske ubijalske nakaze, marveč sta se eno uro spominjala preteklega. Obeležujemo namreč 
tridesetletnico enega najbolj kultnih ZF-filmov, Aliens — akcijskega, do čekana natančnega nadaljevanja slovite- 
ga Osmega potnika. Za stara vremena si ga velja vnovič zavrteti, saj je na voljo v razširjeni HD-izvedenki. Ta 
pokaže prej izrezan uvod, ki pove predzgodbo punčke in kako so stvori sploh prišli v bazo. Je pa Sigourney za- 
kulisno povedala, da grob scenarij za Aliens 5 obstaja in da se vidi v njem. Vrača se torej Ripley, verjeli ali ne. 

Na drugi, povsem modri strani planeta je veliko skritih 
krajev in eden od njih je legendarni Skull Island. Na njem 
živijo prehistorične beštije, katerim kraljuje Kong. Vele- 
opico seveda poznamo, saj je njeno afnanje po nebo- 
tičnikih štartalo leta 1933, a to pot bo bitje res kolosal- 
no. Namesto doslejšnjih desetih metrov je govora o sto- 
tih. Razlog za nabreknjenost je na dlani: film je del uni- 
verzuma, ki ga je vzpostavila zadnja Godzilla, in studio 
kani leta 2020 oba monstruma pomeriti. Zato opičjak ja- 
panskemu kuščarju ne sme seči le do kolen. Ze tako se 
mu ob atomski sapi slabo piše. Ampak dotlej se bo ne- 
mara okrepil, medtem ko bo imel tokrat opravka zgolj z 
ljudmi. Ti po tradiciji uletijo v njegovo domovanje, eni z 
raziskovalnimi, drugi s sebičnimi nameni. Da jih kralj 
opic ne bo v enem zamahu spremenil v pašteto, bo za- 
služen slaboritni mamojebec Samuel L. Jackson. Napo- 
vednik deluje — spektakularno. 

akor naj bi ljubitelji igranja vsaj enkrat 
[4 obiskali katerega od velikih sejmov, tako 

velja, da morajo privrženci Vojne zvezd ro- 
mati na prireditev Star Wars Celebration. Zanje jo 
prireja Lucasfilm oziroma sedaj njegov lastnik Dis- 
ney. Največ jih je v ZDA, toda velmožje hiše se za- 
vedajo, da nima slehernik v garaži Millenium Fal- 
cona za let čez Atlantik, zato so nekaj konvencij 
doslej priredili drugod po svetu. Po eno na Japons- 
kem in v nemškem Essnu ter dve v Londonu. Tudi 
letošnja je pomenila priložnost za evropske jedije, 
saj se je od 15. do 17. julija wookijevsko renčanje 
slišalo po razstavišču London ExCel Centre, stavbi 
nedaleč od razvpite arene O2. Vsaj tistih nekaj dni 
Boris Johnson ni bil največja londonska šema ... 


Vse poti k Zvezdi smrti 


Očitno smo tostran Luže bolj zadržani kot v rojstni 
deželi Vojne Zvezd. Zanesenjaškega oblačenja v Leie 
v bikiniju je zaznavno manj kot v Ameriki, kjer fotr 
Jabba pripelje s seboj familjo Fettov in Ewokov. To- 
da razen tega prireditev ni bila bistveno prikrajšana. 
Gigantski razstavni prostor so zasedla prav vsa po- 
membna imena med izdelovalci igrač, kot so Hot 
Toys, Hasbro in Lego, ki tod običajno predstavijo 
nove artikle. Ko sprazniš denarnico, jih odneseš do 
štantov za avtograme. Letos so bili v ospredju igral- 
ci prihajajočega prvega člana stranske veje franšize, 
Rogue One, ki je bil glavna tema konvencije. Ljudi iz 
osrednje linije filmov so skrbno odmerjali za srečanja 
in zgolj zimzeleni Mark Hamill jo je prešerno mahal 
po prizorišču. S snemanjem Osme epizode so kon- 
čali ravno pred kratkim in studia je na smrt strah 
puščanja informacij. Zato imajo vpletene vklenjene 
na skrivni lokaciji. Oziroma nanje dobro pazijo, no. 

Glavna tiskovka je na oder pripeljala večino zased- 
be Rogue One, plus Lucasovo šefico Kathleen Ken- 
nedy in stotnico Phasmo, eee, Gwendoline Christie, 
ki je govorance povezovala. Pokazali so razširjeni 
video izza snemalnih kulis, ob katerem se je režiser 
Gareth Edwards razgovoril o prijemih, »zaradi kate- 
rih me je Kennedyjeva sploh vzela v službo.« Rad 
sam skače okoli igralcev s kamero na ramah, da 
dobi posnetke iz sredice dogajanja. Tudi v zdaj že 
videni sceni čofotanja upornikov iz dražilnika. Do- 


gaja se v tropskem raju planeta Scarif, za katerega 
so snemali na Maldivih. Težko jim je. Kot je za Lu- 
cas navada, podrobnosti iz zgodbe trosijo le po ka- 
pljicah. Ne povedo, kolikšno vlogo bo dejansko imel 
Darth Vader - le to, da so bili vsi slinasti, ko je Ja- 
mes Earl Jones prišel posnet nov govor. Datum izi- 
da, 16. december, je še vedno trden, s čimer so za- 
vrnili namige, ki so se pred meseci pojavili v rume- 
nem tisku, da naj bi snemanje nujno terjalo boljše 
nove kadre. 

Drugi dan so uporniki iz Rogue One odstopili mesto 
onim iz animirane serije Star Wars: Rebels, ki jeseni 
prične s tretjo sezono, dočim so na šovu za izbrance 
že sukali uvodno epizodo. Takrat so vrgli bržda naj- 
večjo bombo letošnjega Celebrationa: v Rebels pri- 
haja imperialni negativec grand admiral Thrawn in s 
tem vstopa v kanon sveta Vojne zvezd! Nato so se 
večje najave bolj kot ne končale in obiskovalci so 
odromali na tekmovanje v tem, kdo bolj grozeče reče 
"rebel scum." Za drugi film iz serije Anthology, ki bo 
spremljal mladega Hana Sola in Chewieja ter dospe 
leta 2018, so zgolj potrdili, da je vlogo galaktičnega 
tihotapca res dobil Alden Ehrenreich. O Osmi epizo- 
di pa niso črhnili nič pametnega. Zimzeleni Hamill 
se je moral nenehno otepati vprašanj o njej in je tro- 
lal ljudi, da "si vsak dan zavrti nekaj posnetkov, ker 
so res vrhunski." Pohvalil je režiserja in scenarista 
Riana Johnsona, ki je sestavil odlične dialoge, zato 
naj bi bili deležni novih legendarnih enovrstičnic. 
Stari maček že ve, katere jedijske trike uporabiti. 


Star Wars Celebration, največja 
konvencija ljubiteljev žaromečev 
in težkega dihanja, se je po treh 
letih spet odvila na stari celini. 


s stopljeno Vaderjevo 


čelado v rokah odpravi po 


Hamillov avtogram. 

J zana" u« Rogue One je prvi film serije Star Wars Anthology, ki bo za- 


e-a polnjevala čas med izidi osrednjih Epizod. Lucasfilm skuša z 
] kaj njimi osvetliti dele galaksije, za katere v glavnih filmih ni bilo 
bil 


prostora. Prvenec se tako loti uporniške kraje načrtov za prvo 
[4 Zvezdo smrti — taistih, ki jih Leia na začetku Novega upanja 


odloži R2-D2ju. Doslej je veljalo, da so jih pajsnili neimenova- 
ni vohuni, ki pa bodo z Rogue One dobili imena. Na čelu pisa- 
ne druščine komandosov sta svojeglava, a iznajdljiva vojaki- 
nja Jyn Erso (Felicity Jones) in obveščevalec Cassian Andor 
(Diego Luna). Slednji s seboj pripelje droida K-2SO, ki bo očit- 
no polnil C-3POjevo vlogo, saj je zaradi resetiranih možganov 
komično iskren in šefa spravlja v zadrego. V oddelku je še ne- 
kaj nekdanjih kriminalcev in najemnikov. Med njimi Saw Ger- 
rera z obrazom Foresta Whitakerja, ki ga ljubitelji že poznajo 
iz animirane nizike Rebels; pa menih vojščak Chirrut Imwe, ki 
bo imperialce dajal čez koleno, saj ga špila azijski kungfu maj- 
stor Donnie Yen. 

Na tropskem planetu Scarif, kjer je laboratorij z načrti, se bo- 
do zoperstavili dežurnemu negativcu Orsonu Krennicu, ki na- 
čeluje imperialnemu oddelku za najhudejša orožja in s tem 
razvoju Zvezde smrti. Zato pozira z elitno gardo stražarjev, 
death trooperji. Toda ne komandosi ne Krennic niso znalci Si- 
le, Vader pa bo poleg le za vzorec. Rogue One bo zato viteš- 
kost Epizod nadomestil z bolj umazanim spopadom, kjer bo- 
do blasterski snopi evrli ljudi. Iz dražilnih videov je moč pov- 
zeti, da se režiser nove Godzile Gareth Edwards obilno poslu- 
žuje pogledov od blizu za surov prikaz bojišča. Zanimivo; ide- 
ja za Rogue One je padla na um ustvarjalcu učinkov Johnu 
Knollu ob snemanju Revenge of the Sith pred dvanajstimi leti. 

Na vojnozvezdnih prireditvah je že presneto težko ločiti med najetimi profesionalci v kostumih 
in zanesenjaki. Skupnost je tako zavzeta, da nekatere doma sestavljene oprave posekajo celo 
stvari iz studia. Le par od stražarjev v rdečem na sliki spodaj je hostes, ostalo so pripadniki 
501. Legije, globalnega združenja navdušencev nad oblačenjem v Imperialce. Ime so pobrali 
po Vaderjevi elitni enoti trooperjev, ki ga spremlja, vse odkar je bil še Anakin Skywalker. 


Za 
ta. 


Thrawn je onim, ki Vojno zvezd poznajo samo iz glav- 
nih filmov, neznana pojava, saj izvira iz razširjenega uni- 
verzuma, ki mu odnedavna pravijo Legends. Zakaj so 
se potemtakem ob njegovi naznanitvi po vsem Celebra- 
tionu Vaderji v kostumih od veselja zavrteli kot barske 
plesalke iz kantine Mos Eisleyja? Ker je Thrawn tak fra- 
jer, da mu v imperiju malokdo seže do našitkov. Moža- 
kar s pravim imenom Mitth'raw'nuruodo je pripadnik 
rase Chiss, zaradi česar ima človeške poteze, toda mo- 
dro polt in rdeče oči. Kljub oteženi službi alienskih 
življenjskih vrst v imperialni mornarici se je z inteligent- 
nostjo in trdim delom prebil na sam vrh. Nalašč zanj so 
ustvarili naziv grand admiral in belo uniformo z zlatimi 
našitki. Odlikujejo ga briljantna 
zmožnost načrtovanja in pravilne- 
ga ugibanja potez nasprotnika, za 
kar izdatno študira kulturo vseh 
ras, da bi dognal njihove načine 
razmišljanja. Za nameček v na- 
sprotju z večino ostalih poveljni- 
kov ni kronično lakomen moči, 
marveč bolj potrpežljiv. Po uniče- 
nju druge Zvezde smrti prevzame 
poveljstvo nad ostanki Imperija. 
Vsaj tako pravi knjižna trilogija Ti- 
mothyja Zahna, začenši s Heir to 
the Empire iz leta 1991. 

V skupnosti si je Thrawn urno pri- 
dobil kulten sloves in najti ga je 
tudi v igrah, saj je naš nadrejeni v TIE Fighterju. Po Dis- 
neyjevem nakupu Lucasa, ko so razširjeni univerzum 
proglasili za neresnico, je enako usodo doživel rdečeoki 
admiral. A prvobitnega strahu, ki ga omemba njegove- 
ga imena zaseje med uporniško sodrgo, Lucasovci niso 
mogli ignorirati. "Zgolj na pravi trenutek smo čakali, da 
ga povrnemo v kanon," pravi ustvarjalec Rebelsov Da- 
ve Filoni. "Pri takšnem liku ga pač ne smeš polomiti." 

Konec leta namečkoma pride nova Zahnova bukla, 
Thrawn. Upornikom se lahko tresejo hlače, ljubiteljem 
pa to daje upanje, da bodo podobnega tretmaja deležne 
še druge osebe, kot sta Darth Revan in Kyle Katarn. 


Enega vidnejših prostorov je imela britanska firma Propshop, ki je predstavila osmerico skrbno napravlje- 


nih zbirateljskih kosov opreme iz The Force Awakens. Prednjači Vaderjeva staljena maska, ki s poštnino 
košta okrog 3500 evrov in so jih napravili zgolj petsto. Okrvavljena trooperjeva čelada je pol cenejša; zra- 
ven sta še Kylovo in Poejevo pokrivalo, Reyina palica, Chewiejev samostrel in kajpak lahke sablje". 

Mlajše in televizijsko občinstvo si more čas krajšati 
z risano serijo Rebels, ki je predlani nasledila se- 
strsko The Clone Wars. Medtem ko se slednja do- 
gaja med drugo in tretjo epizodo, je Rebels posta- 
vljena med tretjo in četrto, v sredo bliskovitega 
vzpona Imperija, ko nastane odporniško gibanje. 
Sledi razcapani gruči odpadnikov, ki bežijo pred 
Imperatorjevimi kremplji. Pod žarometi sta namreč 
dva jedija izmed redkih preživelih Ukaza 66, fante 
Ezra Bridger in mojster Kanan Jarrus (govori ga 
Freddie Prinz Jr). Ker nizika sledi Vojnam klonov, 
najdemo tudi veliko likov od tam, denimo Ahsoko 
Tano in predvsem Dartha Maula, ki skuša na vsak 
način pokvariti Ezro. To bo v tretji sezoni, ki jeseni 
dospe na male ekrane, doseglo vrelišče, saj bo fan- 
tič začel nevarno hojo po robu med temno in svet- 
lo platjo Sile. Skupina pa bo naletela na jako težav- 
nega nasprotnika, saj uzde boja proti Upornikom 
prevzame grand admiral Thrawn. 


j 

ŠPILAVNI VOHUNI 


Čeprav je imel na Celebrationu EA obsežen štant, je 
bil izplen igrarskih informacij kisel. Vemo, da že poč- 
no Battlefront 2, da studio Visceral snuje tretjeosebno 
SW-avanturo in da Respawn poleg Titanfalla 2 dela 
nekaj vojnozvezdnega. A povedali niso čisto ničesar 
in so molče sukali VR-demomisijo Trials of Tatooine, 
ki je zdaj že brezplačno na voljo na Steamu. Novosti 
so se tikale le dveh prihajajočih jesenskih DLCjev za 
Battlefront. Septembrski Death Star nas bo postavil 
pred trikrat-ugibaj-kaj. Z lovci bomo dirjali po zvezdi- 
nem kanalu in skušali zadeti ono malo luknjo. Poleg 
prideta nova junaka, Chewbacca in lovec na glave 
Bossk — oni trandoshanski zvitež, ki je bil mentor osi- 
rotelemu Bobbu Fettu in ga Vader kasneje skupaj z 
njim pošlje lovit Hana Sola. Zadnji, četrti DLC bo ob 
izidu filma v špil pripeljal Rogue One, saj se bomo 
streljali po Scarifu; dodana junaka bosta Jyn Erso in 
Orson Krennic! The Force Awakens pa tega Battle- 
fronta očitno ne bo uzrl. 

Na panelu o Osmi epizodi je režiser Rian Johnson (na 
sliki z mikrofonom) pod črno-belimi podobami kulis 
razpredal o izkušnjah s Pinewoood Studios, dočim o 
vsebini ni govoril. Obeta vsaj njegova obljuba, da film 
ne bo ponavljal kot sedmica, marveč se bo drzno 
spustil v novo pripoved ter pokukal globlje v like. 


Na razstavišču je bilo moč uzreti novega lovca iz Ro- 
gue One, TIE strikerja. Napravljen je za letanje v at- 
mosteri, lahko pa odbrzi tudi ven in pomaga v bojih v 
vesolju. Na desni je bela uniforma Orsona Krennica. 

Med obširno bero igralcev na strani uporniških komandosov v Rogue One je Mads Mikkelsen bržda najbolj 
proslavljen, toda prav o njegovem liku vemo najmanj. Igra očeta Jyn Erso, ki naj bi pred dogodki filma prišel 

do pomembnega izuma. Očitno ne bo negativec, zato Imperij ne bo imel Lecterja, šmrce. Jiangu Wenu se je na 

odru zareklo glede usode enega od likov, zato je že treba biti pazljiv, če nočeš na spletu uzreti kvarnikov. 


a PR 


Celebration večino tiskovk predvaja na spletu, zato greš osebno tjakaj zato, da od blizu vidiš reči, ki so čez in- 
ternet nedosegljive. Denimo imenitne primerke figur, ki jih pokažejo umetniki in niso naprodaj. One v prodaji 
dobiš brez poštnine, vendar prištej strošek vstopnice, kar znese dobrih 50 evrov za en dan. Najbolj oblegani 
igralci dnevno potalajo le okoli 250 avtogramov, zato je dobro biti prvi v vrsti. Ma levi sliki sta primerka trans- 
seksualnih trooperjev iz Epizode IX, s katerimi bo Disney zadostil politični korektnosti. Šala, šala. 

BLAKE LIVELY 


NEVARNOSTI 
IZ GLOBINE 


TO NE BO OBIČAJEN DAN NA PLAŽI 
OD 18. AVGUSTA V KINU 


f /CONFILMSLOVENIJA 


"Pikachu in Balbasaur, Marowak in Finneon, Blastoise in Charizard, 
pokemoni so to!" Navedeno zapoj z melodijo od 'Zvončki in trobentice'. Nato 


primisli kronista 


z repom in kožuhom, ki ti predoči članek o risankastih 


zverinicah z Japonske. Tistih, ki se še zdaleč niso rodile z aktualnim appom. 


il je čas, ko bi za poln pokemonski album - 
$::.: dal desno roko, levo nogo in otr- 

devni ud. Ko tujec na ulici ni bil tuj ujec, am- 
pak potencialni lastnik game boya, povezovalnega 
kabla in enega od manjkajočih pokemonov, zato 
ga je bilo vredno ogovoriti. Ko sem si livade in ulice 
zamišljal znotraj igre, kjer bi nudile kakšno neod- 
krito vrsto pošastka. Tista doba je minila, delno 
zaradi tega, ker sem se z leti spremenil, in delno, 
ker se je serija iger Pokemon razvlekla in so vajeti 
prevzeli tržniki. Vendar to ne pomeni, da njeni te- 
melji niso zdravi in da se v teh špilih ne skriva več, 
kot marsikdo meni - zlasti tisti, ki o njej sklepajo 
na podlagi poenostavljenega Pokemona GO za te- 
lefone. Če te zanima, kako to, da je gmajna useka- 
na na izmišljene monstrumčiče, ki ne bi znali do 
krvi ugrizniti niti sočnega zrezka, pojdi z mano v 
njihovo preteklost. Boš bolje razumel sedanjost. 


Če je Tetris uveljavil game boy, so Pokemoni se- 
dem let pozneje to že nekoliko pešajočo ročno 
konzolico vrnili pod žaromete. Tako razprostranje- 
nega sveta s toliko življa na njej še ni bilo. 


Igrice, karte, risanke 


Pokemoni so konglomerat, inštitucija, industrija v 
malem. Z dobrimi dvesto milijoni prodanih izvodov 
osrednjih iger se uvrščajo na tretje mesto najbolj 
uspešnih serij, takoj za Maria in Tetris. V ljudska 
srca in s tem blagajne so se dobro zapisali takoj po 
lansiranju prvega para, Pokemona Red in Blue za 
oni prvi, monokromatski game boy. Špil je zakoličil 
temelje: v pogledu od zgoraj kot novopečen trener 
vandrati po deželi, z bojevanjem loviti pokemone, 
jih erpegejsko krepiti in razvijati v nove inačice ter 
jih uporabljati v boju z novimi 'žepnimi pošastmi', 
pocket monsterji. Odtihmal se krivulja pretežno le 
še dviga. A razmaha ni šlo pripisati zgolj videoigri, 
maveč celotni blitzkriegovski razvojno-prodajni 
strategiji, ki je brž pristavila risano serijo in namizni- 
co s kartami. Pokemonski anime je še zmerom gled- 
ljiv in je lani vstopil že v devetnajsto sezono. Pisane, 
lahko dojemljive, a precej globoke kvartopirske 
igre, ki je omogočala zbiranje in izmenjavo lepen- 
kastih podobic, pa se številni spomnimo pod laska- 
vim nazivom 'Magic: The Gathering za otroke'. Uči- 
nek te ofenzive na več frontah skušajo zaman po- 
noviti razni Skylanderji in Sonici. 


S tem se odličnost in edinstvenost ne končata. Si 
vedel, da Pokemon sodi med e-športne naslove, ta- 
ko kot Counter-Strike in League of Legends? Prven- 
stva, lige in turnirje v njem prirejajo že od leta 2003; 
ljudje se množično spopadajo z nabranimi poke- 
mončki in vihtijo kupčke kart. To je osamljen frp na 
e-športnem seznamu in edini, ki je izrecno name- 
njen otrokom - mlajši tekmujejo v lastnih razredih. 


Los 


BFIGHT 
POKEaMON 


What will 
BULBASAUR do? 


Ker je izvirni Pokemon Red grafično res na psu, se 

danes za vrnitev k izviru najbolj splača odigrati ozi- 

roma podoživeti njegov rimejk, Fire Red za game 
boy advance. Je barvit in popravljen. 


BAG 
RUN 


— 


V igrah Pokemon se vedno znova znajdeš v vlogi mladega trenerja pošastkov. Ta širom dežele jaga zverini- 
ce, jih daje v pokežoge in jih požrtvovalno zbira. Nato jih sestavi v veščinsko pisano ekipo in jo izuri za 
zmagovanje nad posadkami drugih, vedno bolj elitnih trenerjev. Na koncu so štirje ta hudejši. 

besede in se z njim ukvarja lep reženj ljudi, je vse 
bolj priljubljena internetna inačica. Poženeš jo s 
Pokemon.com ali jo najdeš v androidni trgovini. 


Nadalje so skrbniki že spočetka skrbeli za oblikova- 
nje in trebljenje skupnosti. Medtem ko je bila glede 
tega večina drugih špilov pasivna, so v nakupoval- 
nih središčih in posamičnih trgovinah organizirali 
srečanja, kjer so se ljubitelji osebno spoznavali in 
izmenjavali izkušnje ter, jasno, pokemončke. More- 
biti je zdajšnja norija ob druženju skozi mobilniški 
Pokemon GO tako velika tudi zato, ker stari fani po- 
doživljajo tovrstne prijetne trenutke iz mladosti. 


Zepošastki gredo! 

Mnogi težko razumejo znamenito pokemonsko ges- 
lo "Gotta catch 'em all", kajti v polovitev in razvoj 
prav vseh pošastkov je treba vložiti nepredstavljive 
količine časa. Že v izbrani verziji, kaj šele vobče, saj 
seznam obsega krepkih 721 primerkov (bagatelca: 
vsi v inačici GO so od drugod) in nekateri so res 
zmikljivi. Drugim pa je jaga k srcu ravno zaradi sa- 
mih 'pocket monsterjev', kakor so se klicali v ja- 
ponskem izvirniku, nakar so jih preimenovali za za- 
hodni izid. Ne toliko zaradi strahu pred travmatizira- 
njem dece in jeznimi starši kot vsled zapletov z bla- 
govno znamko, saj je na trgu že obstajala igračka z 


Pokemonska evolucija je del same srčike početja. 
V tem procesu spakica mutira v novo bitje, ki je 
samosvoje tako po videzu kot statistikah. Stopnje 
so štiri: otroška, osnovna, prva in druga. 


'monster' v imenu. Ob 'pokemone' se ni mogel spo- 
takniti nihče, za povrh pa skrajšanka krasno sede v 
uho. Mimogrede, pravilen izgovor je "pokemon" s 
poudarkom na drugem zlogu, vendar ga obrajtajo 
le otakuji, hipsterji in nerdi. 

Fascinantno je, da je med toliko pokemoni tako ma- 
lo ponavljanja in sličnih oblik. Njihove obrise naj- 
prej filigransko primerjajo z obstoječo bazo za kar 
najmanj prekrivanja. Najbrž je to eden od razlogov, 
da skopirani tekmeci, kot je Digimon, nikdar niso 
zares uspeli - niso tako iskreni in pristni. Oboje je 
temeljna značilnost pokemončkov, ki segajo od ne- 
verjetno prisrčnih primerkov z animejsko širokimi 
učki (mednje spada najznamenitejši rumenjak Pi- 
kachu) prek resnobnih pošastkov, kot je zmajeliki 
Mega Charizard, do čisto rahlo srhljivih monstrum- 
čičev v slogu krste z rokami Cofragigusa. No, vsaj 
kar se tiče sedemletnika, ki se še trese pri Scooby- 
Dooju, a tega ne prizna, ker hoče izpasti hraber. Hit- 
ro prepoznavnih primerkov je še dosti: mačjeliki 
Mew, lisičji Evee, balonasti Jigglypuff, nasršeni ptič- 
ji Zapdos ... Ni jih malo, ki se izvrstno posojajo plišu, 
in nekateri jih zbirajo kot obsedeni. Guinnessova 
knjiga rekordov beleži šestindvajsetletno (za)fik- 


Nekateri pri lovu na pokemone oziroma z njimi povezanimi spominki izkažejo zvrhano mero nezdrave obse- 
denosti. Angležinja Lisa Courtney se je s svojo neznansko zbirko prašnega pliša, za katero potrebuje neza- 
nemarljiv kos bajte, vpisala v Guinnessa. Založnik je takih posebnežev vesel zaradi denarcev in reklame. 

"PRAGE OCANCEL 


m/ž CHARIZARD 
(O TYPE] FIRE! Mrikino] 
nima Epsi 

umiljme 12310 


TRAINER MEMO silim CI EANSE TAG 


IMPISH nature. 
Met in PALLET TOWN at lv 5. 


xa g 


Ko monstrumčiča najdeš v svetu, ki obsega tako 
planjave kot notranjosti hiš, ga daš v album (zgo- 
raj). Toda sleherna statistika nalovljenih čudakcev 
ni na dlani. Njega dni so bile tajne, zdaj imamo net. 


siranko Liso Courtney, ki je v sedemnajstih letih na- 
brala šestnajst tisoč kosov pokemonske robe. Pre- 
težno pliškov, a tudi trdih plastičnih figuric, torb, ru- 
tic, brisač, skodelic, posteljnine in sploh vsega, kar 
sodi k vsemedijskim uspešnicam. Dečva je besedi- 
ci "'em all" v lovskem geslu očitno nadomestila z 
"everything"! 


K izviru po zlato 


Ampak osnova ostaja zbiranje pokemončkov v vir- 
tualnosti, ki obsega že osem 'generacij' in deset 
osrednjih naslovov, ti pa imajo še dodelane in do- 
komplementarnih verzijah - Red in Green, Black in 
White, Diamond in Pearl, X in Y. Večina pokemo- 
nov je v obeh enaka, toda nekateri so lastni eni ali 
drugi ediciji. Je to zaslužkarstvo firme Game Freak, 
ki že spočetka skrbi za franšizo, njene matične fir- 
me The Pokemon Company in tretjinskega lastnika 
Nintenda? Gre za podobno finto kot pri številnih od- 
vrtkih izven 'jedrne serije', core series, s katerimi se 


SPSKEMGJ 


Ni 
Me 


AN 


$ a- his 
O ee em51li 
na 

« 


Če bi bil pred osemnajstimi leti pameten in bi lepo 
ohranil izvod mednarodnega Pokemona Red, bi ga 
danes spravil v promet za kakšnih dvesto evrov. 


Osrednji Pokemoni so ročno prenosni, toda sobni 
sistemi so ugledali številne odvrtke. Med najzna- 
menitejše se uvršča Stadium za nintendo 64, ki se 
je osredotočal na arensko bojevanje. 


je niz razširil na sobne konzole (Stadium) in mobil- 
nike (Camp, Shuffle) ter v druge žanre, na primer 
strelskega (Snap) in pretepaškega (Pokken Tour- 
nament)? Ali pa je zadaj plemenitejša ideja? 

Po odgovor se je dobro zriniti na sam začetek, ki je 
s prelomnostjo, genialnostjo in zanimivostjo za prav 
vse generacije igralcev definiral sleherno nadaljeva- 
nje. Tam bomo našli odgovor, v čem tiči pokemon- 
ska magija. Gremo zato na obisk k Pokemonoma 
Red in Blue za game boy iz leta 1996 - ter k njune- 
mu avtorju, prisrčnemu samotarju in posebnežu Sa- 
toshiju Tajiriju. Ta je ustanovitelj Game Freaka in 
izvršni producent vseh osrednjih pokemonskih iger, 
od Red in Blue do Sun in Moon, ki na 3DS prideta 
novembra. 


Hvala Aspergerju! 


Kakor toliko drugih oblikovalcev prelomnih iger je 
Satoshi Tajiri pokemone ustvaril na podlagi intim- 
nih želja, občutij in spominov. Ko je v šestdesetih 
letih odraščal blizu Tokia, je ves prosti čas namenil 
vandranju po naravi in zbiranju hroščev. "Hrošči so 
me prevzeli. Premikali so se hecno in vsak, ki sem 
ga našel, je bil po svoje nenavaden. Rad sem izum- 
ljal nove načine, kako se dokopati do njih, in nihče 
od mojih prijateljev jih ni nalovil več." Obsesija s 
hrošči in lovom nanje je bila po vsej verjetnosti po- 
sledica Aspergerjevega sindroma - to je motnja av- 


Pokedexi v igrah in risankah niso papirni albumi, temveč odličniške elektronske 
naprave, ki shranjujejo podatke o sto in več beštijicah. Nekateri fani pa so šli ta- 
ko daleč, da so 'dexe sestavili v resničnosti. S takimle si na pokesrečanjih car! 


Pokken Tournament je nova, letošnja trirazsežna pretepačina, ki so jo pri Bandai Namcu udejanjili samo za 


mia 


wii U. Škoda, da Nintendo ne sprosti zavor in požegna recimo PS4, saj je tekkensko merjenje z moči s po- 
kemončki bojda spektakularno, doumljivo in sploh ne plitko. Po zgledu temeljne serije, torej! 


tističnega spektra s težavami pri komunikaciji z dru- 
gimi in omejeno, ponavljajoče se obnašanje. Vse 
našteto se zrcali v osamljenem, požrtvovalnem Sa- 
toshijevem nabiranju žužkov, ki se je preneslo v nje- 
govo kariero. Programiranja se je naučil tako, da je 
razdrl in preštudiral konzolo NES, in že pri šestnaj- 
stih je izdelal prvo igričko. 


Idejni oče Pokemonov Satoshi Tajiri, ki je še zme- 
rom za krmilom franšize, je 'pocket monsterje' 
ustvaril na podlagi otroškega zbiranja hroščadi. Od 
tod izrazit kolekcionarski vidik serije. 

Večji projekt, ki bi se sukal okrog lova na živa bitja, 
je dobil odločilen pospešek, ko je Satoshi leta 1991 
v roke dobil game boy. Ta je podpiral večigralstvo 
med dvema napravama po kablu, toda kjer so po 
njem vsi nažigali Tetris, so v Tajirijevih mislih po 
njem potovali pošastki. Zamislil si je, da bi le-ti pre- 
hajali iz konzolice v konzolico ter tako dopolnili zbir- 
ko v obeh. V firmici Game Freak, ki jo je ustanovil z 
nekaj prijatelji, je izdelal grobo inačico Pokemonov 
in jo na blef nesel Nintendu. Kljub vsem pričakova- 
njem negativnega odgovora, še posebej, ker je bil 
game boy sredi devetdesetih že nekoliko ostarel, so 
Nintendovci projekt podprli tako denarno kot z ljud- 
mi. Satoshiju in kolegom je s koristnimi nasveti 
mentorsko pomagal oče Maria Shigeru Miyamoto. 
Njegovo mnenje je Tajiri upošteval kot suho zlato in 
se mu poklonil tako, da je po njem poimenoval tek- 
meca glavnega junaka Asha (Satoshi, Ash, razu- 
meš?) v igri, ki je vedno korak pred njim. 


Sto enalnpetdeset zapisanih 


Tveganje se je Nintendu izplačalo, saj je igra posta- 
la uspešnica takoj po izidu na Japonskem, kjer so 
dali na plano tri inačice - Pocket Monsters Red, Gre- 
en in Blue. Prodali so več kot deset milijonov izvo- 
dov, štiri več kot prvega Super Maria! Bržda tudi za- 
radi simpatične zgodbe, v kateri je mladi trener sko- 
zi delo, odgovornost, pustolovščino in boje z moč- 


The POKEDEX is a hightech 
tool that automatically makes a recorde 
| Pokemonski laboratorij je ključna lokacija osrednjih špilov v seriji. Izvirni se 


pojavi le v začetnih, nakar ga uničijo, z novim pa upravlja Profesor Oak. Tu 
med drugim najdeš Pikachuja. 


a 

Blastoise Mi 


P mmm 
1.4:9;//14-3 
Spletno večigralstvo je prišlo šele leta 2007 z inačicama Diamond in Pearl za DS. Zajemalo je tako bojeva- 
nje kot pogovor in izmenjavo pokemončkov na daljavo. Na nek način je bilo to izdajstvo prvotne ideje o fi- 
zičnem druženju, toda internet je kot mnogo drugega spremenil tudi Pokemon. 


nejšimi trenerji iz otroka zrastel v moža. Bum se je 
ponovil 1998., ko so za mednarodni trg pod nazi- 
vom Pokemon pripravili dve verziji, Red in Green. 
Inačici sta vsebovali rahlo drugačna nabora bitjec, 
vendar to ni bil nefariozen tržniški izmislek. V druže- 
nje in izmenjavo usmerjena ideja je bila, da puščav- 
nik nikdar ni mogel poloviti vseh, naj bi se še tako 
trudil. Vsakdo je moral vreči game boy z link ka- 
blom v ruzak, vzeti pot pod noge in najti somišljeni- 
ke z manjkajočimi nakazicami. Pokemoni so tako 
že spočetka izkušnja, ki jo deliš s prijatelji. Mnenje 
javnih občil, da je Pokemon GO naposled prisilil 
igralce, da so vstali s foteljev, pa dvojno kretensko 
- pokemone se na tak način vendar zbira že od ne- 
kdaj! Niso po naključju vse osnovne igre izšle samo 
za ročne sisteme, ki jih trogaš okoli. 

Celo zgodnje pokemonščine niso bile enostavne ig- 
ričke z golim zbiranjem skupno 151 cortkanih po- 
šastkov, marveč čisto solidni frpji, ki so za nizkim 
vstopnim pragom in takojšnjo razumljivostjo tako 
odraslim kot otrokom skrivali dobršno merico glo- 
bine. Cilj je bil jasen, toda oddaljen: nabrati zadosti 
značk v telovadniških bitkah z izurjenimi trenerji ter 
izzvati elitno četverico. Ko si rajžal po izvorni regiji 
Kanto, polni rastja kot v Satoshijevem otroštvu, si 
na pokemone naletaval na vsakem koraku. V na- 
ključnih poteznih bitkah na ločenem zaslonu si si jih 
podrejal, jih lovil v pokežoge in jih uporabljal v 
obračunih proti močnejšim žepnikom. Ekipa, ki si 
jo zgradil in okrepil skozi tisoče bitk, ti je prirasla k 


A, 


po" 


Tole je simbol e-športnega pokemonskega udej- 

stvovanja, ki mu pravijo Play! Pokemon. Obsega 

ligo z osmimi sezonami, ki trajajo po pet tednov, 
turnirje in svetovno prvenstvo za najboljše. 


srcu in dobro si poznal njene pluse in minuse. Vsak 
pokemonček je imel določene prednosti in pomanj- 
kljivosti, ki si jih moral upoštevati. Špil je lahko si- 
cer igral vsakdo, navsezadnje je bilo nasilje risan- 
kasto in minimalno. Toda za mojstrovanje se je bilo 
treba spustiti globoko v drobovje sistema kamen - 
papir - škarje, ki je obsegal šest vrst pošastkov in s 
tem obilico kombinacij. Da ne omenjam evolviranja 
žepošastkov, pri katerem se določena vrsta prelevi 
v močnejšo, na primer Sguirtle v Wartortla in napo- 
sled v Blastoisa. To potegne za sabo ples lastnosti 
in statistik ter te iz lovca spremeni v rejca. 


Radostni pokemoni, tudi instantno prepoznavni Pikachu, so se hitro po izidu zamerili verskim fanatikom v 
ZDA, ki so jih označili za satanistične. Aktualni GO pa so na isti podlagi prepovedali v Iranu. Toda Vatikan 
jih je odrešil temne sence, rekoč, da promovirajo prijateljstvo in lepa občutja. 


ritoprask 2016 


37 


SCEPTLE 


Camp Pokemon je pisana, prijazna in enostavna 
aplikacija za Android ter iOS, namenjena majhnim 
otrokom, ki se imajo šele seznaniti s pokemon- 
skim svetom. Zdaj je to funkcijo prevzel GO :). 


Proti soncu in luni 


Leta so prinesla številne nadgradnje in izpostavila 
prefinjenosti, od skritih individualnih vrednosti (IV), 
ki so povezane s pol ducata bojnih statistik, do 'vred- 
nosti napora' (EV, effort values), ki odrejajo, kako 
uspešno bo urjenje. Za ultimativno erpegejsko glo- 
bino ne gre, toda reči, da so igre Pokemon enostav- 
ne, pomeni razgaliti svoje neznanje. Žal pa so skozi 
nadaljevanja, ki niso prispevala dosti novega, neko- 
liko razvodenele. Koncept počasnega, domala tla- 
čanskega nabiranja in urjenja monstrumčkov, ki 
spočetka ni motil in se je skladal z japonsko delov- 
no etiko, je za mnoge (tudi zame) postal cokla. Kljub 
novim predelom in pokemonom, 3D-grafiki ter in- 
ternetnemu bojevanju številni odjemalci niso več vi- 
deli pravega smisla, niti zaznavali začetne energije. 
Še zlasti v rimejkih, kjer bi morali vnovič početi do- 
mala isto. Je pa res, da je mogoče zbrano pošast- 
kovje med nekaterimi inačicami prenašati. 

Nemara tudi zaradi terjanega tlačanstva prodaja 
zadnja leta rahlo upada. Ampak zdaj, ko je mobil- 
niški GO povzročil tak vihar, si lahko obetamo ob- 
novljen interes za orenk verzije in morda več inova- 
cij v njih, od izdatnega medsebojnega križanja spa- 
kic prek daljših in globljih bitk z naprednejšimi 
'mončki do šampionske trenerske kariere, ko bi te 
drugi vsevdilj izzivali kot ultimativnega majstra. Ne- 
mara celo v mmojski obliki v ohranljivem svetu. 
Snorlax in Metagross sta nared. 


i IE 


wow 


Poke Ball 


Pokemon GO ni del osrednje serije, marveč gre za 

odvrtek. To se najbolj vidi po bistveno preprostej- 

šem ustroju, pisanem na kožo mobilnim odjemal- 
cem, ki se jim povečini ne da ubadati z globino. 


Kako forenziki ugotavljajo čas smrti? 

Sceno poznamo s televizijskih zaslonov: mož v beli 
halji nagravžno čara okoli trupla umorjene osebe in 
pove čas smrti, kar da alibi glavnemu osumljencu in 
epizoda je lahko pol ure daljša. Hec na stran, mrliški 
ogledniki so šolani zdravniki in se pri delu naslanjajo 
na poznavanje procesov, ki se v človeškem telesu sp- 
rožijo ob smrti. Tedaj se pretok krvi ustavi in celice 
prenehajo s presnovo. Truplo se prične ohlajati in to je 
ena prvih značilnosti, ki jih preverijo na kraju zločina, 
če od njega še ni preteklo dosti časa. Čez palec se 
človeški kadaver prvih šest ur ohlaja za približno sto- 
pinjo Celzija na uro, temperaturo okolice pa doseže 
po slabem dnevu. Oglednik meritev vzame rektalno, 
da dobi zanesljivejšo vrednost iz središča telesa. Se- 
veda pa nanjo, kot na vse nadaljnje podatke, precej 
vplivajo razmere v okolju. 

Rdeče krvničke se začno pod vplivom težnosti pomi- 
kati k nižjim delom trupla, kar ustvari značilne rdeče- 
vijolične mrliške lise. Sprva se ob pritisku premikajo, 
po okoli desetih urah pa se kri dokončno strdi in ob- 
stanejo. To lahko botruje podatku, ali je bil kadaver 
vmes premaknjen v drug položaj. Hkrati pride do brž- 
da najbolj znanega pojava - okorelosti mišic ali rigor 
mortisa. Nastopi zaradi kopičenja kalcija v mišičnih 
vlaknih, ker ga telo ne spravlja več iz njih. Gre za za- 
časen pojav, zato mrliči niso za vekomaj trdi kot zmrz- 
njene polenovke. Dve uri po smrti se rigor prične v 
glavi, v čeljustnih mišicah žvekalkah, in potuje proti 
nogam. Po ducatu ur so tkiva v najbolj okorelem sta- 
nju in tedaj je premikanje okončin zelo oteženo. Po 
slabih dveh dneh se mišice zaradi propadanja celic to- 
liko razgradijo, da je mrtvak zopet mlahav. 

Po dveh dneh truplo pospešeno razpada. V procesu 
avtolize celice razkrajajo njihovi lastni encimi. Bakte- 
rije v prebavilih prično razgrajevati tkivo in izločati pli- 
ne, kot so metan, dušik in ogljikov dioksid. Zato obi- 
čajno v trebušnem predelu najprej pride do napihnje- 
nosti, ki se iz dneva v dan bolj širi po vsem kadavru, 


mi črvički. Ostanki se usedejo tudi v okoliško prst, 
iz katere preiskovalci takisto pobirajo vzorce. 


d 6 

Aggressor se z masnim spektrometrom spravi nad ka- 
daver sosedovega psa, a bi mu bolj koristila maska. 


dokler ni v celoti napihnjen in mehurjast. Barvni od- 
tenki zaradi omenjenih procesov sežejo proti zeleni in 
takrat je pri prisotnem skrajni čas za masko. Po tednu 
dni na plano prigrizejo prve ličinke iz jajčec, ki jih ne- 
katere muhe izležejo že nekaj ur po smrti. Nabrani pli- 
ni in tekočine se sprostijo in kadaver uplahne. V sle- 
deči, tako imenovani aktivni fazi razpadanja, ki se 
prične po nekaj tednih in lahko traja mesece, ličinke 
pohrustajo večino mehkih tkiv. Pojavnost različnih to- 
vrstnih organizmov preiskovalcem pove nemalo o 
času, ki je pretekel od smrti, in morebitnih premikih 
trupla v druga okolja. V zakopanih truplih, kjer je do- 
stop insektom omejen, pa prihaja do drugačnih pro- 
cesov. Tam je razgradnja počasnejša in se denimo 
maščobe ob stiku z vlago spreminjajo v mrliški vosek, 
ki dodatno varuje pred razpadanjem. Zato so trupla v 
grobovih manj razkrojena kot ona na prostem, kjer po 
dobrem letu ostane le še okostje. 


Kako znanstveniki doženejo starost pra- 
davnih okostij in fosilov? 

Ko trupelca nič več ne gloda in je v grobu ždelo že sto- 
letja, se je treba za določanje njegove starosti (ali stro- 
kovno: datiranje) zateči k drugačnim metodam. Ob- 
staja jih cela množica, a vse imajo pravzaprav isto 
splošno osnovo: sledijo napredovanju naravnih, obi- 
čajno fizikalnih procesov, ki so potekali bodisi v kos- 
teh bodisi v njihovi okolici. Iz poznavanja njihovih za- 
konitosti lahko z meritvijo ugotovimo, na kateri stop- 
nji procesa je najdeni primerek in s tem, kako star je. 
Kajpak zopet s pridržkom, da na tovrstno dinamiko 
močno vplivajo lokalne razmere najdišča, zaradi česar 
bistri možje v doktorskih disertacijah stalno razdirajo 
težke debate o natančnosti vseh teh metod. Sleherna 
meritev pa ima poleg navedeno še možno napako. 
Lep primer je aminokislinsko datiranje, ki kuka v 
značilnosti molekularne zgradbe aminokislin. Te se- 
stavljajo beljakovine v živih bitjih in imajo vse razen 
glicina dve možni, zrcalni orientaciji molekule, L in D. 
To pomeni, da so v eni obliki kosi molekule drugače 
zasukani kot v drugi. Dokler so organizmi živi, imajo 
aminokisline orientacijo L, po smrti pa jo spontano 
spreminjajo, dokler po nekem času ne pride do ena- 
komernega ravnotežja med obema oblikama. Ravno 
to razmerje je moč ugotoviti z dokaj zapletenimi ke- 
mičnimi ter fizikalnimi postopki - tudi v zelo starih 
najdbah. Aminokislinsko datiranje zato uporabljajo ta- 
ko pri nekaj let starih kosteh kot pri poltretji milijon let 
starih mineraliziranih deblih. Kot druge metode ga je 
treba za najboljšo natančnost skalibrirati s katerim 
drugim načinom. Za obdobja do nekaj tisoč let najraje 
uporabljajo dendrokronologijo - poznano ugotavljanje 


starosti dreves iz števila krogov (branik) v prerezu nji- 
hovega debla. Vsako pretečeno leto v les doda znači- 
len krog po obodu debla, ker les skozi posamezne let- 
ne čase raste drugače, kar se odrazi na barvi. Tako je 
moč iz dobro ohranjenega debla razbrati marsikaj, saj 
so letnice običajno jasno vidne. 


ke... 


Ogljikovo datiranje je osvetlilo denimo izvor skriv- 
nostne mumije otroka iz muzeja v St. Louisu. S sta- 
rostjo dva tisoč let je za egipčansko zelo mlada. 


Najbolj znana metoda datiranja starejših bioloških 
ostankov je tista z ogljikom C14. Element ogljik je v 
naravi prisoten v treh izotopih: najbolj razširjenem 
C12, C13 in radioaktivnem.C14. Slednji ima razpolo- 
vno dobo 5730 let, kar je malo, vendar nenehno na- 
staja v Zemljini stratosferi ob bombardiranju koz- 
mičnih žarkov iz vesolja. Zato se skozi ogljikov diok- 
sid odlaga v vseh živih organizmih, dokler ti ne premi- 
nejo in jih ne vzame zemlja. Takrat se delež C14 v pri- 
merjavi s C12 zaradi razpadanja zmanjšuje. Če dože- 
nemo to razmerje, imamo na dlani starost kosti. Za 
ugotavljanje vsebnosti izotopov v snoveh uporabljajo 
masne spektrometre različnih vrst. Večini je skupno 
to, da je treba za meritev delec vzorca nepovratno 
uničiti. Ogljikova metoda ima zaradi majhne razpolo- 
vne dobe elementa razmeroma majhen interval upo- 
rabnosti: od nekaj deset do sedemdeset tisoč let. To 
sicer luštno pokrije znaten del človeške (pra)zgo- 
dovine, pri še zgodnejših obdobjih pa je treba poseči 
po drugih elementih. Na primer kalij-argonovi metodi. 
Radioaktivni izotop kalija K40 razpada v argon Ar40 
in ima razpolovni čas 1,3 milijarde let, zato je moč z 
njim raziskovati kamnine celo iz najstarejših dob mo- 
drega planeta. Da dobimo starost fosilov in sličnih 
prazgodovinskih najdb, je treba pregledati tako vzo- 
rec kot okoliške kamnine. 

ječe pravi še ena raziskava, ki je glede 
zlajnane poante pretežno sama sebi na- 
men. Vendar je ta malo drugačna od tistih, 
o katerih običajno poročamo iz tujine, saj je 
domača. Izvedel jo je Nacionalni inštitut za 
javno zdravje in iz vprašalnikov, razdeljenih 
slovenskim osmošolcem, prišel do ugotovi- 
tev, da jih je v zadnjem letu 82 % igralo ra- 
čunalniške igre, 2,5 odstotka pa jih je z nji- 
mi zasvojenih. Drek je takoj zadel ventilator, 
a iz napačnih razlogov. 

Naša javna občila so podatek obesila na veli- 
ki zvon, seveda z negativno konotacijo, saj je 
treba služiti in novice se ne klikajo same. 
24ur.com je v svoji stari clickbaiterski navadi 
poročal o "KAR 2,5 % zasvojenih med osmo- 
šolci," dočim je nacionalkin portal podatke 
opremil z nadnaslovom "Zasvojenci z raču- 
nalniškimi igrami začnejo že pri petih letih." 
Še bolj debilni so bili na Radiu 1, kjer so iz te- 
ga izpeljali, da se je "zadnje tedne tudi v Slo- 
veniji močno prijela igra iskanja Pokemonov, 
ki je sicer resda zvabila ljudi ven na zrak in 
niso več zaprti med štiri stene, a kljub vsemu 
gre v principu še vedno za igrico, ki ima lah- 
ko negativne posledice na mentalni razvoj 
mladostnikov." Tisti, ki imamo radi videoigre, 
smo namreč antisocialni vepri, ki redkokdaj 
zaidemo iz svojih brlogov, na soncu se pa kar 
stopimo. Taki klišeji iz leta 1989 povedo več 
o tistih, ki jih pišejo, kot o ciljih bodic. Skrat- 
ka, mediji so zgolj kopirali skrajšano besedilo 
s strani Nacionalnega inštituta, nihče pa ni 
preveril same raziskave, oddaljene en sam 
klik na NIZJ.si. Če bi jo, bi ugotovili, da iz- 
sledki še zdaleč niso tako katastrofični in da 
je raziskava na več točkah problematična. 
Najprej številke. Na podlagi 1071 izprašanih 
učencev osmih razredov v povprečni starosti 
13,5 let in približno enako razdeljenih po spo- 
lu raziskava ugotovi, da jih je 82 % v zadnjem 
letu igralo računalniške igre. Povprečno so s 
tem početjem začeli v starosti 7,4 let, med 
delovnim tednom se z njimi ukvarjajo 1,7 ur, 
ob vikendih pa 2,5 ur. Dva in pol odstotka 
osmošolcev (pogosteje gre za fante) je z igra- 
mi zasvojenih: ti so začeli pri 5,5 letih, med 
tednom igrajo 5,4 ure in ob koncih tedna 6,9 
ur. "Zaradi resnih posledic, ki jih pretirano 
igranje računalniških iger ima na zdravje mla- 
dostnikov, je treba tej temi posvetiti več po- 
zornosti," dobronamerno sklene NIJZ. 

S tem se absolutno strinjam, gotovo bolj kot 
večina komentatorjev na portalih, ki so prak- 
tično tulili v en sam rog, tistega z napisom 
"Meni ni nič škodilo, torej nikomur ne." Preti- 
ravanje s špili je sicer boljše od pretiravanja z 
rujno kapljico, še zmerom pa ni ravno zdra- 
vo. Vendar je bilo v medijih daleč premalo po- 
jasnjeno tisto, kar da Inštitut sam od sebe ja- 
sno vedeti. In sicer, da gre šele za eno začet- 
nih raziskav kaprice, ki je Ameriško psihia- 
trično združenje ne označuje za motnjo, tem- 
več za tveganost, ki si zasluži globlji vpogled. 
Zasvojenost z igrami torej ni psihiatrična ka- 
tegorija oziroma motnja, marveč kandidatka 
zanjo, in da bomo kaj vedeli z gotovostjo, bo 
treba še veliko brskati. Kriterijev, kako so za- 
svojenost zakoličili, je nasploh kup, od nada- 


|. Igrice zasvajajo! 


ljevanja z igranjem kljub zavedanju psiho- 
loških težav do izgube službe. Da se človek 
kvalificira za zasvojenca, jih mora izpolnjeva- 
ti vsaj pet, in sicer po lastni oceni. Ne bi re- 
kel, da je to verodostojno. 

Tudi drugod je vprašalnik vprašljiv: med 
1071 izprašanimi na primer najde 852 'ga- 
merjev' na podlagi odgovora na vprašanje, 
ali so igrali kakršnekoli igre v zadnjih dvanaj- 
stih mesecih, in ne na vprašanje, koliko so jih 
igrali. Gamer je torej vsakdo, ki je za dve mi- 
nuti preizkusil Candy Crush Sago, in tak je 
enak norcu na Overwatch, ki ždi pred ekra- 
nom ves božji dan. Itak ni pomembno, kaj se 
igra, samo da se. Farmville je potemtakem 
enak Dark Souls. Okej. Dalje: pojem Internet 
Gaming Disorder, ki ga raziskujejo, uradno 
pokriva tako online kot offline igranje (?!). 
Čemu ni potem enostavno Gaming Disorder? 
Naši so ga za nameček poslovenili kar v 
"igranje računalniških iger," kot da je raču- 
nalniška igra nadpomenka, ki obsega mobil- 
ne in konzolne igre. Če bi se jim ljubilo pokli- 
cati nas ali pobrskati po člankih, bi jim obe- 
lodanili, da je antonim videoigra. 

Raziskava na kraju sama opozori na marsi- 
katero luknjo in zanimivost. Da izidov ni moč 
posploševati na širšo populacijo, da so odgo- 
vori subjektivni - in da je razširjenost zasvo- 
jenosti v vzorcu po mnenju samih preiskoval- 
cev nizka. 2,5 % za splošni vzorec in 3,1 % za 
'gamerje' nas s kakimi petindvajsetimi ose- 
bami uvršča v evropsko povprečje. Tudi sam 
bi rekel, da take cifre, četudi držijo, niso nič 
strašnega. Pravzaprav se mi zdijo vrednosti 
nizke, saj po mojem vsaj sedem ur ob viken- 
dih špile nažiga nekaj sto, ne nekaj deset 
osmošolcev. Ali pa se motim in v ospredju 
dejansko niso več špili, marveč njegovo gle- 
danje na YouTubu in Twitchu ob spremljavi 
komentarjev 'variabilne kakovosti"? Če so- 
dim po svojem skorajda osmošolcu, se je tak 
premik v lagodje že zgodil. In zdi se mi hujši 
od zasvojenosti z igranjem ... 


Sneti 


€ TT: 
RAČUNALNIŠKIH IGER 


UČENCI 8. RAZREDOV 


NIJZ je naredil simpatično infografiko, na 
katero so umestili aktualne pokemone. 
Zal so mediji analizo interpretirali čudno. 

— s Na najnovejši inačici Unrealovega poor ni Nevarni golf v ospre- 


dje postavlja edinole čimbolj učinkovito destrukcijo okoliša. Nate, čaše! 


je, toda posebno mesto v mojem srcu imajo 

njegove odbite izpeljanke. Denimo prastari 
Zany Golf, ki je minigolf preselil na izmišljijske zele- 
nice s hamburgerji in fliperji. Ter aktualni Dangerous 
Golf, ki se trudi biti spektakularno nasproten od stan- 
dardnega pošiljanja žogic v luknje - temelji namreč 
na instantnem zadovoljstvu pri razdiranju okoliša. 
Manj PGA Tour in bolj Happy Gilmore, torej. 


R: imam fizični golf in njegove resne simulaci- 


Wrecking ball 


Žogica za golf dobi destruktivne lastnosti in se znaj- 
de v ozko odmerjenih prostorih z veliko uničljive ro- 
be. Nastane antiteza 'najdražjega načina, kako iti na 
sprehod' in sprostitve po napornem dnevu, kjer je 
treba izvesti čimbolj učinkovito in spektakularno de- 
moliranje. Golfista ni, tako da predimenzionirano 
žogo gledaš od zadaj. Ko se po začetnem udarcu 
umiri, sprožiš časovno omejeno in nekoliko upočas- 
njeno stanje, v katerem jo obdajo plameni, ti pa jo 
vodiš na lastno pest. Po možnosti tako, da v proda- 
jalni stori genocid nad konzervami, na bencinski 
črpalki povzroči eksplozijo ročk, v elitni obedoval- 
nici pa zdrobi klavir in pladnje s šampanjcem. Sledi 
potopitev ognjene okrogline v luknjo z zastavico, ki 
za dobro mero zogleni. Domiselno in zlasti privlačno 
za tiste, ki bodo v štimungi prepoznali znamenito ar- 


o — VENNENEENA , V — EGA 
- Ostro oko bo opazilo Burnoutu.slično črto na spodnjem robu. To je gori- s 


vo za plamenečo ž žogo, ki pojema, zato je treba pisoatje fazkanititi prohidc) 


sij 


kadno dirkačino Burnout. Nič čudnega, kajti del av- 
torjev v indiejanski gručici Three Field Entertain- 
ment je isti. 

Ker jabolko ne pade daleč od drevesa, sploh ne na 
urejenih golfiščih, te v tutorialu pričaka žebranje 
Burnoutovega didžeja. Z uspehi pa nabiraš kolajne 
in odpiraš nove stopnje v štirih državah - Franciji, 
Avstraliji, ZDA in Angliji. Pri tem ne gre za venomer 
sveža okolja, temveč za nove naloge, postavljene 
na obstoječa prizorišča. V eni varianti je treba na 
javnem sekretu zdrobiti vse pisoarje, naslednjič pa 
zapored pošicati sleherno od ducata lukenj. V kuhi- 
nji zdaj kot tarče rabijo hamburgerji, naslednjič se 
zastava skriva za zadrlesknjenimi durmi, v tretje je 
na mizi čokoladna torta, ki se je ne smeš dotakniti, 
in v četrto so v pečicah nameščene teleportirnice, ki 
žogico izvržejo na drugem koncu. Odprejo se tak- 
isto novi nadzorni prijemi, kot sta laserski nameril- 
nik in instanten odvrg smrtonosne okrogline na tla. 
Škoda le, da nanjo ne moreš povezniti Miley Cyrus. 


John Woo, where are you? 


Naprednosti sčasoma vsekakor potrebuješ, če nisi 
zadovoljen s samimi bronastimi odličji. Če si, je moč 
skozi nelinearno kampanjo, kjer imaš praviloma 
istočasno odprtih več stopenj, priti v kakih dveh 
urah. Toda smisel igranja je v doseganju zmerom 


mami 

večje količine točk, pri čemer pride do izraza bistra 
oblikovanost prizorišč ter nalog. Ni problem doseči 
minimuma, problem je biti zadosti spreten in zag- 
nan, da nadmudriš točkovalni sistem in zavladaš 
spletni lestvici. Kdor je vešč, zna žogico z odskako- 
vanjem in odbijanjem privesti na visoke police, od- 
preti duri, najti skrite prostore in izvesti številne 
komplicirane odboje. Dlje kot pririneš in več točk 
kot želiš dobiti, bolj hraber in precizen moraš biti, saj 
luknje niso več na dosegu roke in začetna avtomati- 
ka ponikne. 

Je pa res, da ob dolgotrajnejšem igranju izgine del 
začetne privlačnosti. Na prvi otip je Dangerous Golf 
izredno fin, ko flipersko odbijanje botruje podrobne- 
mu razpadu številnih objektov. Naj bodo to knjižne 
omare, da bukle frčijo vsepovprek in lesene police 
pokajo, v piramido zložene plastenke, ki vzbuhnejo 
kakor gejzir, ali vozički s tetrapaki mleka. Manjkajo 
samo prhutajoči golobi. Toda sčasoma občutiš, da 
temačna in ozko odmerjena prizorišča niso prav raz- 
nolika ter privlačna. Mrtva ter statična so in nikdar 
nimaš občutka, da si se znašel na živem, dihajočem 
območju. Pri naprednejšem udejstvovanju pa nažira 
butasta kamera, ki pri sukanju redno zakriva žogo 
ali z njo napolni ves ekran. Sicer je v tej nepredvid- 
ljivosti nek čar, toda ko skušaš preseči rekord, 
očaran nisi. 


PDA, Professional 
Destruction Tour 


Napakam navzlic ima Dangerous Golf za svojih 20 
evrov ponuditi kar dosti. Ne le v samotarstvu, saj 
vsebuje opravljanje kampanje v dvoje pred enim za- 
slonom, lokalni tekmovalni multiplayer za štiri z na- 
stavljivimi pogoji in internetno povezovanje, dasi je 
slednje neobljudeno, ker vsi igrajo Overwatch. S so- 
sledjem kratkih, odrezanih nivojev ni namenjen dalj- 
šim seansam, je pa tolikanj bolj primeren za zaga- 
njanje, ko imaš pet minut časa ali si preutrujen za 
kaj bolj napornega. Ja, v golfu je dosti sprostitvene- 
ga, četudi je žogica ovita v plamene. 

EI na oglišče poda s fajercajhom v roki in 
»diaitom 4 Potem to dvoje skombinira. 


uničevalski, burnoutovski golf v 
"večplastnost doseganja točk v te- 
mačna, neraznolika prizorišča x groz- 


na kamera % Three Fields za PC, PSA in XBO 


JP 


Trgovina uteleša mrtvilo, ki vlada na nivojih, dokler se vanje ne zapodiš z go- 


rečo kroglo. Kak naključen element ne a magari na višjih težavnosih 586, 023 

"A Ah, Corrin. So we'Il get to dance 
4) one last time after all. 


Emblem z venomer srednjeveško fantazijsko 

tematiko. Začela se je leta 1990 na NESu in 
doslej na Nintendovih sobnih in ročnih sistemih do- 
segla cifro dvanajst, ne upoštevaje odvrtke. In kakor 
je za take starodavnosti značilno, je tradicija tako 
njena moč kot Ahilova peta. 


0 čansko stara je potezna strateška serija Fire 


Težke odločitve 


Zgodba je od nekdaj važen del Ognjenih simbolov in 
tale nova je najobsežnejša doslej. Spremljamo hra- 
bro dečvo Corrin, ki odrašča v kraljestvu Nohr, a je 
v resnici potomka vladarske familije iz sosednje 
dežele Hoshido. Na polnoletnost se mora odločiti, 
ob kom bo nadaljevala - krušnih ali pravih starših, 
znanih ali neznanih bratih, sestrah, prijateljih. V vsa- 
kem primeru jo bo pot vodila skozi mnoge okoliške 
kraje, od samotnih vasi in gorskih previsov do tem- 
plja ter mesta. Sodelovala bo v številnih bitkah in 
nebroju debat v obliki tekstovnih oblačkov ter sta- 
tičnih slik. Le nekaj je animejskih vmesnih animacij, 
ki razveselijo s slogom, glasbo in petjem. 

Vse v zvezi s štorijo je sicer moč preskočiti in niko- 
mur ne zamerim, če se bo občasno zatekel k temu. 
Besedila je ogromno, a nemalokrat se zdi, da fabula 
stopica na mestu. Bolj kot njen razvoj in poanta av- 
torje namreč zanimajo odnosi med številnimi liki. Ti 
niso le brezimne enote za na bojno polje, temveč 
imajo imena, obraze, lastnosti, orožja, veščine ... So 
tvoji kolegi, sčasoma celo prijatelji, in žal ti je njiho- 
ve pogibeli, če igraš z vključeno stalno smrtjo. Tedaj 
v emblemovski tradiciji izginejo za vekomaj, po 
čemer je serija znana. Saj veš - L -- R 4 start - reset! 

Ni pa v skladu z zakoličenimi smernicami to, da špil 
na krovni ravni vpelje razcep na dvoje samosvojih 
polovic, nakar se dotični s tretjim kosom združita v 
zajetno celoto. Corrin namreč dokaj zgodaj izbere, 
po kateri poti bo nadaljevala. Poveže se lahko z do- 
bričinami ali zavojevalci in tako zakoliči nadaljnjo 
pot ter pripoved. Vendar se to ne zgodi v okviru iste 
igre, temveč moraš imeti pravo verzijo. To sta Birth- 
right, kjer se punca postavi na stran Hoshida, ali 
Conguest, kjer ostane v Nohru. Alternativni način je 
spletni nakup DLCja z eno ali drugo polovico ali tret- 
jo platjo, Revelation. V njej se ne odločiš ne za Hos- 
hido ne za Nohr, dobiš pa dodaten vpogled v oboje. 


Nisem tega že igral? 

Svetlejši Birthright in temnejši Conguest, ki ima vse- 
kakor odraslejšo in manj limonadasto štorijo, pri- 
našata vsak svoje vzdušje in poanto ter lepo preple- 
tata osebe, ki jih zdaj srečaš kot prijatelje in nato kot 
sovražnike oziroma nevtralce. Odnosi med njimi so 
bogati in raznoliki v slogu Biowarovih frpjev - da, 
možne so istospolne zveze :). To se v igranje pre- 
naša tako, da liki, ki so se povezali s pogovori in flir- 
tanjem, v bitkah bolje sodelujejo. Je pa res, da je 
treba vložiti obilico časa v branje nemalokrat razv- 
lečenega in banalnega čveka. 

Toda za razliko od te 'avantgarde' je Fates na boj- 
nem polju klasičen, drugače uravnotežen Fire Em- 
blem. Inačica Birthright celo na višjih težavnostih in 
s permadeathom vsebuje dokaj lagodne spopade, 
skozi katere se je moč prebiti z generalsko spret- 
nostjo ali tlako. Poznavalcem serije in trdojedrne- 
žem namenjeni Conguest pa zaničuje grind in krep- 

Outlaw — LVY 94m 


ko poviša zahtevnost, kar je najlepše vidno v bitkah, 
ki jih izkusiš z ene in druge strani. To je kul, tako kot 
nemalo orožij (ki se tokrat ne kvarijo), poklicev in 
interakcij med njimi. Novost je ločen grad, ki ga sp- 
roti polniš z zgradbami, v njem krepiš osebe in igraš 
miniigre. A kakor mnogo drugega je utrdba fasada 
brez prave igralne in taktične vrednosti. Enote v 
vmesnih debatah ne pridobijo tolikšnih sodelovalnih 
bonusov, da bi z njimi splačalo truditi, in vpliv tere- 
na je majhen, vključno s sprožilniki, ki povzročijo, 
da neko področje postane nevarno ali zdravilno. 
Izven teh svežih prijemov, ki to niti niso, Fates pona- 
vlja gradnike, ki mnogo bolj pripadajo preteklosti 
kot sedanjosti. Od enostavnega sistema papir - ka- 
men - škarje za vplive orožij in klas prek zastarelega 
premikanja vsake enote posebej do nadvse rudi- 
mentarne umetne pameti. Bolje je v spletnem več- 
igralstvu, ki pa se odvija na borih petih zemljevidih 
in za en sam obračun terja celo večnost. Nekaj misij 
v kampanji izstopa, lasti v Conguestu, toda na drugi 
strani vage je kup rutinskih, ki jih preigraš napol 
miže. Ure so se mi zato dostikrat vlekle. 


Utrujeno znamenje 


Razdeljenost zgodbe na več pogledov je dobrodošla 
in taktična raznolikost spodobna. Vendar taka zas- 
nova precej zviša ceno, kajti dodatni epizodi staneta 
po krepkih 20 evrov. Kompleten paket tako stane 
80 apoenov, kar je preveč. Za nameček Nintendo 
pridobitniško trži kup malih DLC-kart in izzivov, ki 
povečini niso vredni dveh evrov, kolikor hočejo za 
slehernega. Škoda, kajti z več igralne inovacije in 
manj grde monetizacije bi lahko Fire Emblem 
končno postal relevanten za strategije in igre na 
splošno, ne da se predvsem udinja ljubiteljem in drsi 
v povprečje. 

one! pridrsa v Usode, ki mu ne zav- 
dajo z žlehinobo, temveč z lenobo. 

Kick Off 


dor meni, da je starodavni arkadni fuzbal Kick 
K: mrtev kot Eusebio in Cruyff, se moti. Serija, 

ki se je začela koncem osemdesetih, je višek do- 
segla z nadaljevanjem za amigo, ki ima kljub vladavi- 
ni Fife ter Pro Eva še vedno pristaše. Tako aktivne, da 
so pripravljeni sesti na letalo in oditi na pravcato sve- 
tovno prvenstvo. Lani pozimi so ga organizirali v Du- 
blinu in čeprav je bilo vse skupaj videti bolj ubogo, je 
že sam obstoj tovrstne kompeticije dokazilo kakovosti 
šestindvajset let starega špila. S tega stališča je lo- 
gično, da je oživljen Začetni udarec v režiji prvotnega 
avtorja Dina Dinija pravzaprav Kick Off 2 za Sonyjevi 
napravi nove generacije. Nič manj - a žal tudi nič več. 


V čase van Bastna 


Po bleščavi, licenčnosti, trirazsežnosti, modusni nap- 
hanosti, kompleksnosti in polnocenovnosti novodob- 
nih fuzbalščin je Revival pretresljivo reven. Deležen si 
asketskega seznama možnosti, tako oropanega širine 
in globine kakor proračun povprečnega slovenskega 
nogometnega kluba: zelo osnovna vadba, tekma za 
enega igralca proti konzoli ali za med sabo za dva, po- 
kalno tekmovanje s šestimi skupinami in enostavno 
spletno srečanje. Klubov ni, na razpolago so samo dr- 
žavne reprezentance z izmišljenimi igralci (imena so 
humorno predrugačena), pri katerih lahko pozabiš ta- 
ko na himne kot na vsakršno podobnost digitalnih 
možicljev s pravimi. Edina in nespremenljiva kamera 
namreč zelenico motri daleč od zgoraj, tako da so 
strički drobni in jih gledaš malodane naravnost v bun- 
desliga frizure. 

Starim sabljam je vse to odveč razlagati, ampak kdor 
se je v igralstvo priklopil sredi devetdesetih ali kasne- 
je, je takega pristopa nenevajen. Kako mora tak v Re- 
vivalu zazijati, ko poprime za joypad! Dotični namreč 
oponaša starinsko igralno palico, kakršne so vladale v 
eri spectruma in atarija ST, saj igra prepozna le osem 
smeri in samoten akcijski gumb. Nič torej dvojnih po- 
daj, menjavanja med nogometaši brez žoge, žonglira- 
nja in podobnih elementov, ki so jih fuzbalske igre 
skozi leta nagrmadile v želji po realizmu. Manjkajo ce- 
lo sodnik na trati, prepovedan položaj ter kartoni, da 
ne omenjam trenerskih in menedžerskih sestavin, 
odštevši odrejanje formacije. Kick Off se za evolucijo 
ne zmeni, temveč hoče na eni strani ugoditi tistim, ki 
pogrešajo stare čase, in na drugi onim, ki se jim zdijo 
novi zakomplicirani. Ter, si upam trditi, egu italijan- 
skega Angleža Dina Dinija, za katerega je življenjsko 
oponašanje žogobrca brez zveze, saj bo po njegovem 
videoigra zmerom le približek pravi stvari. 


o 


iz 

Ne, nismo pomotoma objavili slikice izpred četrt stoletja — letošnji Kick Off je 
res videti takole minimalističen. Izvzemši ločljivost bi tole lahko gnala amiga. 


STA IVEL 


Flowchart -> KO 


Nič čudnega ni, da je tale na prvi otip uborna ar- 
kadica, v kateri z istim knofom tako streljaš kot 
podajaš in skušaš žogo odvzeti s topovskimi, več- 
metrskimi drsečimi štarti, naletela na slab odziv. 
Večino skupnosti pač tvorijo ljudje, vajeni Fife, in 
ne častilci četrt stoletja starih sistemov. In res sta 
Revivalova oskubljenost ter staromodnost spočet- 
ka neugodni. Ampak medtem ko se Fifa in PES na 
vse kriplje trudita, da bi te poučila o svojih napred- 
nostih, si jih Kick Off močno tišči k prsim. Ne mi- 
sli, da boš kaj izvedel iz kriptične vadbe ali, če smo 
že retro, iz priročnika. Znajti se moraš sam ali sle- 
diti Dinijevim spletnim diagramom, na katerih jaj- 
čeglavec v slogu 'flowchart Kena' razlaga situacije 
- kako preigravati in podati, kdaj užgati na gol ... 


Predvsem pa veliko vaditi. Hitrost odvijanja je na- 
mreč fliperaško turbaška, možiclji se gibljejo odse- 
kano in trzajoče ter so se sposobni brez trohice iner- 
cije v trenutku zasukati za sto osemdeset stopinj, 
žoga pa se ne lepi na noge. To pomeni, da so tekme 
polne nepredvidenih in nepredvidljivih situacij, ko 
okroglo usnje sfrči v tri krasne, igralčki pa se pobes- 
nelo mečejo za njim, kot bi leteli čez kukavičje gnez- 
do. Če hočeš biti količkaj učinkovit, moraš ponotra- 
njiti poseben ritem ter sosledja pritiskov smeri in 
gumba, saj le droben razkorak med njima sproži 
drugačno dejanje. 


Dino-zaver 


Iz tovrstnih detajlov, ki jih ne manjka, izvira pre- 
cejšnja globina in zanimivost na ravni Kick Offa 2, 
ki pa ju žal ni mogoče izkusiti v enoigralstvu, saj je 
umetna pamet slaba. Toda če imaš prijateljčka za 
lokalni multi ali se greš udejstvovat na linijo, kolikor 
težko je že tam najti nasprotnika, Revival pokaže, 
da za fasado razpadajoče Maracane skriva dosti za- 
nimivega. In da kljub skoparjenju z udejstvovalnimi 
načini ter ceni 10 evrov ni odvrgljiva mobilna igrica. 
Je pa seveda res, da je imela celo dvojka pred toli- 
ko leti več elementov, med drugim statistike igral- 
cev in blatno igrišče, in da so špil izdali prehitro za- 
radi evropskega prvenstva, zdaj pa ga počasi krpa- 
jo. Ter da je prestol arkadnih fuzbalščin vmes zase- 
del odlični Rocket League, ki z le malo daljšim se- 
znamom ukazov doseže opazno več. 


je v RL tako vajen izgubljati 
žogo, da se v KOR počuti kot doma. 


ba 


The Digital Lounge za invito 


Avanguest 


Andre Yarmelinko 


Dosti časa in truda je treba vložiti, da se navadiš trzanja igralčkov, raketnih sko- 
kov z glavo in fines pri strelih ter podajah. Za večino nesmiselno, toda ne za vse! 


424 Snetko maso O] 


A odre Yarmelinko 

priljubljenosti v ZDA in domači Japon- 

ski (tam je znan kot Rockman) pri nas 
eksot. Celo za stare igralce, od katerih ga ni 
kaj dosti spoznalo na NESu in SNESUu, kaj 
šele za novejše rodove, pri katerih so z boka 
gledane poskakovalne arkade tako ali tako v 
nemilosti. Toda Mega Manovemu očaku Kei- 
ji Inafuneju se fučka za podalpsko mnenje in 
cilja na zaresne trge. Fantu je priskrbel svežo 
odpravo, ki ne sili v tri razsežnosti, marveč 
ostaja v objemu stranskega risa. Le ena teža- 
va oziroma sprememba glede na včerajšnjik 
je: ker ima pravice do originalnega naziva 
založnik Capcom, je moral Inafune svojega 
novega herojčka oklicati drugače. Namesto 
Mega Mana je tako nastal 'spiritualni nasled- 
nik' Mighty No. 9, medtem ko androidovo 
skrivno ime ni več Rock, temveč Beck. 
Z dešifriranjem teh povezav ne bi imel težav 
niti šimpanz, obljube o tem, da bo igra zdru- 
žila stare kvalitete z novimi prijemi, pa so se 
čule fantastično. Tako je Inafunejevo podje- 
tje s Kickstarterjem hitro zbralo tri in pol mi- 
lijona evrov. Ob ustvarjalčevem slavnem 
imenu in prihodu igre na večino relevantnih 
sistemov so se tako tisoči nadejali, da bo na- 
stalo nekaj posebnega. Ali up je jalov bil. 


| pobič Mega Man je kljub veliki 


Primem te za roko ... 


Zgodba je kljub dialogom v stripovskih ob- 
lačkih borna; svet ogrožajo razkurjeni roboti, 
med njimi osem šefovskih naprav, in treba 
jih je zauzdati. V osmero stopenj se je moč 
kakor v Mega Manih odpraviti v poljubnem 
vrstnem redu, junaček pa razen skakanja ter 
streljanja znova poseduje veščino vsrkava- 
nja energije iz poražencev. S tem se transfor- 
mira v nove oblike - ognjeno, ledeno, elek- 
trično, seizmično ... Vendar je glede na Roc- 
ka opremljen z novostjo, šviganjem. Z njim 
se je moč ogibati nevarnostim in razmontira- 
ti več zaporednih sovragov, s čimer si okre- 
piš napad, hitrost ali energijo. Nekoliko soni- 
covski dash hkrati omogoča pospešeno na- 
biranje točk v kombinacijah, tako da vedno 
oprezaš za skupinami sitnob, ki bi jih lahko 
grupno uničil. 

A navdušenje, ki spremlja te dobrodošlosti, 
ne traja. Privzemanje alternativnih oblik je 
kul in nelinearna svoboda pohvalna, vendar 
je oboje bistveno manj izkoriščeno kot v Me- 
ga Manih. Tam je velik del užitka in izziva po- 
menilo ugotavljanje, katera absorbirana spo- 
sobnost ti bo koristila na kateri stopnji. V 
Mightyju pa ti špil vnaprej pove, kaj kje pot- 
rebuješ, s čimer te oropa občutka raziskova- 
nja. Nove sposobnosti so le redko bolj upo- 
rabne kot osnovni blaster, ob čemer ne pri- 
čakuj, da boš sproti eksperimentiral, kajti 
sposobnost njihovega opremljanja dobiš še- 
le, ko poraziš vse šefe. Nerazumljivo. 


ritoprask 2016 


.«. Nakar ti jo odtrgam 


Nivoji so bili v številnih Mega Manih mojstr- 
sko raznoliki, vsak je imel lastno tematiko in 
vibracijo. Mighty pa je dolg niz turobnih, ge- 
neričnih kovinskih hodnikov, fabrik ter mest- 
nih kulis z grdimi teksturami in brez pomnje- 
nja vrednih detajlov. Duhamornost poudarja 
nizko število različnih sovražnikov, ki se pre- 
več ponavljajo tako po oblikah kot vzorcih. 
Sicer je fino gledati oživljene kante ter risan- 
kaste bagre in dizajn nasprotničkov je hvale- 
vreden. A ko jih nespremenjene srečaš v tri- 
deseto, jih imaš poln kufer, saj jim manjka 
kameradov. Ob tem te igra nemalokrat sili v 
vračanje na že obdelana področja, ki si jih bil 
sit že prvič. 

Pravi razlog, da je Mighty No. 9 tako razoča- 
ranje, tiči v nezloščeni platformsko-bojni ak- 
ciji. Na ducate je situacij, v katerih sem bil 
ob življenje zaradi ohlapnega skoka oziroma 
čudno oblikovanega nevarnega območja 
(hitboxa) sovražnika ali njegovega napada. 
To je najbolj očitno pri šefih v slogu helikop- 
terske tečnobe in velikega psa, ki radi izvaja- 
jo smrtonosne gibe. Ne manjka niti rušenj tal 
in padcev skal, ki te takisto na mestu ubijejo. 
To ne bi bila velika težava, če ne bi bilo 
življenj tako malo in če se ne bi bil primoran 
preseliti na začetek celotnega nivoja, ko po- 
idejo. 


Bolj devet kot 
devetdeset 


Mightyja sem težko pričakoval in mu dal kup 
priložnosti, da bi me očaral, vendar se mi je 
namesto tega svinjsko zameril. Ni problem v 
visoki težavnosti, marveč v smrtih zaradi po- 
ceni napadov in nepreciznosti. Mar bi avtorji 
zamude izkoristili za piljenje in naknadne za- 
plate, ne za guncanje afen in brezizrazno sp- 
letno (samo spletno!) sodelovalno večig- 
ralstvo, kjer se dvoje ljudi loteva istega nivo- 
ja brez vsakršne interakcije. Ne rečem, do- 
ločene stopnje so v redu in domišljijske, na 
primer plezanje po stolpu med pihanjem ve- 
tra. Toda na splošno je No. 9 tečen, zoprn in 
slovitih predhodnikov nevreden. 


Sneti žalosten ugotavlja, da v tej nedode- 
lani ploščadi fajti niso prav nič majti, niti 
niso fini v njej preživeti cajti. 


krepka nelinearnost v simpa- 
39 tičen dizajn robotov ... v ... 
ki se ponavljajo x frustrirajo- 
ča nenatančnost x ostri, nepravični porasti 


težavnosti x omleden videz x 


Deep Silver za PC, PSA, XBO, wii U in PS3 


a Če ceniš umirjenost ali imaš na Mega Mane neprijetne spomi- 
ne vsled visoke težavnosti, se Mightyja ne lotevaj. Ob živce boš! 
I k 


| ka niz samotarskih izzivov, v katerih sem se imel bolje kotv njej. / z 

Šeprtljavim znajo tovrstne ovire hitro pobrati vsa življenja, čemur — 1751] ut 


| sledi izlet na štart celotnega nivoja. Precej bolj tečno kot v Mariu. f 


IGROVJE 


Navzdol ukrivljenih ust 


Čeprav naj bi šlo za kopijo Chrono Triggerja, je špil po zgodbi 


m4 h s a : 4 au krepko drugačen. Kot Final Fantasy X si sposodi stari japonski 
hi M Setsuna je staromoden japonski erpege, v katerem so šefovski boji mit o devojki, ki se žrtvuje za dobrobit skupnosti. Taka je Setsuna 
vznemirljivi. Zal isto velja za malokaj drugega, od podobe do taktike. (Otožnost), ki jo na poslednji poti za začasen pregon demonov 


spremlja naš lik, hladnokrven najemniški morilec, nakar se jima 
pridružijo še drugi pomagači. Melanholična pripoved beleži van- 
dranja po vaseh, mestih in divjini, pletejo pa jo brezštevni tekstov- 
ni dialogi, ki nekatere like oživijo in druge pustijo v deželi klišejev. 
Toda ker je zgodbe tako veliko, je igra premočrtna in nima kaj 
dosti stranskih kvestov, pa tudi ne new game plusa. 

Poanta je svetla in govori o tem, da prevzameš nadzor nad življe- 
njem, namesto da se pustiš nositi reki usode. Vendar je splošna 
turobnost v ostrem nasprotju s tem. Liki se nenehno ukvarjajo s 
svojim svetoboljem, dežela pa je v nasprotju s tradicionalnimi 
FFjevskimi livadami tihotno zasnežena in pogosto mrakobna. 
Židanosti tu ne išči, takisto ne širokopoteznega spektakla, kajti 
dostikrat se zdi, kot da gledaš na oder, kjer se odvija intimna 
predstava med prgiščem nastopajočih. A če imaš rad prvi no- 
vember s plundro po tleh in meglo v zraku, boš zadovoljen. No, 
pretežno, saj tale fabula ne premore enakega idejnega in čustve- 
nega naboja kot Final Fantasyji ter je bistveno manj častihlepna 
kot Chronova, kjer si v prepletu veličastnih idej potoval po času. 


stni, starodavno izvorni obliki, kakršno so ne zmeni za evolucijo zadnjih dvajsetih let. Razvlečenost pač ni odlika 


imele pred desetimi, dvajsetimi, celo več  Obnaša se, kot da smo še vedno sredi de- 

leti. Če to pomeni enostavno grafiko, vrhunsko  vetdesetih ter da sta Chrono Trigger in Fi- Pri poligonski grafiki so sodelovali animejski znalci, vendar po- 
zafrknjenost in za današnje pojme vobčo nena- nal Fantasy VI frišna ter merodajna. Kdor gon Unity izrisuje povprečno zunanjost s spranimi teksturami, 
prednost, pač pomeni. Še bolje, kajti virus po- | čisla štimungo tistih dni, bo takega pristo-  škatlastimi liki in neizrazitim slogom. Še največji posebnosti sta 
mehkužene sodobnosti takih metuzalemskosti pa vesel - kdor terja modernizacijo igralne lična zimskost z občasnimi viharji in ljudje brez stopal. Toda na 
ni imel priložnosti okužiti! Tovrstno čaščenje  srčike, ne zgolj zunanjosti, pa bo srepel. splošno je izgled daleč od prodornosti Chrona. Klavirska glasba 
preteklosti se je dodobra razširilo pri tistih, ki ra- Toda osnovni problem je v inferiornosti iz- pa se sceloma napaja pri 'Final Fantasy Piano Sessions', a nima 
di (po)doživljajo včerajšnjik, in postalo jih je to- delka v primerjavi z legendarnimi zgledi. enake udarnosti. Naziv Sguarove avtorske skupine, Tokyo RPG 
liko, da ne dobivajo zgolj HD-predelav, marveč Zato Setsuna ni dobra ne za eno ne za dru- Factory, je na mestu. To je res le tovarna, kjer je kapitalistični pri- 
nove izdelke po kroju minulega. Ki minilo ni. go vrsto odjemalca. stop izrinil navdih. 
Ravno to se pokaže v igranju, ki brez duše in globine oponaša 
Trigger ter stare Fantasyje. V boju lahko lik ali sovražnik izvede 
Od grajske dvorane s pretkanim kraljem prek usidrane zračne ladje dejanje (udarec, čaranje, posebna moč, raba predmeta), ko se 
i napolni znana črta. Zaradi tega zgledovanja po principu ATB ni 
realnočasovnega drkanja gumbov, a hkrati ne tradicionalnih po- 
tez, saj kanalje ne čakajo v nedogled. Ni selitve na ločen zaslon, 
g a SNI , podaniki in sovragi pa marsikdaj spremenijo položaj, kar je treba 
ai - | do neke mere upoštevati. Važne se tudi posebne moči in kako si 

tz nadgradil krepelca. Sistem je kar fin in pride do izraza v šefovskih 
bitkah, kjer je treba ugotoviti ranljive točke orjaškega robota, me- 
gaželve, ptičurine, volkodlaka ... Žal pa pot do tja vodi skozi 
ničkoliko rutinskih in dolgočasnih obračunčkov s fantasyjskim 
življem, od besnih zajčkov do živčnih mrožev in veveric na snež- 
nih kepah. Boj bistveno zaostaja za Triggerjem. 


B: retronavdušen pomeni igre čislati v pri-  Takjelam Setsuna, nov japonski frp, ki se 


Veliko razočaranje 


Minusov sem si pribeležil še kup, od debilno postavljenih nadalje- 
valnih točk prek vsebine, razvlečene z rutinskimi prinašalnimi 
kvesti do nezmožnosti preskakovanja tekstovnega čveka in zane- 
marjanja frpjske plati, saj še poštenih statistik ni. Pa neizmerno 
čev Y počasne rajže po statični nadkarti z redkimi lokacijami, izbir v 

Kaj bi bil naslednik Chrono Triggerja brez sovraga, ki manipulira s dialogih, ki vedno peljejo k istemu izidu, manka ugank in interak- 
časom? A nadaljevalna točka pred tem bojem je postavljena okrutno. cije z okolico ter svinčeno počasnega tempa, ki trati čas celo po- 
trpežljivemu retrofriku. Ob vsem tem založnik za Setsuno hoče 40 
evrov, kar je glede na kakovost njenih gradnikov dvakrat preveč. 


Sneti vesel pripravi joypad za duhovno naslednico Fantasyjev 
in Triggerjev, nakar s čelom udari ob mizo od dolgcajta. 


4 pripoved in melanholično vzdušje v šefovski boji v 

. neprilagojenost modernosti in zaostajanje za leg- 

"m 4 % endami x neposluh za igralca x previsoka cena x 
— a 4 Tokyo RPG Factory / Sguare Enix za PC, playstation 4 in vito 

vali neznane kraje, če bi bilo mogoče. Večina 

radovednost teši s knjigami, filmi in igricami, 
bolj odločni pa s potovanji na tuje ali z izgubljanjem 
v kočevskih gozdovih. Ekspedicije z ruzakom na ra- 
mah lahko zastavimo kot zahteven podvig, toda 
vselej je v ozadju zavedanje, da te nekje čaka zave- 
tje in je vse zgolj razvedrilo. No, v Solus Projectu pa 
varnega pristana ni, ker Zemljo leta 2151 ob kata- 
strofalnem trčenju meteorita vzame hudič. V tem 
špilu kolovratiš po planetu Gliese-6143-C, ker si iz- 
vidnik ostankov človeške civilizacije, ki mrzlično 
išče nov dom v galaksiji. In ker ima hudič mlade, 
tvoje plovilo v orbiti poboža curek čudne plazme, 
zato na površje zgrmiš v smodeči se razbitini. Vsaj 
ozračje je primerno za dihanje in pokrajina je fajn za 
razglednice. Vkup s kamnitimi templji in okostji hu- 
manoidov. Zakaj je šel fotoaparat v maloro?! 


R:: imamo misterije in bi ves ljubi dan razisko- 


Polna čutara 


Solus Project je od štarta do zaključka prvoosebni 
špil, dočim se ostale žanrske označbe ne pustijo ta- 
ko zlahka zauzdati. Začneš v preživetveni maniri, saj 
te osebni digitalni pomočnik opominja, da zmanjku- 
je hrane in pijače, dočim pohajkovanje utruja in ter- 
ja leganje k počitku. Kaj kmalu se spusti tema in z 
njo se naseli v mraz v kosti. Ker je trd pristanek vzel 
večino uporabnih naprav, se je treba znajti po sta- 
rošolsko: poiskati vodo in užitne rastline ter si v jami 
zakuriti ogenj in se tako zavarovati pred podhladit- 
vijo. Sicer temu robinzonu zapoje rekviem. Nato iz 
palice in v olje pomočenih rastlin napraviš baklo in 
se spustiš globlje v zevajoče luknje v tleh ... 


JE mdiljliuk 


Toda naštetemu navzlic ne gre za čistokrven preži- 
vetveni špil, na kar morajo biti privrženci dotičnih 
pozorni, če jih je privlekla takšna označba na spletu. 
Dasi te lakota, žeja in vremenske neprilike brez par- 
dona lahko stanejo glave, so izziv zgolj na samem 
začetku ali če izbereš najbolj zaguljeno težavnost. 
Sicer pa se z vsako preigrano uro s tem ukvarjaš 
manj, saj pridobiš odpornost na neprilike. Pijače in 
hrane je v splošnem dovolj, bakle gorijo za vekomaj 
(2!) in najbolj zatežene nevihte pač prespiš. Tudi ro- 
kodelstvo je zelo osnovno in ne seže dlje od prepros- 
tega spajanja najdenih predmetov. 

Ne, Solus Project da kaj kmalu vedeti, da je druge 
sorte naslov: raziskovalna avantura. S poudarkom 
na raziskovalna. Avtorji med zgledi sicer navajajo 
celo:The Dig, toda lova za predmetovjem ni dosti in 
govoranc z drugimi ljudmi tudi ne, ker si sam. Užitek 
je daleč najbolj odvisen od tega, koliko te vleče v 
hoste čudnih alienskih kamnitih stebrov in kako 


navdušen boš nad nebom, po katerem poplesujeta 


orjaški sosednji planet in razposajena luna. Neodvi- 
sniška hiša Teotl ni imela sredstev za nadhud gra- 
fični videz, saj so uporabili eno starejših inačic Un- 
realovega pogona. Vendar so to šibkost nadomestili 
z dobrim dizajnom in vzdušjem. 


Ena plus ena je tri 


Srhljivo tujsko pokrajino prebadajo primerki očitne 
civilizacije v različnih stadijih razvoja. Od razrušenih 
kolib z glineno posodo do templjev z nenavadnimi 
primerki visoke tehnologije. Ker je Gliese potencia- 
len naslednji človekov dom, je treba ne le najti način 
za vzpostavitev zveze z matičnimi ladjami, marveč 


ti tudi skozi rift in vive, toda VR je še v testni različici. 
»nitrolerji lahko mahaš s predmeti, kot je digitalni pomočnik v 
kotu, drugih samosvojih zmožnosti pa še ne doda. 


a 
Postranskih skritih vrat, ki vodijo v neznane globine, 


Ne | Plaža z mivl 


skrivajo starodavne artefakte, ki nie odpornost Ta naravne nevšečnosti, bi na izjen 


E 4 


IGROVJE 


raziskati, kdo tu že prebiva in ali bi imel kaj proti, če 
na njegovi trati postavimo kamp. Pot tako izme- 
nično vodi po dihjemajočih'površinskih panoramah 
in klavstrofobičnih podzemnih hodnikih, v katerih iz 
hieroglifov razbiraš, kaj se je dogajalo pred teboj. In 
tu špil še drugič zamenja ploščo ter se iz raziskoval- 
nega prelevi v grozljivko. Več pa ne izdam, ker 
nočem bit žleht. 
Solus Project je tako zanimiv spoj različnih pristo- 
pov. Sam zase je plitva preživetvena igra. Ni kla- 
sična pustolovščina in čeprav vsebuje nekaj ugank 
v maniri Teotlovega prejšnjega špila<Ftie Ball, niso 
osrednji element. Pripoved terja veliko iskanja drob- 
cev in se konča UPP zriba ni povsem svo- 
bodno, saj je prostejrrazdeljen na obsežne stopnje. 
Ker je neodvisnica, so opazni ostri robovi, recimo 
lesene animacije."ln kot nakazuje že naslov - 'solus' 
namreč v latinščini pomeni osamljen - igra ne omo- 
goča večigralskega španciranja po Glieseju z drugi- 
mi ljudmi. Toda elementi se kljub temu sestavijo v 
celoto,'ki izpade bolje, kot bi človek glede na vse 
pomisleke pričakoval. Vzdušje kar drži in pogled v 
dalj ne izgubi impozantnosti. Hkrati zadeva košta ne 
pretiranih 19 evrov in če imaš zadosti radovednosti, 
da te bo pognala prek opisanih pomanjkljivosti, se 
'boš ducat ur imel čisto fino. Ravno za poletne mese- 

'ce, če se ti ne da fizično na dopust: 

sb) 

Ha Aggressor gre na izlet na ti ijski planet, 

k zajtrk tornadi in za desert podhladitev. 

K raziskovalno vzdušje v hud dizajn: 
1 1 okolice v posamezni igralni eleme- 

nti so plitvi x nekaj ostrih robov x 


Teotl Studios za PC in xbox one 


sake toliko kar od nekod prileti igra, 
V: katero sploh slišal nisi, nakar jo ig- 

raš bolj in raje kot marsikatero zna- 
menitejšo. Ta mesec je to pikslasta akcijs- 
ka strategija Crush Your Enemies, ki da s 
skrivenčenimi slikami čudaških bojevnikov 
nemudoma vedeti, kam se je zapičila. Zafr- 
kava se iz fantazijskega klišeja o barbaru, 
od vikingov do Konana, iz česar se izcimi 
uživantski indiejanski RTS. 


Moja pikselvojska 
Zahvaljujoč trudu garažnih Poljakov se znaj- 
demo v svetu ponosnih barbarskih vojšča- 
kov, proti katerim je genij še legendarni 
Korgoth iz Barbarije. Parodični heci na ro- 
vaš klišejev so včasih čudni, kot ko njihovi 
potomci objokujejo izgube mobilnih telefo- 
nov, drugebodi pa si nisem mogel kaj, da 
se ne bi naglas zasmejal, recimo ko sem se 
spustil v jago za Bradavičko sanjajočega 
božanstva. Zgodba o kapricah v deželi Ge- 
neriji je sicer preskočljiva, toda stripovske 
oblačke se splača prebrati, kajti obraz se ti 
zna ob njih luštno razvedriti. 

Taisto velja za igranje, čigar osnovni namen 
je takojšnja dojemljivost. Crush Your Ene- 
mies v celoti nadzoruješ z levim miškinim 
gumbom, tako da ga lahko igra petdeset- 
ali petletnik. Igralno polje opazuješ iz ptičje 
perspektive, pri čemer zaseda natanko en 
zaslon, kamere pa ni moč premikati. Oziro- 
ma, bolje rečeno, namenoma ti je ni treba, 
da se lahko osredotočiš na taktiko. Te je 
spočetka malo, saj ne počneš drugega, kot 
da naokoli pošiljaš gručo pikslastih možic- 
ljev. Ti z moškim grčanjem zavzemajo kva- 
dratna polja, na katera je razdeljeno bo- 
jišče, samodejno garbajo sovražnike in si 
podrejajo vasi. V njih se plodijo - več kot jih 
je, hitrejši je kunčji postopek. Ko opraviš, 
se na nadkarti premakneš na naslednjo os- 
rednjo misijo in izveš nov košček obešen- 
jaške štorije, posvetiš se kaki stranski misi- 
ji ter pobereš prispevke osvojenih lokacij v 
obliki vrčkov piva. Zanje kupuješ dobrote, 
kot je šnops, ob katerem podaniki padejo v 
barbarski krvobes. 


Mongolski general 


Začetek je torej enostaven, a dlje kot se 
prebiješ, bolj kompleksen postaja CYE. 
Taktična zapletenost sicer ne doseže žanrs- 
kih težkokategornic in igra ostane med lah- 
kotnejšimi predstavnicami. Drugače ne 
more biti, saj se enoklikovni nadzor brez 
menijev ne spremeni. Vse, kar lahko storiš, 
je, da iz skupine izvzameš neko količino 
stricljev in tako ustvariš novo. Ni postavlja- 
nja stavb na lastno pest, raziskovanja karte, 
gradnje dodatnih oporišč. Ampak na svoj 
temelj, ki omogoča tudi mobilniško verzijo, 
Crush nagrmadi občudovanja vredno ko- 
ličino elementov. Najprej pridejo nove vrste 
enot, v katere se osnovni, plodeči se možici 
spremenijo v ustrezni koči in se obnašajo 
po sistemu kamen - papir - škarje. 


ritoprask 2016 


Bojevniki so odlični v boju od blizu, vendar 
trpijo pod puščicami ... lokostrelci hitro po- 
bijejo vse na sosednjem polju, ki pa mora 
biti prijateljske barve, sicer brž fašejo na- 
skok in podležejo ... ščitonosci odbijajo st- 
relice, a so švoh proti vojščakom. Kasneje 
je treba podirati drevesa, rediti prašiče, ki 
vasem omogočajo rast, se ukvarjati s teže 
prehodnimi tlemi in zasedati stražne stolpe 
za nadzor okoliških polj. Ter razen drugače 
obarvanega nasprotnika, ki nima nič dru- 
gačnih enot, zmlatiti kakšno šefovsko naka- 
zo, kot sta orjaški polž in umazan coprnik. 
Takih medklicev sicer ni dosti in sčasoma 
postane jasno, da je CYE na rovaš hitre do- 
jemljivosti kljub vpeljavi dodatnih elemen- 
tov ozko zastavljena igra. Stopnje so kratke 
in oblikovane kot fiksne uganke, za katere 
je treba najti rešitev. Zaradi tega tudi ni pra- 
ve umetne pameti, kajti ko izgruntaš, kaj ti 
je storiti, boš redko izgubil zaradi bistre ra- 
čunalnikove poteze. A napak bi bilo špil 
vsled tega odpisati kot butastega. Pravilno 
manevriranje z bojevniškimi skupinami je 
zabavno in dovolj možgansko. Zaradi stal- 
ne večopravilnosti pa je dogajanje izredno 
adrenalinsko. Istočasno rokuješ s po tremi, 
štirimi skupinami različnih poklicev, skrbiš 
za razmnoževanje v vaseh, navadneže na- 
potuješ v poklicne delavnice, opazuješ sov- 
ražni razvoj ... Posebne globine ni, vendar 
na to pozabiš, ko si nenehno pod pritiskom 
in se čas za obdelavo informacij skrči na 
par sekund. 


Bi rad živel za vekomaj? 


Izvirnosti in ubijalske grafike v Crush Your 
Enemies ne gre iskati, vendar se silne miši- 
ce napnejo drugod. Zlasti v otipljivi napeto- 
sti, zafrkanciji na rovaš barbarskih klišejev 
in pazljivo načrtovanih nivojih, kjer se ume 
na dolgi rok za ključno izkazati eno samo 
prečkano ali zavzeto polje. Sčasoma prav 
čutiš premikanje nevidne tehtnice in dalj- 
nosežne posledice navidez nepomembnih 
dejanj. Dizajn se posebej izkaže pri doda- 
tnih ciljih, ki navajajo na iskanje drugačnih 
prijemov in podaljšajo peturno kampanjo, 
ter spletnem večigralstvu za dva na lepem 
številu namenskih podlag. Ko imaš oprav- 
ka s človekom, pogosto res šteje sleherna 
hitroprstna odločitev. In vse to za borih 10 
evrov brez mikrotransakcij in vsebinskega 
DLCja? Bratje Poljaki, dženkuje! 


"Kaj šteje v življenju, Sneti?" "Drohiti 
sovrage in poslušati naricanje njihovih 
bah." "Dobro si rekel, dobro!" 

taktičnih odločitev pod stal- 


83 nim pritiskom v simpatič- 


na izvedba in delanje norca iz barbarov v 
stopa v utečene stopinje x šefovske stop- 


večopravilno sprejemanje 

VA-11 HALL-A 


P' se leto 2070. V distopičnem svetu je dostojno 
preživljanje velik privilegij, najboljše službe pa so 
oddane androidom in brezobzirnim povzpetnikom. 
Toda VA-11 HALL-A nas za razliko od žanrskih brat- 
rancev ne postavi v ponošene čevlje pravičnega hero- 
ja. Protagonistka je Jill, neizstopajoča natakarica v 
lokalu Valhalla. Njeno in s tem naše delo je enosta- 
vno. Mešamo pijače po željah odjemalcev, furamo 
dialog z njimi in počnemo tisto, kar točaji najbolje ob- 
vladajo - poslušamo njihove tegobe. No, čeprav pod- 
naslov Cyberpunk Bartender Action namiguje na kel- 
narsko akcijo, gre v resnici za izviren primerek intera- 
ktivne pripovedi. V Valhallo zahaja klientela vseh sort: 
pesniki, prostitutke, zgube, časopisni magnati ... Vsak 
od njih za korektno zvarjen koktajl z Jill načne iskren 
pogovor, izpove svojo življenjsko zgodbo ali ji prene- 
se ulične govorice. Po nekaj urah smo tako dodobra 
na tekočem z dogajanjem v mestu in bližnji okolici. 


Pijača je še vedno ključno družbeno vezivo. V povesti 
VA11-HALL-A je zato barski pult posvečeno mesto, 
kjer svoje poti prekrižajo najzanimivejši sovaščani. 


Kot opomnijo novopečeni razvijalci, se izdelek splača 
igrati počasi in z občutkom. Klimaksov ali šokantnih 
preobratov je namreč malo ali sploh nič. Kelnarica 
prav tako ni zasuta z delom in si lahko za čvekanje z 
odjemalci vzame ves ljubi dan. Prebijanje skozi kilo- 
metre črkovanih dialogov zato terja bralno pozornost, 
vendar se ne prevesi v dolgčas. Liki na drugi strani 
mize so zanimivi sogovorniki s pristnimi človeškimi 
momenti, njihove štorije pa se prepletajo na fasci- 
nantne in včasih nepričakovane načine. Pri tem na- 
mignejo tudi na svoje pivske preference. Dekletcu, ki 
se je pred dnevi mimogrede pridušalo glede grenkih 
okusov, lahko ob naslednji priložnosti postrežemo 
slajši koktajl. Za zadrtega strica, ki je trikrat zapored 
naročil veliko pivo, lahko tudi v četrto pripravimo ena- 
ko. V različne zgodbene niti tako ne vodijo standard- 
ne izbire odgovorov v dialogih, temveč izključno ust- 
reznost in uvidevnost postrežbe. 

V Vallhallo vstopiš kot precej obstranski lik v širši 
zgodbi, na katero ne moreš kaj prida vplivati. Tu se 
skriva tudi razlog, da se igre lahko lotiš brez skrbi in 
zahrbtnega stresa. Solidna glasbena podlaga iz stare- 
ga džuboksa in retro vizualije z animejskih pridihom 
so luštni kompanjoni. Edina resna kritika leti na oko- 
ren vmesnik, ki sili v neskončno klofanje po presled- 
nici, da si deležen naslednjih treh vrstic dialoga. Sled- 
nje je poglavitni razlog, da večina kljub opciji sprot- 
nega shranjevanja in različnim koncem špila ne bo 
obrnila več kot enkrat. Vseeno pa je Vallhalla po zgod- 
beni plati dostojen predstavnik žanra, ki ponuja intri- 
gantno nekajurno ZF-dogodivščino. Brez pompa, am- 
pak z jako frišnim zadahom. Ogrc 

DAILY GHTHONICLE: 
EDITOR'S EDITION 


Vet plačaš fičnik za kos ulične pice in presene- 
čen pogruntaš, da nisi fasal postanega prigrizka, 
temveč dokaj kakovosten obrok. Takšen občutek 
sem dobil ob Daily Chthonicle, poslovni simulaciji, v 
kateri sem urednikoval okultni reviji. Poceni in mini- 
malistična neodvisnica ponuja več globine, kot bi je 
pričakoval od izdelka z enim samim avtorjem. Posta- 
vi te v ameriško mesto, polno pošastne svojati in čud- 
nih izginotij. Vanj moraš kot urednik porazdeliti četico 
novinarjev s primerno opremo, da izvohajo sledi, za- 
koljejo monstrume in se vrnejo s privlačno štorijo. 
Časnik izide dvakrat dnevno in bolj kot je poln močnih 
naslovov, več denarja kapne v mošnjo. To pripelje do 
boljše opreme in tečajev za žurnaliste. V času VRja je 
človek hvaležen za naslove, ki možgane prisilijo v ne- 
kaj fantaziranja. Kar kot igralec vidiš, je siva pisarna z 
zemljevidom in zapiski o zgodbah. Ostalo si mora do- 
mišljija izrisati sama. 

Čas odšteva pohitrena ura na zidu, medtem ko se na 
zaslonu vrstijo telegrafska sporočila novinarjev, na 
katera je treba odgovarjati. To je hkrati osrednje 
početje. Tipček sporoči, da je naletel na zombijsko 
balerino, ti pa mu moraš našteti, katera orožja, napo- 
je ali forenziko mora vzeti (na račun uredništva, seve- 
da), da se bo prebil naprej. Če si izbral narobe, sledi- 
jo mastni zdravstveni stroški, včasih pa zaposleni ce- 
lo zblazni. Novinarski vsakdan, torej. Ako je poprijel 
za prava krepela, sledijo novi telegrafi s plazom imen 
in zarotniških povezav. V slednje se sicer ni vredno 
poglabljati, ker so v drugem planu in jih itak rešijo pi- 
sci. Kdor pričakuje detektivko, bo razočaran. Ostali 
bodo pak čisto zadovoljni s poslovno simulacijo Mi- 
sterijev in nakupovanjem robe, ki omogoča odkritje 
novih vsebin. Te igra generira sproti za vsako seanso 
posebej. 


Igra za vsako seanso znova naključno generira dru- 
gačen set vražnikov in preprek. Recimo fantomsko 
medicinsko sestro ali zomhibalerino. 


Obenem ta kos pice povzroča črvičenje, ker ni dovolj 
pečen. Odsotnost shranjevanja položaja je tečna in 
nekateri podkvesti enostavno niso jasni, če jih ne zgu- 
glaš, kot denimo obdelava zvočnega posnetka duha. 
Nasploh v Chthonicle padeš brez osnovnih informa- 
cij, kaj je sploh treba početi, kar privede do preveč 
praznega klikotanja med uvajanjem. Igri primanjkuje 
dodelanosti, morda tudi zato, ker je delo zgolj enega 
človeka - Matije Kostevca, nekoč člana Arxel Triba. 
Toda če imaš nekaj ur in bore tri evre odveč, ne vi- 
dim razloga, zakaj je ne bi potegnil in testiral. Kon- 
cept deluje in je zabaven. Primejdun, da bi lahko večja 
razvijalska ekipa na njeni podlagi izpilila močan nas- 
lov. Urednikačine obetajo! MeMungo 

LION OUEST 


S levček Jethro. Tvoj prijatelj lisjak je zafrknil, ko 
se je igral s tkanino prostor-časa, in zdaj se je va- 
jin kolega medo zataknil v eni izmed prepletenih di- 
menzij. Tvoja naloga je, da se prebiješ mimo številnih 
blodnjaških preprek in ga rešiš. To počneš v od strani 
gledani ploščadnici z luštno minimalistično, že prav 
osembitno podobo. Važno je, da se poslužuješ poseb- 
nih moči, s katerimi premikaš in zaustavljaš padajoče 
kocke. Tako si ustvariš pot, ki je prej ni bilo videti, ali 
razbliniš goro ovir, ki ti preprečujejo nadaljevanje. 
Skočiš na stikalo, ki proti tlom spusti nekaj kvadra- 
tkov, ti pa nato z mislimi brž zaustaviš njihovo pada- 
nje in iz njih narediš zasilen most sredi lufta. 


"Levček teka teka in se kotali. Zlatnike in kovančke 
nabirati hiti. " Preprosto poskočnico odlikujeta pred- 
vsem lična kockasta grafika in sproščujoča zen glas- 
ba. Dobesedno lahko skačeš po glavi prijateljem. 


Zgodba je preprosta, a je v resnici nebistvena, saj lah- 
ko stopnje preigravaš nelinearno. Vsake toliko se pri- 
kaže nekaj vrstic besedila, ki te spomni, zakaj se sploh 
potikaš po tem kockastem blodnjaku, ki od tebe zah- 
teva predvsem spretno skakanje in zbiranje zlatnikov. 
V mislih moraš imeti tudi spremembo okolja, saj se 
tvoj lik denimo odriva više, če je v vodi ali blodi po 
vesolju. Ako se nadejaš težavnih in veličastnih bojev 
s šefi, te bo Kvest razočaral. Še najhujši nasprotnik so 
vrteče se kocke, ki te špiknejo s tako silo, da pogi- 
neš. A nič ne de, običajno se hitro pojaviš nekaj kora- 
kov od kraja nesreče in poskusiš znova. Pogineš lah- 
ko tudi, če se nespametno zaletiš v kako žival. A ven- 
darle niso vse žverce tako zlovešče. Sovica Mildred, 
maček Brendon in nekatere druge ti celo pomagajo iz 
zagat. Ko kjerkoli ugledaš animalijo, ki složno hodi in 
skače s teboj, je to znak, da je na tvoji strani. Nekate- 
re uganke rešiš zgolj z njihovo pomočjo. Prijatelji vsak 
tvoj gib posnemajo in ti pomagajo pritiskati stikala na 
tebi nedostopnih krajih. En zna višje skočiti, drugi hit- 
reje teči, tretji vztrajneje kljubovati gravitaciji ... Ko 
nabereš dovolj zlatnikov, si lahko v štacuni pomaga- 
če odkleneš in igro obrneš v koži druge živali. 

Levji kvest je presenetljivo prijeten skakalni naslov, ki 
ga lahko zaradi različnih kombinacij likov špilaš dol- 
ge dneve in noči in te obenem ne udari pretirano po 
denarnici. Včasih te težavnost sicer pripravi do pulje- 
nja las, a teh mest ni preveč, mirijo pa te kremne bar- 
ve in pomirjujoča glasba. Za nameček se je moč več- 
igralsko boriti na istem računalniku (škoda, da ni in- 
ternetne izvedenke tega) in v ločenem arkadnem 
načinu lomiti časovne rekorde. Če bi ne bilo občasnih 
hroščev in hecno postavljenih nadaljevalnih točk, bi 
bilo že kičasto. Tamala 

Dracula's Cave za PC e 12 EUR 


avgust 2016 


Naroči se na JOKEr 


S tem dobiš tudi brezplačen dostop do tablične izdaje. 

Deus Ex 3 Lego Harry Potter Bioshock Krajša zgodovina 
(PS3) Years 1-4 (PC) Infinite (PS3) časa (knjiga) 


Naročilnico in vse informacije najdeš na www.joker.si 


koraj petnajst let je od izida desetega Final 
Fantasyja na playstationu 2, pa se mi zdi, kot 
bi bilo včeraj. A vmes je izredno priljubljena 
konzola spustila dušo in drugod ga lep čas ni 
bilo moč igrati. Vse dokler pred dvema letoma 
v HD-inačici ni skupaj z nadaljevanjem prišel na 
PS3 in vito, lani na PS4 in zdaj še na Steam. S sol- 
zico v očesu in sivimi dlakami v bradi sem si ra- 
znežen ogledal uvodno špico. 
Kako ne bi ob njej postal vsaj malo cmerav, saj sta 
Final Fantasy X in X-2 legendarni japonski frpiki iz 
časa, ko je moč žanra začenjala bledeti! X je ko- 
rajžno zakoračil na sceno in kljub izdatnemu opira- 
nju na zapuščino na frišnem hardveru prvikrat po- 
kazal čislano serijo v next-gen gloriji. Tretjeosebno 
raziskovanje čudovitih fantazijskih pokrajin s špiča- 
stolasim Tidusom je privzeto vleklo, potezni boj je 
bil dodelan, štorija pa dolga, globoka in naphana s 
čustvovanjem. Tudi pretiranim, saj je bila japon- 
skost vseeno očitna na vsakem koraku in so bili liki 
v enaki meri simpatični in sirasto zoprni. 
A pod sijočo novo zunanjostjo je tiktakala igralna 
sredica, ki je kljub izpiljenosti pričenjala kazati gu- 
be. Sčasoma se je X dejansko izkazal za poslednji 
starošolski Final Fantasy. Bolj prelomno je bilo ne- 
posredno nadaljevanje. Dotlej je tradicija velela, da 
ima vsak vnos lastno deželo, like ter štorijo, odtlej 
pa sekveli niso bili več izključeni. Tedaj tega nismo 
vedeli, a ko se ozremo nazaj, je jasno, da je bil X-2 
s svojim bolj akcijskim bojem prehoden naslov, zna- 
nilec nove dobe, ki se je zares začela z dvanajstico 
- in še vedno traja. 


jega in razgibanega sveta z 
ker je ugotovil, da je 


Kavbojc vnovič jaše rumene noje in šteje 
gile. Prvikrat sta namreč na računalniku 
na voljo pomlajena Final Fantasy X 


in nadaljevanje X-2. 


Dobro jutro, Spira 


Živopisana dežela v Final Fantasy X s travniki, sla- 
povi, ledeniki, puščavami, džunglami, temnicami, 
templji in zaselki vnovič rosi oko. Ruševine so spo- 
meniki razvitega sveta, v katerem se je človeštvo 
preveč zanašalo na tehnologijo. Nekoč so se vse- 
povsod bohotila velemesta, a zdaj je drugače. Ker 
nebrzdanemu tehnološkemu napredku ni bilo videti 
konca, se je pojavil kolos Sin, Greh - ta pošast re- 
setira civilizacijo, ki zapretirava z mašinerijo. Le ro- 
marski svečeniki posedujejo moč, da nadlogo za- 
časno odženejo. Okoli nadarjene, a naivne in neiz- 
vežbane svečenice Yune se tako zbere pisana druš- 
čina, ki ji bo pomagala na poti do težke bitke. 

Med njimi se znajde blontni Tidus, prvak v podvod- 
nem vaterpolu 'blitzballu' in dežurni junak. Dosti ja- 
dikovalcev ob izidu ni maralo zanj in njegov smeh, 
a je tip vseeno dečko na mestu in drugačen od cme- 
ravega Sgualla iz osmice. Med ostalimi Yuninimi pri- 
bočniki je najti slaboritnega mentorja, prsato copr- 
nico, radoživo hipijevko in živalskega gorostasa. 
Vsak ima zgodovino in v užitek je opazovati, kako 
se odnosi med njimi krepijo. Tidus se spoprijema s 
spomini pijanskega očeta, medtem ko sta naravo- 
varstvo in boj tehnologije z naravo itak stara znanca 
serije. Tako kot izguba, ljubezen, pajdaštvo in požrt- 
vovalnost. Dovolj je lahkotnih vložkov, za katere 
večinoma skrbi skromno oblečena punčara Rikku. 
Pa tudi surferski Wakka ga zna pihniti, kar pride to- 
liko bolj do izraza, ko se zaveš, da mu glas posoja 
John DiMaggio, usekani robot Bender iz Futurame. 

Smeh in solze 


Druščina v Final Fantasy X tako potuje med meste- 
ci, pri čemer je raziskovanje dokaj omejeno. Večine 
osrednjega kvesta ne tvori nepremočrtno vandranje 
po nadsvetu, temveč sledenje ozkim stezicam, ki se 
občasno razvejijo, a peljejo do istega cilja. Na poti 
najdejo kakšno škatlo z denarci ali opremo in mini- 
igro, kot je dirkanje s ptičastimi chocobi. Predvsem 
pa se zapletajo v naključne boje, ki se odvijejo na 
ločenem zaslonu. Domiselnih monstrumov je cel 
kup in imajo različne šibkosti, kjer se izkaže po- 
membnost nenehnega menjanja članov druščine. 
Kadarkoli lahko namreč enega od treh na bojišču 
zamenjaš. Letečneže klati Wakka, oklopljence silak 
Auron, mašine razmontira tatica Rikku, elemental- 
ne beštije pa gasi, zamrzuje in elektricira čarovnica 
Lulu. Omeniti velja, da ima vsak svojo razvojno pot 
s frpjskim višanjem statistik in pridobivanjem novih 
sposobnosti, a je z nje moč skreniti in like razviti po 
svoje. Tudi težavnost je večino časa ravno pravšnja, 
da ni potrebe po tlačanjenju na silo. 

Toda izkaže se, da se X v nekaj pogledih ni najbolje 
postaral. Napram modernim igram je koridorskost 
večinskega dela romanja boleče očitna, boji pa v 
drugi polovici petdeseturnega skozihoda postanejo 
rutinski in se vlečejo. Sovragov je resda dosti vrst, a 
kmalu ugotoviš, da gre za stare znance z novimi 
kožicami in da je taktičnih pristopov le peščica. Dru- 
gače je pri številnih šefih, kjer šteje vsaka poteza in 
koder težavnost poskoči. Tam je nujno redno me- 
njavati med liki, spretno žonglirati s krepilnimi in 

Glej tega luštneža! Saj ne veš, če bi ga pohodil ali obj 
znameniti Cactuar smrtonosen in zmuzljiv ter hitro zbriše nasmešek z obraza. 


slabilnimi podpornimi uroki ter smotrno uporabljati 
priklicane monstrume. Takšen je denimo spektaku- 
larni obračun z zmajem na strehi zrakoplova, kjer 
druščini s topovi pomaga pilot. Statusnih učinkov, 
ki ti zavdajo, je ogromno in segajo od spanca, za- 
strupitve in zmedenosti do slepote ter nemrtvosti. 
Če družba ni pozorna, se hitro znajde v grobu. 


Final Fantasy X-2 (2004) je bil bolj svojstven od de- 
setice in ni njegova razširitev. Že na prvi pogled je 
bil lahkotnejši in bolj japanski, tako da ga je marsi- 
kateri zahodnjak že vnaprej odpisal. Štorija se je 
vrtela okoli trojice deklet, ki so v obdobju miru dve 
leti po FFX v taisti Spiri ustanovile popskupino. Pun- 
ce so bile 'idoli' po zgledu tistih, ki v Aziji vse 
načičkane poplesavajo ter popevajo cukrene štikel- 
ce, nakar osiveli perverzniki na avtomatih kupujejo 
gate, prepojene z njihovim belim tokom. A za čoko- 
ladno fasado se je skrival globok, utrgan in dodelan 
jrpg z bolj dinamičnimi spopadi od predhodnice. Iz 
PS2 je iztisnil sleherno kapljo moči in nadkrilil po- 
dobo predhodnice, kar se najbolje opazi na poveča- 
ni ekspresivnosti obrazov. 

Nadaljevanje se posveti bolj spokojnemu obdobju 
in manjšemu številu likov ter posreduje čisto dru- 
gačno razpoloženje. Pogosto jadikovanje iz desetice 
zamenjata dobrodušje in igrivost, ki pritiče razposa- 
jenim mladenkam, lačnim pustolovljenja. Starima 
znankama Yuni in Rikku se pridruži stoična Paine, 
nakar družno frčijo po svetu in iščejo sfere, ki rabijo 
kot posnetki preteklih dogodkov. Zlasti zanimiv je 
tisti, ki kaže starega prijatelja v zagati. X-2 sprva 
deluje igrivo in lahkotno, nakar zapluje v resnejše 
vode in fino poveže obe fabuli. V ospredju je sicer 
venomer zaščita sveta pred pogibeljo, a obenem v 
obeh igrah najdeš pripovedne niti, ki znucano osno- 
vo napravijo privlačno. 

V mestih družba kramlja, nakupuje in ob 

časno zganja vragolije, kot je talanje 
balonov v kostumu. Yuna je pač zvezdnica, zato je inkognito. 


la 


el. Toda videz vara, saj je 


Napredek v X-2 je očiten zlasti, če se ga lotiš takoj 
po desetki. Recept je konkretno prevetren, tako da 
je dogajanje modernejše. Raziskovanje je že spočet- 
ka nepremočrtno, saj si dečve lastijo letalo. Tudi 
skakati in plezati znajo, pa čeprav le na vnaprej do- 
ločenih točkah. In resda v bojih sodelujejo le tri 
babšeta, toda kadarkoli lahko zamenjajo službo za 
katero od skoraj dvajsetih, pa še pokemonsko lovi- 
jo zlikovce, ki se jim znajo nato pridružiti v spopa- 
dih. Tako Yuna v prvem delu bitke s plesom slabi 
sovrage, nakar se preobleče v zdravilko, elemental- 
no coprnico, tatico ali revolveraša in naredi štalo. 
Sistem služb je poklon starejšim Fantasyjem in de- 
luje res fino, zlasti v povezavi z urnejšim tepežem. 
Med izbiranjem poteze se dogajanje namreč ne usta- 
vi, tako da postane pomembno grupno zadajanje 
poškodb, saj sistem nagrajuje povezovanje udarcev 
članic ekipe. Zato je predrugačeno tudi nabiranje 
izkušenj, saj to pot urjenje poteka z aktivnim služ- 
bovanjem. Bolj ko lik copra, močnejše magije bo 
deležen, in če raje vihti meč, bo nabral mnogo po- 
sebnih udarcev z dodatnimi učinki. 


Fsa tota leta 


Kot pri številnih trirazsežnih igrah je videz prenovlje- 
ne verzije 'nekje vmes'. Po eni strani nove teksture, 
učinki in visoka ločljivost v HD-inačici kar v redu 
skrivajo grafične gube, četudi špil teče s tridesetimi 
sličicami na sekundo. Vendar je znamenita filmskost 
vseeno okrnjena, saj niso izboljšali vseh tekstur in 
3D-modelov, predpripravljeni filmčki pa so za da- 
našnje čase ubogo nizkoločljivostni. Manj pomemb- 
ni liki so še zmerom oglati in slabo animirani, kar je 
zamegljenost katodnih televizorjev njega dne do ne- 
ke mere zakrila, zdaj pa tega luksuza ni več. Isto ve- 
lja za govor, ki ni kristalno jasen. So pa nanovo pos- 
neli odlično inštrumentalno in zapeto glasbo, s tem, 
da je za puriste na voljo v izvirni obliki. 


"mv zra 

Lifting je najbolj očiten pri glavnih likih, saj so modeli podrobnejši in teksture 
ostre. Zato pa toliko bolj leseni izpadejo postranski, ki so oglati in razpacani. 


Dečve v X-2 imajo že spočetka na voljo tale raketoplan, s katerim potujejo po. 
svetu. Nepremočrtnost je kul, a vsled nje znajo naleteti na premočne beštije. 

Chocobi so maskota Final Fantasyjev in presenetlji- 
vo učinkovito prevozno sredstvo. Tole je eden red- 
kih odprtejših krajev, kjer pa žal ni dosti za početi. 


Ujetost med staro in novo dobo ni omejena na teh- 
nikalije. Pri FFX recimo nažira nezmožnost preska- 
kovanja pogosto dolgih vmesnih sekvenc, kar zna v 
spregi z nekaj trapasto postavljenimi shranjevalni- 
mi točkami hudo najedati. Tudi blitzball danes izpa- 
de še bolj leseno kot njega dni in še sreča, da je to 
udejstvovanje večinoma opcijsko. Po drugi strani 
pa v paketu dobiš izboljšani mednarodni različici z 
dodatno vsebino, kar so nadgradili z možnostjo iz- 
klopa naključnih spopadov, pohitritvijo dogajanja, 
samodejnim bojem in goljufijami. Tako obilica naj- 
bolj zaguljenih stranskih nalog in šefov, ki se odpre- 
jo po končanju in igralni čas zlahka podvojijo, ni več 
domena največjih zagrizencev. 

Plusi odtehtajo marsikateri malus in na splošno me- 
nim, da je paket priporočljiv. Kljub zameram in me- 
stoma očitni starikavosti gre za žanrski klasiki, ki z 
zgodbo, liki in svetom posrkata vase tudi danes, 
vsaj če si naklonjen japonskim frpjkam. Skupaj tvo- 
rita ogromno pustolovščino z več kot sto urami, sta- 
neta pa čisto poštenih 24 evrov. 

Mobilnike so zavzele risankaste žverce, ki so sprožile novo manijo in ljuds- 

kim glasilom omogočile, da spet zapišejo kakšno senzacionalno o igricah. 

Trier na plano potegne zaprašeni Pokedex, zabeleži kile in holesterol ter po 
dveh tednih intenzivnega pokedžoginga sporoči ugotovitve. 


osnetki množice obsedencev, ki v lovu na 

redkega pokemončka dere v newyorški 

centralni park. Bosanci, ki se med farma- 

njem Pidgeyjev sprehajajo po minskih po- 
ljih. Porast cestnih nesreč zaradi metanja pokežog 
med vožnjo. Ženske v Savdski Arabiji, ki kljub fat- 
vi na špil ob pokestopih zaburkane nabirajo napo- 
je. Padci s klifov vsled bolščanja v zaslon, odkritja 
trupel sredi globokega gozda, oboroženi ropi naiv- 
nih lovčkov in, pazi to, gamerji, ki vstanejo izpred 
zaslonov in gredo ven! Človek kar težko verjame! 
Da, Pokemon Go je z vseprisotnostjo postal zlata 
jama za kričeče naslovnice množičnih občil. Bri- 
tanski dnevnik The Sun je dejansko ponujal stota- 
ke za vsakogar, ki bi jim orisal negativno izkušnjo 
o igranju tega peklenskega špila. Igrajo ga vsi slo- 
ji, oba spola, širom oble, v Sloveniji. Od kod mag- 
net za že več kot petdeset milijonov ljudi? 


Ljudje si iz lovljenja zverinic znajo narediti žur. Po- 
gosto srečaš koga, ki s sabo pritovori karte ali 
kakšno drugo memorabilijo, da s somišljeniki za- 
polni čas med lovljenjem po Tivoliju. 


Močan dejavnik je nostalgija. Eno najbolj uspešnih 
igralnih serij vseh časov, o kateri si lahko prav v tem 
Jokerju prebereš anale, so številni spoznali v otroških 
letih na game boyu, televiziji v obliki risanke in kot 
namizno igro. S tem so se jim vtisnili v spomin, zdaj pa 
so na razpolago kot aplikacija, ki jo je moč pognati na 
telefonu in je v osnovi brezplačna. Toda za razliko od 
Jeznih in Prhutajočih tičev ter sličnih igričk Pokemon 
Go ni privlekel množic z igralno mehaniko. Ta je v iz- 
delku skorajda neobstoječa, saj gre bolj za udejstvova- 
nje kot za igranje. Terno so zadeli z zmesjo dveh pri- 
lično sodobnih in samih po sebi privlačnih prijemov: 
geolova po terenu in obogatene resničnosti, augmen- 
ted realityja. Ko se pokemončki za ekranu mobilnika 
zlijejo z okolico, ki jo posreduje kamerica, je to za ve- 
čino nekaj novega in razburljivega. Nekaj, kar enostav- 
no moraš preizkusiti. 


Ready, set, GO! 


Začetek pritegne. Urediš virtualno podobo svojega tre- 
nerja, ki bo lovil spakice, izbereš prvega pokemona in 
ven odhlačaš polnit album (pokedex) s preostalimi sto 
petdesetimi žvercami. Geolokacijski naravi primerno 
med potikanjem po zunanjem svetu motriš radar, kjer 
so izrisani cefizeljčki v tvoji bližini. Njihov videz je do- 
ber indikator habitata, v katerem se radi zadržujejo. Ne- 
močno premetavajočih se rib, Magikarpov, je v izobilju 
na obrežjih Ljubljanice, dočim cvetohrbti Bulbasauri 
često prežijo v gozdovih okoli Rožnika. Ko se mončki 
pojavijo v dometu pokežoge, telefon zavibrira, ti pa se 
z dotikom preseliš v miniigro frcanja okroglin v poke- 
monovo glavo. Močnejši kot je divjež, večja je verjet- 
nost, da jo bo popihal ali da se bo napadu ogibal s ka- 
kim spretnim skokom, dočim šibkejši vdano v usodo 
čakajo, da jih žoga posreba. Sposobnosti vrhunskega 
bejzbolskega metalca niso potrebne, saj zaradi pomanj- 
kanja raznovrstnih manevrov zadostujejo približno štir- 
je preprosti gibi in kakšna pokemalina, ki tečnobice 
predhodno omami. 

Pokemoni zaradi obogatene resničnosti deluje- 
jo kot prikupne, sredi mesta izgubljene žverce. 
A na srečo je ta pogled možno nadomestiti s 
statičnim, ki olajša lučanje žoge. 


Trenerski pribor dobivaš z obiskovanjem Poke- 
Stopov, ki te zalagajo z rdečebelimi žogami, na- 
prehojenih kilometrih izvalijo pokemoni. Teh je 
v ruralnih okoliših komaj prgišče, se pa radodar- 
no pojavljajo v količkaj večjih mestih. Del iz- 
kušnje tako postane spoznavanje znamenitosti, 
saj so kot pokepostanki zabeleženi spomeniki in 
druge zgodovinsko-kulturne točke. Slednje zna 
biti s stališča bontona nerodno, kot na lastni koži 
izkušajo vodiči po Auschwitzu. Tam se, da je 
mera polna, pojavljajo ognjene pokepošasti. 

Pidgeotto 

Samo še enega, 
resno, samo še enega! 


Pokemona je moč na višjo stopnjo razviti le, če si 
prej nalovil kopico primerkov iste vrste. Stari moto 
'Gotta catch 'em all' so tako mnogi že prekrstili v 
'Gotta grind 'em all'. Izkušenjske točke sicer prina- 
ša skorajda vsaka dejavnost, vendar špil igralca po- 
tiska v neusmiljeno farmanje. To bi ob manjku dru- 
žabne komponente kmalu postalo moreče. Kdor ho- 
če prilesti do zadnje, štiridesete izkušenjske stop- 
nje, mora za to napolniti petdeset tisoč pokežog. Ta 
cilj še ni izpolnjen, je pa drugi veliki met in s tem 
potrditev statusa človeka brez vsakršnega življenja, 
ujetje vseh trenutno dostopnih pokemonov v regiji, 
nekomu že uspel v Ameriki. Trud Nicka Johnsona 
ni bil zaman, saj je kmalu zatem prejel sponzorsko 
pogodbo za odpravo na preostale celine, s čemer 
kani ujeti še tiste, ki so ekskluzivni Evropi, Avstrali- 
ji ter Aziji. Redditovci pa so med razgrebanjem iz- 
vorne kode odkrili jerbas legendarnih pokemonov, 
ki vsaj zaenkrat nimajo faktorja ulovljivosti. Mnogi 
špekulirajo, da znajo biti del kakšnega masovnega 
dogodka. Še en indic tej teoriji v prid se skriva v la- 
ni izdanem dražilniku, ki prikazuje množico sredi 
New Yorka, ki družno tala batine Mewtwoju. 

Silnejše zverinice so važne za zavzemanje telovad- 
nic, kjer moč merijo tri frakcije. Kleč je v poznava- 
nju tipov pošasti in sestavi ekipe, ki bo v papir-ka- 
men-škarjastem sistemu potegnila dolgo. Vodni po- 
kemon se bo dobro odrezal proti ognjenemu, a bo 
pogorel proti električnemu, kar je odmev temeljne 
serije. Toda v primerjavi z orenk iteracijami so razli- 
ke med nakazicami dosti manjše, sistem pa zredu- 
ciran na brzinsko drkanje knofa za napad in pol- 

uporabno izmikanje posebnim napadom. Nasploh 
je špil opazno manj kompleksen od večjih bratov in 
ljubitelji serije bodo poleg manka premišljenih po- 
teznih bojev gotovo pogrešali trgovanje in nepos- 
redne obračune z drugimi trenerji. 

Zastonjkarski model z mikrotransakcijami je priv- 
lačno izveden in ne daje občutka prisiljenosti v ku- 
povanje. Tudi brez večjega ruzaka in peharja vab iz- 
kušnja ni pretirano okrnjena. Za nameček lahko ra- 
čunaš na solidarnost kopice igralcev, saj določeni 
artefakti, prejeti med levelanjem, koristijo vsem. Va- 
ba recimo v bližino pokestopa privleče žverce, ki jih 
lahko ujame kdorkoli, ne le tisti, ki jo je nastavil. 
Slednje kot marketinško potezo s pridom izkorišča 
dosti alternativnih kavarn, ki z 'lurom' poleg poke- 
monov privabijo kopico s pošastki obsedenih hip- 
sterjev. Niso pa butični lokali edini, ki se poslužujejo 
novodobnih poslovnih praks. McDonald's je že pod- 
pisal pogodbo, s katero je tri tisoč svojih poslovalnic 
na Japonskem pretvoril v telovadnice. 

Norija je živa tudi na domači grudi, ki jo take svetov- 
ne kaprice ponavadi zaobidejo. Praktično vsako 
malo večje mestece je že doživelo svoj trenerski se- 
stanek, na Bolhi pa se za orenk denarce prodajajo 
računi z močnimi beštijami. Najbolj živahno je v pre- 
stolnici. Na Kongresnem trgu ali v kaki kavarni ob 
Ljubljanici je moč vsak trenutek dneva naleteti na 
zagrizene skupinice trenerjev, ki piknikujejo ali ko- 
fetkajo, medtem ko se ob njih vsakih nekaj minut 
nariše svež primerek. Važenje z levelom in combat 
pointi najboljšega pokemona je ob srečanju man- 
datorno, tovrstno druženje in občutek pripadnosti 
skupnosti pa ena najmočnejših privlačnosti igre. 


Je dieta učinkovala? 


Špil za Android in iOS (Windows Phone je seveda v 
nemilosti) v ozadju ne deluje, prav tako ne, če 
se ekran zatemni. Posledično imaš vselej 
prižganega in baterija ne zdrži več kot ne- 
kaj uric. Tudi hroščev je še precej, čeprav 
so že objavili nekaj popravkov in strež- 
nike spravili v boljše stanje, kot so bili 
tik po porodu. Serverji so takrat ob pri- 
javi redno odzdravljali z "We are hum- 
bled by your incredible response," kar je 
nemalokrat prekrižalo načrte plenilskih 
pohodov in povzročilo nemalo slabe volje. 
Povrhu so jih večkrat shekali. 
A pod črto gre za prikupno, zabavno igro z do- 
sti prostora za izboljšave, katere koncept je v svo- 
ji preprostosti nespodobno zasvojljiv. Če bodo av- 
torji uresničili obljube o dodatni vsebini, trgovanju 
in normalnem bojevanju z drugimi trenerji, morda 
vendarle ne bo šlo le za muho enodnevnico. Učinek 
kotaleče se snežne kepe pa se ne bo porazgubil že 
nekaj mesecev po bombastični splovitvi. 

21.505,00 v, % 425,00 (2,02%) 


den m ae mase vim sim 


levestitorji spoznajo 
bridko napako 


mi. 

Stoji učilna zidana, 
niti najmanj židana. 
V njej učitelj je kot šef, 
duše krade, daje v sef. 


oji najlepši šolski spomini da te zanimajo? 
Me: ekskurzije, ogled Modrega poletja in 

Top Secreta, prosti spisi pri slovenščini, ne- 
pravilni angleški glagoli, Leisure Suit Larry na jan- 
tarjevem monitorju v računalniški učilnici, Mateja 
in pa Barbara. Na spodnjem koncu lestvice so pak 
krstiteljski nadlegovalci iz višjih razredov, razku- 
hana musaka v menzi, nefer prfoksi in dolgčas pri 
številnih urah pouka, ki jim marsikdaj nisem videl 
smisla. Odgrindal sem jih, da sem se ob zvoncu 
osvobodil jarma in se prebil do tistega, kar je šte- 
lo. Prijateljev, odmorov, sonca. 
Na vsak način šola na lestvici priljubljenosti med 
otroki in mladino kotira dokaj nizko. Dogajanje v tej 
ustanovi pa se v igrah pojavi malokrat, za razliko 
od tovrstnih filmov, ki jih je vse polno. Od solzavih 
ameriških športnih, kjer revni nadarjenež prodre s 
pomočjo benevolentnega trenerja, prek neštetih 
najstniških komedij do resne robe, kot je slovenski 
Razredni sovražnik. Pa knjig, kot je Varuh v rži. O, 
saj imamo špile, ki se odvijajo v šoli; tega se zlasti 
ne branijo Japonci, ki tja umeščajo mnoga igranja 
domišljijskih vlog, kot sta Disgaea ter Persona. Am- 
pak te so azijskega porekla, zanimajo ozek reženj 
tukajšnjih odjemalcev in niso prav šolmošterske. V 
njih se hitro začno dogajati nadnaravnosti, tako da 
junaki nimajo časa sedeti pri urah, temveč jih odne- 
se garbat pošasti. Še najbolj so na običajno šolsko 
dogajanje osredotočeni številni vizualni romani z lju- 
bezensko srednješolsko tematiko, ki pa so pri nas 
sila nerazširjeni. 
Zahodne videoigre se šoli mnogo bolj ogibajo, če- 
prav ne zaradi nezdružljivosti filozofij. Špili se sicer 
trudijo, da bi bili v vsakem trenutku zabavni in bi 
omogočili pobeg iz bednega vsakdana. Vendar je 
napredovanje skoznje podobno šolskemu: naučiš 
se zahtevanega (sistema igranja, prijemov, zvijač), 
nakar polagaš 'izpite' - premaguješ ovire, uganke, 


Dečki strašno ga črtijo, 
deklice ponoč' ne spijo. 
Mladež, nič ne boj se več. 

prasca dene v peč! 


t 


V devetdesetih sta najstnike na MTVju obnorela grda, 
nesramna in neprilagojena, vendar ne neumna mulca 
Beavies in Butt-head. Del solidne avanture Virtual Stu- 
pidity (1995) sta opravila na šoli, kjer sta besno špri- 
cala in s strehe pljunila ravnatelju na tintaro. 


sovražnike, šefe. Če ti spodleti, se jih lotiš znova, dok- 
ler ne dobiš vsaj zadostne ocene, hkrati pa si na lovu 
za odličnjaštvom. Pri tem si si lasten učitelj, psiholog, 
hišnik in knjižničar, sam sebi odrejaš naporne naloge 
in se tepeš po glavi ob neumnostih. Tvoji najljubši pr- 
foksi iznenada ni več ime Dora, ampak Dota! Težava je 
v slabem imidžu šole, kajti ljudje, še posebej tisti, ki so 
se navlekli iger, se neradi vračajo vanjo. Čemu bi se, 
ko je na razpolago toliko privlačnih fantazijskih svetov 
in prijetnih opravil v njih? In kaj naj bi tam sploh počeli? 
Zato je iger, v katerih smiselno in poglobljeno obiščeš 
hrame učenosti, malo. Le kateri založnik bo ruknil sol- 
de na mizo in rekel, naredite mi simulacijo učenca? Ali 
sodobnega učitelja, ki za avtoriteto nima več ne lesko- 
ve masti ne klečanja na koruzi, temveč mora nesram- 
no mulčad lepo prositi in jih blago karati? Toda neka- 
teri izdajatelji so v preteklosti vendarle našli jajca za 
vstop na to področje. Zaslužijo si čebelico! 

ANALI 


SKOOL DAZE 


Microsphere, 1984 — spectrum, C64 

Nekateri šole niso marali, toda drugi so jo akti- 
vno sovražili in so v njej počeli vse, da bi za- 
grenili življenje tako učencem kot zbor- 
ničarjem. Takim je pred tridesetimi leti dala ve- 
tra v jadra in vode na mlin slovita uspešnica 
Skool Daze. Mladenič, ki hehetaje piše na ta- 
blo polpismeni naslov, medtem ko ga izmed 
vrat motri učitelj v značilni angleški obleki, je 
postal simbol generacije in še danes imajo šte- 
vilni rani gamerji na špil lepe spomine. 
Avtorja te klasike sta ustvarila interaktivno 
inačico britanske tradicije stripov in knjig o po- 
rednih učencih, ki se upirajo sistemu. Tam- 
kajšnje šole slovijo po strogosti ter zadrtosti 
in v osemdesetih ni bilo nič čudnega, če si jo 
staknil s šibo po riti ali so ti uho navili kot sta- 
ro vekarico. Takemu ravnanju v brk sta si za- 
mislila junaka Erica, ki si je z jezikanjem in uga- 
njanjem neumnosti prislužil neugodno spriče- 
valo. Le-to zaklenjeno v zbornici čaka na očeta, 
ki bo Ericu ustrojil kožo. Zategadelj se je mali 
obremenilno listino nakanil ukrasti, za kar je 
potreboval šifro trezorja. Tvorile so jo štiri na- 
ključne črke in vsak od učiteljev je imel svojo. 
A še prej je moral aktivirati vse ščite, obešene 
pod stropom, in sicer s skakanjem ali tako, da 
je s strelom iz frače prfoksa spravil na rit, na- 
kar se je naslednji kamenček odbil v ščit. Pri 
tem ni smel nabrati več kot deset tisoč kazen- 
skih vrstic pisanja na tablo, saj so ga tedaj iz- 
ključili. 


Uhemistru 
pf d nite 


Na podlagi spretnega programiranja je v po- 
gledu od strani zrasla stavba s tremi nadstrop- 
ji in več učilnicami. Naselila jo je življenjska 
mladež, ki je sama ubirala hodnike in stopni- 
ce, sodelovala pri pouku in si nagajala. Pobič 
Einstein je Erica rad zatožil in zoprni Angelface 
ga je mlatil. Svojega denarja vredni so bili tudi 
hladni, osovraženi in krivični šolmoštri, ki so 
ti radi naložili vrstice, čeprav je bil za prekršek 
evidentno odgovoren nekdo drug. Pfej! Ko si 
sodeloval pri pouku, so te tečni sošolci rinili iz 
klopi, če pa si šprical in vandral po hodnikih, 
si tvegal kazen. 

Zaradi naključnosti gibanja likov in črk, ki si 
jih moral nabrati, nista bili enaki niti dve igri. 
Skool Daze tako upravičeno velja za enega naj- 
bolj zgodnjih peskovniških špilov. Predvsem 
pa za tistega, ki je v zgodnjih dneh odlično po- 
ustvaril vzdušje šolskega vsakdana, njegov 
adrenalin ter pogosto banalno brezzveznost. 
Za prenovljeno inačico guglaj 'Klass of 99'. 


avgust 2016 


BULLY 


Take-Two, 2006 — PS2, PC, X360, wii, PS4 

Čeprav je Skool Daze dandanašnji še vedno simpa- 
tičen, je s svojo rudimentarno grafiko in hreščečim 
zvokom neprepričljiv. A nič bati, obstaja mnogo bolj 
sodobna simulacija šolskega pobalina — Bully ali, 
kot je bil v prvi izdaji znan v Evropi, Canis Canem 
Edit. V tem Rockstarovem hitiču smo se iz britan- 
ske osnovne preselili v ameriško srednjo šolo, na 
'akademijo' Bullworth, katere "elitni dijaki so postali 
serijski morilci ali odvetniki korporacij!" Tako je ugo- 
tavljal naš junak, petnajstletna barabica Jimmy Hop- 
kins waynerooneyjevske zunanjosti, ki so se ga 
starši znebili z vpisom v ta pekel. 

Na prvi pogled in otip ni bil Bully nič drugega kot 
šolski Grand Theft Auto. Uporabljal je taisti pogon, 
Džimija si gledal od zadaj in po preteku uvajalnega 
časa užil peskovniško svobodo. Iz šole si se odpra- 
vil po dokaj majhnem mestu, kjer si sprožal glavne 
in stranske misije. Našel si nove spalno-snemalne 
lokacije, se vozil s kolesi in se tepel, pokal z zračno 
puško v zabaviščnem parku, grafitiral, dirkal z go- 
kartom, plaval, rolkal, tiholazil. Če si kršil zakone in 
horo legalis, so te lovili policisti, učitelji in reditelji, 
ter zapletel si se frakcijami na šoli, od piflarjev do 
pretepačev. Vse je prevevala nezgrešljivo GTAjeva 
satira, le da je ta namesto kriminalnega uresničeva- 
nja sanj na smešen in pretiran način slikala preži- 
vetje ter uveljavljanje v šoli — prostoru, kjer vsaj toli- 
ko kot akademski uspeh šteje status med vrstniki. 


kres o Ši PLAVTIME 


Skool Dazovo nadaljevanje Back to Skool (1985) je 
imelo opazno zajetnejšo šolo z dekliškim predelom. 
Seznam dejanj pa se je krepko podaljšal, saj je Eric 
vozil kolo, lučal smrdljive bombe, streljal z vodno 
pištolo, se zalizoval z deklo in opijanjal šolmoštre. 

Šola z vsemi pripadajočimi elementi je eden od temeljnih sestavnih delov TV- 
serije South Park, kar pa ne velja za odlični špil The Stick of Truth. V njem 
učilnice oziroma pouka sploh nismo videli, dočim so šolski hodniki rabili le kot 
eden od nivojev, kjer so se cosplayerski četrtarčki obmetavali s prdci. 


Džungla v drugačni obliki, z drugačnimi zvermi, pred 
katerimi te učitelji niso prav nič ščitili, temveč so te 
raje sami ugriznili. Od tod naziv evropske inačice — 
"pes psa žre" ali, lepše, človek človeku volk. 

Toda če si se Bullyju posvetil, si namesto ultranasil- 
ne Grand Theft Autove štimunge odkril nekaj druge- 
ga. V nalogah, ki so pritikale protagonistovi staros- 
ti, si nagajal kasti igralcev ameriškega fuzbala, kuril 
drek pred zbornico in od punc fehtal poljube v za- 
meno za čokolado. Nisi kradel avtov, temveč si se 
fural s skejtom, vespo in rolko. Namesto strojnice 
in šotganke pa si vihtel pračo in petardo. Takisto si 
se, če si le imel nekaj volje, udeleževal pouka. Tega 
so simbolizirale miniigre, v katerih si tvoril besede 
iz premešanih črk ali v telovadnici igral med dvema 
ognjema. Lahko si sicer šprical, vendar je udeleže- 
vanje višalo statistike, s katerimi si ognil tepežu ali 
laže šarmiral dečve. Vse skupaj pa so uokvirili pre- 
poznavni liki in zelo dobra zgodba, ki se je naposled 
izkazala za manj cinično od GTAjevih. Nadvlada nad 
različnimi šolskimi klikami in ukvarjanje s prisku- 
tnim angatonistom Garyjem je privedlo do srečnega 
konca in poljuba s punco, kar je za Rockstar nena- 
vadno in bistveno drugače od njihovih ostalih iger, 
naj bo San Andreas ali Red Dead Redemption. Jim- 
my sicer ni bil paladinska dobričina, vendar je pre- 
magal lokalne nasilnike in bil za svoje dobro srce, 
skrito pod obrito glavo, nagrajen. Pri tem je proble- 
matiziral sistem, družbo in naravo nekaterih ljudi, ki 
so pač bedaki, naj se vsi še tako trudimo, da bi jih 
poboljšali. Tako je šoli in tako je v lajfu. 


pa va 


Japoncem je 


jemo šolskih ur se ukvarjamo s srčnimi zadevami. 


emi 

Chamber of Secrets (2002) je eden mnogih špilov 
s Harryjem Potterjem, ki se seveda ne morejo ogni- 
ti mladocoprniški akademiji Bradavičarki. Tekom 
računalniško-konzolne igre smo raziskali grad z 
okolico in letali z metlo, pouka pa videli bolj malo. 


dolžnost sveta, zato se še v igrah in 
igricah vračajo v šolo. Tokyo School Life je le eden 
izmed ducatov animejskih vizualnih romanov, v ka- 
terih se skozi statične slike in kupe teksta udeležu- 


Edina sodobna igra s šolskim scenarijem je Life is Strange. To je izvrstna inter- 
aktivna nizika, v kateri spremljamo najstniško fotografinjo, ki se spopada s svo- 
jo močjo vplivanja na čas. Dobršen del dogajanja je postavljen v šolo in v inter- 
nat, kjer se ukvarjamo z zaljubljenimi, žleht in prijateljskimi sošolci ter prfoksi. 


Don't be a bully. The 
prefects will bust you for 
this type of behavior 

DVOBOJ GRAFIČNIH VELIKANOV 


V preteklem mesecu sta tako Nvidia kot AMD izdala nove grafične kartice v srednjem 
cenovnem razredu, s čimer sta dopolnila aktualni generaciji izdelkov. lahko 


pove nekaj zaključkov o tem, v katerem grafičnem čipu se najhitreje riše zajec. 


grafičnem testu v prejšnji številki sem bil 
V. primoran pustiti odprt. Izidi najpo- 

membnejših kartic najnovejših družin so bi- 
li namreč razpotegnjeni v začetek avgusta in cene 
se še niso prilagodile, zato bi bilo napak dajati na- 
potke. Sedaj pa je Nvidia vrhovnima geforcema 
GTX 1080 in 1070 pridružila težko pričakovanega 
GTXa 1060. Ta se direktno spopade z že popisa- 
nim radeonom RX 480, AMDjevim čudežnim deč- 
kom, s katerim je želel zaobvladati del trga okrog 
250 evrov, koder nabavlja največ igralcev. Rdeči 
pa so 480tki pred tednom dodali kartici RX 470 in 
460, ki sta kakopak njeni še cenejši sestrici. Do 
prihoda pogrošnejših in za resno igranje prešibkih 
izdelkov na jesen ter najmočnejših radeonov pozi- 
mi je to spisek, s katerega je treba izbirati. Kot bo- 
mo videli, tabora nekatere reči počneta na različne 
načine, zato tekma spet postaja zanimiva in izbira 
ni povsem enostavna. 


Manjše je bolje 

Najprej na hitro ponovimo, v čem je hec frišnih ge- 
forcev in radeonov. Tako Nvidijin čip s kodnim na- 
zivom pascal kot AMDjevo vezje polaris najbolj de- 
finira prehod na nov proizvodni proces, ki smo ga 
dolgo čakali. TSMCjevo 28-nanometrsko linijo je pri 
Nvidiji zamenjala 16-nanometrska s 3D-tranzistorji 
FinFET, dočim je AMD prisegel zvestobo 14-nano- 


ASYNC LOMPUTE 


Pri Nvidiji so jeli v napovedih pascala zatrjevati, da zdaj podpirajo async compu- 
te. Toda zmogljivost je glede na meritve še vedno slabša kot v radeonih. 


metrski tehnologiji prijateljske livarne Global Foun- 
dries. Takšno zmanjšanje osnovnih gradnikov pro- 
cesorjev pomeni korenite pribitke. Na enako po- 
vršino v čipu jih namreč lahko zbašejo občutno več, 
s čimer bodisi močno povečajo njegove zmogljivo- 
sti, bodisi ga zmanjšajo in s tem napravijo varčnej- 
šega. 

Načrtovanje tako spremenjenih skupkov pretikal je 
za inženirje samo po sebi znaten izziv, zato v teh pri- 
merih štedijo s siceršnjimi revolucijami v arhitektu- 
ri. S pascali in polarisi je podobno, saj povzemajo 
lastnosti predhodnikov. Izjema je najmočnejši ge- 
force GTX 1080, ki uporablja novo vrsto pomnilni- 
ka: GDDR5X. Ta ima približno za polovico višjo pre- 
pustnost od običajnega GDDR5, ki ždi na večini dru- 
gih kartic. Je pa še precej drag, od koder ekskluziv- 
nost. Takisto ga ne smeš zamešati z videoramom 
HBM (High-Bandwidth Memory), kakršnega upora- 
bljajo radeoni fury, kajti tisto je čisto samosvoj, tri- 
dimenzionalni tip čipa, ki ga zaenkrat ne nosi še no- 
ben drug niz kartic. Njegova odlika je zelo visoka, 
nekajkrat višja prepustnost za podatke glede na 
GDDR, slabost pa ta hip majhna prostornost, zato 
imajo furyji le 4 GB shrambe. Sprememba bo prišla 
šele z drugo generacijo HBMja. 

Obe firmi izpostavljata podporo najnovejšima pro- 
gramskima vmesnikoma, DirectXu 12 in Vulkanu, 
nasledniku OpenGLa. Njuna glavna lastnost je, da 
programerjem omogočata boljši dostop do strojnih 


Post Processing EHect OFF 


Async Shaders may imp 

virov in jih manj terjata za lastno delovanje, zaradi 
česar je dobrobit občutiti predvsem pri surovi hitro- 
sti. Je pa važno poudariti, da je to v mnogočem od- 
visno od truda programerjev, zato se utegnejo v pri- 
hodnje posamezne igre v hitrosti dosti razlikovati. 
Na spisku obeh podjetij je takisto HDR ali High Dy- 
namic Range Rendering, ki poveča število barvnih 


SPECIFIKACIJE 


Geforce GTX 1060 je v vseh pogledih enakomerno 
obtesana inačica svojih močnejših sester. Ima pol 
toliko procesnih jederc CUDA kot GTX 1080 — 
1280. Pa namesto osmih gigabajtov pomnilnika jih 
je šest; na nekaj ožji, 192-bitni cevi. Seveda je po- 
sledično cenejša, pri nas od 350 evrov navzgor, v 
primerjavi s 550 za GTX 1070 in kar 850 za naj- 
močnejšega člana. Podobno je pri obeh AMDjevih 
novinkah, kjer pa je že na papirju opazno, da je RX 
470 le malo okleščen 480, dočim so pri 460 nad- 
vse krepko zamahnili s sekiro. RX 470 ima kot 
480tka lahko štiri ali osem gigabajtov pomnilnika, 
dočim ima najšibkejša kartica dva ali štiri, povrhu 
na zgolj pol toliko širokem vodilu. Tudi pri številki 
senčilnih jeder v čipu je podobno: RX 470 jih ima 
2048, manjša pa le 896. To se boleče prenese tudi 
v realno moč. RX 470 v 4 GB inačici nosi pri nas 
nalepko okoli 250 evrov, RX 460 pa 180 evrov. 


)MPUTE DEMONSTRA 


Past Processing Effect ON Post Processing EHect ON 


ove performance by up to 46%" 


AMD je Nvidijino nerodnost glede async computa pograbil in govoriči le še o 
tem. A zaenkrat je zmaga majhna, saj DX12 in Vulkan še nista razširjena. 

V: polemiko glede/async computa Se je zaplatel tudi 3D 


geforce GTX 1060 
radeon RX 480 8 GB 


MarksTestni pro- 


Gram TimeSpy ja poudari Nvidijin konkirenčni prijem /preemption, 
Hi 


zaradi česar som 


tem takoj'skočili v lujig 


odtenkov in svetlobnih jakosti, s čimer naj bi dobili 
palete, ki so blizu pogledu skozi okno. Zanj je treba 
imeti monitor, ki je takega prikaza sposoben, in ti 
zvečine šele pridejo, zato je to tehnologija za pri- 
hodnje leto. Omeniti velja še Nvidijin prijem simul- 
taneous multi-projection (SMP), ki zna napraviti 
hkratni izris scene iz več zornih kotov. To bo pose- 
bej priročno za navidezno resničnost in sisteme s 
tremi ali več monitorji. 


Koliko rama potrebujem? 


Pri zretju na AMDjeve škatle je prvo vprašanje, ki se 
porodi, ali izbrati med štiri- ali osem-gigabajtno ver- 
zijo radeonov. To je odvisno od tega, kako dolgo 
nameravaš kartico imeti in s kakšnim monitorjem 
jo boš sparil. Pomnilnik najbolj pride do izraza v 
dveh ozirih. Najprej pri velikosti tekstur, torej bitnih 
sličic, ki jih grafični pogoni nalepijo na geometrijo. 
(No, v resnici jih pospravijo v senčilnike oziroma 
shaderje, kjer se obdelajo z vsemogočimi učinki, in 
šele potem gredo na ploskve, ampak pustimo to te- 
mo za drugič.) Grafični pogoni morajo teksture, ki 
so v vidnem polju, imeti naložene v pomnilniku kar- 
tice. Velika večina iger danes povsem v redu shaja 
s štirimi gigabajti video rama. Obstaja pa nekaj na- 
slovov, ki poznajo tako imenovane zelo visoko- 
ločljivostne pakete tekstur, ki za gladko delovanje 
to mejo včasih prebijejo. Takšen je denimo Shadow 


1e ity, Rise of the Tomb, Raiderin novi sl 
iti DirectX 12. Doom je po drugi plati dobil podporo Vulkanuntudi tam radeoni 


s. 

itve/zalgeforce in radedme"podobne, Rdeči so pri , 
daljihlje Nvidia podkupila£Ah/gratičnekvojne ... > 


of Mordor. A ti skupki so opcijski in zaenkrat ne 
kaže, da bi se v prihodnjem letu ali dveh množično 
raztepli po vsej industriji, ker si dizajnerji tega že za- 
radi omejitev na konzolah ne morejo privoščiti. Bo 
pa zanimivo, če bosta napovedana ojačana xbox in 
PS4 kaj premaknila. 

Drugi važni podatek pri rabi pomnilnika je ločljivost 
zaslona. 1920 x 1080 pri štirih gigabajtih rama ne 
bo imel nikdar problemov, 2560 x 1440 (OHD) lah- 
ko včasih kolcne, dočim ultraširoka mreža 3440 x 
1440 in 4K nujno potrebujeta več. Drugih bistvenih 
vplivov na hitrost izrisovanja količina spomina ni- 
ma, zato denimo med 4 GB in 8 GB inačico RX 480 
na običajni 1080-mašini ne boš videl razlike. Sklep 
je torej naslednji: če nameravaš do pokoja imeti 
1080-zaslon, mirno vzemi cenejšo 4 GB 480tko. Če 
pa po spletu že besno ogleduješ 1440-prikazovala, 
boš mirnejši, če pljuneš tistih nekaj desetakov več 
in vzameš več shrambe. Ker RX 470 ne bi priporo- 
čal za GHD-monitor, je 8 GB tam brezveze. RX 460 
pa, če ga že moraš vzeti, pridobi s štirimi GB. Igrati 
danes z dvema gigabajtoma je boleče. 


Kaj je async compute? 

Če si v zadnjih mesecih konkretno zagrizel v članke 
o grafičnih karticah, nisi mogel mimo razvpitega 
žuganja, v katerega sta Nvidia in AMD trenutno za- 
pletena. Tiče se 'asinhronega procesiranja', popu- 


BW/edno glavni naslovi, 


ih 


e veselje. Nvidia bo morala garati in nenadomajje tekma Spet zanimiva. 

larno okrajšanega v naziv async compute. Uvedel 
ga je AMD že pred leti v krovni arhitekturi Graphics 
Core Next, ki narekuje dizajn vseh aktualnih radeo- 
nov, zato je njegov otroček. Namen tehnologije je 
čimbolj zaposliti grafični procesor, ga s tem docela 
izkoristiti in tako povečati hitrost. Async compute 
je v radeonih strojno podprt: ima namenska vezja, 
ki gledajo, kam še lahko stlačijo katero program- 
sko nit. Geforci do pascalov tega niso imeli, zato se 
async computinga kratkomalo niso mogli iti, ker ga 
ni moč kar dodati programsko. Nvidia je to na 
GTxXih 900 sicer poskušala, a se ni obneslo, pa tudi 
v pascalih je po preizkusih funkcionalnost uborno 
zastopana. 

Toda v zeleni firmi te tehnologije niso pustili vne- 
mar, ker bi bili neuki bumbarji, marveč, ker so osta- 
li zvesti lastnemu, drugačnemu načinu za dosega- 
nje istega cilja. Pravijo mu preemption in deluje rah- 
lo drugače od AMDjevega pristopa, saj skuša pod- 
obno kot pri centralnih srčikah predvideti, kakšno 
bo pletenje programskih niti v procesorju in jih vna- 
prej bolje razporediti. Ta razkorak pa dobi precejšen 
vpliv, ko ga spojimo z DirectXom 12 in Vulkanom, 
ki async compute šele zares napravita praktičen, s 
čimer se njegov učinek v igrah pozna. MOČNO poz- 
na, kajti ima velike zasluge, da je izkaz radeonov v 
DX12 opazno boljši kot v DX11 in tam Nvidiji meša 
štrene. AMD se trka po prsih, saj je po dolgem času 
tekmecu vidneje zavdal. Toda vojne ni dobil, saj bo 
pravo sliko dal šele množičen prehod na DirextX 12 
in Vulkan, do katerega še ni prišlo. 


Takle mamo 


Geforce GTX 1060 se izkaže za jako fajn kartico, ki 
je za okrog četrtino šibkejša od 1070, toda bistveno 
stavki kot prejšnja ljudska GTX 960, toda za nekaj 
desetakov več se splača. Če varčuješ, sta tako ra- 
deon RX 480 kot novodošli RX 470 dobri kartici. Po- 
sebej slednja, če te zanima samo igranje v 1080p, 
kjer ima najboljše razmerje med hitrostjo in ceno. 
Popravek - ga bo imela čez kak mesec. V Podalpju 
in tudi drugje po Evropi namreč trpimo za hudim 
pomanjkanjem teh radeonov, kar spričo povpraše- 
vanja njihovo ceno drži močno nad priporočeno! 
Šele septembra naj bi se dobava spet sprostila in 
takrat bo čas zanje. RXa 460 pa raje ne glej, ker je 
razočaranje in mnogo prešibak za svojo ceno. Na 
nasprotnem koncu velja kupiti GTX 1070, dočim je 
1080 zaradi manka konkurence drag kot žafran. 

Leto je mimo in 

konvencija NMN, na 
kateri se lahko 

literarnega nateča- 
ja letos preizkusite 
tudi v tekmovanju v 

Miniature prinesite s seboj na konvencijo do 


12. ure. 

Vsak udeleženec dobi darilo. 


Prva nagrada v vsaki kategoriji je Warhammer 
Start collecting! komplet po izbiri. 
Nagrajenci bodo objavljeni na spletni strani 
namejnevidnega.si ter crnaluknja.si, njihovi 


izdelki pa razstavljeni na konvenciji NMN 2016. 


SAMSUNG FIT 2 


Gi ni več samoumevno, marveč mora biti 
spodbujano. Nekatere do tega pripravijo Poke- 
moni, druge motivirajo fitnes zapestnice. Te štejejo 
korake, spremljajo gibanje, opominjajo na nepre- 
mičnost, motrijo spanec in vse to beležijo v dnevni- 
ke. Za razliko od večjih pametnih ur so te zapestni- 
ce tanjše, vodoodporne in zaradi preprostega zaslo- 
na mnogo cenejše. Obstaja pa tudi kakšen vmesni 
model, ki hoče združiti službo tako športnega pripo- 
močka kot fensi telefoničnega podaljška. Tak je 
Samsungov fit, katerega nadgrajena inačica je rav- 
no prišla v trgovine. Glavni dodatek napram prve- 
mu rodu je GPS-sprejemnik, kar pomeni, da tekaču 
s sabo ni več treba vlačiti telefona. Fit 2 tako zabe- 
leži vse: korake, zemljevidno traso, utrip srca in za- 
radi barometra po novem še vzpon. Vse to lično se- 
stavi v aplikacijo S Health, kamor je mogoče dodat- 
no vnašati kozarce vode, skodelice kofeta, težo ... 


Troje barv fita 2. A četudi se onegaj sili biti pripo- 
moček za 24/7, je za kaj takega precej cenenega 
videza. Displej je že sijoč, gumijast pašček pa ne. 


Sliši se čudovito in do neke mere se priprava izkaže 
za nucniško. Igrifikacijsko nabiranje kvote korakov 
in po novem šteng je stimulativno ... Zapestnica za- 
vibrira, če se v pisarni zasediš ... Utrip meri nepre- 
stano ... Potek in dolžina pretečene poti sta intere- 
santna in informativna podatka. ... Ravno tako je 
zanimiv jutranji graf trdnega in lahnega spanca ... 
Vdelan je pomnilnik za glasbo za navezo z modro- 
zobo slušalko ... Z uro je moč najti založen telefon ... 
Za nameček se na zapestju pojavijo notifikacije iz- 
branih programov. Na nekatere se je možno celo 
odzvati, recimo z lajkom, smeškom ali predpriprav- 
ljenimi sporočili. Ob vsem tem je zapestnica oprem- 
ljena z ukrivljenim AMOLED-displejem in je čofota- 
nju prijazna. Poleg spanjemerstva, GPSa in glasbe- 
ne shrambe fit 2 prinaša še par nadgradenj pred- 
hodnika. Zaradi rahlo širšega zaslona je vmesnik 
pokončen, ne več rokozvijajoče vodoraven. Po no- 
vem spremljanje teka, kolesarjenja in veslanja štar- 
ta avtomatično, možno je vnesti več sort vadbe ter 
beleženi so tudi trebušnjaki in počepi. In naposled 
deluje z vsemi androidnimi mobilniki. 

Kot fizkulturniku in ljubitelju tehnologij bi mi morala 
biti zadeva torej pisana na zapestje. A popoln one- 
gaj še zdaleč ni. Za tek je v resnici slaba izbira. Prva 
zamera je nepripravnost displeja za namen. Barvita 
steklena krivulja je fina za afnanje, toda na sončni 
svetlobi tehnologija OLED uporabnosti naredi med- 
vedjo uslugo. Svetilnost je prenizka in odbojnost 
previsoka, zato je sredi dneva razločnost otežena. 
Vse se blešči in če tečem pod drevesi, vidim na zas- 
lonu samo krošnje. Dodatno zmotijo neprilagodljivi 

vadbeni infozasloni. Njihov videz je slab in ni va- 
riante, da bi sočasno stregli s časom in pretečeno 
razdaljo. Med maratonom moraš za pregled infor- 
macij s prešvicanim prstom ciljati in dregati ekran- 
ček. Moti nadalje, da se tekom vadbe zaslon izklap- 
lja, prižig s premikom roke pa ne deluje vedno. To 
ni pikolovstvo, marveč gre za moteče elemente. Fit 
2 v tekaški praksi močno zaostaja za namenskimi 
športnimi kronometri od Nika in Garmina, ki imajo 
monokromatske, toda jasne in nastavljive displeje 
ter dvoje velikih gumbov za posredovanje. 
Precejšnje razočaranje je takisto geolokacijskost, ki 
deluje neverjetno slabo. Signal pridobiva dolgo ča- 
sa, še hujša pa je nenatančnost. (Ura pod milim ne- 
bom redno izgublja signal in posledično seka ovin- 
ke, medtem ko se ji je nekajkrat čisto zbledlo in sem 
dobil docela nepravilen potek. Tako zanič tovrstne 
izkušnje še nisem imel. Prav tako grajam oglaševa- 
no samodejno beleženje treninga, na katerega se ne 
gre zanašati, saj največkrat ne deluje. Če greš gonit 
pedala ali noge, je trenerja vsekakor dobro zagnati 
ročno. Na žalost v vadbenem načinu manjkajo ka- 
kršnikoli programi in izzivi. Niti proti lastnim rezul- 
tatom se ne moreš pomeriti. Spisek neumnosti se 
še nadaljuje. Hardverska knofa sta majhna in gumi- 
jasta nalik cenim uram iz praška ... Vmesnik je po- 
manjkljiv ... Ni koristnega opominjanja za vodo ... 
Preden prične zaznavati trebušnjake in izpadne ko- 
rake, si že zaključil serijo ali pa te je minilo ukvarja- 
nje s tehnologijo ... Sredi teka se spomni deliti s ta- 
bo obvestilo o spancu ... 

Samsungovi inženirji svojih izdelkov več kot očitno 
ne uporabljajo na človeški način, zato neprestano 
delajo felerje. Recimo da med športanjem dobivaš 
neke informacije v zeleni, za piksel debeli tipografiji, 
za katere razbranje se moraš ustaviti in iz žepa po- 
tegniti lupo. Kdorkoli gre s fitom 2 na rundo teka, bo 
takoj opazil vse izpričane pomanjkljivosti. Ostale te- 
lefonične funkcije teh minusov ne morejo omlliti. Saj 
je fino, da imaš pri roki SMS, Skypovo sporočilo ali 
zgrešen klic, četudi je fon drugod v stanovanju. Am- 
pak onkraj tega zapestnica itak ne seže. Nima ne mi- 
krofona ne zvočnika in aplikacije so praktično neob- 
stoječe. Itak bi se morali osredotočiti na prvenstven 
namen, kjer bi morali dodelati softver in spremeniti 
obliko ter najbrž tehnologijo displeja. Slednje tudi 
zavoljo energije. Pripomoček zdrži dva dni, torej 
manj od predhodnika, in zahteva polnilno postajo. 
Fit 2 resda pripomore k večji telesni aktivnosti in je 
z 200 evri cenejši od Microsoftovega banda 2. Toda 
na podlagi konkretnih izkušenj mojega priporočila 
zavoljo felerjev nima. Slično gibalno motivacijo nudi 
zapestnica za tretjino tega denarja. LordFebo 


39 min 20 secs no 
601km 0637" /km 
kA A: A 60 
aa ze go € 61 44 min 
ta NI 
z vm 9744 


o 
o ga 


Čeprav fit 2 kaže večino beležk, je pravo mesto za 
njih S Health na telefonu. Na levi je nezaslišano 
zgrešen zemljevid teka, desno pa grafikon spanja. 

emalo privlačnosti Damonovega lika pobe- 

glega agenta odpade na brezkompromisno 

osredotočenost, s katero sesuva nakane taj- 

nih služb tako lahkotno, kot bi pekel pa- 
lačinke. Važen del tega je hitro ročno onesposa- 
bljanje sovragov, ki pod udarci in zvini padajo, pre- 
den uspejo izustiti "Jezus Kristus, Bourne je tu!!" 
Mikastenje v seriji je brutalno in hitro, saj Jason 
ne izvaja teatralnih kungfujskih akrobacij, marveč 
odločno cilja tja, kjer najbolj boli. Ravno ta premik 
od zabavniških spektaklov starejših filmskih prete- 
pačin proti hladni učinkovitosti najbolj ježi kožo, 
saj daje slutiti, da se tako mlatijo pravi tajni agen- 
tje, ko je na tnalu življenje. Kar drži: Bournov re- 
pertoar s pestmi nekaj malega pobira iz izraelske 
samoobrambne veščine krav mage, največ pa iz fi- 
lipinskih načinov boja na blizu (FMA - Filipino Mar- 
tial Arts), ki jih poznamo pod sopomenkami kali, 
eskrima in arnis. Ker so naravno skozi stoletja na- 
stajali na območju Filipinov, so docela podrejeni 
potrebi po preživetju in tvorijo enega boljših celovi- 
tih sistemov za samoobrambo. 


Brutalnost jugovzhodnoazijskih načinov borbe 
odlično ponazorita oba The Raida, v katerih upora- 
bljajo kalijev bratski sistem silat. Krempljasti nož 
karambit takisto izvira iz tamkajšnjih dežel. 


O ALi JAZ 


Kali se je rodil iz gole potrebe navadnega filipinske- 
ga kmeta, da od lakomnega soseda ne dobi noža 
med rebra. Posredi ni bilo nobenega višjega cilja ali 
ezoterične filozofije, marveč preprosto reševanje 
vprašanja, kaj storiti, ko gre nadte človek z mačeto, 
nožem, palico ali kakšno drugo trdo rečjo. Prva po- 
sebnost filipinskih sistemov je namreč predpostav- 
ka, da je vsaj eden od borcev oborožen. Ker je pač 
v realnosti precej glupo, če ne greš nekoga umorit 
vsaj z nožem. Celotno gibanje in principi kalija izha- 
jajo iz mahanja z orožjem, tudi tehnike s praznimi 
rokami, kot sta boks suntukan (na Zahodu bolj znan 

Značilne lesene palice držiš po eno v vsaki roki. 
Tak izvajaš drile izmeničnega udarjanja in odbija- 
nja zamahov s partnerjem, ki borca navadijo na gi- 

banje. Noži za vadbo so leseni ali topi kovinski. 


kot panantukan) in brcanje sikaran. Vajenec kalija 
se vselej najprej priuči vihtenja noža in lesene pali- 
ce baston, s katero poteka uvodno ogrevanje. Po- 
tem gre orodje iz rok in gibi se prenesejo v zamahe 
s pestmi, "kot bi bila palica samo podaljšek roke." 

To da filipinskim tehnikam značilne tekoče vzorce 
gibanja, ki so posebej razdelani pri boju na razdalji 
rok, saj se predpostavlja, da napadalcu uspe vsaj 
delno presenečenje. Trdih blokov je malo, kajti na 
tak način zaustavljati zamahe z mačeto res ni pri- 
poročljivo. Namesto tega se skuša gibom nasprot- 
nika izmakniti in jih preusmeriti mimo sebe. Hkrati 
z odbojem želi borec sovraga onesposobiti, čemur 
Filipinci pravijo gunting. To pomeni, da istočasno 
nastaja protiudarec, ki običajno cilja mišice, vezi, 
sklepe in druga mesta na telesu, ki so važna za nje- 
govo delovanje. Med njimi vrat, zatilje, mednožje in 
slično. Ni važno, ali imaš v rokah nož ali ne. Tole 
res ni veščina za v ring, ker bi eden od tekmovalcev 
lahko ostal doživljenjsko poškodovan. Jo je pa fino 
gledati, tudi zato, ker mahanju brezšivno priključi 
vse mogoče elemente ročne borbe. Na primer zvija- 
nja rok, premete in boj na tleh, dasi tu ne gre tako 
daleč kot kak brazilski jiu-jitsu. Da ne omenjam ra- 
be priložnostnih orožij; dejansko obstajajo programi 
vadbe tako za boj s svinčniki kot zvitimi časopisi, 
kar vidiš v Bournovem Identityju in Supremacyju. 


PRODOR NA ZANoD 


Ker se je kali skozi dve tisočletji razvijal v nižjem in 
srednjem sloju filipinskega prebivalstva, ki je bilo 
zvečine nepismeno, je izvor posameznih oblik težko 
dognati. So pa opazni vplivi Kitajske in Indije. Zna- 
nje se je prenašalo družinsko iz roda v rod in je bilo 
hkrati zelo razdrobljeno. Zato velja, da je podvej ka- 
lija toliko kot filipinskih otokov, sledi pa najdeš v 

filipinskih borilnih veščinah, ki mu s fluidnostjo in 
učinkovitostjo omogočajo premoč nad sovragi. 


sorodni indonezijski veščini silat. Prva pisana priče- 
vanja so zabeležili Španci, ki so področje kolonizi- 
rali v 16. stoletju. Ti opisujejo vaške skupnosti, ki 
so se rade sprle do krvi, zato je bilo mnogo ljudi 
veščih v borbi. Ker so lastnosti borilnih tehnik šele 
tedaj prvič zapisali, je v izrazju opaziti vpliv španšči- 
ne, saj iz nje izvirata tako naziv eskrima (iz sablja- 
nja) kot arnis (iz orožja). Ko so Američani koncem 
19, stoletja otočje zavojevali s strelnim orožjem, so 
lokalni mojstri pričeli vnašati prijeme za razo- 
roževanje pištol in pušk, kar se v modernih šolah 
razvija še danes, saj gre za živ sistem. 


i 4d 
Ker je kali vzniknil med kmeti, se je večina orožja 
kakopak razvila iz kmečkih orodij, ki so jih sprteži 
na tržnici potegnili, ko je bilo treba koga zaklati. 
Pod številko šest vidiš prednika karambita. 


Pravzaprav so se prvi znalci kalija za mojstre (guro) 
oklicali šele pri emigraciji na zahod, kajti na Filipi- 
nih s takšnim nazivom ni bilo dobro opletati, ker si 
bil koj pozvan na dvoboj. Kali so v zahodnih drža- 
vah, predvsem ZDA, najprej skrivoma prakticirali 
filipinski priseljenci in šele v šestdesetih letih prejš- 
njega stoletja je prišlo do komercializacije. Dva iz- 
med prvih vidnejših inštruktorjev sta bila Remy Pre- 
zas in Johnny Lacoste, svetovna razvpitost pa je 
prišla, ko se je šel k Lacostu učit Dan Inosanto, si- 
cer sloviti discipel Brucea Leeja. Šola kalija Inosan- 
to / Lacoste je še danes ena najbolj prominentnih 
na zahodu. Tako je sloves prišel do filmarjev, ki so 
bili brutalnega pretepanja veseli, saj je prinašal ne- 
kaj novega. Inosantov učenec Jeff Imada je zaslužen 
za največ filmskih koreografij, recimo v Repo Man, 
Hanni, The Book of Eli in Bournih. Liam Neeson v 
Taken maha z mešanico win chuna, kalija in silata, 
Craig pa FMA ponuca v Guantum of Solace. 

Če te je kali dovolj navdušil, da bi ga želel praktici- 
rati sam, imaš v Sloveniji že nekaj klubov zanj, naj- 
več v Ljubljani. Na primer Društvo naprednih ob- 
rambno-borilnih metod, Kempo Arnis Slovenija in 
Center borilnih veščin ARES. V dobro vseh upam, 
da ti ga ne bo treba nikdar uporabiti. 


Jokerjev presvitli podanik 


nogo je privlačnih zabavniških svetov, 

ki človeka zvlečejo v svoja nedrja, da 

gre denimo na domišljijski potep po 

Bradavičarki ali si nadene klobuk 

coprnika iz Dungeons 6 Dragons. To- 
da malokatero izročilo pusti tako globoke sledove 
demonskih krempljev, ureznin olfa noža in pack 
barve za makete kot univerzum namiznih strategij 
Warhammer. Kdorkoli se zazre v katerega od de- 
belih Codexov ali drugih knjig z navodili, ta je spre- 
menjen za vekomaj. Odtlej spontano kriči "BLO- 
OD FOR THE BLOOD GOD!" ali "THE EMPEROR 
PROTECTS!" in v garaži kuje dvoročne sekire, da 
bo pripravljen na boj z nekimi galaktičnimi hereti- 
ki, ki naj bi prežali od vsepovsod. Od kod se je vze- 
la ta temačna ikonografija s peklenščki, ki vihtijo 
bazuke, in dlakavimi podganjemožjimi morilci, ki 
prežijo v kanalizaciji srednjeveških mest? 


UDAREC MACOLE 


Warhammerji so vzniknili pred tremi desetletji kot 
namizniške igre, V katerih dva igralca pij sa 
kartona in stiropora. Še danes gre za razmeroma 
nišno udejstvovanje, saj tak hobi terja dosti zavze- 
tosti. A s širjenjem franšiz v digitalno obliko z igra- 


mi, kot sta Dawn of War in Total War: Warhammer, 
lahko tudi manj pozoren laik od blizu uzre naskoke 
vesoljskih marincev, ki z očiščevalnim ognjem kuri- 
jo neverne aliene. Odstrejo se brutalno izklesani, ult- 
ranasilni okoliši totalitarnih režimov, ki jim v domiš- 
ljijskih svetovih praktično ni para. To so nalašč za 
vojno ustvarjeni kozmosi, v katerih čakata zgolj uni- 
čenje in - še več uničenja. Poznamo dva osrednja 
svetova. Srednjeveško-fantazijsko vejo je večino ča- 
sa predstavljal Warhammer Fantasy, dokler ga niso 
lani hitropotezno ubili in preporodili v nekoliko dru- 
gačno edicijo, Age of Sigmar. Futuristično podobo 
pa zastopa Warhammer 40.000, kjer vilini streljajo 
s fuzijskimi topovi. Univerzuma po kanonu sicer ni- 
sta z iste časovne premice, marveč dve inačici mul- 
tiversa. 

Toda navdušujoče izročilo, popisano v množici pre- 
lestno okrancljanih knjig, je le pol štorije. Drugo po- 
lovico predstavljajo podrobno izdelana pravila nam- 
iznega vojskovanja, ki jih udejanjajo imenitne igral- 
ne figurice. S to navezo so Warhammerji postali po- 
jem v svetu pomikanja kositra in please po taji 
so preporodili z novodobno usmerjenostjo v fanta- 
zijske in znanstvenofantastične pripovedi. Tako so 
privlačnejši tudi mlajšim, ne le starim vojaškim ve- 
teranom, ki se tolčejo s tanki. Najsi te dejansko za- 

, odlikovanii Veteran stoterih" 

dokumentov, Pogibel slovničnih napak in Prinašalec zblojenih« " 
metafor, se loti vesoljskih'marincev ter drugih modernih kositrnih: 4. 
4 vojačkov razšljsnsčiš svetla namiznic znamke Warhšimme | 


C Koče 


nima strateška plat ali pa so ti zgolj fini gigerjevski 
tyranidski pošastki iz 40K, lahko v teh okoliših naj- 
deš dosti zase. Predvsem dosti pogube, vraževerja, 
nesmiselnega trpljenja in groze. Skočimo torej s tri- 
krat pokropljenimi talismani in ojeklenelimi srci v 
dežele večne vojne ter si na praktičnem primeru bit- 
ke oglejmo, v katerem portalu tiči demon. 


Če na konvenciji uzreš takšne figurice, gre skoraj 
gotovo za Warhammer. Niso pofl iz kinder jajčkov, 
marveč včasih prave umetnije. Vidiš tukaj senčenje 

na orkovskih mišicah in gnilobo med zobmi? 


avgust 2016 


"Silni sovražniki nas obkrožajo in prikriti maloprid- 
neži nas glodajo od znotraj. V takšnih brezupnih 
časih si ne moremo privoščiti luksuza moralnosti. " 


Komisar Holt je kamnito namrščenega obraza pre- 
meril obrambni jarek, prvo frontno črto nasproti ne- 
izbežnemu napadu divjaških alienov. Blatni okopi 
so vrveli od zelenih oklepov Imperialne garde. Možje 
so mrzlično nabijali žarkovne lasgune in pripenjali 
granate. Prvi jarki so morali ublažiti začetni naval 
gomazeče orkovske horde in jo skoncentrirati v mo- 
rilski navzkrižni ogenj težke artilerije. Za prvimi lini- 
jami so bili nastanjeni elitni veteranski oddelki storm 
trooperjev Militarum Tempestusa. Še bolj zadaj je 
videl debele cevi havbičnih in tankovskih topov. 
Soldatje pred njim zelo verjetno ne bodo preživeli 
naslednje ure in naloga komisarjev je bila, da jim 
takšne slutnje izbijejo iz glave. Holt si je popravil 
črno uniformo in odločno zakorakal med soldate. 
Učinek je bil hipen, kajti slehernik je vedel, kaj po- 
meni neposlušnost komisarju - strel v čelo. "Hrabri 
vojščaki, zelena plima je pred nami. Naj bo jasno - 
Orki ne jemljejo ujetnikov. Ali bomo pokazali ne- 
premakljivo držo ali pa bo po nas. Čeprav to vem, 
bom v teh trenutkih tu z vami, zakaj Cesar varuje! 
Ne razmišljajte o umiku, dokler jaz ne rečem! Ne 
umrite, dokler jaz ne dovolim! Preden boste umrli, 
poskrbite, da sovrag plača enako ceno. Naše življe- 
nje je Cesarjeva valuta in ne sme iti v nič!" 


NA POSTROJ! 


Na mizi je nastajal spopad med Imperialno gardo in 
Orki v Warhammerju 40.000. Igralca sta na površi- 
no velikosti dva krat dva metra poveznila podlago 
iz kartona in nanj nalepljenega zelenega blaga. Za 
ponazoritev človeških okopov je rabilo nekaj pla- 
stičnih modelčkov. Oddelke guardsmanov je pred- 
stavljalo večkrat po deset tri centimetre visokih, po- 
barvanih plastičnih figuric, ki so bile v ohlapnih vrs- 
tah razpostavljene na položajih. Za njimi je čepelo 
nekaj večjih, dober decimeter velikih tankov. Enote 
je bilo treba odbirati premišljeno, kajti sleherna je 
sodila v določeno kategorijo. Število težkih oklepni- 
kov je bilo omejeno, obenem pa posamezna arma- 
da ni smela preseči določene točkovne meje. In to 
vkup z eksotičnimi orožji ter opremo, ki so je lahko 
bili bojevniki deležni, denimo plazemskih pušk. 

Na drugi strani mize so se množično nabirali orkov- 
ski hrusti ob stalnem barbarskem kruljenju njihove- 
ga igralca, ker je to pač kot orkovski poveljnik dol- 
žan početi! Orki so podobno kot Garda usmerjeni v 
številčno premoč, s kar nekaj ducati figuric v vojs- 
ki. Spredaj si denimo našel gretchine, suženjske go- 
bline, ki običajno prestrezajo krogle, da ne zadenejo 
česa bolj dragocenega. Haha, šala, pri Orkih ni nič 
dragocenega. Razen warbossa, šefovskega grobija- 
na, ki se od ostalih razlikuje v tem, da ima največjo 
pest in si ga nihče ne upa na gobec. V tej bitki je 
imel ob strani pribočnike, denimo Big Meka (res) z 
energetskim oklepom, za katerega noben Ork nima 
pojma, kako dela, ampak pač dela, ker je ŠEF re- 
kel, da mora. Okoli so se motovilili meganobzi, ve- 
teranski vojščaki, ki jim je ratalo do zdaj ne umreti. 
Pa 'tankbustazi', hodeče protitankovske mine. Sli- 
kovita vojska, tile galaktični zelenci. 


"Orki nismo ankol potoučeni u boju, ker smo naj- 
večji in najmučnejši. Ce zmagamo, zmagamo, če pa 
nas fentajo, smo pa fertik in je itak vseen. Če zbeži- 
mo, tud ne šteje, ker loh zmeri prletimo nazaj!" 

Warhammerje lahko igra par ljudi za domačim zapečkom, toda največ spopadov se odvije na srečanjih, kjer 
najdeš večji izbor nasprotnikov. Tole je s slovenskega turnirja. Na mizi je najobičajnejša oblika bojišča z ne- 
kaj plastičnimi okraski. Skale in hiške imajo tudi taktičen vpliv, saj prekinjajo strelne črte in otežujejo gibanje. 


A MI» 4 4 6 sa 
Total War in Warhammer pašeta skupaj kot sekira v orkovsko črepinjo, saj se bitke vršijo v podobnih pra- 
vokotnih formacijah. Poleg Dawn of War in Battlefleet Gothica je Total War: Warhammer eden od naslovov, 


ki jih moraš imeti. Računalniške igre so edini način, da uzreš Fantasy, saj so namizniško verzijo ukinili. 


H 

a. 
4OK spoznaš po pihalnikih v rokah bojevnikov in večjih bojnih strojih, kot so orkovske hodeče konzerve ali 
eldarski lebdeči tanki. Ze dolgo je futuristična inačica zaznavno bolj priljubljena in s tem bolj razširjena od 
fantazijske. Je kanec lažja in hitrejša za igranje, plus ljudje očitno bolj tripajo na bazuke kot meče. 

Orkovski warboss Skullkrakka se je popraskal po 
kovinski čeljusti. Ni ga srbela, le svetovalec mu je 
dejal, da pametni možje to počnejo in on je bil pa- 
meten. Odkar pomni, njegov klan ni.na kupu zbral 
toliko Orkov. Ampak mogoče je to zato, ker so ga 


že večkrat ustrelili v glavo in mu je spomin pešal. 
Kamor je segal pogled, je gomazelo od mešanice 
mišic in rdeče popleskanega oklepa. Rdečega zato, 
ker so mu rekli, da tako pobarvane stvari šibajo hi- 
treje. Bojevniki so vse bolj neučakano pogledovali 
proti šefu in prišel je čas za naskok. 

"Sej veste, kuga morte narest. Če ne moreš bukselj- 
na kresnt, ga pihneš. Če ga loh kresneš, ga dej, pol 
pa ga še enkrat ustrel, če še ni mrtu. Pa tud če je, 
ga še mal ustrel. Evo, gremo. WAAAAAAAAGHI!!" 
Z nečloveškim (dobesedno) krikom iz takšne globi- 
ne grla, da niti eldarski navigatorji ne bi našli poti 
do tja, je Skulkrakka pognal zeleno hordo v napad. 


ČREVA NA PLOT! 


Namizni Warhammerji tečejo po potezah in napa- 
dajočemu Orku je tu pripadla prva. V njej je lahko 
ukazoval vsem svojim enotam, nakar je nadzor pre- 
dal nasprotniku in tako je šlo izmenično naprej. Sle- 
herni korak je razdeljen na tri glavne faze: premik, 
streljanje in mikastenje. V prvi je igralec s plastičnim 
merilom v inčih odmerjal gibanje zelenokožne svo- 
jati. Pešadija lahko običajno premeri okrog šest pal- 
cev, zato je nekaj potez prostora, da se sovražniki 
luknjajo. Po vseh premikih je sledila faza streljanja. 
Za slehernega bojevnika je Ork prijel v roko po eno 
šeststransko kockico in metal za rezultate zadetkov, 
odvisne od njihove veščine ciljanja v tabelah. Za 


k 

jurišati. Zato"so razdalje presneto pomembne in merilo stalno v rokah. Maherji ima- 
jo radi'takšne labirinte, ker je gibanje otežkočeno in pride veščina bolje do izraza. 


H 

vsakega od zadetkov je znova prijel v roko kockice 
in jih vrgel po mizi še za rezultat učinka, pri čemer 
sta nasprotnika primerjala moč orožij v tabelah z 
odpornostjo zadetih enot. Če so krogle našle cilj in 
naluknjale nesrečne soldate, je bil na vrsti 'saving 
throw', v katerem je Imperialec metal kockice za 
primer, da bi oklep vendarle rešil situacijo. Skratka, 
v Warhammerjih mečeš po več kock na figurico za 
vsak napad in besno zreš v tabele, zato gre za pre- 
cej globoke namiznice. 

Orkovski vojščaki so raje kot učenje merjenja imeli 
pretepanje gretchinov, zato niso bili ravno snajperji. 


"Oni bodo moji najboljši bojevniki, povsem predani. Izdolbel jih bom kot glino in skoval v talilnici vojne. Oni 
so Vesoljski marinci in ne poznajo strahu." Spejs marinci so elita Imperija in hkrati na mizi ločena armada od 
kanonfutrske garde. Gre za močno genetsko in kibernetsko ojačane može v težkih, strojno gnanih oklepih. 

Toda absurden volumen ognja, ki ga je bila horda 
sposobna vreči na sovraga, je vendarle že v prvi sal- 
vi pogubila več Imperialcev. "HAHA, DAKKA DAK- 
KA DAKKA," se je drl Ork, kar v orkovščini pomeni 
streljanje. Temu v primeru, da so si nasprotne mi- 
niature dovolj blizu, sledi faza juriša, kjer se na po- 
doben način kot pri rešetanju določi izide boja na 
blizu. Četudi v svetu Warhammerja 40.000 poznajo 
strelno orožje, je spopadanje prsa ob prsa zaradi 
množičnosti naskokov stalnica in kdor ni vešč ro- 
kovanja z motorno žago, hitro izgubi drob. 

Tako se sleherna partija nadaljuje v sozvočju pre- 
brisanih bočnih manevrov in vselej nepredvidljivih 
metov kocke. Ravnotežje med taktičnimi veščinami 
in naključnostjo je že od nekdaj srž privlačnosti zbi- 
čimveč sovražnih figuric v preverjen snop morilske- 
ga ognja ali z nenadnimi naskoki presenečenja vse 
stavita na srečen met, ki bi uničil najbolj potentne 
bojevnike. Imperialec je imel denimo v rokavu še 
eno presenečenje, teleportacijo elitnih Cesarjevih 
enot - marincev! A to je štorija za kdaj drugič. 


V TEMI PRETEKLOSTI JE 
SAMO - PODLAGA 


Juriši težkih konjenikov in tacanje robotskih dread- 
noughtov skozi gnusobe so se začeli dokaj pohlev- 
no. Trojica Londončanov lan Livingstone, Steve 
Jackson in John Peake ob ustanovitvi Games Work- 
shopa še ni marala ne za fantazijo ne za vojaške si- 
mulacije. Ko so leta 1975 podjetje postavili na no- 
ge, so bili zgolj cimri, ki so ponucali Peakovo zna- 
nje rezbarjenja lesa, da so po pošti prodajali podla- 
ge za šah, go in backgammon. Oglaševali so se po 
katalogih in v lastni publikaciji Owl and Weasel. 
Kljub njeni uborni nakladi je po magičnem spletu 
naključij (EMPEROR PROTECTSI) en izvod pristal 
čez veliko Lužo v rokah Garyja Gygaxa, sostvarite- 
lja Dungeons 6 Dragons. Misleč, da je Workshop 
uveljavljena tvrdka, je Gygax Britancem ponudil za- 
stopstvo za DED na Otoku. Livingstone in Jackson 
sta priložnost takoj pograbila, dočim Peake 'kr enih 
vilinov in nevemčesa' ni maral in je šel. Resno, 
tipček je bil tako oldskul, da so bile namiznice zanj 
samo šah in podobne, karkoli več pa totalna izdaja! 
Z njegovim odhodom je Games Workshop izgubil 
svoj proizvodni potencial, toda DGD je bil uspešnica 
in z njim je eksplodiral tudi novopečeni uvoznik. 


4 
Jackson (levo) in Livingstone sta največjo svetov- 
no slavo v bistvu dosegla izven Games Worksho- 
pa, ko sta zasnovala serijo pustolovskih knjig Figh- 
ting Fantasy, kjer kocka odreja vejitev štorije. 

"Bojte se me, smrtniki, kajti jaz sem izvoljeni Sin Kaosa, poguba sveta. Armade tem- 
nihjbogov so zbrane za menoj in po moji volji bodo.vaši narodi slabičev padli!" 


KA0$ 


Demonski Kaos je tako v fantazijski kot futuristični 
izvedbi Warhammerja nasprotje frakcij reda, ki jih 
predstavljajo Imperij, vilini, škratje in lizardmeni, pa 
v prihodnosti 41. tisočletja še Eldarji in Tau. Niti zlo- 
hotnih spletk vlečejo štirje osrednji bogovi, ki biva- 
jo v demonski kaotični dimenziji, warpu. Khorne, 
božanstvo krvoločnosti; Nurgle, božanstvo propa- 
danja in bolezni; Slaanesh, božanstvo dekadentne- 
ga hedonizma; in naposled Tzeentch, božanstvo 
neizbežnih sprememb. Običajno si četverica ni na- 
klonjena in si stalno skače v gnilo zelje. Podaniki 
Kaosa tako lahko upajo na naklonjenost enega od 
njih, ki jih v zameno za zvestobo mutira v supersol- 
date ... dokler bodisi ne krepnejo v njegovi službi, 
bodisi se zaradi mutacij ne izrodijo v amorfne krea- 
ture, spawne. Vsake toliko pa se pojavi povzpetnež, 
ki uspe na svojo stran pridobiti vse štiri bogove. Po- 
jav takšnega 'junaka' pomeni uničenje epskih raz- 
sežnosti, ko iz raztrganin med stvarnim svetom in 
warpom prikorakajo demonske ekspedicije in mno- 
go nič krivih bitjec konča nataknjenih na kol. 


"Po deset tisoč letih bojevanja vojna še vedno traja. Naj si tisti, ki uzrejo blišč Imperialne 
palače, vzamejo trenutek in občudujejo dosežke Njegovih največjih bojevnikov." 


CESAR 


Cesar človeškega Imperija je bržkone 
osrednja figura Warhammerja 40.000. 
Njegov izvor ni poznan, kajti večina 
spomina pred petindvajsetim tisočlet- 
jem, ko se je človek razširil po galaksi- 
ji, je izgubljenega. Gre za genetsko iz- 
popolnjenega, poltretji meter visokega 
adonisa ajnštajnovske možganske ka- 
pacitete, ki je v 31. tisočletju zasnoval 
Imperij, galaktično človeško državo. A 
kaj kmalu so mu štrene zmešali destru- 
ktivni bogovi Kaosa. Omrežili so skoraj 
polovico od dvajsetih Primarchov, po- 
veljnikov Vesoljskih marincev in izpo- 
polnjenih vojščakov, ki jih je voditelj z 
genetskim inženiringom napravil po 

svoji podobi. Spopad je te elitne marin- ža 
ce razklal na lojaliste, ki se še-danes, v 

41. mileniju, borijo za Imperatorja, in 

kaotike, zveste izprijenim, uničevalnim 

silam. V tisti bitki je bil Cesar smrtno 

ranjen in zadnjih deset tisoč let ga pri 

življenju umetno ohranja Zlati-prestol, 

za katerega delovanje drievna žrtvujejo 

tisoč ljudi. Imperij je-pod žnj 

vseh strani postal militarističnaštotali- 

tarna država, ki se razteza.čez milijardo 

svetov. Poleg Kaosa njene obfonke < 
glodata orkovska in tyranidska zalega. ME 
Pa ostanki Eldarjev, nekoč vodilne civiz — m; 
lizacije v vesolju ali po domačeviljhime 
sveta 40k. Ter starodavni Necroni, mla- rah Va 
da rasa Tau ... Za bitja tega.Sveta-:ni" Zz 
miru med zvezdami, zgolj večno klanje 
in krohot lakomnih:bogov" 


Že speta ia 


Fantasyjev Archaon the Everchosen; Lord of the 
End Times -je eden takih skrajno nevarnih moža- 
karjev, ki naokoli kopitljaz glavami premnogih žrtev 
za pasom. Z originalnim imenom Diederick Kast- 
ner je bil sprva imperialni lovec na čarovnice, ki je 
padel pod vpliv demonskih sil. Odpravil se je na 
dolgo popotovanje in iskanje silnih artefaktov, s ka- 
terimi bi si podjarmil svet. Skratka, kot vsak fanta- 
zijski veletolovaj. S to razliko, da Archaonu uspe 
uničiti svet. Fertik maša. Sauron noob. V bistvu je 
bil Archaon totalen frajer med kaotiki že odrsvojih 
začetkov, toda za ultimativni uspeh se ima zahvaliti 
politiki Games Workshopa. Ko so se v tvrdki odlo- 
čili WH Fantasy pod bremenom tržnih razmer pre- 
obraziti, so to pač storili tako, da so stari svet to- 
talno umorili in iz njega napravili Age of Sigmar, 
Everchosenu pa je pripadla častna vloga pritisniti 
petelina. S svojo pozitivno nemezo, bogom Sig- 
marjem, kataklizmo sicer preživita in se ravsata še 
naprej v novem univerzumu. Mnogo drugih ras pa 
je ni tako dobro odneslo. Trije vilini — visoki, temni 
in gozdni, se spojijo v eno raso, dočim so egip- 
čanski del nemrtvih, Tomb Kingse, kar odstranili, 
ohranili pa le vampirske barone. Šmre. 

White Dwarf je bil desetletja poglavitni vir novic o 
spremembah in novostih v GWjevih igrah in z di- 
zajnom so se zelo trudili. Vlogo ohranja tudi v 
času interneta, le da je od predlani tednik. 


Leta '77 je Owl and Weasel nadomestila konkret- 
nejša oglasna revija White Dwarf, aprila naslednje 
leto pa je firma odprla prvo trgovino. Ključni pre- 
mik so sprožili še leto pozneje, ko so postavili 
hčerinsko podjetje za izdelavo kositrnih figuric, Cita- 
del. To je bila osnova za vse Warhammerje z druš- 
čino in pod to znamko z značilnim logotipom gradu 
miniature nastajajo še danes. Gygaxu hitra rast Bri- 
tancev ni ušla in se je zavzemal, da bi prišlo do zd- 
ružitve z njegovim TSRjem. Toda Livingstone in 
Jackson sta želela ohraniti samostojnost. Pametno 
sta se zedinila, da se ne bodo osredotočali zgolj na 
zastopstvo DEDja, marveč bodo distribuirali druge 
igre in razvijali lastne. Poskušali so v različne smeri, 
dokler ni leta 1983 Rick Priestley, ki je dotlej delal v 
poštnem oddelku, v navezi s piscem Richardom 
Halliwellom skoval prve edicije Warhammerja. 


KLADIVO U PLAUŽU 


To je bil čuden križanec med fantazijsko vojaščino 
in DEDjevsko frpjko. Povrhu je bil brez figuric, saj 
so ga sestavljale le tri bukvice z navodili, med dru- 
gim za krepitev likov. Priestley je bil namreč nav- 
dušenec nad zgodovino ter fantazijskimi štorijami in 
je malo jemal iz Conana (tr00!), malo iz Gospodarja 
prstanov (logično), pa malo iz ... Doctorja Strange- 
lova in strahov pred atomsko vojno (kaj?). Druga 
izvedenka leto pozneje prvič omenja Imperij in Kaos, 
dočim je šele tretja iz '87 imela približno podobo da- 
našnjih, z obsežnejšimi vojskami miniatur na mizi. 
Tiste inačice so bile pripovedno in slogovno še ma- 
lo bolj hudomušne kot danes - posebno v sličicah, 
ki so dosti stavile na hecnost. 


NEGOVANJE MINIATUR 


Warhammerji deklarirano uporabljajo 28-milimetr- 
ske figurice, kjer šteje višina brez kvadratne ali 
okrogle podlage za stabilnost. V praksi je to merilo 
ohlapno in skozi čas so se soldatje za nekaj mili- 
metrov povečali. Sigmarjevi vkup s podstavki me- 
rijo polčetrti centimeter. Posebni karakterji, kot so 
junaki ali masivni bojni stroji, so večji in lahko do- 
sežejo poldrugi decimeter. Spočetka so bile prav 
vse figurice iz kositrove zlitine, proti koncu devet- 
desetih pa so jih ogromno zamenjali s plastičnimi. 
Takšen režim vlada še danes: večina običajne pe- 
šadije in enot z velikim volumnom, ki bi bile v kovi- 
ni pretežke (tankov), je plastičnih, dočim so kovin- 
ski razni zmaji oziroma bolj izstopajoči bojevniki. 

Plastični kosi so v škatlah še pritrjeni na ulivne ka- 
nale, podobno kot tisti pri modelčkih ladij, letal in 
podobnega. To pomeni, da jih moraš odtrgati in 
skrbno obrezati z nožičem. Tudi kovinski ponekod 
terjajo brušenje. Sledi natančno ročno barvanje po 

navodilih v buklah, ki ga moraš v celoti izvesti sam. 
Barve nanašaš v več plasteh: najprej podlago za 
boljši oprijem, potem splošno teksturo in naposled 
detajle. Za prve se nucajo spreji, za druge čopiči, 
vso našteto opremo pa je moč dobiti v modelar- 
skih trgovinah. Odveč je poudarjati, da zaljšanje 
vsakega soldata posebej terja čas in zavzetost. Za- 
to je vzdrževanje Warhammerjevih miniatur po- 
vsem samosvoja dimenzija. 

Če nimaš volje za ukvarjanje z barvanjem in sesta- 
vljanjem, je moč vojske kupiti na Ebayju ali jih ku- 
piti od izgorelih igralcev, ki so prenehali z igranjem. 
Ta trg je dokaj živahen. A tudi v tem primeru mo- 
raš biti stalen član skupnosti, kajti igranje teh iger 
ni zgolj nekaj pomikanja figuric po mizi, marveč 
polnopraven hobi! V bistvu so nekateri modelčki 
tako luštni, da sploh niso za na bojišče, marveč so- 
dijo v vitrino. Za urejanje vojska poleg časa potre- 
buješ še obilico prostora, kajti figurice se nameta- 
ne v predalu ne počutijo dobro. Ce nimaš svoje so- 
be, se boš s tem težko ukvarjal. 

Istega leta je nastal še en manjši špilčič, Warham- 
mer 40.000: Rogue Trader. Igre so se vrtele okoli 
ene vesoljske ladje z okolico in spopadov manjših 
skupinic. Naslov je bil obenem zelo frpjsko narav- 
nan. Še bolj zanimiv pri prvi inačici 40K je zametek 
sveta, saj ga je Priestley zasnoval kot parodijo. V 
White Dwarfu, ki je postal pošteno debel mesečni 
glas tvrdke, se je namreč z bralci za zabavo poigra- 
val z mislijo, kako Warhammer prenesti v futuro. 
Hudomušno je za človeške predstavnike dal preti- 
rano pravičniške vesoljske marince, ki so bili v svo- 
ji nezlomljivi veri bolj papeški od papeža. Nazore so 
v poznejših edicijah skoraj v celoti ohranili, saj po- 
stanejo smešno fanatičen Cesarjev oddelek - do te 
mere, da nemalokrat raje krepnejo pod navalom 
premočnega sovražnika, kot da bi se taktično 
umaknili, ker tisto je ja izdaja Imperija. 

S tem so Priestley in njegovi nasledniki spontano 
ustvarili bizarno samoironičen svet, ki parodira do- 


mmerja 40.000 je tako absurdno nasilnih, religioz- 
nih in diktatorskih, da zlepa ne bi želel nihče živeti v 
njihovem univerzumu, niti na dvotedenskem dopu- 
stu. V nobenem od njegovih kotičkov. Sploh. Teh- 
nološki napredek je tu ustavljen in vse je usmerjeno 
v pobijanje. Skupnost takšnemu vzdušju šaljivo pra- 
vi 'grimdark', po sloviti povedi s prve strani knjige 
navodil za 40K: "In the grim darkness of the far fu- 
ture, there is only war." Medtem ko DGD, Lord of 
the Rings in podobni univerzumi skušajo ohranjati 
nekaj priljudnosti sveta, ti dajo Warhammerji brez 
okolišenja vedeti, da tu slehernika čaka bridek ko- 
nec. Še dobro, da so zraven Orki, ki tako v Fanta- 
syju kot 40K z obema nogama prestopijo mejo v 
komedijo in razredčijo trpki cinizem preostalih ras. 
Sicer bi človek po nekaj igrah padel v depro. 

Velikost čekanov pri Orkih je običajno obratno sorazmerna z njihovim zna- 
njem slovnice. Ampak to ni pomembno, ker oni itak raje govorijo s sekirami 
kot besedami. Usta odpro zvečine za "WAAAGH!", svoj bučeči bojni krik. 


m 
dd 


WARHAMMERJI NA 
ZASLONIH 


Bojna kladiva so med računalniškimi igrami zasto- 
pana že dolgo, toda Games Workshop je bil z licen- 
co do pred kratkim vseeno stiskaški, zato naslovov 
ni bilo veliko. Od starejših so se najbolj proslavile 
Space Hulk in izometrični realnočasovni strategiji 
Shadow of the Horned Rat in Dark Omen, kjer smo 
imperialne, škratje in vilinske formacije proti Ska- 
venom, Orkom in Nemrtvim vodili dosti podobno 
kot na mizi. Soldatje so kot v pisanih pravilih pa- 
ničarili pod uroki in v svojo sredo smo dobili impe- 
rialni parni tank. Še danes so legende. Od moder- 
nejših velja omeniti podobni Mark of Chaos, ki je 
bil že kanec lahkotnejše sorte, pa seveda MMORPG 
Warhammer Online: Age of Reckoning, ki je dolgo 
kljuboval World of Warcraftu, dokler ga niso spričo 
izgubljene licence pred tremi leti ugasnili. 


Večina omenjenih naslovov je bila iz sveta Fantasy- 
ja, dočim je 40K dobival obskurnejše poteznice. 
Vse pa se je leta 2004 spremenilo s prvim Dawn of 
Warom, ki je začrtal standard, po katerem Warha- 
mmerje preneseš na PC: s predirljivimi kriki bojev- 
nikov, slapovi krvi in roganjem kaotičnih bogov. 
Kot se zagre! Množica dodatkov in dvojka so uspeh 
peljali dalje in pred meseci so najavili trojko, za ka- 
tero bo zaprmej kdo prodal dušo v warp. Dawn of 
Wari so ob izidih dejansko občutno pospešili pro- 
dajo namizniške inačice! Takratni šefe Tom Kirby 
je pred nekaj leti povsem zamenjal ploščo in sp- 
rostil licenciranje, zato se v zadnjem času kladivar- 
ske igre množijo hitreje kot Skaveni v zasvinjani ka- 
nalizaciji. Ogromno je odurnega šodra, toda hkrati 
smo potom tega pristopa dobili nedavna Battlefleet 
Gothic in seveda Total War: Warhammer. Slednje- 
ga v svetu Fantasyja, čeprav so ga na mizi še pred 
izidom igre ubili. Zato otročad hodi v štacune spra- 
ševat po figuricah, ki jih ni več v prodaji. Haha. 


V TEMNI PRIHODNOSTI JE 
SAMO RAST CEN 


Štiridesettisočka je leta 1993 z drugo izdajo dobila 
moderno obliko. Že koncem osemdesetih je proda- 
ja figuric strmo narasla in se vsako leto povečala za 
nekajkrat. To obdobje obeležuje trenutek, ko se je 
Games Workshop pričel leviti iz navdušenskega 
namiznogamerskega podjetja v brezkompromisne- 
ga zaslužkarja, s katerim imajo odjemalci že dolgo 
'zapleten' odnos. Ko so načelujoči videli, koliko ni- 
čel za ciframi funtov dobivajo na račune, so se krat- 
komalo preusmerili iz dizajniranja dobrih, uravnote- 
ženih iger v takšne, ki prodajo čimveč figuric. To 
jim privrženci še danes zamerijo v dno od Kaosa 
ukradene duše. 

Ne le, da so tržniki z zvito zastavljenimi paketi mi- 
niatur skušali od kupcev izvabiti čimveč cvenka. Do- 
slednost v navodilih je ugrabil podganjemožji ska- 
ven in ji v umazanem kanalu prerezal vrat. V devet- 
desetih se je število ras in s tem bukel z navodili sko- 
kovito namnožilo - med drugim zato, ker je sleher- 
na od debelih knjig koštala nekaj deset funtov in so 
te mogli obrati še tu. S tem je poraslo število avtor- 
jev, ki so imeli na univerzum vsak svoj pogled. Od 
takrat je med igralnimi frakcijami sila veliko nekon- 
sistence in nasploh en velik Kaos. Namečkoma z 
vsako edicijo kaj spremenijo, samo da kupiš nov ru- 
lebook. Osma, zadnja inačica WH Fantasyja, je de- 
nimo botrovala razpadu podalpske skupnosti, saj 
veteranom enostavno ni dišala v primeri s sedmo. 


V knjigah z navodili vselej najdeš pravila za poseb- 
ne scenarije in tudi napotke pri grajenju namiznih 
okolišev zanje. Tako zastaviš na primer naskok na 
branjene utrdbe ali krajo artefaktov iz konvoja ... 


A še posebej boleče je za poznavalce ravnanje tvrd- 
ke z omejenimi izdajami. Te 'specialist games' se 
dotikajo raznoraznih kotičkov Fantasyja in 40K. Go- 
tovo poznaš vsaj Space Hulka, v katerem vesoljsko- 
marinski terminatorji blodijo po zapuščenih razbiti- 
nah ladij, ki sploh niso povsem zapuščene. Ali fuz- 
balski Blood Bowl in spopadanje križark Battlefleet 
Gothic, ki sta v zadnjem času dobila računalniški 
inačici. Teh naslovov je kakšna dva ducata in nji- 
hov obstoj je bil na milost in nemilost prepuščen tre- 
nutni klimi med kravatarji. Od začetka dvatisočih 
so jih brez usmiljenja streljali pred vodom komisar- 
jev, če niso prinašali dovolj denarja in ukinili mnogo 
priljubljenih imen. Britanska domišljavost je nena- 
zadnje zavdala Blizzardu. Najprej so Kalifornijci 
želeli napraviti strategijo po Warhammerju, nakar 
se jim je ob GWjevih pogojih stemnilo pred očmi in 
so napravili lastno kopijo, Warcraft. Starcraft pa je 
klon 40K. Eldarji - Protossi, Tyranidi - Zergi, Ve- 
soljski marinci - terranski marinci. Doh. 


Za ilustracije White Dwarfov in knjig z navodili ima GW izurjene ljudi za barvanje in fotografiranje takšnih 
scen, ki so bolj za v vitrine kot pa mizo lokalnega turnirčka. Nekatere vsebujejo sto in več figuric, ki napra- 
vijo res navdušujoče panorame. Takšne supertežke kanone ima Imperialna garda za podporo mehki pehoti. 


Ker je Fantasyjeva mehanika zasnovana na staro- in srednjeveških spopadih, bojišča spominjajo na Hanibalo- 
ve podvige, s formacijami, ki skušajo naciljati ranljive dele sovražne fronte. No, z izjemo nekaterih detajlov — 
na primer Night Goblin Fanaticov na sredini, ki krogle vihtijo tako sunkovito, da nad njimi izgubijo nadzor! 


». 


» an. 4 4 h. vi w. ? 
Takšni prizori nastanejo, ko kulise v roke vzamejo izvežbani izdelovalci, običajno za razstave na konvencijah. 
Iz zasneženih ali razritih terenov zrastejo utrdbe, zrušene vesoljske ladje in demonski portali. A tudi navaden 
smrtnik lahko v bistvu dosti postori iz pobarvanih kartona in stiroporja, iz česar so domači pripomočki. 

GWjeve bukle z vojskami obvezno zaljšajo nav- 
dušujoče izrisane podobe in fotografije miniatur. 
Zato priporočam, da si katero ogledaš, dasi ne ka- 
niš igrati. Magari jih pridobi pri 'stricu iz Amerike". 


OČIŠČENJE IN POKORA? 


Problem je v tem, da Games Workshop to lahko 
počne, ker je monopolist. Njegov današnji tržni de- 
lež med igrami miniatur je v Evropi okrog sedemde- 
setodstoten, v ZDA kanec manj, ker mu za vrat diha 
konkurenčni špil Warmachine ameriškega Privateer 
Pressa. Na vrhu hitro zaznajo spremembe v povpra- 
ševanju, saj je podjetje na borzi. Prvi večji padec pro- 
daje z začetka dvatisočih, ko je v trg zarezal Magic: 
The Gathering, je botroval pomoru mnogih special- 
nih edicij. Drugi z zadnjih let, ko naj bi bili krivi tele- 
foni in tablice, je imel za rezultat najprej sprostitev li- 
cenc Warhammerjev za digitalne igre in nato usmrti- 
tev Fantasyja ter nastanek Age of Sigmarja. 

Warhammer Fantasy je bil enostavno preveč nišen. 
Bil je za stopnjo zahtevnejši naslov od 40K, kajti eno- 
te na kvadratnih podstavkih so bile pospravljene v 
pravokotne formacije, katerih gibanje in obnašanje 
je bilo bolj zapleteno kot pri ohlapnejših skupinah 
vesoljcev. Age of Sigmar povzame okrogle podstav- 
ke in zrahljane formacije, dočim se močno zgleduje 
po drugih modernih igrah. Osnovna pravila so zgolj 
na štirih straneh in finese pridejo z vsako enoto po- 
sebej, ki ima samosvoje veščine. Kot bi jemal Magi- 
cove karte ali Dotine junake! Britanci seveda upajo, 
da bodo na tak način privabili mlajše igralce. Goto- 
vo so nekaj jih, toda hkrati so spet pošteno razhudili 

WARAGH SPOD ALP 


V Sloveniji se je koncem devetdesetih Warhammer 
v obeh glavnih verzijah pošteno razširil, ko so mi- 
niature našle pot v modelarske in igrarske štacune. 
Najbolj pa z odprtjem Črne luknje v Ljubljani, kjer je 
za nekaj časa vernik postal tudi vaš vdani. Ta trgo- 
vina je še danes poglavitni kanal za kupovanje Ga- 
mes Workshopovih izdelkov. Kljub razširjeni sple- 
tni prodaji namreč Britanci negujejo vez s fizičnimi 
trgovinami, saj se tam igralci dostikrat srečujejo in 
novačijo nove privržence, zato zanje ponujajo po- 
puste in hitrejšo distribucijo. Posledično nakup do- 
stikrat poteka tako, da prodajalcu v katalogu po- 
kažeš, kaj bi rad, nakar trgovina uredi dostavo. Obi- 
čajno imajo na voljo še osnovne sete za preizkus. 
Štart Age of Sigmarja z osnovama dveh vojska te 
bo koštal stotaka (brez barv in lepila!), začetna škat- 
la vsake nadaljnje frakcije je 65 evrov, bukle z navo- 
dili pa okrog 25. WH40K je še vedno za okrog polo- 
vico dražji od Sigmarja. Prištej stroške za barve in 


veterane. Starejša klika nad Sigmarjem zvečine viha 
nos in je ustvarila lastno inačico Fantasyja, 9th Age, 
katere navodila najdeš na The-ninth-age.com. Ker 
je GW povsem prekinil proizvodnjo miniatur za Fan- 
tasy, morajo uporabljati sivi trg vzhodnjaških livar- 
jev plastike in kositra. Po drugi plati je bila GWjeva 
uvedba Sigmarja precej paničen podvig, zato je še 
jako nepopoln in iz meseca v mesec šele dobiva kon- 
kretne bukle za frakcije. O njegovi prihodnosti je v 
tem trenutku nehvaležno govoriti. Je pa nesporno, 
da ima najkvalitetnejše miniature doslej! 


ugotoviš, da zbiranje teh figuric ni poceni, saj kon- 
kretna vojska celokupno stane petsto in več evrov. 
Stroške je moč oklestiti, če se držiš ene ali dveh 
frakcij, in obratno — hitro narastejo, če podležeš 
Slaaneshu in želiš imeti VSE. 

Povzpetniški izzivalci naj najprej odjadrajo na fo- 
rum Namizi.si, kjer deluje najbolj dejavna slovenska 
skupnost igralcev. Srečanj z rednim urnikom ni, za- 
to je treba tamkaj pobrskati, kdaj se ljubitelji dobijo. 
Običajna mesta v Ljubljani so Tobačna ob petkih, 
osnovna šola Gunclje za 40K in Črna luknja. V je- 
senskem času poteka v Ljubljani v režiji slovenske- 
ga maketarskega društva tudi vsakoletni turnir KMK 
— Krst Martina Krpana, ki je naše največje tosortno 
tekmovanje. Srečaš lahko tako bolj priložnostne ig- 
ralce, kot najbolj zagrizene wargamerje, ki prisega- 
jo na WH Fantasy. Vsake toliko se jih zbere dovolj, 
da dobimo slovensko ekipo za mednarodni turnir 
ETC. Ta je kljub imenu pravzaprav svetovno prven- 
stvo, saj so tamkaj prisotni hardcore kladivarji z vse 
oble. Zadnji je v začetku avgusta potekal v Atenah. 


Tu je še en vedrejši obet. Lani je osovraženi Tom 
Kirby mesto CEOja odstopil Kevinu Rountreeju. Ta 
je pocenil pakelce figuric, da si je nekatere vojske 
moč omisliti skoraj polovico ceneje. In drugič, na- 
povedal je vrnitev specialnih edicij, vkup z Necro- 
mundo in Battlefleet Gothicom! Žal je podpisani 
večino gotskih ladjic že davno prodal. A med pri- 
staši svetov Bojnega kladiva je to spet prižgalo pla- 
men upanja. Zdaj molijo, da ne gre le še za eno Tze- 
entchevo mahinacijo in da demon nekje ne kaže s 
prstom v računalniški zaslon ter na polno rofla. 


Space Hulk ima preprostejše miniature od osrednje veje 


40K in okleščena pravila, vse potrebno pa prejmeš v eni 
škatli. V ugankarsko zastavljenih scenarijih se gruča ma- 


rincev spoprijema s krvoločnimi tyranidskimi gnusobami. 


LordFebo analizira najnovejšo Batmanovo risan- 


ko, ki se je izkazala za kontroverzno. Pozor, pri- 
spevek je mnogokrajno kvarniški. Beri na lastno 


odgovornost, če zavračaš kakršnakoli razkritja. 


lan Moore je največje ime britanskega stripa. 

Možak se je podpisal pod vrsto avtorskih in 

kultnih del, kot so Watchmen, V for Vendet- 
ta, From Hell, The League of Extraordinary Gentle- 
men in Lost Girls. Ustvaril pa je tudi prenekatero 
dogodivščino z uveljavljenimi liki, tako za Marvel 
kot za DC, med katerimi izstopa znamenita bat- 
manščina The Killing Joke iz leta 1988. Stripalbum 
sodi v sam kanon gothamskih povesti, ob bok Mil- 
lerjevima Dark Knight Returns in Year One. S tem, 
da za razliko od vseh ostalih stripoknjižnih izdel- 
kov Moorov strip ni nikoli izhajal periodično, mar- 
več je bil že spočetka zastavljen kot grafični ro- 
man. Kljub temu, da ga založba ni umestila v os- 
rednjo kontinuiteto, so dogodki postali del izročila. 
Med njimi sta najpomembnejša nastanek Jokerja 
in paraliziranost Barbare Gordon. Iz nje je DC nato 
ustvaril Oracle na invalidskem vozičku, kakršno 
smo videli v igri Arkham Knight, nekaj navdiha pa 
je dobil tudi Tim Burton za svojo uprizoritev Tem- 
nega viteza. 


sOPERTI 


KAT 
IVE! 
[ METAPHU 


Na tejle fotki jpe62sAlan Moore celo urejen. Kljub 
videzu zadnjega-klošarja je možak eden najbolj 
vplivnih piscev stripov, privatno pa se bavi okultiz- 
mom in čudaško magijo. 


IN VIJOLIČNO 


Jokerjevega uradnega življenjepisa pravzaprav ni, 
zato je njegova izvorna zgodba zanimiva že sama 
po sebi. A bistvo stripa je slikanje nenavadnega od- 
nosa gothamskega rešimoža in njegove največje ne- 
meze. Da sta zrcalni podobi eden drugega, namigu- 
je Moore, kajti Batman je Jokerja ustvaril dobesed- 
no. Od tistega tragičnega dneva, ko je nesrečni, nič 
krivi komedijant zaradi netopirske pojave padel v 
kislino in postal Klovnski princ zločina, sta neraz- 
družljivo povezana. Skozi retrospektivno pleteno 
rdečo nit se strip sprašuje, kaj je potrebno, da se 
navaden neškodljiv občan prelevi v največje zlo v 
mestu. En sam slab dan, odgovarja Šaljivec, kar želi 
s svojim grandiozno dokazati na primeru komisarja 
Gordona in njegove hčere ... Pri tem je pripovedi v 
pomoč izredna risba Briana Bollanda, ki zaradi jas- 
nosti in pisanosti izpade bolj privlačna od večine 
Batmanovih knjig. Prizori manično režečega se Jo- 
kerja so se neizbrisno vtisnili v popkulturne anale. 


Uboga Barbara. Zlasti ženska skupnost ni bila nav- 
dušena nad njenim pošastnim poškodovanjem. 
Ampak založbi se je ideja dopadla, zato so iz nje 

naredili računalniško vseznalko na vozičku: Oracle. 

IzvirgeWerzijeli ustrator Brjan Bollandeničimekčasa 

pobarvati, zato je 'coloridg? prepustil drugemu. A 

ni bil zadovoljen, zato je kasneje -sam vlil'barvice 

na svoje skice, s čimer je nastala nova, deluksna 
izdaja. Ta je opremljena tudi z nekaj dodatki. 


ALAN MOORE 


Na žalost so določene ideje previsoko leteče oziro- 
ma se skozi fabulo ne izkažejo. Nedorečen, bralcu 
prepuščen konec z ikonično silhueto obeh krohota- 
jočih se likov sprejmeš z mešanimi občutki. Je Bat- 
man prestopil prag brezna in zlodeja dokončno ugo- 
nobil, kar je neke sorte triumf slednjega? Če ne, se 
bo zgodba itak ponovila: Joker bo vnovič ušel iz za- 
pora in pobil nedolžne, katerih kri je zato na rokah 
Netopirja. Ni jasno, kaj je avtor mislil, oziroma zelo 
verjetno niti sam ni imel v glavi dorečenega zaključ- 
ka. A v splošnem dogajanje preveva pretirana, ne- 
gativno izstopajoča papeškost dobrih fantov. Zakrk- 
njeni Burkež, ki ima na vesti ničkoliko pobegov, 
mrtvega Robina, pohabljeno Barbaro in umore šte- 
vilnih civilistov, si res ne more zaslužiti človeških 
pravic. A Gordon terja postopanje po pravilih, Šiš- 
miš pa hudiču ponuja celo razumevanje in skupno 
rehabilitacijo. Še Moore je bil kasneje kritičen do 
štorije, ki se mu ni zdela nič posebnega. Po njego- 
vem sta Batman in Joker tako izven našega sveta, 
da se ne da vleči nikakršnih vzporednic in sporočil. 


IT OOESN'T 
HAVE TO EHD 
LIKE THAT, | 
| ZON'T KNOW 
| WHAT IT WAS 
THAT BENT 
YOUR LIFE 
IT OF 

Ja, Batman, morda bi morilskemu Jokerju, hudiču 
v človekoliki podobi, poklonil še viteški naslov. Par 
let pred Killing Joke je The Dark Knight Returns 
pokazal, koliko je vredna njegova rehabilitacija. 

Batmanovo razmišljanje je predmet mnogih psiho- 
loških in filozofskih študij. Načeloma je prepričan, 
da ga bo ubijanje izenačilo z negativci. To v resnici 
pomeni, da je Bruce hud egoist, ki ga skrbi le lastna 
vest. Ima možnost preprečiti številne smrti, a ker bi 
to terjalo eno samo nemoralno dejanje, četudi za 
skupno dobro, iz svojega deontološkega prepričanja 
rajši ne ukrepa. Tu pride na misel prilika z drvečim 
vagončkom, ki grozi peterici na progi. Lahko se ga 
skrene na drugi tir, kjer bo ubil le enega. Batman 
seveda ne bo premaknil ročice, saj bi bil neposred- 
no odgovoren za smrt, in bo dopustil pogibel petih. 
Da bi spoznal splošno, matematično korist ne ozi- 
raje na sredstva, bi moral pripadati utilitaristični 
etični šoli. Žal superheroji praviloma niso utilitaristi 
in ne gledajo na daljnosežne posledice. Šesta božja 
zapoved uber alles! Batmanov moto iz novejših ri- 
sank 'pravica, ne maščevanje' je še razumljiva, am- 
pak v tej štoriji laže dojameš motive psihopata kot 
pravičnika. Vseeno je gmajna dala izdelek na pie- 
destal DCjeve biblioteke, stroka pa ga je nagradila z 
Eisnerjevo nagrado. 


Batgirl pa že ni bilo v stripu, bo pripomnil vsakdo, 
ki ga je prebral. Avtorji risanke so ustvarili polurno 
predzgodbo, ki naj bi pokazala'odnos Bat-likov. 
Tudi 'odnos', ki,se ga nismo nadejali ... 


GATGIRL IN 


Ekranizacija Ubijalskega štosa je bila zaradi razvpi- 
tosti predloge najbolj pričakovana stripovska risan- 
ka doslej. A uro in četrt dolga predstava pusti slab 
občutek. Prva stvar, ki utegne zmotiti poznavalca, 
je dodaten material. Animiranko namreč tvori dvoje 
delov, kajti izvirne Moorove povesti je za vsega tri- 
četrt ure. Dodali so predzgodbo, ki se tika Barbare 
v vlogi Batgirl (slednje strip drugače ne omeni niti z 
besedo) - najbrž zato, ker so feministke knjigi oči- 
tale, da punco grdo izkoristi. Ampak ta polurni uvod 
je tehnično in vsebinsko na ravni epizodic za sobot- 
no dopoldne ter res ne sodi k drugačnemu videzu 
proslavljenega drugega dela. Nezapomnljivost bi bi- 
la najboljša označba, toda žal bo en prizor ostal za 
vekomaj v nelepem spominu. Batman in Batgirl, ki 
sicer delujeta kot nedostopni mentor in trmasta 
učenka, seksata. Ne Bruce in Barbara po predhod- 
nem flirtanju, ampak šemi dobesedno, in to na res 
beden način. S tem, da ima Bats vseskozi najbolj 
namrščen fris in deluje manj fukabilen od kamnite 
gargojle. Večina občinstva na premieri na Comic- 
Conu je bila nad to nepričakovano in docela nepo- 
trebno sceno zgrožena. 

Drugi, 'stripovski' del je dosledno prenešen v sliki 
in besedi ter celo obogaten z Jokerjevim pevskim 
vložkom. Grafika zadovoljivo kopira izvorno risbo in 

SLIKOSUK 


Tisti del, ki je po stripu, kakovostno in zvesto sledi 
predlogi. Sosledje, kadri in dialogi so enaki. 
Vključno z vračanjem v Jokerjevo preteklost, ko je 
bil le nesmešni komedijant z nosečo ženo. 


za nameček sta dvojec oglasila njuna najbolj zna- 
menita glasilkarja še iz časov animirane serije iz de- 
vetdesetih. To sta seveda Kevin Conroy, čigar glas 
se takisto čuje v arkhamskih igrah, in Mark Hamill. 
Toda vse tisto, kar me moti pri originalu, se odrazi 
ravno tako v risanki. Norec se izživlja nad golo in 
hromo Barbaro, njen fotr pa moralizira, da je treba z 
njim opraviti po "črki zakona, da mu pokažemo, da 
naš način deluje." Kateri način, za božjo voljo? Tis- 
ti, s katerim vselej dokažete prav nasprotno - da ne 
deluje? Zaradi izgovorjenih misli pridejo taki ne- 
smisli še bolj do izraza in tudi nerazdelan konec na 
televiziji bolj moteče obvisi v zraku. 

Svojega mnenja o risanki The Killing Joke ne bom 
označil za negativnega in menim, da bi pripoved mo- 
ral užiti sleherni gothamski navdušenec. Vsebina je 
močna, estetska in spodbuja razmišljanje. A razoča- 
ranje obstaja. Gotovo je slab vtis prvega poglavja 
vplival na splošno oceno. Sem moral v resnobnem, 
mestoma filozofskem izdelku res poslušati Barbaro, 
ki gejevskemu kolegu opisuje koitus kot "fanta- 
stičen ognjemet," in jo nato gledati, kako frača fura 
safr, ker je dec ne pokliče? Tisti brezvezni seks bo 
sicer rezultiral v kakšni šali, saj se je vnovič pokaza- 
lo, da je čustveno neinteligentni, domala brezspolni 
Batman tosmerno nesposoben. Zato si ga ženske - 
Selina, Thalia, zdaj Gordonka - vselej same vzame- 
jo, mestoma celo posilijo. Ampak ta vic je slab in ne 
skruni le risanke, marveč vpliva širše. Severinin sin- 
drom. Vsakič, ko bom videl Batgirl, četudi zgolj v le- 
go špilu, se je bom spomnil okobal na bat-ini. 


Vsakomur se lahko popolnoma zmeša, pove in za- 
poje Joker. Ali zmešanci'so tudi na drugi strani, da 
jih psihopat vselej znova potegne za nos in 
sočasno pusti za sabo goro trupel. 

Mare rer ere rer ora III 


Bili so časi, ko so starejši člani tekli z igrišč in zmenkov domov, 
da so ujeli zgornje legendarne nadaljevanke — Cosbyjeve, Prijatelje, Magnuma, 
Alfa, Miami Vice in Knight Riderja. Pa Arabelo, Blekovih 7, Galactico, Dinastijo, 


Beverly Hills ... Danes ni več kralj TV-mreža, temveč odjemalec, ki gleda, 
kadar hoče in kolikor hoče, na dušek ali po koscih. Kaj pa? Te zadeve! 


OUTCAST 


Cinemax, srhljiva zlodjarija; 1 sezona 

Zlodej se najraje zaredi tam, kjer se bi najmanj smel 
- v ameriškem biblijskem pasu, med bogaboječimi 
in preprostimi ljudmi, ki jim protestantski vikar ob 
nedeljah pridiga o zlih silah vsenaokrog. Ne pove 
jim le, da peklenščki že harajo sredi njih in da se sam 
v vlogi amaterskega izganjalca hudiča že leta bori z 
demonskimi obsedenostmi. Utrujenemu pridigarju 
se pridruži melanholični mladenič, ki poseduje nad- 
naravne moči. Skupaj se odpravita na čiščenje mes- 
teca Rome (itak) in okolice, vendar postopek še zda- 
leč ni gladek. Nakaze v človeški obliki se krepijo, 
postajajo vse predrznejše in si jemljejo telesa fara- 
nov, odnos med staro in mlado sabljo, ki naj bi Lu- 
ciferja na pol prerezali, pa je daleč od idealnega. 
Desetdelna, po stripu narejena nizika se krepko na- 
slanja na izročilo filmskih hudičevskih grozljivk, kot 
je Exorcist. A njena moč ni v prizorih obsedenosti in 


izganjanja, ki so pravzaprav dokaj redki ter prežve- 
čeni, temveč v odnosih med osebami in njihovih 
ozadjih. Od mladega protagonista, ki ima v sebi ne- 
kaj, česar si demoni želijo, prek njegove dobrona- 
merne sestre, ki nima sreče z moškimi, do osebja 
policijske postaje, ki se naslanja na cerkvenika. 
Opazovati slednjega, kako verižno kadeč pada v spi- 
ralo zamerljivosti in fovšije, je žalostno in privlačno. 
Je pa res, da tip iz neznanega razloga ne stopi v stik 
z Vatikanom, njegovega pribočnika pa bi moral ne- 
kdo pošteno nasuvati v rit, kajti po namorjenosti in 
samopomilovanju se resno približa Jonu Snowu. 
Gledljiva nizika, vendar precej klišejska, zlasti glede 
idejne podlage. Upamo, da bo vnaprej potrjena dru- 
ga sezona navila horor in zarote, saj osebe spet niso 
tako bogate in zanimive, da bi zmogle nositi celotno 
breme. (sn) 


VINYL 


HBO, gangsterijada; 1 sezona 

V tej mešanici kriminalke in drame sta na tapeti ta- 
ko glasbena industrija v sedemdesetih kot razkol 
med generacijami. Mladimi, ki v glasbi najdejo pri- 
dih dionizma, in starimi, ki jim glasni bobni in distor- 
zirani rifi predstavljajo edinole gore denarja. To je 
zgodba o temačnih plateh glasbene industrije, o 
trendih, ki nam jih s plačanim predvajalnim časom 
diktirajo korporacije, in umazanih trikih, ki se jih po- 
slovneži poslužujejo v gonji za dobičkom. Med av- 
torji so ugledna imena, kot sta Scorcese in Jagger. 
Pa zasedba upraviči pričakovanja? 

Zgodba sledi šefu založbe American Century, ki po- 
časi ugotavlja, da je izgubil instinkt za iskanje glas- 


18 


benih vročih žemljic. To, da ima pod sabo kup ne- 
sposobnežev, ki pogrevajo prežvečeno glasbo šest- 
desetih, ne pomaga. Njegova žena, nekdaj Warho- 
lova muza, trpi v vlogi predmestne mame in njuni 
odnosi postajajo vse bolj napeti. Zatorej se odloči 
založbo prodati nemškemu konglomeratu, pobasati 
milijone in poštimati familijo. A razmere v firmi so 
pereče, sveže artistične krvi ni in nelegalnih praks, 
kot je metanje neprodanih plošč v zaliv, ni več mo- 
goče brezvestno prikrivati. 


Ideja za Vinyl je izmišljen vsadek sredi realističnega 
prikaza sedemdesetih. Kockanje, gore kokaina in 
dogovori, ki večkrat bolj kot na obojestranski spo- 
razum spominjajo na izsiljevanje. Pričakovano nad- 
močno glasbeno plat pomagajo ustvariti Bowie, Sa- 
bbath, Zeppelin in kopica drugih prepoznavnih ro- 
kerjev, pri čemer se nekateri poznani liki pojavijo v 
stranskih vlogah. Vendar se ni moč znebiti občutka, 
da gre za stilistično dovršeno že videnost, ki ji manj- 

ka inovativnosti. Celoten kolaž desetih enournih epi- 
zod s kopico pikantnega dialoga, drog in nasilja liči 
na filme Guya Ritchieja, le da je zgodba čisto pre- 
več razvlečena. Najboljši del so koncertne scene, ki 
ježijo kožo, in pritegne tudi historično natančen vpo- 
gled v razvoj glasbe tiste dobe, od protopunka in 
zgodnjega diska do Abbe. Toda akterji ne pokažejo 
dovolj karizme in osebnostnih razsežnosti, da bi z 
njimi lahko vzpostavili pristen odnos, zato navduše- 
nje plahni z vsakim delom. Temu ustrezno druge se- 
zone ne bo. (tr) 


TOP GEAR 


BBC, avtošov; 23 sezon 

Kultna BBCjeva avtomobilska serija se nam je do- 
padla vse od štarta moderne inačice leta 2002. 
Dvaindvajset sezon smo se režali skrajnim štosom 
ubrisane trojice, občudovali posnetke poželjive 
pločevine in priznavali genija snovalcem pusto- 
lovščin ter izzivov. Nakar je lani kolovodja Clarkson 
zaradi afere s hladnim zrezkom dobil nogo, čemur 
je sledil še odhod Hammonda, Maya in glavnega 
producenta. Fantje so našli zatočišče pri Amazonu, 
kjer za jesen snujejo nov štirikolesniški šov, med- 
tem ko je nacionalka z enoletno zamudo oddajo na- 
daljevala s svežimi obrazi. Za glavnega so izbrali 
nam nepoznanega TV-voditelja Chrisa Evansa in 
mu ob bok postavili Američana Matta LeBlanca, ki 
se ga spomimo kot Joeyja iz Prijateljev. Dvojico so 
dopolnili še dirkač in novinar Chris Harris, kraljica 
Nurburgringa Sabine Schmitz, youtuberski špiker 
Rory Reid in F1-upokojenec Eddie Jordan. Kljub 
novi ekipi pa sta značaj in ustroj Najvišje prestave 
ostala pretežno nespremenjena. Predstavo otvorita 
značilna špica in melodija, v gosteh so slavneži, ki 
se preizkusijo v sukanju volana, tu so tipične pri- 
smuknjenosti in izzivi ter celo znamenite napovedi 
za Stiga ostajajo. 


V tem letniku smo videli marsikatero interesantno 
prigodo, recimo laserski preganjalski dvoboj med 
viperjem in korveto po bazi Top Gun. Kena Blocka, 
ki s svojim hooniganom dela donute in drifte pred 
Buckinghamsko palačo. In teslo X, kako v po- 
speških pelje scat mogotnega challengerja SRT. Fe- 
tišistično so nam predstavili ferrarija F12 TDF in 
hondo NSX, najbolj hotnega astona martina vulca- 
na so zapeljali po Yas Marini ter podrli so rekord 
svoje piste z melarnom 678 LT. Rolls-royce dawn 
se je značajsko pomeril s starodobnim modelom 
corniche, terenski ariel nomad je bežal pred papa- 
racijevskim dronom in najboljši hot hatch je ford fo- 
cus RS. 'Znanstveno' so dokazali, koliko veselejši si 
v ovinkarjenju z M2 napram A3 in koliko hitrejši je 
človeški pilot brez pomagal napram vključenim asi- 
stencam. Top Gear, skratka. 

Toda kljub prilični gledljivosti šestih epizod je bila 
sezona skupaj vzeto mnogo slabša. Osnovna težava 
je po pričakovanjih v moštvu. Aktualna šesterica se 
je sicer trudila, toda od vsepovsod vkup vrženi lju- 
dje se ne morejo meriti s petnajstletno uigranostjo 
bivšega tria. Menda je bila v studiu ob veliko hecih 
tišina in so morali dodati umeten krohot. So zato iz- 
vzeli novičarsko rubriko, ki je bila vselej bolj šaljivi 
pogovor kot dejanski oznanilnik? Najslabši člen je 
bil vsekakor nesimpatični, kričeči kolovodja Evans. 
Za Sabine bi bilo ravno tako bolje, da bi le sukala 
volan, in Eddie je namesto formulaške legende z mi- 
lijoni v monaških bankah izpadel kot navaden klovn. 
Sama sreča za prijetna Matta in Harrisa. Nadalje je 
manjkalo tistih pretiranih topgearovskih čezlesnosti 
in budžetnega preseravanja. Niti ni bilo nobenih 
skrajnih izzivov, neverjetnih dvobojev in garažnega 
'nadgrajevanja' avtov. Že res, da so za Kena Blocka 
zaprli center Londona, da jim je enkrat priskočil na 
pomoč vojaški helikopter in da so luksuzne terence 
preizkusili na južnoafriškem safariju. Ampak to ni 
isto kot spopad tanka in terenca, dirka z avtobusi, 
predelovanje limuzin, izstrelitev relianta v vesolje in 
ducat drugih preteklih primerov, ki so nadkrilili vse, 
kar smo videli letos. Takisto so kiks pogovori z go- 
sti, ki so se namesto spontane raznolikosti vrteli le 
okoli dveh vprašanj: prvi avto in najboljši avto. 
Resda je nepravično pričakovati, da bo nova zased- 
ba pri priči dosegla privlak prejšnje zvezdniške za- 
sedbe. A v poldrugem letu, kolikor so si vzeli časa 
pri BBCju, smo pričakovali več akcije, humorja, do- 
mislic in najbrž takisto več drugačnosti. Omembe 
vredna sprememba je le, da gostje poslej vozijo reli 
minija po progi z blatnimi odseki. No, resnici na lju- 
bo, dodana vrednost vseeno obstaja. Reče se ji Ex- 
tra Gear in gre za šest dodatnih spletnih epizod, ki 
razširijo oziroma dopolnijo glavni niz. Všečno. Gle- 
de na to, da so zavoljo glasov javnosti in pritožb so- 
delavcev že načevljali Evansa, bo morda prihodnja 
sezona boljša. Matt, drugi Chris in zamorček Rory 
bi se znali razviti v spodoben voditeljski tim. Le mal- 
ce politične korektnosti naj se znebijo. BBC bi ven- 
darle lahko vedel, da stroji in milijoni funtov niso bi- 
li edini razlog, da smo gledali Top Gear. (lf) 


BLINDSPOT 


NBC, kriminalna drama; 1 sezona 

Na osrednjem newyorškem trgu se iz potovalne tor- 
be izvije atletska nagica, ki se ne spomni ničesar. A 
njena največja posebnost ni povzročanje infarktov z 
razgaljeno fufljo, marveč to, da je domala vsa po- 
vršina njenega telesa prekrita s kriptičnimi tatuji. 
FBI, ki jo vzame pod okrilje, se sprva praska po gla- 
vi, vključivši nižjega vodjo preiskovalnega oddelka. 
A izkaže se, da tintne slikice vodijo do državo 
ogrožajočih zločinov, ki se še niso zgodili, med vod- 
jo in dečvo pa se začne plesti romantična vez. Tudi 
na podlagi nesrečnih dogodkov iz preteklosti, za ka- 
tere se ne ve, ali so pristni ali ne. 


Kar uspešna kriminalka, ki so ji potrdili drugo sezo- 
no, je dostikrat hecen in za lase privlečen, a gledljiv 
mišmaš pristopov. Po eni strani je precej resna dra- 
ma, ki skozi nov primer v vsaki epizodi spleta črno 
mrežo zarot in iz premise naredi čebulo s premnogi- 
mi plastmi. Liki so klišejski, a polni življenja in zato 
privlačni, od Sullivana Stapletona kot nadpoštenega 
policista in Jaimie Alexander kot namrgodene skriv- 
nostnice do mnogih stranskih vlog. Med njimi izsto- 
pa geekasta svetlolaska Ashley Johnson z melo- 
dičnim glasom, ki ga pomnimo iz ust Ellie v igri Last 
of Us. Prav poudarjeni odnosi med nastopajočimi 
pomagajo ustvariti nekoliko drugačno vzdušje od 
slično lahkotnih policajskih nizik, kot so Bones, CSI 
in Castle. Vendar je treba scenarijem dostikrat krep- 
ko pogledati skozi prste, zlasti na polovici sezone, 
ko dogajanje doseže nižek. Srečoma se serija nato 
odbije od dna in se konča s spodobnim viscem, ki 
napoveduje drugačno S2. (sn) 


AND THEN THERE 
WERE NONE 


BBC, kriminalna drama; 1 sezona 

In potem ni bilo nikogar je v slovenskem prevodu 
naslovljeno delo Agathe Christie, ki je pomembno 
zaznamovalo razvoj kriminalnega žanra. Kjer sta 
Poe in Doyle čitavce ujčkala v zavetju briljantnega 
detektivskega uma, ki razreši umor in spravi zločin- 
ca za zapahe, je tu koncept obrnjen na glavo. Mor- 
da je ravno to, da bralcu nihče ne pomaga pri razre- 
ševanju nepojasnjenih smrti, oziroma zavedanje, da 
konec ne prinaša nujno odrešitve, tisto, zaradi česar 
je Agathino pisanje še dandanes tako mikavno. 
BBCjeva tridelna miniserijska ekranizacija ostaja 
zvesta izvirniku. Skrivnostna gospa in gospod Owen 
povabita navidez naključno izbrano deseterico na 
otok, kjer naj bi jih čakale strokam primerne za- 
dolžitve. Toda pri skupni večerji glas z gramofona 
napove sodbo za zla dejanja in že podleže prva žrtev. 


Kmalu postane jasno, da je morilec nekdo od priso- 
tnih, toda bolj kot ugotavljanje njegove identitete je 
zanimiv prikaz soočanja obdolženih z obtožbami. 
Boj z občutkom krivde se zoperstavlja puritanske- 
mu odnosu do sebe in sveta, na katerega so tiste- 
bodi Britanci toliko dali. 

Cvetober britanske igralske srenje delo opravi z odli- 
ko in verno upodobi kopico zapletenih likov, ki v 
ostrih medsebojnih izmenjavah naelektrijo vzdušje. 
Lombard, najemniški vojak iz afriških kolonij, edini 
odkrito priznava pokol tamkajšnjega plemena in la- 
stno zlobo, s čimer ohrani nenavaden nivo dosto- 
janstva. Ostali se kuhajo v loncu nemoči in obupa. 
A počasi in zanesljivo maske padajo in boj za preži- 
vetje zavda obsedenosti s samopodobo. Odlično 
posneta psihološka kriminalka o tem, kako je člo- 
vek človeku volk, ki ne stori krivice znameniti knjiž- 
ni predlogi. (tr) 


THE NIGHT MANAGER 


BBC, špijonska drama; 1 sezona 

Format šestdelne miniserije s po kakšno uro dolgi- 
mi epizodami je pravšnji za prenos zahtevnih knjig v 
slikosučni medij. Filmi so prisiljeni žrtvovati preveč 
njihove vsebine, daljša sezona pa bi bila bržda razv- 
lečena. Perfekten primer je angleško-ameriški Nočni 
receptor, udejanjen po enem novejših romanov moj- 
stra vohunskih romanov Johna le Carreja. Pod tak- 
tirko udarnih ustvarjalcev, med katerimi so tako 
režiserka Susanne Bier kot igralci Hugh Laurie, Tom 
Hiddleston ter Olivia Colman, smo deležni vrhun- 
skega žanrskega izdelka, ki gradi most med starimi 
in novimi časi. Čeprav je roman prvi Carrejev, ki se 
dogaja po hladni vojni, je občutek tak, kot bi ne za- 
pustili tega obdobja. A bržda je to tisto, kar bi serija 
rada povedala - da smo še zmerom v tihi nevarno- 
sti, le da so 'zlikovci' drugi. S človeškim obrazom, 
toda še bolj diabolični, ker jih vodi zgolj pohlep in 
nimajo nobenih zadržkov. Še ideoloških ne. 

Tak zločinec je prodajalec orožja Roper (odlični 
Laurie), nad katerega pošljejo bivšega angleškega 
operativca Pina (Hiddleston), ki si služi kruh v hote- 
lirstvu. Toda ko se Pine infiltrira med orožarjeve so- 


delavce, je to šele prvi korak na zmuzljivi, zdrkljivi 
poti do srečnega konca. Roper je očarljiv psihič in 
lupina od človeka, ki ima vse, kar si poželi, vključno 
z mično svetlolaso preklo (Colmanova). Agentu si- 
tuacije ne olajšujejo zdrahe na ministrstvu, čezat- 
lantsko rivalstvo in krti. Tako se podamo na tobo- 
gan spletk, izdajstev, preobratov, akcije in drame, 
ki pa nikdar ne izgubi izpred oči pravega cilja - opo- 
zarjanja na to, kaj znata roditi brezmejna sla po de- 
narju in prepuščanje vajeti zasebnikom. Eden naj- 
boljših TV-krimičev tega desetletja! (sn) 


LOVE 


Netflix, komična romantična drama; 1 sezona 

Love izpod peresa Judda Apatowa in kompanije je 
še ena od hišnih serij servisa Netflix. Da ima prste 
vmes bradati Jud, postane očitno kljub temu, da je 
obrnil vzorec in je to pot prismuknjena ženska, da- 
ma Mickey, medtem ko je simpatični Gus tisti, ki je 
bolj prizemljen. Apatow je že v Napumpani, 40-let- 
nem devičniku in Komikih pokazal, da ima rad pif- 
larje in da jim privošči prav tako seksi, smešno in 
razumevajočo ženo, kot jo ima on sam. Ta je s hčer- 
kama redna gostja v njegovih celovečercih, najm- 
lajšo potomko pa srečamo tudi v tej predstavi. Nje- 
govo mojstrstvo je pripovedovanje zgodbe, ki se te 
dotakne v globino biti, pri čemer ni osladen. Čustva 
so kul, ker jih imamo vsi, dovoljena so tudi tista 
manj lepa, le zapakirati jih je treba na gledljiv način. 


Lika spoznamo, preden se jima prekrižajo poti, ko 
sta njuni zvezi pred zadnjim izdihom. Sveže samska 
se srečata v trgovini, kjer Gus kavalirsko plača 
račun in se pridruži Mickey pri iskanju njene denar- 
nice. Vmes ugotovita, da si nista napačna. Na poti 
do srečnega konca jima stojijo le travme in straho- 
vi, zaradi katerih sta zavozila prejšnji zvezi. Od te- 
žav, ki jih mora Mickey rešiti pri anonimnih alkoho- 
likih, do pasivne agresije, ki jo zganja Gus. Prisrč- 
nost zgodbe je v obeh glavnih in četici stranskih li- 
kov, ki slikajo križe in težave poskusov usklajeva- 
nja ene odrasle osebe z drugo. Naj bo to cimra, šef 
ali tip, zaradi katerega si v zvezek rišeš srčke. 
Desetepizodna zgodba spada med zadnje čase pri- 
ljubljene serije mešanega žanra, ki članom ocenje- 
valnih komisij raznih TV-nagrad kravžljajo živce. 
Podlaga je humorno dogajanje, vredno hollywood- 
skih romantičnih komedij, a jo dopolnjuje razsta- 
vljeno čustveno drobovje likov, značilno za drame. 
To ni le pripoved o fantu in dekletu, ki jima v glavi 
manjka par kock in je vse popravljivo z nekaj šmin- 
ke ter visokimi petami, temveč je obenem vpogled 
v odnose in vzorce, ki jih ponavljata v lastno škodo. 
Ker so bili Apatowa na Netflixu zelo veseli, so mu 
za razvoj zgodbe takoj podarili dve sezoni, zato na- 
slednjo pričakujemo februarja 2017. V enem kosu, 
seveda, kajti ogledi na dušek vladajo. (pm) 

LONDON SPY 


BBC, špijonska drama; 1 sezona 

Danny je neutolažljiv romantik, ki ljubezensko ne- 
srečo utaplja v drogah in alkoholu po londonskih 
klubih. Po spletu naključij sreča sorodno nesrečno 
dušo Alexa in iskrica preskoči. A še preden bi lahko 
istospolno razmerje dodobra vzniknilo, slednji brez 
sledu izgine. Izkaže se, da je živel dvojno življenje. 
Da ni bil premožen bankir, marveč sodelavec bri- 
tanske obveščevalne agencije. 


London Spy se gleda pol kot dokumentarec o ne- 
moči posameznika proti vladnemu aparatu in pol 
kot romantična drama o marginalnih osebah, ki si 
zaradi drugačnosti nista nikdar potešili potreb po 
ljubezni in sprejetosti. Mladostno frfotavega, brez- 
ciljno tavajočega Dannyja odlično upodobi Ben 
Whishaw (O iz Bonda), ki glavnemu liku vdahne do- 
volj živahnosti in karakterja, da filigransko podrob- 
na zgodba ne razvodeni. Štorija je namreč zelo ra- 
dodarna s prebliski lepih trenutkov z Alexom in ra- 
zuzdanega, praznega življenja pred njegovim priho- 
dom. Junaku se resnica venomer izmika in zmerom 
jo prekrije nova laž, ki ji lahko kljubuje le z lastno 
intuicijo in vztrajnostjo. Le-to potrebuje tudi gleda- 
lec, saj London Spy, četudi ga pošteno nagradi, ter- 
ja veliko zbranosti. Zaokrožena zgodba v petih de- 
lih, ki žal ne more dobiti nadaljevanja. (tr) 


LUGIFER 


Fox, temna policijska komedija; 1 sezona 

"Bolje vladati Peklu kot služiti nebesom," se je pri- 
dušal Satan v znamenitem epu Izgubljeni raj. Am- 
pak to je bilo v 17. stoletju. Sodobni šef podzemlja 
je naveličan vonja po žveplu in prežganem olju, za- 
to svoje peklovodstvo obesi na klin in se odloči za 
razuzdano življenje v mestu angelov. Skupaj z nim- 
fomansko demonko vodi nočni klub Lux in ko gre- 
ha vrednega mesa ne srečuje za šankom, ga išče 
po ulicah s črno korveto '61. Brezskrbne počitnice 
mu moti edinole angelski brat, ki mora po nalogu 
fotra Boga prepričati Luciferja, da se vrne, "saj v pe- 
klu brez njega vlada kaos." Nakar se božji sin po 
naključju znajde po mestu zločina, se zaplete z de- 
tektivko in postane zunanji sodelavec LAPDja. 
Temelj TV-scenarija je istoimenski strip znamenite- 
ga avtorja Neila Gaimana iz devetdesetih, ki je izha- 
jal pod DCjevo znamko Vertigo. Hudič je v risbicah 
zasnovan po omenjenem Miltonovem epu z videzom 
Davida Bowieja. Njegov značaj ni zlohoten in v pek- 
lu zgolj službuje. Ne mara za nebeško politiko in oče- 
ta ima pravzaprav za tirana. Ko sestopi na Zemljo, 
oznanja svobodno voljo, s čimer se zoperstavi božji 
predestinaciji, vnaprej določeni usodi ljudi. Žal serija 
to temeljno temo stripa zapostavi. Prav tako da vne- 
mar večino bibličnih referenc, tako da ostanejo le 

vsakdanje hudičevske šale, kar je škoda. Nizika tu- 
di ni fantazijske sorte nalik stripu, marveč je temno- 
komična policajska nadaljevanka, v kateri sta edi- 
na specialna učinka lebdeči kovanec in Luciferjeve 
občasno žareče oči. Nikarte zatorej pričakovati le- 
tečega, ogenj bljuvajočega parklja, saj je možakova 
edina posebna moč, da mu ljudje govorijo po resni- 
ci in izpovejo svoja poželenja. 

Lik Luciferja je kljub playerstvu in nadutosti dovolj 
simpatičen in premisa pritegne. Toda sčasoma se 
pričnejo fore in pravzaprav celotno dogajanje ponav- 
ljati. Policijski primeri so brez kakršnekoli globin in 
intrigantnosti ter preiskave otročje. Pomanjkanje 
nadnaravnosti in božjega porekla tudi ne dela uslu- 
ge predstavi. Najbolj očitno pa zmoti, da se liki in 
njihovi odnosi ne razvijajo in da je edina rdeča nit 
Lucijeva želja zlesti v detektivkine hlačke. Ker ni otip- 
ljivega zgodbenega loka, je zaključek, kakor žajfni- 
cam pritiče, kratkomalo odrezan. Prigode Prinašalca 
luči sicer niso zanič, toda nizika se izkaže za dru- 
gačno, slabšo, kot obeta pilot. Za sladokusce, ki gle- 
dajo izbrano vsebino, tole zagotovo ni. Kljub slabim 
kritiškim ocenam pa je mreža že napovedala drugo 
sezono, kjer se bo pojavila Luciferjeva - mati. (lf) 


STRANGER THINGS 


Netflix, srhljivka; 1 sezona 

Stranger Things se je, podobno kot lani Mr. Robot, 
vzela od nikoder in pritegnila z drugačnostjo. Ute- 
meljena je na filmski zapuščini osemdesetih, zato 
takoj zbodejo v oči prebliski iz Goonies, E.T.ja in še 
česa bolj temačnega, kot je lt Stephena Kinga. Sle- 
dimo četverici desetletnikov iz malega mesta, obse- 
denih z Dungeons 6 Dragons ter znanostjo. Za enim 
se v bližini varovanega vladnega kompleksa izgubi 
vsaka sled, nakar spremljamo zgodbene niti bližnjih, 
ki pridejo v stik z nadnaravnim. Wynona Rider se 
odlično znajde v vlogi nevrotične samohranilke, ki 
verjame, da z izgubljenim sinom komunicira preko 
božičnih lučk. Geeki pa spoznajo molčečo deklico, 
ki obožuje twinkieje in obvlada telekinezo. Ta zaradi 
odraščanja v osami hlepi po bližini sovrstnikov, do- 
čim mladcem družba punce takisto godi. Da ne go- 
vorimo o slaboritni imuniteti pred šolskimi barabini. 

Stranger Things ponudi raznovrsten nabor spretno 
povezanih tematik. Nekaj groze, za katero poskrbi- 
jo temačne scene soočanja s pošastjo iz druge di- 
menzije. Okušanje romantike med mladežjo, za ka- 
tero se prvič zanima frklja. In državno zaroto hlad- 
novojnega kova, ki sproži celoten džumbus. Žal pa 
serija kljub prijetnemu občutku med gledanjem ne 
pusti trajnejšega pečata. V začetnih epizodah moti 
odsotnost rdeče niti, ki jo za silo odtehtata spretna 
igra in duhovit scenarij. Proti koncu, ko elementi 
končno sedejo na svoje mesto, pa razrešitve dilem 
postanejo klišejske, kar krona nedokončan zaklju- 
ček. (tr) 


PREACHER 


AMC, črnohumorna akcijada; 1 sezona 

Še en strip in še ena po njem narejena TV-serija, 
ampak tokrat nekoliko drugačna. Manj zresnjena 
kot Walking Dead in Outcast, prižigajoč kadilo na 
stilističnem oltarju Tarantina in Roberta Rodrigueza 
ter časteč odbite hororje tipa From Dusk till Dawn 
in Evil Dead. Spremljamo prigode čednega in dvo- 
mečega katoliškega pridigarja globoko v sušnem 
Teksasu, ki je tik pred tem, da vrže razpelo v koru- 
zo. A usoda hoče, da vanj švigne tajinstveno vesolj- 
sko bitje in mu podeli posebno moč - ljudje odtih- 
mal storijo natanko tisto, kar jim veli. Naj bo to lo- 
kalni pedofil, ki ostane brez bolne želje po mladeži, 
ali potlačeni soprog in sin, ki si na rečenico "Pokaži 
ji svoje srce" le-tega izreže pred zgroženo materjo. 
No, to je šele začetek norosti, ki popade mestece 
Annville. Vanj se zgrnejo men in blek, morilci, s ka- 
terimi je pridigar na nek način povezan, in sto let 
star irski vampir, ki na zob rad daje tako žgočo kot 
rdečo tekočino. Lokalna cerkev je deležna brutalne- 
ga obračuna, kjer motorna žaga reže roke in mota 
črevca, v avtomobilu, ki rije čez koruzno polje, se 
bojujeta seksi ašašainka ter grdavž, padajo helikop- 
terji, oddih nudijo bordeli. Živjo, Guentin, si to ti? 
Aja, ne, Seth Rogen je. Tudi prav. Smešnost sprem- 
ljajo pošteni odmerki groze in strahu, ki pa marsi- 
kdaj posežejo tako čez rob oziroma jim nemudoma 
sledi zadrogiran prizor, da izgubijo ostrino. 


Bržda je prav to nihanje identitete največji problem 
Preacherja - in njegova največja moč. Redno spre- 
minjanje tona in držanje fig za hrbtom ob hororju 
bosta šla nekaterim na živce, drugi, bolj sproščeni, 
pa bodo ravno to vzeli kot največjo odliko. Prav do- 
tičnim je serija namenjena, zato kakšne posebne 
globine in kontroverznosti v smislu anticerkvenih 
podtonov ne velja pričakovati. Istočasno pa Pridi- 
garju ne gre očitati manka zabavnosti, adrenalina in 
odfukanosti, vsled katerih se je takoj množično pri- 
kupil gledalstvu. Druga sezona je kakopak potrje- 
na. (sn) 

HORACE AND PETE 


lastna produkcija, komedija; 1 sezona 

Standup Louisa C.K.ja ni bil nikoli le kopica poceni 
šal za izvabljanje smeha. Občinstvo raje sooča z 
občutji, ki jih pogosto zatremo v kali, polijemo s sla- 
no vodo in za vsak slučaj poščijemo. Smrtnost, 
občutek nedoraslosti življenju, manko trdnih pre- 
pričanj in zavedanje, da nismo nič posebnega. Ho- 
race and Pete je v celoti plod njegovega uma, od 
režije, scenarija in glavne vloge do financiranja. 
Morda se ravno zato nagiba na resnejšo stran. 
Horace (C.K.) in Pete (Steve Buscemi) družno vo- 
dita star lokal v Brooklynu. Prvi ima odtujeno hčer, 
sestro, ki ga prezira, in punco, ki ji ne upa dati ko- 
šarice. Drugi je soočen z bolj neposrednimi proble- 
mi. Ker ni izpolnil dokumentacije, nima zdravil za 
svojo duševno bolezen in zadnjo tabletko hrani za 
'res hude čase'. Z njima živi stric Pete, njuno nas- 
protje - odrezav, rasističen in brez empatije. Čez dan 
redči pivo, da nima problemov s pijanimi stranka- 
mi, in nadira hipsterje, ki naročajo margarite. 


Vse skupaj je posneto na nenavaden način, ki daje 
občutek odrske igre. Liki v baru živahno premlevajo 
aktualne politične probleme in Louisova znana po- 
java nesposobnega petdesetletnika, ki ga življenje 
vedno znova strese iz hlač, je še vedno zabavna. A 
tokrat ji doda novo, bolj življenjsko razsežnost, ki 
pritiče daljšemu formatu. Tretjo epizodo recimo tvo- 
ri štirideset minut emocionalno napetega pogovora 
z bivšo, ki se je pokavsala z očetom trenutnega 
moža. Ena miza. Morda trije različni koti kamere. In 
pronicljiv dialog, skozi katerega se zrcalijo univer- 
zalne lastnosti ljudi, pred katerimi bežimo, a jim ni- 
koli ne uidemo. (tr) 


AMERICAN GRIME STORY: 
THE PEOPLEV.O.J. 
SIMPSON 


FX, sodnijščarica po resničnih dogodkih; 1 sezona 
Proces proti O. J. Simpsonu, ki smo ga v Evropi po- 
znali predvsem po vlogah v Golih pištolah, Ame- 
ričani pa po jajceročni slavi, je leta 1994 pomenil 
prvi množični vdor rumenega tiska v pravosodni sis- 
tem. Po pobegu v belem broncu, ki so ga v živo pre- 
našale televizijske mreže, se je javnost, še vedno 
razgreta od nemirov po nasilju nad Rodneyjem Kin- 
gom, močno polarizirala. Večina ljudi, ki so bili tako 
ali drugače povezani s Simpsonom in žrtvama - nje- 
govo bivšo ženo Nicole Brown in njenim prijateljem 
Ronom Goldmanom -, pa si je želela priboriti svojih 
pet minut slave in zaslužiti s prodajanjem zgodb me- 
dijem. 


Serija se osredotoča na vse glavne akterje sodnega 
postopka. Na eni strani so O. J., ki ga z agresivnim 
svetoboljem upodablja Cuba Gooding Jr., in odvet- 
niški tim, v katerem najdemo botoksiranega Rober- 
ta Shapira (John Travolta), dežurnega advokata bo- 
gatih temnopoltih zvezd Johnnieja Cochrana in rah- 
lo zmedenega Roberta Kardashiana (David Schwi- 
mmer). Na drugi strani sta prvoborca državnega 
tožilstva kot osebi z dobrimi nameni, a različno mo- 
tivacijo in metodami dela. Red in zakon v sodni dvo- 
rani pa skuša ohranjati sodnik, ki mu medijski kra- 
val ni pogodu. Dokončnega odgovora o Simpsono- 
vi krivdi nizika ne ponudi, se pa trudi prikazati argu- 
mente obeh strani, ki se večkrat izgubijo v iskanju 
sistemskih lukenj in proceduralnih napak. Poleg sa- 
mega dogajanja na sodišču ponudi še vpogled v za- 
sebna življenja vpletenih ter vpliv procesa nanje. Po- 
sebej zanimiva je osma epizoda izmed desetih, ki 
temeljiteje pretresa vlogo porote. 


Ameriška kriminalka ni zanimiva le zaradi obravna- 
ve procesa, ampak tudi glede orisa počasnega pol- 
zenja v tabloidno družbo, kjer se kot najvišja vred- 
nota ceni prepoznavnost. Sploh v luči veznega čle- 
na obeh obdobij, Boba Kardashiana pred dvajsetimi 
leti, ki mu medijska izpostavljenost ni bila ljuba in 
se je preživljal z lastnim delom, ter njegovih hčera 
na trenutni zvezdni sceni, ki so sinonim plehkosti 
sodobnega sveta. (sb) 


MARCO POLO 


Netflix, idealizirana zgodovinska drama; 2 sezoni 
Hrvati se hvalijo, da se je rodil na Korčuli, a bolj ver- 
jetno je Marco Polo na svet privekal sredi beneške 
lagune. Kot najstnik je z očetom in stricem leta 1271 
odvandral proti Daljnemu vzhodu in se po dobrih 
dveh desetletjih vrnil z zvrhanim košem draguljev. 
Genovečani so ga nato vrgli v zapor, kjer je Marcov 
sojetnik njegova pripovedovanja zapisal v knjigo. 
Postala je bestseler in popotniški vodnik kasnejših 
iskalcev bogastva. Po njej se je zgledoval tudi Netf- 
lix, vendar serija ni kronološki prikaz legendarnega 
popotovanja, temveč igrana drama z zgodovinskimi 
osebnostmi in svobodno domišljenimi odnosi med 
njimi. Odvija se na dvoru mongolskega poglavja 
Kublajkana, kjer žlahtnika pustita Marca, da lahko 
prosto potujeta po deželi. Mladenič dvor očara z zna- 
njem štirih jezikov in doživetim pripovedovanjem o 
zahodni kulturi, a se kljub temu občasno znajde v 
hladni ječi. Vseeno kot romantični junak z načelnost- 
jo, vdanostjo in vselej dobrimi nasveti ter zalim obra- 
zom italijanskega igralca Lorenza Richelmyja zleze 
pod kožo večini, najbolj ženskemu občinstvu. 

Prva sezona se osredotoča na Marca, medtem ko 
druga sledi več likom in vključuje zarote, prepove- 
dane ljubezni in dvorna splektarjenja. Pri tem so si 
scenaristi vzeli dobršno mero umetniške svobode in 


če Kanov igralec ne bi imel vzhodnjaških potez, bi 
vse skupaj zlahka zamenjali za evropski dvor. Prila- 
gojenost zahodnemu gledalcu, pač. Toda produkci- 
ja je na nivoju, naj gre za kostume, scenografijo ali 
nekaj redkih, a prepričljivih bitk. Četudi je zgodovin- 
ska vrednost serije vprašljiva, je zato toliko bolj gled- 
ljiva, pri čemer ne zaide v Sulejmanove telenovela- 
ste vode. Kan se kljub občasnim grozodejstvom pri- 
kupi in Marco mu je skoraj neskončno vdan, ker kot 
sam pravi, njegova veličina presega njegovo kru- 
tost. Kaže pa, da bo naslednja sezona celo prestopi- 
la mejo med zgodovino in fantazijo. Legendarni su- 
perjunak srednjeveških šundromanov Prester John 
namreč trka na vrata mongolskega imperija ... (vh) 


THE FREEMAKER 
ADVENTURES 


Disney XD, legorisanka; 1 sezona 

Igre, filmi, knjige, TV-serije - Lego že lep čas ni zgolj 
sorta igrač, marveč multimedijska znamka. In Voj- 
na zvezd je njena omiljena tematika v vseh pred- 
stavnostnih oblikah. Kinofilma resda še ni, ostalih 
vsebin pa je nemalo. Med drugim smo lani gledali 
Droid Tales, v katerih se je C-3PO na Endorju spo- 
minjal svojih preteklih dodivščin. Taisti avtorji so 
nam letos dostavili novo, konkretnejšo niziko The 
Freemaker Adventures. Prva sezona sestoji iz trinaj- 
stih 23-minutnih epizod, ki ne pripovedujejo že sto- 
krat slišane zgodbe, marveč kažejo frišne dogodivš- 
čine iz Galaksije daleč daleč stran. Seveda v tipično 
lahkotni in humorni lego maniri. 


Dogajanje je postavljeno med peto in šesto epizo- 
do: oba Dartha sta živa, druga Zvezda smrti je v na- 
stajanju in Leini partizani so vseprisotni. A boj med 
Imperijem in uporniki ni v prvem planu, kajti pripo- 
ved se osredotoča na Freemakerjeve, sestro in dva 
brata, ki vodijo mehanično garažo. Galaktično do- 
gajanje jih ne zanima in njihov edini problem je, da 
s stikanjem po razbitinah in popravljanjem ladij zbe- 
rejo za vsakomesečno najemnino. Vsakdan pa se 
jim spremeni, ko mali Rowan najde okrušek mitske- 
ga svetlobnega meča, spozna Silo in sreča jedijko 

Naare. Slednja se mu predstavi kot edina preživela 
od zloglasnega ukaza 66 in mu pove legendo o orož- 
ju, tako mogočnem, da ga je njegov plemeniti gos- 
podar zdrobil in raztresel kosce širom galaksije. Iz- 
kaže se, da mali Freemaker zaznava te črepinje, to- 
da za njimi se peha tudi temna stran ... 

V avanturice mehanikov so vpletene mnoge prepoz- 
navne lokacije, bitja in liki. Obiščejo Bespin, kjer 
popravijo kabonski zamrzovalnik, in na Tatooinu se 
znajdejo sredi dirke brzcev. Srečajo Landa, Luka in 
Jabbo, medtem ko sta Vader in Cesar neprestani 
komični dvojec. Za pomočnika imajo predelanega 
bojnega droida Rogerja iz klonskih vojn. Predstava 
močno gradi na referencah, saj nepoznavalec ne bo 
dojel, čemu se Vader otroško razneži ob pogledu na 
naboojevskega lovca, zakaj častniki imperija nima- 
jo nikakršne želje napredovati in kaj pomeni Lein 
"You are our only hope." Skupaj vzeto gre zato za 
zabavno in polnopravno vojnozvezdščino, ki v prvi 
vrsti cika na mlajšo ciljno publiko. Zanjo pridejo je- 
sesni na police tudi Lego modelčki. Nas pa zanima, 
ali bomo njene nove like in nastavke videli še kod. 
Ni recimo iz trte izvita ideja, da je Rey potomka 
Freemakerjev ... (lf) 


FLOWERS 


Channel 4, črna komedija; 1 sezona 

Kjer številne komedijantske serije gledalcu po dvaj- 
setih minutah pikrega zbadanja obvezno dostavijo 
obliž vrste 'srečno do konca svojih dni', se ljudomr- 
zni Flowers šele dobro ogreje. Sledimo peripetijam 
družine, ki do črke sledi reklu o žlahti in strgani plah- 
ti. Maurice je nekoč uspešen pisatelj knjig za otro- 
ke, ki v apatični malodušnosti ne zna več poprijeti 
za krmilo lastnega življenja. Njegova takisto ne- 
srečna žena se z občutji nemoči in brezupa spopa- 
da bolj bovarijevsko - s spodbujanjem ljubosumja, 
ciničnimi darili v slogu DVDjev za samopomoč in 
podobnimi grdobijami. Njuni otroci pa pri petind- 
vajsetih dneve še vedno tratijo za snovanje letečih 
avtomobilov in epskih pesnitev. Z vsemi sobiva 
Shun, dvajsetletni emigrant iz Japonske, ki skuša v 
polomljeni angleščini z neusmiljenim optimizmom 
razrešiti družinske težave. 

Šest polurnih epizod je pretkanih s temami ujetosti 
v rutino in strahu pred sodbami ljudi, ki jih imamo 
najraje. Odlično zaigrana burka malomeščanskih 
problemov, ki skozi dialoge med junaki gledalca ob- 
streljuje s samoreflektivnimi bodicami. Nakar vsko- 
či prikupni Azijec, ki v vzhičeni japongleščini nazor- 
no opiše, kako je Mauriceova nesposobnost zaupa- 
nja čustev podobna res zajetnemu kakcu. Spočetka 
boli, vendar po praznjenju danke zapusti blagode- 
jen občutek. Takšna posrečeno zapakirana metafo- 
rika krasi celoten dramaturški lok, ki gledalcu veli- 
kodušno dozira solze. Včasih zaradi smeha in včasih 
zaradi zavedanja tragičnosti našega obstoja. (tr) 

STAR TREK BEYOND 


K: so televizijske epizode Zvezdnih stez močno 
nihale po vzdušju, akciji in sporočilnosti, tako re- 
bootana filmska serija ne vztraja pri enotni štimungi. 
Enica iz leta 2009 je bila modernizirana klasika z urav- 
noteženo mešanico akcije, drame in smeha ... Into 
Darkness je bolj zavilo v namorjenost ... dočim Be- 
yond stavi na lahkotno obešenjaštvo. Tistim, ki Star 
Trek dejansko jemljejo resno, se bo to zdelo zamalo, 
in najbrž je tretji film res najbolj plitek med vsemi tre- 
mi. Vendar s scenarijem Simona Pegga pridobi na 
čistokrvni zabavnosti in se raje kot z Wrath of Khan 
kot najboljšim starim trekovskim filmom spogleduje z 
Guardians of the Galaxy. Ve, da je pritegnjen, in to 
spremeni sebi v prid. 


Čustveno hladni, by-the-book Spock in ognjeviti, ci- 
nični Bones sta si nenehno v laseh. Sredi njiju je do- 
morodska prišlekinja, od katere bi lahko bilo več. 


Sučna točka celotnega nanovo zagnanega Star Treka 
v kinih so odnosi med junaki, in v Beyond ni nič dru- 
gače. Dejansko je ves scenarij spisan ravno z name- 
nom, da čimveč časa preživimo v družbi Kirka, Spo- 
cka, Uhure, Scottyja, Suluja, Bonesa in Chekova, ki 
jih upodobijo stari znanci, od Chrisa Pina in Zachary- 
ja Ouinta do Karla Urbana ter Zoe Saldana. V ta na- 
men so morali odstraniti poudarek na tehnologiji, za- 
radi česar zavdajo prekrasnemu Enterprisu, posadka 
pa se znajde na tajinstvenem planetu v oblasti zlobne- 
ga Kralla (Idris Elba). Večina akcije se tako odvije na 
tleh in izključuje torpediranja in laseriranja. Ampak to 
ne pomeni, da človečki postavajo okoli, prožijo pe- 
derske trekerske blasterje in se pridušajo, naj jih čim- 
prej beamajo gor. Ne manjka ne streljanja ne tepeža 
ne strmoglavljanja ne vožnje z motorjem, na svoj ro- 
vaš pa prej in potem pridejo tudi ljubitelji medzvezd- 
nega vojskovanja, zlasti če imajo radi Beastie Boys. 
Prizorom, kjer vsemirska križarka na ritme Sabotaže 
rešuje mnogotere duše, medtem ko posadka uživa 
kot fantič na toboganu, res manjka le še Star-Lord. 
Drži sicer, da liki kljub radodarno odmerjenemu pla- 
tenskemu času ne napredujejo praktično nikamor, saj 
se na kraju njihovih osebnostnih lokov spet znajdemo 
na začetku. S tem nam dajo vedeti predvsem to, da je 
novi Kirk stari Kirk in novi Spock stari Spock. Glav- 
nega negativca pa kazi slična hiba kot Nera v prven- 
cu: nima zadosti izdelanega ozadja, motivov in karak- 
terja, da bi se lahko postavil ob terorista Harrisona v 
Into Darkness. Tudi drugi novinci so bolj tako in nas- 
lov je malo za lase privlečen. A nekaj mesa na teh ko- 
steh vseeno je in zanesljiva režija Jeremyja Lina, od- 
bite domislice ter številne geekaste reference iz Be- 
yonda naredijo enega bolj prisrčnih poletnih blockbu- 
sterjev. Še! Sneti 

Če bi se rad imel ZF (zelo fino), le steci po Stezah, ki 
se na polno nudijo. 


SUIGIDE SOUAD 


Beli hiši si bržda ne želiš pajaca Trumpa, toda ro- 

ko na srce, dvomim, da bo kaj dosti bolje, če bo 
tron zasedla Klintonca. Je kao levičarski in celo črni 
Obama ustavil vojne, okrepil državo ter omejil korpo- 
racije? No, vidiš. Tudi v DCjev razširjeni univerzum 
umeščeni, z zadnjimi stripovskimi filmi usklajeni Sui- 
cide Sguad iliti Odred odpisanih (bo nadaljevanje 
Vrnitev odpisanih?) je mnenja, da je vseeno, kdo vla- 
da. Dotičnik terja rezultate, ne upoštevanja zakonov 
in morale. 
Taistega mnenja je skrivnostna operativka Amanda 
Waller, ki izkoristi paniko po Supermanovem norenju 
v BvS in osnuje 'samomorilski škvadron'. Pač za pri- 
mere, ko ne bo pomagalo nič drugega. Do tega ka- 
kopak pride in ob napadu starodavnih metaljudi, ki bi 
radi izbrisali 'stroje časteče' človeštvo, Amanda pošlje 
v napad četico čudakov. Tvorijo jo DCjevi drugo- do 
tretjeligaši: ostrostrelski Deadshot (Will Smith), zoba- 
ti Killer Croc, avstralski nožičkar Boomerang, plame- 
neči tolpaš El Diablo in Jokerjeva izbranka Harley 
Ouinn. Torej malo drugačna zasedba kot v animiran- 
ki Assault on Arkham izpred dveh let, s katero obsta- 
jajo določene podobnosti. Naokoli se svaljkata Šalji- 
vec, ki ga Jared Leto upodobi nadvse blazno, a po 
mojem ne tako nadmočno kot Ledger, in Affleckov 
Bats. A poudarek je na odredu, katerega člani se v 
spremstvu japanske morilke Katane vsak po svoje lo- 
tijo onegavljenja nadnaravnih sovragov. 


s 

Deadshot je kvazi vodja odreda, vendar je največ po- 
zornosti odmerjene Harley. Od čepenja v ječi prek 
težke romance z Jokerjem do članice Sguada. 


Kot stripovska akcijada je film gledljiv in zabaven. Ak- 
cija je časom ustrezno bombastična in zaradi bogate 
glasbene podlage slična videospotu. Nemalo je pre- 
tepov, streljanj in rabe supernaturalnih moči, pri če- 
mer se izkaže zlasti Diablo. Nekaj časa je namenjene- 
ga razvoju likov, tako da izvemo za Deadshotovo pre- 
teklost ter dobimo vpogled v zvezo med Jokerjem in 
njegovo bivšo psihiatrinjo Guinnovo. Margot Robbie, 
ki jo upodablja, se je izdatno potrudila in tudi ostali 
igralci niso švoh. Materiala za vzburjanje geekov in 
poznavalcev lore ter istoimenskega stripa je nemalo, 
od kadrov, ki ustrezajo risbicam, do navezovalnega 
prizora po odjavni špici. 

Vendar so mi šli v nos rutinski negativci in kup sce- 
narističnih nesmislov, prav tako pa ne odobravam 
etičnega podtona. Ta veli, da cilj opravičuje vsa sred- 
stva in da so tovrstni črni 'death sguadi' okej, ker jih 
tvorijo v bistvu čisto fejst fantje in punce. Na površju 
so sicer zmešani, a ko jih spoznaš, bi z njimi spil pivo 
in zakuril žvalo, saj imajo vsakdanje želje in potrebe. 
Na to pomisli, ko te bo Trump označil za rogue nation 
in ti jih poslal za vrat. Sneti 

Neugnano strmenje v grizabilno ritko Guinnove se je 
že začelo. 

GHOSTBUSTERS 


K: se kljuka kletnih vrat zlovešče premakne in se 
pojavi prikazen bivšega stanovalca, že dolga leta 
vemo, koga poklicati med požvižgavanjem znameni- 
te melodije. Toda ulicam New Yorka v bran tokrat ne 
prihajajo moški strokovnjaki. Ker se izvirna zasedba v 
dvajsetih letih ni zedinila, ali je tretji del potreben, 
eden od članov pa bi danes lahko zasedel le še vlogo 
poltergeista, so ustvarjalci protonske nahrbtnike tren- 
dom primerno nadeli štirim damam. Režiserski stol- 
ček so zaupali zdajšnji gonilni sili ženske komedije 
Paulu Feigu, v pajace pa so zlezle njegova redna so- 
delavka Melissa McCarthy in tri uveljavljene komedi- 
jantke iz oddaje Saturday Night Live. Nenavadno to- 
rej, da v slovenskem prevodu naslov ostaja v moški 
obliki. Kljub napovedniku, ki je pri fanih požel valove 
zgražanja, se izdelek izkaže za zabavno gledljivega, 
dasi o presežku ni govora. 

Trem znanstvenicam zaradi raziskovanja paranormal- 
nega izobraževalne ustanove pokažejo vrata. Trdno 
prepričane v svoj prav najamejo pisarno, zaposlijo 
thorasto čednega asistenta Chrisa Hemswortha, se 
zakopljejo v izpopolnjevanje protonskega orožja in 
začno neustrašno braniti tostranstvo pred zagrobljem. 
Pridruži se jim velika, jezikosučna in črna uslužbenka 
podzemne železnice, ki vlogo upraviči s presenetlji- 
vim poznavanjem zgodovine mesta. Par dobrih šal pa- 
de na račun mizernega stanja ameriškega visoko- 
šolstva in nekaj pozornosti namenijo vlogi interneta 
ter medijev pri postavljanju in širjenju teorij zarote. 
Če so Venkmana in ekipo po uspešno premaganem 
Zuulu na ulici slavili kot junake, dekletom tokrat žu- 
pan slavo odreče ter razritim ulicam, pokanju in švi- 
ganju duš navkljub do konca zatrjuje, da je za težave 
kriv plinovod. 


Kljub preimenovanju v Super Power Dare-to-Die Team 
filma na Kitajskem ne bodo predvajali zaradi zakona, 
ki prepoveduje promocijo nadnaravnega in okultnega. 


Vendarle je zgodba z aktualnimi temami le osvežena 
kopija prvega dela in skozi ves film lovimo reference 
na izvirnik, od reinkarnacije pogrebnega karavana 
Ecto-1 in nastanka legendarnega logotipa do blobas- 
tega črva Slimeyja. Ljubiteljem originala srca ogreje- 
jo kratki obiski starih znancev, vendar to le še bolj po- 
udari dejstvo, da aktualnim izganjalkam primanjkuje 
karizme prvotne ekipe. Postavljene so bolj kot kari- 
kature ali cosplayerke in film mestoma izpade kot pa- 
rodija, kar se sliši tudi skozi emovreščečo priredbo 
naslovne skladbe Raya Parkerja. Čar starih junakov 
je v mešanici življenjskega humorja, sarkazma in ot- 
roške naivnosti, kar je pretežno izpuhtelo v ognju nad- 
grajenih posebnih učinkov. Pomaranča 

Dame s protonskimi pištolami že izganjajo duhove v 
naših kinodvoranah. 

JASON BOURNE 


rilogija o Jasonu Bournu z Mattom Damonom v nas- 

lovni vlogi mi je eden najodličnejših filmskih nizov. 
Po romanih Roberta Ludluma povzeta štorija o vladnem 
morilcu, ki se obrne proti nekdanjim šefom, je navdušila 
z inteligentnimi zapleti, tempom in prizemljeno akcijo. 
Jason Bourne je z brco v koleno prekucnil 007 s prestola 
najbolj frajerskega vohuna in tudi zato so filmi s Craigom 
ubrali realističnejši ton. Četrti Bournov film, Legacy, je 
bil z drugim junakom žal le pozabljiv poskus molže ime- 
na. Zato so ljubitelji od navdušenja napravili dva kroga z 
mini cooperjem, ko je postalo znano, da se s petico vrača 
ne le Damon, marveč tudi režiser Paul Greengrass. 


Bourne je dobil nekaj gub, a njegova ostrina ni bistveno 
otopela. Se vedno pwna sovrage z raznoliko bero veščin 
in se ne zanaša zgolj na smešno čaranje s tehnologijo. 


Deset let po Ultimatumu je možakar še vedno prikrit, 'off 
the grid'. Na plano ga izbeza stara kolegica Nicky Par- 
sons v podobi precej postarane Julie Stiles, saj ji uspe 
vdreti v bazo podatkov Cie, kjer najde še neznane po- 
drobnosti iz Bournove preteklosti. Toda na sled ji pride 
talentirana strokovnjakinja za kiberterorizem Heather 
Lee. S tem Jason spet dobi veliko rdečo tarčo na svoj 
fris, kajti aktivirajo se sive vladne eminence in ašašini, ki 
imajo z njim neporavnane račune. Vsi pa vemo, do česa 
pride, če Bourna kdorkoli preganja. Do precejšnje bo- 
lečine - predvsem za preganjalce. 

Jason Bourne je klasičen Greengrassov akcijski film, saj 
že začne v peti prestavi, nakar ob epileptično tresoči ka- 
meri tišči plin do karambola in naprej. Junak je nenehno 
hiteč, streljajoč in volan sukajoč, medtem ko si sateliti, 
kamere in morilci na vse kriplje prizadevajo, da bi mu 
sledili. Bourne je zopet strašljivo nezaustavljiva moč, ki 
prebija policijske blokade, požarne zidove in ubijalske 
zasede. Film v serijo vrne tisto, česar je Legacyju pri- 
manjkovalo: divjo energijo, s katero nekdanji agent spra- 
vlja nasprotnike v obup. Navdušujoče akcijske scene po- 
novno uspejo hoditi po tankem robu med zblojenostjo in 
prepričljivostjo kot v trilogiji. 

Toda film se opoteče pri pripovedi, ki bi pritegnila. Nove 
svinjarije iz preteklosti gledalca težko posrkajo vase, ka- 
kor tudi drugotni zaplet, v katerem skuša CIA vgraditi 
zadnja vrata v socialno omrežje. Film preveč stavi na ak- 
cijo in se preveč površno loteva ozadja. Identity, Supre- 
macy in Ultimatum so nas vsak zase presenečali, ker 
česa takega do takrat še nismo uzrli, dočim Jason Bour- 
ne izzveni kot pregon po že videnih ulicah. Takšen uka- 
lupljen vtis dajo tudi igralci; čeprav je igra okej, se ne Ali- 
cia Vikander kot Leejeva ne Tommy Lee Jones kot njen 
šef ne pretegneta. Za Vincenta Cassella kot 'asseta' pa je 
itak dovolj, da pokaže obraz in te je strah. Vsekakor v re- 
du akcioner za preživet večer, toda kot član Bournove 
druščine je zastavljen preveč nenavdahnjeno, da bi nav- 
dušil, zato obstreljen krevlja zadaj za trilogijo. Aggressor 
Jason Bourne spet beži pred vsem svetom od 4. avgusta. 

last Mladinske krnige. 


Mons kri 


/Ski KNuIGI 
u VA" 


DAM S SPAR I PLUS KARTICO 
NA UČBENIKE IN ZN 
DELOVNE ZVEZKE." 4 

pa 


MkTaška 


DAM JAZ NA PESTER 
IZBOR ŠOLSKIH 
POTREBŠČIN." 


NA ŠOLSKE TORBE 
IN NAHRBTNIKE 
DODAM JAZ." 


MkRadka 


"Popust velja do 15. 9, oziroma do prodaje zalog. 4-odstotni popust 
velja za učbenike, potrjene s strani Ministrstva za izobraževanje, znanost 
in šport za šolsko leto 2016/17, in pripadajoče delovne zvezke z izjemo 
gradiv, pri katerih v skladu z določik ZEČK od prvega prodajnega dneva 
še ni poteklo 6 mesecev, Pred nakupom je potrebno predložiti SPAR 
plus kartico. Ugodnost velja v knjigarnah in papirnicah Mladinske knjige 
Trgovine. Popusti se ne seštevajo. 30-odstotni popust velja za posebej 
označene šolske potrebščine. 10-odstotni popust velja za šolske torbe (9) EMKA.SI 
in nahrbtnike razen za blagovno znamko Dakine in Micro. 


Mladinska knjiga 
TRGOVINA 


) 

Emily St. John 
Mandel: 
STATION ELEVEN 


bčasno pride knjiga, ki se te do- 

takne in ti ostane v mislih še dolgo 
po tistem, ko jo odložiš. Tak je Station 
Eleven, četrti roman kanadske pisate- 
ljice, s katerim je navdušila tako kriti- 
ke kot običajne ljubitelje leposlovja. 
Knjiga se je znašla na večini seznamov 
knjig leta, ob mnogih nominacijah in 
priznanjih pa je lani prejela še pre- 
stižno nagrado Arthur C. Clark za naj- 
boljše ZF-delo. 


TME NEW YORK TIMES BESTSELLEA 


STATION 


LEVEN 


EMILY ST. JOHN MANDEL 


"Gloriowa, unerpected, uperbiy werizen, 
bum try potone iz domen! Joe ones 


Station Eleven je na prvi pogled le še 
eden izmed postapokaliptičnih popi- 
sov človeštva. A že nekaj strani te pre- 
priča, da ne bo šlo za običajen rom- 
pompom, ampak za elegičen, nostal- 
gičen vpogled v to, kaj kot posamez- 
nik in človeška družba premoremo se- 
daj in kako hitro lahko to izgubimo. 
Minljivost in refleksija o lastnem življe- 
nju sta izpostavljeni temi romana, ki se 
prične s smrtjo svetovno znanega ig- 
ralca Arthurja Leanderja med nasto- 
pom v tragediji Kralj Lear. Arthur med 
enim od vrhuncev svoje bogate karie- 
re doživi srčni infarkt, nakar človeštvo 
isti večer zadane napad smrtonosne 
gripe, ki skoraj do kraja izbriše sveto- 
vno populacijo. Nato se premaknemo 
dvajset let kasneje v skupino potujočih 
igralcev, ki se na območju Velikih je- 
zer preživlja z igranjem Shakespearo- 
vih dram. 

Fragmentirano spisani roman skozi 
več pripovednih likov in lokov skače v 
obdobja pred, med in po koncu sveta. 
Vezni člen ostaja Arthur, ki mu sledi- 
mo od idealov polnega študenta do za- 
krknjenega igralca srednjih let, ki ni 
našel oziroma znal obdržati tistega, 
kar bi mu bilo pomembno. Hkrati je 
hote ali nehote katalizator pripovedi 
ostalih junakov, s katerimi se je njego- 
va življenjska pot za trenutek ali dalj 

časa križala. Mandelovi uspe to navi- 
dezno nepovezanost mojstrsko splesti 
v homogeno celoto, s katero poveže 
preizkušnje individualnih zgodb s člo- 
veško civilizacijo. 

Poleg strukture očara jezik. Mandelino 
pero je nežno, toda sijoče, s subtilnimi 
preskoki v slogu in čudovitim občut- 
kom za vzpostavljanje vzdušja. "Kaj je 
bilo izgubljenega po razpadu sveta. 
Skoraj vsak in vse. A še vedno obstaja 
toliko lepote," pravi avtorica in nada- 
ljuje z naštevanjem naključnih stvari, 
ki bodo imele vrednost, dokler bomo 
tu. Kjer je bila Cesta Cormaca McCart- 
hyja turobna in nihilistična, zna Station 
Eleven najti optimizem in upanje. Za 
zrele bralce in vse, ki se ne ustrašijo 
kanček zahtevnejše literature. Flegma 


Amy Ewing: 
DRAGULJ IN 
BELA VRTNICA 


N aval knjig, podobnih Igram lakote, 
še kar ne pojenja. Ena novejših je 
trilogija Osamelo mesto (izid tretje 
knjige, The Black Key, je predviden za 
letošnjo jesen). Začetek sledi 'običaj- 
nim' mladinskim distopijam. Razredna 
družba se deli po profesijah: na vrhu je 
v izobilju živeče plemstvu, na dnu iz- 
mučeni delavci. Čeprav pripadniki naj- 
višjega sloja uživajo lagodno življenje, 
njihove ženske ne morejo imeti otrok. 
Donosijo jim jih nadomestne matere, 
ki pa morajo posedovati določeno 
gensko značilnost. Dekleta iz najrev- 
nejših okrožij so primorana opraviti 
test in če se izkaže, da so avgurji (ima- 
jo nadnaravno moč, ki jim med dru- 
gim omogoča nošenje otrok elite), jim 
odvzamejo prostost in vzgajajo za su- 
rogatke. Ena od njih je šestnajstletna 
Violet, ki je tik pred tem, da jo pošljejo 
na dražbo, nakar se ji razkrije resnica 
njene prihodnosti: življenje brez svo- 
bode, saj plemstvo z njimi ravna kot s 


hišnimi ljubljenčki, nemalokrat pa so 
žrtve trpinčenja in poskusov. Toda 
Violet najde zaveznike tam, kjer naj- 
manj pričakuje, in sreča fanta, tako da 
med njima vznikne prepovedana lju- 
bezen ... 

Ewingova je pogosto reciklirano vzpo- 
stavitev sveta in zapleta osvežila s 
tem, da ju ni umestila v postapokalip- 
tično ZF, ampak je distopijo združila s 
fantazijo. Drugače pa je knjiga tipičen 
žanrsko-obrtniški izdelek, ki mu lahko 
utemeljeno podeliš slabo ali dobro 
oceno, odvisno od tega, kaj pričaku- 
ješ. Že naslovnici sporočata, da je pr- 
venstveno namenjena bralkam. Priča- 
kuj (pre)dolge opise oblačil, ličil in ve- 
ličastnih gala prireditev ter feministični 
ton. Sposobni ali pozitivni ali negativni 
liki so ženskega spola, moški so veči- 
noma mimobežne stereotipne karika- 
ture. Poleg tega je glavna junakinja 
idealizirana, naključnih dogodkov je 
preveč, svet pa ne ponudi resnejšega 
družbenega komentarja - ni to Deklina 
zgodba pisateljice Margaret Atwood! 
Knjigi vsekakor ciljata na tiste, ki se 
jim zahoče lahkotnega branja, ampak 
v tem smislu gre za solidno spisana ro- 
mana. Besedilo je prečiščeno, zgodba 
teče in prinaša nove skrivnosti. Poleg 
tega drugi del spremeni ton, Violet po- 
stane ubežnica in ni več časa za opise 
krasnih oblek! Priporočljivo za nezah- 
tevne ljubitelje distopij, za katere ver- 
jamem, da boste po napetem koncu 
težko čakali tretji del. Flegma 


J. K. Rowling, Jack 
Thorne in John Tiffany: 


HARRY POTTER 
AND THE GURSED 
GHILD 


aleč je leto 2007, ko je izšla sedma 

Harryjeva knjiga. S tem se je za- 
ključilo desetletje čarovniških dogo- 
divščin in Joanne Rowling je pribila, 
da ne misli več čarati. V dokaz je nato 
izdala štiri spodobne krimiče za odras- 
le. Veseli smo bili vsake njene bukve, 
toda Potter pač ni nekdo, ki bi ga lah- 
ko kar tako odpisala. Ko se je razvede- 
lo, da se z njim vendarle dogovarja za 
reprizo, je bilo navdušenje huronsko, 
čeprav se je vmes zamenjalo že pol 
generacije. 
Zdaj je Potter spet med nami in svet je 
za hip nehal loviti pokemone, prepus- 
teč se nostalgični pottermaniji. Vedeti 
pa je treba, da osma knjiga ni taka kot 
prejšnje. Ne gre za roman, temveč za 
gledališko igro, ki so jo pričeli uprizar- 
jati v londonskem West Endu. Zgodba 
je samostojna in nova, vendar črpa iz 


preteklosti in zahteva poznavanje ce- 
lotne sage. Prične se na istem mestu 
kot epilog sedmice, torej devetnajst let 
po bitki za Bradavičarko. Lončarska 
ekipa ima zdaj štiri križe, dobre službe 
in šoloobvezno deco. Ta na akademiji 
uganja podobne vragolije kot predniki. 
Dogajanje v glavnem gradi na škan- 
dalčku, da je Harryjev težavni sin Al- 
bus bestič z Malfoyevim pobom Scor- 
piusom. Ki ni težaven sploh in tako je 
poligon za trke med očeti in otroki pri- 
pravljen. Mulca v ihti zakuhata godljo 
širom prostora in časa. Da se katakliz- 
ma dotakne vse čarovniške srenje, pa 
je za nas pravzaprav dobra novica, saj 
srečamo mnogo ljubih veljakov. Štori- 
ja tudi ne teče po letnikih, ampak širše 
in prilagojeno odrskim deskam. 


Kdor jo bo doživel v teatru, bo deležen 
peturne epopeje v dveh delih, ki preje- 
ma bleščeče kritike in je razprodana 
tja nekam v 2017. S knjigo je malce 
drugače, saj manjka Rowline slastne 
proze, ki nas je znala tako dobro pre- 
žarčiti iz bunkeljskega vsakdana. Ker 
bereš dramo, torej sosledje dialogov, 
si moraš iz skromnih didaskalij v mi- 
slih prizore narisati sam. Takole na su- 
ho se je težje vživeti v čustvena stanja 
in dvogovori mestoma zvenijo nerod- 
no. Pozna se, da jih je pisala druga ro- 
ka, saj je Joannino zgodbo v dramsko 
besedilo predelal tekstopisec Jack 
Thorne. Prevod Jakoba Kende dobimo 
novembra. Ampak čeprav gre prva po- 
lovica malce teže po grlu, se sčasoma 
ogreješ in pričneš uživati ob domačnih 
ter nekaj simpatičnih novih obrazih. 
Med slednjimi izstopa Scorpius in na 
misel pride celo, da bi se tu utegnilo 
razviti kaj podobnega kot pri Dumble- 
dorju in Grindelwaldu. 

Knjiga pusti prijeten vtis, čeprav je 
prehitro konec in zahrepeniš, da bi vse 
skupaj doživel še iz prve vrste parterja. 
Čarodejka Ivanka sicer zatrjuje, da je 
zdaj s Potterjem prav zares fertik. A za- 
rečenih žab se največ poje in dovolimo 
si dvomiti. Navi 

Windows XP 


Pji so sicer izšli šele oktobra 2001, vendar smo 

na podlagi zadnje razvojne različice predstavili 
svojo izkušnjo z obetanim operacijskim sistemom 
že avgusta. S poudarkom na operacijskem sistemu, 
kajti dotlejšnja domača Okna, torej 95, 98 in Me, 
niso bila nizkonivojski softver, marveč plast čez sta- 
ri DOS. XPji pa so nadaljevali samostojno jedrce NT 
in za vekomaj ukinili obvezno ukazno vrstico. Kljub 
nujni protipiratski aktivaciji smo uporabniki okolje 
vzeli za svojega in marsikdo je v njem prebil desetle- 
tje. Nadaljevanje Vista namreč ni bilo dobro sprejeto 
in podrugačena sedmica marsikomu ni sedla. 
Pred petnajstimi leti smo se prvikrat poigrali z mla- 
do tehnologijo bluetooth. Ta je dobila ime po vi- 
kinškem kralju Haraldu Gormssonu, zvanem Mo- 
drozobi, ki je združil Dansko in Norveško, saj tudi 
protokol združuje različne naprave. Bagatelca: logo- 
tip tehnologije je kombo dveh runskih začetnic do- 
tičnega vladarja. Slično revolucionarna pogruntavš- 
čina so se nam zdeli Mindstormi, prvi rod Legovega 
programabilnega kompleta. Skockani robotki, go- 
seničarji in razne skulpture so se znale odzivati na 
dotike, svetlobo, zvok in druge dražljaje ter odreagi- 
rati, kakor smo jim s preprostim objektnim progra- 
miranjem zaukazali. A bolj kot s kockami smo se 

Jokerjevci tistebodi namizniško bavili s pisanimi 
karticami. Magic: The Gathering je bil namreč v pol- 
nem zagonu, članki so bili stalnica in vsakdo je s sa- 
bo tovoril zmagovalni kupček. Se ob današnji Vi- 
genštajnovi milini še kdo spomni tapanja, zemelj, 
grobišča in Serra Angela? 


Maxu Paynu so ubili ženo in dete, zato se policist z 
napako odpravi na maščevalski pohod, na katerem 
sreča marsikaj okultnega in sposojenega iz nordijs- 
ke mitologije. Črnjaška štorija v tej legendi (87) je 
bila zabeljena z noir citati, toda v spominu je najbolj 
ostalo spektakularno upočasnjeno premikanje za 
natančno streljanje, matrixovski bullet-time. 


Mnogokateri ljubitelj baldurskih pustolovščin, torej 
svobodne in razvejane visoke fantazije v izome- 
tričnem pogledu, sploh ne ve za slični in jako dobri 
Arcanum (86). Tudi v tej igri smo druščinsko vand- 
rali po deželi, se precej pogovarjali, stikali za obrob- 
nostmi in sprejemali odločitve. Med drugim to, ali 
se bomo ogreli za magijo ali za tehnologijo. 

Gate] 


GEEKOVSKA SLACUNA 


D 


DDL SHOP 


ITYPARK LJUBLJANA 


Sa IM 


NED LJU 
LJANO IN 


Zamotani geselj, ki izhaja iz gornje fotografije, 
do 8. šolovaja napiši v glasovnico, ki jo najdi na 
naši rumeni stranki na naslovu Joker.si. 


Ker nam je škrat Kuzma preteklikrat podtaknil že 
objavljeno kražko, nismo izžrebali nikogar. Zdaj je 
taprava, škratu pa smo dali jajčka v šraufštok. 


Legokockarji: Jernej Kališnik iz Kranja, Ana Hrast iz 
Ljubljane, Damir Srša iz Ljubljane, Dušan Kocjančič 
iz Maribora in Doroteja Lavrič iz Ljubljane. 


NEMRTVAŠKI KVIZNIK 


Stripovska in televizijska seri- 
ja The Walking Dead se otvo- 
rita na enak način. Policist 
Rick Grimes, ki okreva po 
hudi poškodbi, se iz kome 
zbudi v bolnišnici, po kateri 
že lomastijo zombiji. Poanta 
je jasna: če država ali posa- 
meznik zdrsneta v katatonič- 


no stanje, v katerem jima dol 
visi za splošno dobrobit, če 
se izključita in svetu prepu- 
stita, da gre po svoje, se lah- 
ko zgodi nekaj nepredstavlji- 
vega. V tem primeru gre civi- 
lizacija po gobe in povsod ta- 
vajo horde animiranih kadav- 
rov, ki sledijo najosnovnejši 
potrebi, lakoti. Včasih, ko je 


nirski zombakeljski film Night 
of the Living Dead, so bili 
omejeni lokalno, kasneje so 
prodrli v nakupovalne centre, 
zdaj pa so zavzeli ves svet. 
Počasi, toda zagotovo, kakor 
kakšna nalezljiva bolezen, in- 
ternet ali kapitalizem. Čeprav 
takih misli ne ubesedimo, jih 


občutimo v nezavednem, za- 
to radi gledamo niziko Živi 
mrtveci, ki bo oktobra začela 
že sedmo sezono. Obeležuje- 
mo jo z gikovsko deadovsko 
robo iz Didlshopa, butika za 
gika, ki jo bomo podelili pe- 
tim pravilnim odgovarjačem 
na sledeča bazdljiva 
vprašanja. Ti morajo klikniti 
na glasovalnico v okviru stra- 
nice Joker.si in s tem inteli- 
genčnim testom do 8. sep- 
tembra pokazati, da niso ne- 
mrtvi. 


1. Krivec za vstajenjsko epi- 
demijo, ki v Walking Dead 
tako silovito zaznamuje člo- 
veški svet, je ... 


č) virus 
f) čarobnjaški urok 
x) bližanje sodnega dne 


2. Kdo je v takih razmerah 
človeku največji volk? 

m) hja ... volkovi! 

a) zombaklji 

r) človek sam 


3. S kom ali čim ima Rick 
Grimes najmanj sreče? 

z) z orožjem (ustrelil se je v 
nogo) 

u) s sinom (ful je tečen) 

e) z ženskami (vsaka mu 
umre) 


4. Kdo poleg policistov se 


še dobro izkaže pri zombo- 


strelstvu? 

v) pridigarjeva hči 

v) zatirana gospodinja 
v) raznašalec pic 


5. Kaj pravzaprav v srčiki 
raziskujeta strip in nizika? 
n) biotehnologijo 

c) odzive ljudi na ekstremne 
situacije in spreminjanje oseb 
r) gravž 


6. Kateri je zelo znan odvr- 
tek Walking Deada? 

a) Fear the Walking Dead 

b) Game: The Walking Dead 
c) Kicking the Walking Dead 

PREPOVEDA! 


55 56 ... Kakor vsako dopoldne tudi da- 
nes. 57 58 59 ... Še šestdesetič je dvignila 
telo. Kakor vsak dan. Natančneje, že 291 
dni. Redno je med prvimi na dvorišču. Vedno na is- 
tem mestu. Vedno enako sosledje vaj. Rada jo opa- 
zujem. Tako dobro poznam vsak njen gib, vsak mili- 
meter njenega telesa. Ve, da jo opazujem. Vstane, si 
otre pot z obraza in se ležerno odpravi k meni. Med 
hojo se rahlo pozibava v bokih. Hodi pokončno in se 
zaveda vse pozornosti, ki ji je pri tem namenjena. 
Vedno bliže je. Srce mi začne utripati hitreje, postane 
mi vroče. Ne smejo opaziti, ne smejo izvedeti, mi šine 
skozi misli. Ona pa mirno odide mimo mene, ne da 
bi se ustavila, in za seboj zapre vrata, ki vodijo na za- 
porniško dvorišče. 
Tukaj sem že leta. Navadila sem se na rutino, pomir- 
ja me. Bujenje ob šestih, štetje obsojenk, zajtrk, ko- 
silo, štetje obsojenk, večerja, štetje obsojenk, spanje 
in vse kar se dogaja vmes. Zapor je majhen, le sto 
zapornic se izmenjava v njegovih treh oddelkih. Za 
sivo zgradbo se razprostira velik park in kmalu vsaka 
spozna, da je to tisti obljubljeni del, prostor, kjer se 
počutiš skoraj svobodno. Vsak ponedeljek so tako 
imenovane menjave. Prihodi 'ta novih'. In nek pone- 
deljek je prinesel tudi njo. Kot bi bilo včeraj, se spom- 
nim njenega prihoda. Bila sem na prehodu med od- 
prtim in zaprtim oddelkom, ko so jo pospremili mi- 
mo. V trenutku sem pozabila na razlog, zakaj je tam. 
Njen prihod je bil kljub lisicam in spremstvu dveh 
paznikov veličasten. Nekaj na njej je povzročilo, da 
se je v meni nekaj zganilo. Najina pogleda sta se sre- 
čala, ko so jo peljali mimo, in v zraku je še dolgo ostal 
vonj njenega parfuma. 


Ki k k 


Po tistem dnevu so se mi tedni vlekli kot meseci. Ni- 
sem je velikokrat videla, saj je bila na zaprtem od- 
delku. Daleč stran. Srečevali sva se le med štetjem 
in obroki. Radovedno sem jo opazovala, misleč, da 
ona tega ne vidi. Kako zelo sem se motila. Hitro je 
spoznala, da vzornemu vedenju pritičejo določene 
ugodnosti, in že po treh mesecih so jo premestili na 
polodprti oddelek. Začela je obiskovati knjižnico, kjer 
sem se tudi sama večkrat zadrževala. Tam se je prvič 
zgodilo. Knjižnica je bila sestavljena iz treh manjših 
sob. Večina jih je obiskovala tisto desno od sprejem- 
nice, kjer so bili ljubezenski romani in lahko poletno 
branje. Redkokdaj je katero zaneslo v drugo sobo s 
strokovno literaturo. Večkrat sem se poigravala z mis- 
lijo, kako bi bilo, če bi se srečali nekje na samem. A 
niti slučajno nisem mogla predvideti naelektrenega 
ozračja in prijetnega ščemenja, ko je do tega zares 
prišlo. 

S prstom je podrsala po platnicah knjig in se ustavila 
tik ob meni. Otrpnila sem in še bolj zbrano preverja- 
la naslove. Stopila je korak za mano in se z roko sp- 
rehodila po moji. Zaznala sem njeno sapo na vratu, 
ko mi je šepnila: "Čutim tvoje poglede in želim si te." 

Pri tem se je s telesom nežno pritisnila obme. Začutila 
sem njene prsi na svojem hrbtu, njena roka pa je z 
rame zdrsnila po vratu preko hrbta do bokov in tam 
obstala. Bil je le bežen trenutek, kratek dotik, v meni 
pa je začelo brbotati, hotela sem se obrniti ter ... Ta- 
ko hitro kot je prišla, je tudi izginila. Val vročine, ki je 
zajel telo, pa še dolgo ni popustil. 

Po večerji sem tako kot vsakič odšla v kopalnico. Vse 
so bile že v svojih posteljah, luči ugasnjene. A vse- 
eno sem še slišala tuš in zapiranje vode v skupnem 
prostoru na koncu hodnika. Ko sem vstopila, je bila 
tam. Tudi če me je opazila, tega ni pokazala. Vodne 
kapljice so ji polzele po hrbtu in izginjale pod brisačo. 
Obstala sem in jo opazovala. Nisem želela pogledati 
stran, počakati zunaj. Obrnila se je in se mi nasmeh- 
nila. Umaknila je roke in brisača ji je zdrsnila h glež- 
njem. Pogled mi je obstal na njenem brezhibnem te- 
lesu, nogah, ki jih je čisto narahlo razprla. Prst si je 
prislonila k ustnicam in me povlekla v tuš kabino. 
"Imava natanko deset minut, preden morava nazaj. 
In tega časa nočem izgubljati za čvek." Ostala sem 
brez besed. Šokirana, a hkrati polna pričakovanja. 
Popolnoma sem se ji prepustila. Priznam, nikoli prej 
nisem bila z žensko. Nikoli storila nič nepremišljene- 
ga. Tokrat pa je bilo drugače. Pustila sem ji, da vodi 
igro, in se odzivala na vsak njen gib, na vsak njen 
dotik. Bila je tako mehka, topla. Njeni poljubi tako 
strastni. Z roko me je nežno povlekla za lase in z je- 
zikom okušala moj vrat. Z rokami me je raziskovala. 
Hlače mi je odpela z veščim gibom. Sunkovito sem 
zajela sapo in z roko mi je prekrila usta, ko ji je dru- 
ga spretno zdrsnila med moji nogi. Prsti so hitro našli 
najbolj občutljive točke. Ko jih je nežno potisnila va- 
me, sem tiho zaječala. Najino dihanje je postajalo 
vedno globlje. Ritmičnem gibanju njenih rok so sle- 
dili tudi moji boki. Želela sem si več, hitreje, močne- 
je. Spustila se je na kolena. Z dlanmi je zaobjela mo- 
jo zadnjico in me potegnila k sebi. Začutila sem nje- 
no vročo sapo in njen jezik je hitro našel pot vame. 
Zadrhtela sem povsod in si zaželela, da bi ta občutek 
trajal večno. 

Vročina se mi je razlezla po celem telesu, medtem ko 
je z jezikom spretno drsela po meni. Glavo sem na- 
slonila na steno, prste pa zakopala v njene lase in vse 
mišice so se mi napele od naslade. Slišala sem se, 
kako prosim, naj ne neha, da hočem še. Dvignila se 
je, eno roko položila na moj obraz, prsti druge pa so 
nadaljevali v hitrem ritmu. Čutila sem, kako drsijo 
vame, kako je med mojimi nogami vse mokro in ka- 
ko hlastno jo sprejemam vase. Ni trajalo dolgo, ko 
se je moje telo razletelo na tisoče koščkov. Dlan je 
še močneje prislonila na moja usta, se nagnila k me- 
ni in zašepetala: "Psssst! Naslednjič sem na vrsti jaz." 
Pomežiknila mi je, se nasmehnila, pobrala brisačo in 
odšla. Sesedla sem in se tresla po vsem telesu. Šče- 
menje in občutek njene kože na moji sta me sprem- 
ljala še dolgo v noč. 


Najina srečanja so po tem postala vse bolj redna, a 
še vedno dobro skrita. Natančno sem vedela, kje so 
kamere, kdaj so menjave paznikov, kakšni so urniki 
in kateri kotički so najbolj skriti. Vedeli sva, da so vsi 
stiki prepovedani in da bi najmanjši spodrsljaj pome- 
nil konec vsega. A vsak dan sem si jo želela bolj. Ho- 
tela sem se s prsti sprehajati po njenem telesu, po- 
ljubljati vsak njen najmanjši delček, spremljati vsak 
njen dih in pospešen utrip. Na pamet sem poznala 
vsako pego na njenem telesu. Živela sem za tistih ne- 
kaj minut, tistih nekaj sladkih trenutkov, krikov užitka 
in globokih vdihov in izdihov. Vedeli sva, kako zelo 
narobe je to, a se nisva mogli upreti. Takih orgaz- 
mov, kot sem jih doživljala z njo, jih nisem še nikdar. 
Pa naj bo to zato, ker je bilo vse tako zelo skrito, pre- 
povedano, ali zato, ker je bila res nekaj posebnega. 
Vseeno. Želela sem si jo in vedno teže sem umikala 
pogled, ko je šla mimo mene. Vsak večer, ko sem le- 
gla v posteljo, sem jo čutila ob sebi, na sebi, v sebi. 
Potem pa se je vse razblinilo kot milni mehurček. 
Jutro je. Stojim na prehodu med zaprtim in odprtim 
oddelkom. Nekaj se je zgodilo. V zraku je čutiti tre- 
nje. Kot pred nevihto. In takrat jo zagledam. Trije paz- 
niki jo v lisicah peljejo mimo mene. Ujamem njen po- 
gled. Vedo ... Po zvočniku zaslišim svoje ime. Zglasi- 
ti se moram pri upravnici. Vedo ... Zavem se, da je ta 
trenutek konec vsega lepega. Vseh ukradenih polju- 
bov, vseh dotikov, vonja njene kože. Vedo ... V tem 
trenutku je konec tudi moje službe paznice v ženskem 
zaporu. 

CRTIČ DELUKS 


STOJ!!! NE sMeš! 

ŽIVALI čvrj0o! 

ŽIVALI TRPI)p1, ZS] [N 
RAZUMEŠ? 

ii ?A PoJEPEL SOLATO. 
No, TOKA) svA. To JE 
IR, 


PA GA ZRI, Žel 
UKAZVJEM TI! 


LAČEN SEM, MISLIM, 
DA 80M ZDAV PoJEDEL 


PRIDI! TE BoM ŽE ŠE 
NAVČIL, KAKo NE BITI TAKA 
ZLočINSKA ENUSOBA! 


KAAJ Z! KAKo SI DRZNEŠI 
ZELENJAVA TVPI ČOTI! 
ZELENJAVA TUDI TRPI! 
RAZVMEŠšTI 


IMAM 'ŽE 

TVoJE ozKogLEvosTI IN 
DISKRIMINACIJE! To VE 
NAGILJE! NA PoMooocč; 
NASILJE, NA PoMocoč! 

ZA VSE LJUBITELJE 


LOGIČNIH IGER 


IZ DEŽELE VZHAJAJOČEGA SONCA 


V prodaji že druga številka. 


www.trik.si 

